
PREFAŢĂ 

Rolul liderilor politici a fost întotdeauna important pentru istorici, în încercarea lor de a 
înţelege politica dusă de aceştia atât pe plan intern, cât şi mondial. Cele mai importante 
evenimente istorice sunt asociate, în mintea noastră, cu imagini ale oamenilor de stat care 
au fost direct implicaţi în luarea deciziilor importante într-un moment sau altul al istoriei 
unui popor. Analiza Războiului Civil American nu poate fi făcută fără să fie cercetate faptele 
şi realizările lui Abraham Lincoln, ca preşedinte al Statelor Unite. Nu ne putem imagina 
evenimentele celui de Al Doilea Război Mondial fără să nu ne apropiem de faptele unor 
astfel de lideri charismatici cum au fost Winston Churchill şi Franklin D. Roosevelt sau 
malefici precum Adolf Hitler şi losif Stalin. Este greu de înţeles cum a fost posibil să fie 
rezolvată una dintre cele mai grave crize ale Războiului Rece, cum a fost cea a rachetelor 
cubaneze, fără să fie subliniat rolul jucat de John F. Kennedy şi de Nikita Hruşciov în cadrul 
negocierilor tensionate din timpul confruntării. 

Despre ultimul lider al fostului imperiu sovietic s-au scris mii de studii şi articole, încât cu 
greu se mai poate aduce ceva nou în istoriografia problemei. Şi totuşi, lucrarea Prin ochii 
inamicului. Mihail Gorbaciov şi politica sa în percepţia Statelor Unite ale Americii surprinde 
cititorul pasionat de istoria recentă a popoarelor din fostul spaţiu sovietic prin încercarea de 
reconstrucţie a imaginii liderului de la Kremlin cu ajutorul unor tehnici şi metode specifice 
postmodernismului. În Occident, încă din anii '70-'80, oamenii de ştiinţă din domeniul 
psihologiei sociale dar şi teoreticieni ai relaţiilor internaţionale, cum este Robert Jervis, au 
început să exploreze rolul jucat de „percepţie” şi „percepţie greşită”/ misperception în 
deciziile de politică internaţională, acordând o atenţie deosebită raportului dintre ceea ce 
liderii percep ca pericol din partea altui stat sau actor nonstatal şi ce dovezi reale au că 
aceste intenţii şi capabilități 
10 | Alexandru Purcăruş 
militare pot să conducă la apariţia unui pericol de securitate. Istoricii care au scris ani mai 
târziu şi au avut acces deplin la documente justificative au putut prezenta argumentat 
intenţiile acestor lideri, cu o acuratețe chiar mai pronunţată decât cea a adversarilor lor 
politici din epoca respectivă. Este dificil de răspuns la întrebarea: De ce înşişi oamenii de 
stat au tendinţa de a denatura uneori, în mod deliberat, semnalele pe care şi le trimit cu 
privire la capacităţile şi intenţiile lor? De cele mai multe ori se suprapun explicaţii multiple. 
lată opinia lui Hans J. Morgenthau: „Cu cât un individ este mai îndepărtat de o anumită luptă 
de putere, cu atât este mai probabil să-i înţeleagă esenţa sa reală. Deci nu din întâmplare 
străinii posedă deseori o mai bună înţelegere a politicii unei anumite naţiuni decât localnicii, 
iar cercetătorii sunt mai bine dotați decât politicienii pentru a înţelege despre ce este vorba 
în politică. Pe de altă parte, cei din urmă au o tendinţă de neînfrânt de a se înşela asupra a 
ceea ce fac, referindu-se la politicile lor nu în termeni de putere, ci fie în termenii principiilor 
etice şi legale, fie ai necesităţilor biologice”.! În plus, după cum s-a afirmat în literatura de 
specialitate, „percepțiile pe care le au oamenii politici despre evoluţia vieţii internaţionale 
sunt determinate de informaţiile pe care le primesc prin intermediul instituţiilor specializate, 
dar şi de imaginile pe care media le promovează în spaţiul public”. 

Ipoteza de lucru care a stat la baza volumului elaborat de domnul Alexandru Purcăruş 
este împrumutată din teoria reprezentărilor sociale aplicată relaţiilor internaţionale, care 
pleacă de la premisa potrivit căreia percepţia amenințării joacă un rol central în politicile de 
securitate ale statelor. Modul cum liderii politici sunt percepuți de opinia publică şi de alţi 
şefi de stat poate influenţa natura relaţiilor internaţionale la un moment dat. In timpul 
Războiului Rece, liderii sovietici începând cu Stalin şi terminând cu Brejnev erau percepuți 
de opinia publică 
1 Hans J. Morgenthau, Politica între națiuni. Lupta pentru putere şi lupta pentru pace, laşi, 


Editura Polirom, 2007, p. 130. 

? Nicolae Melinescu, O viziune despre televiziune, Bucureşti, Master Print Super Off Set, 
2013, passim. 

occidentală ca vectorii de expansiune ai comunismului la scară mondială. Mihail Gorbaciov 
avea să producă în opinia publică occidentală şi la nivelul /idership-ului marilor puteri o 
răsturnare fundamentală de imagine, care va influenţa decisiv mersul istoriei în perioada de 
final a Războiului Rece. 

Un alt element care circumscrie volumul elaborat de domnul Alexandru Purcăruş în 
rândul lucrărilor de interes pentru specialiştii Războiului Rece este acela potrivit căruia 
imaginea adevărului istoric privind oamenii politici şi faptele lor - cu referire la momente 
sau procese sociale, politice, culturale reflectate în memoria colectivă a unei societăţi - nu 
rămâne o constantă pe parcursul evoluţiei sale. Pe de altă parte, percepțiile asupra unui 
fapt istoric atât la nivelul opiniei publice, cât şi la nivelul specialiştilor/ istoricilor sunt 
puternic influențate de o serie de schimbări intervenite în mentalul colectiv, practica socială 
şi politică şi, nu în ultimul rând, de înnoirea metodelor şi tehnicilor de cercetare, analiză şi 
descriere. Uneori aceste rupturi iau forma unor cotituri decisive - turning points - cu impact 
decisiv asupra evoluţiei în toate domeniile unei societăţi de la praxis la cunoaştere, inclusiv 
în cel al modului cum percepem, cercetăm şi prezentăm istoria. După un asemenea point 
turning consumat scria Pierre Nora „Fiecare istorie este de natură critică, şi toți istoricii au 
încercat să denunțe mitologiile ipocrite ale predecesorilor lor". leşirea din comunism a fost 
pentru popoarele din fostul spaţiu sovietic, dar şi din centrul şi sud-estul continentului 
european, un turning point urmat firesc de un proces de rescriere a istoriei. Confruntarea 
dintre SUA şi URSS, în perioada de final a Războiului Rece, precum şi rolul jucat de liderii 
acestora au stat în atenţia cercetătorilor şi a istoricilor, generând o literatură bogată, 
polemică şi complexă. 

Fără a recurge la un exerciţiu de istorie contrafactuală, domnul Alexandru Purcăruş nu îşi 
propune să devină parte a polemicii amintite, ci să analizeze rolul decidenţilor de la 
Washington şi al serviciilor speciale americane care au contribuit la formarea unei percepții 
corecte asupra imperiului sovietic în perioada destrămării acestuia, dar şi a liderului său 
12 | Alexandru Purcăruş 
Mihail Gorbaciov. Intenţia autorului, mărturisită în studiul introductiv, este aceea de a 
prezenta „percepţia furnizorilor şi utilizatorilor de informaţii americani despre Uniunea 
Sovietică în epoca Gorbaciov (1985-1991)”. Autorul încearcă să răspundă la întrebările: 
„Când s-a produs schimbarea de optică şi de conduită a SUA fată de Moscova? Ce a 
motivat-o? Ce informații şi analize ale serviciilor de informații au fundamentat-o?” 

Prin această tehnică de cercetare, domnul Alexandru Purcăruş a intenţionat, de 
asemenea, să evite „poziţia de parti- zanat cu care a fost abordată anterior de cele mai 
multe ori tema, pentru a se demonstra fie eşecul analiştilor şi al savanților de a anticipa 
desfăşurări viitoare, fie - dimpotrivă - pentru a le sublinia merite închipuite”. Acest tip de 
investigaţie ştiinţifică, bazat pe cercetarea rolului percepţiilor în decizia politică, nu 
presupune ignorarea surselor primare, dimpotrivă. Acesta este şi motivul pentru care 
domnul Alexandru Purcăruş a valorificat, cu predilecție, documentele care au ajuns pe masa 
decidenţilor de la Washington întocmite de către CIA, Departamentul de Stat sau alte 
instituţii cu atribuţii în acest sens. Pe cât posibil, au fost supuse analizei şi materialele 
provenite din mediul jurnalistic, deoarece percepţia liderilor a fost nu de puţine ori 
„corectată” de ceea ce opinia publică a crezut cu referire la amenințările de securitate 
venite de la Kremlin şi de la sateliții săi. Nu au fost neglijate nici strategiile de securitate 
elaborate la Washington, întrucât acestea sintetizau perceptiile şi traduceau aceste 
percepții în acţiuni de politică externă. Imaginea liderului sovietic Mihail Gorbaciov a fost 
ajustată cu pricepere de domnul Alexandru Purcăruş şi prin cercetarea unei vaste literaturi 
de specialitate, a memoriilor unora dintre cei direct implicaţi în stabilirea politicii externe 
americane sau a unor martori şi observatori ai evenimentelor. 

Lectura acestei cărţi zugrăveşte un lider politic cu o imagine apropiată de cea conturată 
de fostul consilier al lui Mihail Gorbaciov, Anatoli Cerneaev. Acesta nota: „Gorbaciov nu a 
fost un mare om politic, însă el a dus la capăt o misiune istorică pentru ruşi - salvarea de un 
regim comunist totalitar. Acest lucru este 

cel mai important pentru istorie”.* Gorbaciov a ocupat cu siguranţă un loc unic în istoria 
poporului rus şi a lumii, pentru că a contribuit mai mult decât orice alt politician al epocii 
sale la încheierea Războiului Rece, după cum se poate vedea şi din paginile prezentei cărţi. 
Constantin Hlihor 

a Apud Andrei Grachev, Gorbachev, Moscow, Vagrius, 2001, p. 178. 

ARGUMENT 

MOTTO: 

„Prima lectie pe care trebuie să o învețe un cercetător al politicii internationale şi pe care 
nu trebuie să o uite în veci este că problemele internationale sunt de o complexitate ce face 
imposibile soluțiile simple şi profetiile credibile. Aici se desparte drumul omului de ştiinţă de 
cel al şarlatanului. [...] Chestiunile internationale rezervă surprize pentru oricine încearcă să 
întrevadă viitorul prin prisma cunoştinţelor sale despre trecut şi a semnelor prezentului".+ 
Hans J. Morgenthau 

La 25 decembrie 1991, de Crăciun, Mihail Gorbaciov îşi anunţa demisia din funcția de 
preşedinte al Uniunii Sovietice, stat care îşi înceta, oficial, existența în prima zi a anului 
următor. Prăbuşirea Imperiului sovietic - considerată de către preşedintele rus Vladimir 
Putin drept „cea mai mare catastrofă geopolitică a veacului al XX-lea”? - a fost însă un 
proces agonizant, de durată. Rămâne încă subiect de dezbatere în ce măsură semnele 
acestui deznodământ au fost corect identificate şi descifrate de către lumea academică sau 
de către comunitatea occidentală de informaţii. 

Potrivit unei opinii radicale, care este ilustrată aici de Leon Aron, „în anii premergători lui 
1991, niciun expert, universitar, oficial, sau politician (subl.n.) nu a prevăzut 
colapsul iminent al Uniunii Sovietice şi, odată cu dictatura, şi al economiei planificate sau a 
controlului Kremlinului asupra imperiului domestic şi est- european".€ Şi reputatul istoric 
John Lewis Gaddis susţine această 
4 Hans J. Morgenthau, Politica între națiuni. Lupta pentru putere şi lupta pentru pace, laşi, 
Editura Polirom, 2007, p. 61. 

*sDepeşă BBC: Putin deplores collapse of USSR, 25 aprilie 2005. 

"Leon Aron, Tot ceea ce credeai despre dispariția Uniunii Sovietice este greşit, în „Foreign 
Policy România”, nr. 23, iulie/ august 2011, p. 67. 

idee: „ceea ce n-a înţeles nimeni (subl.n.), la începutul anului 1989, a fost că Uniunea 
Sovietică, imperiul său, ideologia sa - şi, în consecinţă, însuşi Războiul Rece - erau o movilă 
de nisip gata să se surpe”.” 

În replică, unii sovietologi au pretins că demersul ştiinţific nu este similar „ghicitului într- 
un glob de cristal”, activitatea de cercetare în acest domeniu putând fi cel mai bine 
apreciată în raport cu proporţia în care a fost înţeleasă şi descrisă corect funcţionarea 
sistemului sovietic.8 

Alţi autori au mers însă mai departe, făcând direct trimitere la studii şi monografii, 
anterioare anului 1991, în care era prognozată destrămarea URSS. Probabil, cea mai citată 
este celebra lucrare a disidentului sovietic Andrei Amalrik - Va supraviețui Uniunea 
Sovietică în 1984? - apărută în 1969. Aceasta nu este o excepţie, cum s-ar crede.” De pildă, 
tot în 1969, sub 
7john Lewis Gaddis, Războiul Rece, Bucureşti, Rao International Publishing Company, 
2009,p. 306. Gaddis a mai exprimat această opinie şi în alte ocazii: „Am fost surprinşi cu 
toţii (subl. pl Sfârşitul abrupt al Războiului Rece, neaşteptatul război fierbinte din Golful 
Persic şi brusca dezintegrare a Uniunii Sovietice ne-au uluit pe toţi, indiferent dacă am fost 
în guverne, în academii, în presă sau în grupuri de reflecţie. Altfel, nu a fost nimic 
neplauzibil în aceste evenimente - Războiul Rece trebuia să se termine cândva, războiul a 
fost întotdeauna o posibilitate în Orientul Mijlociu, iar căderea comunismului era previzibilă 
de mai mulţi ani - dar faptul că acestea s-au întâmplat atât de neaşteptat arată că 
deficienţele persistă în modul în care prinții contemporani şi prezicătorii îşi concep munca 
de a vedea viitorul curs al afacerilor mondiale”. Citat de Florin Abraham, Colapsul 
regimurilor comuniste între „eveniment inevitabil” şi „hazard istoric", în Constantin 
Corneanu, Adrian Pop (ed.], „Prăbuşirea Imperiului Sovietic. «Lecţii» în retrospectivă”, 
Târgovişte, Editura Cetatea de Scaun, 2012, p. 30. 


"Mark Kramer, WhatHappened to the Soviet Union?How and WhyAmerican Sovietologists 
Were Caught by Surprise by Christopher I. Xenakis - Review, în „Political Science Quarterly”, 
vol. 118, nr. 4 (iarna, 2003/ 2004), pp. 689690. 

° „În pofida faptului că în 1969 disidentul sovietic Andrei Amalrik a scris o carte cu titlul 
extrem de sugestiv şi provocator, respectiv Va supraviețui Uniunea Sovietică în 19847, 
realităţile sovietice de la mijlocul anilor '80 nu lăsau să se întrevadă, la nivel de analişti ai 
serviciilor de informaţii occidentale şi sovietologi, sfârşitul din acel 25 decembrie 1991”. 
Constantin 

coordonarea lui Zbigniew Brzezinski, era publicată, sub titlul D//emel/e schimbării în politica 
sovietică, o culegere de 14 articole, dintre care şase considerau „colapsul drept o 
posibilitate serioasă, deşi nu imediată”. Pentru a mai oferi un singur exemplu, nu trebuie 
ignorată contribuţia lui Helene Carrere d'Encausse, care îşi intitula cartea, ieşită de sub tipar 
în 1978, Imperiul Spulberat. Revolta naţiunilor în URSS.” 

Unele previziuni şochează, privite retrospectiv, prin clarviziune şi precizie. Astfel, 
jurnalistul britanic Bernard Levin publica, în septembrie 1977, în Times (Londra), un articol 
în care arăta că forţele politice, sociale şi naţionaliste care au generat mişcările de disidenţă 
din Europa satelizată vor produce aceleaşi efecte în Patria Sovietelor, înşişi liderii sovietici 
fiind cei care vor deveni agenţii prefacerii acesteia: 

„Ei nu conspiră, ei nu sunt în legătură cu agențiile de spionaj occidentale, ei nu comit 
sabotaje. Ei sunt în orice privință funcționari sovietici model. Sau, mai degrabă, în orice 
privință cu excepția uneia: au recunoscut în sinea lor adevărul despre tara lor şi au jurat în 
sinea lor că vor face ceva în acest sens. 

Aşa se va întâmpla. Nu vor fi împuşcături în stradă, nici baricade, nici greve generale, 
nici spânzurarea opresorilor de stâlpi de iluminat, nici prădarea sau incendierea sediilor 
guvernului, nici ocuparea posturilor de radio, nici dezertarea în masă a militarilor. Dar, într-o 
zi nu prea îndepărtată, unele fețe noi vor apărea în Biroul Politic - sunt sigur că deja au 
apărut în autorităţile administrative municipale sau chiar regionale - şi încet, foarte încet, 
alte fete de asemenea proaspete li se vor alătura. Până într-o zi când se vor uita unii la alţii 
şi vor înțelege că nu mai este nevoie să ascundă adevărul în inimile lor. Şi fitilul va fi aprins. 
Nu e nimic romantic sau fantastic în această prognoză; este cea mai 
Corneanu, Operațiunea „Farewell" şi demantelarea Uniunii Sovietice, în Constantin 
Corneanu, Adrian Pop op. cit., p. 122. 

10 Apud, Seymour Martin Lipset şi Gyorgy Bence, Anticipations of the Failure of 
Communism, în „Theory and Society”, vol. 23, nr. 2/ aprilie 1994, p. 177. 

Ke Helene Carrère d'Encausse, Imperiul Spulberat. Revolta națiunilor în URSS, Bucureşti, 
Editura Remember, 1993, passim. 

cumpătată extrapolare a faptelor cunoscute şi a evidenţei dovedite. Aceasta, sau ceva 
similar, se va întâmpla. Când se va întâmpla nu este nici posibil, nici util să ghicim; dar sunt 
sigur că va fi în timpul vieții unor oameni mult mai în vârstă decât mine... dar hai să 
presupunem, de dragul acurateții, pe 14 iulie 1989"! 

La rândul lor, experţii din serviciile de informaţii americane au luat iniţiativa 
desecretizării unor rapoarte referitoare la Uniunea Sovietică, care au fost publicate, sub 
egida Agenţiei Centrale de Informaţii (CIA), în 1999 şi 2001”, scopul fiind acela de a da la 
iveală faptul că instituţia nu a eşuat în demersul său de a anticipa evoluţiile din URSS, aşa 
cum era de multe ori acuzată. 

Şi printre politicienii epocii au existat unii care şi-au exprimat cu tărie convingerea că 
Uniunea Sovietică este „un colos cu picioare de lut”, care nu poate supravieţui. în 1975, 
Ronald Reagan caracteriza comunismul drept „o aberaţie temporară care va ajunge să 
dispară de pe pământ, pentru că este contrară înseşi naturii umane”.!+ Apoi, în 1981, de la 
înălţimea funcţiei de preşedinte al Statelor Unite, Reagan şi-a reiterat credinţa: „Vestul nu 
va controla comunismul, îl va transcende. Nu se va deranja să îl... denunțe, îl va respinge ca 
pe un capitol bizar în istoria umanităţii, ale cărui ultime pagini se scriu chiar acum”. Un 
exemplu chiar mai convingător este cel al politicianului şi sociologului american Daniel 
Patrick Moynihan. lată ce afirma acesta, în ianuarie 1980, într-un discurs ţinut înaintea 
Senatului: „Indicii stagnării economice şi chiar ai declinului sunt extraordinari. Indicii 


dezordinii sociale - patologie socială nu este un termen prea exagerat - sunt chiar mai 
ridicaţi. Evenimentul definitoriu al deceniului ar putea fi prăbuşirea Imperiului sovietic”. În 
octombrie 1984, înainte ca Gorbaciov să intre pe scenă, Moynihan a proclamat: „Războiul 
Rece s-a încheiat, Occidentul a câştigat... Uniunea Sovietică... s-a prăbuşit. Ca societate, pur 
şi simplu nu 

12 Seymour Martin Lipset şi Gyorgy Bence, op. cit., pp. 200-201. 

'5Catherine Durandin, CIA în război, Bucureşti, Editura Incitatus, 2003, p. 210. 

ee John Lewis Gaddis, op. cit., p. 276. 

ge Ibidem, p. 282. 

strategiei pe care responsabilii de la Washington trebuia s-o adopte, Moynihan propunea, cu 
alt prilej, „aşteptarea”, şi conchidea: „Se vor prăbuşi”.1€ Desigur, unii istorici ar putea 
obiecta că astfel de declaraţii pot fi privite ca mostre de wishful thinking sau ca simple 
profeţii hazardate, dar nimeni nu poate contesta existenţa lor. 

Studiul de faţă nu îşi propune să devină parte a polemicii amintite mai sus. Privind 
lucrurile din perspectiva rezultatului politicii americane faţă de Uniunea Sovietică, în etapa 
finală a Războiului Rece, se poate aprecia că aceasta a fost una de succes. Fără a recurge la 
un exerciţiu de istorie contrafactuală, cu greu se poate închipui în prezent un epilog al 
confruntării dintre superputeri mai favorabil SUA. Şi nu este vorba doar de volatilizarea 
URSS, de renunţarea Moscovei la ideologia comunistă, ci şi despre modul în care a fost 
gestionată succesiunea acesteia şi a uriaşului său arsenal nuclear. Sau despre modul în care 
Europa satelizată a fost atrasă ferm pe orbita Occidentului. Or, dacă nu considerăm că 
Imperiul comunist a făcut pur şi simplu implozie, fără nicio presiune din exterior, trebuie să 
admitem că o parte din merit aparţine decidenţilor de la Washington şi chiar serviciilor 
speciale americane. 

In plus, pentru cercetătorul zilelor noastre este evident faptul că atitudinea Statelor Unite 
faţă de Uniunea Sovietică a cunoscut dezvoltări dramatice şi spectaculoase în timpul 
mandatului lui Gorbaciov (antagonismul specific fiind treptat înlocuit de colaborare şi, în 
anumite domenii, chiar de parteneriat), care nu pot fi generate decât de o modificare a 
percepţiei elitei politice americane faţă de inamicul său ireconciliabil. La finalul acestor 
evoluţii, liderii de la Washington au putut chiar proclama sfârşitul Războiului Rece, din 
postura de învingători. 

Prin urmare, intenţia autorului studiului de faţă este aceea de a prezenta care a fost 
percepţia furnizorilor şi utilizatorilor de informaţii americani despre Uniunea Sovietică în 
epoca 
18 Seymour Martin Lipset şi György Bence, op. cit., pp. 201-202. 

Gorbaciov (1985-1991). Când s-a produs schimbarea de optică şi de conduită faţă de 
Moscova? Ce a motivat-o? Ce informaţii şi analize ale serviciilor de informaţii au 
fundamentat-o? lată câteva dintre întrebările cărora vom căuta să le oferim un posibil 
răspuns în cele ce urmează. 

Vom încerca, astfel, să evităm poziţia de partizanat cu care a fost abordată anterior de 
cele mai multe ori tema, pentru a se demonstra fie eşecul analiştilor şi al savanților de a 
anticipa desfăşurări viitoare, fie - dimpotrivă - pentru a le sublinia merite închipuite. O altă 
lacună a acestui tip de „investigaţie ştiinţifică” este legată de ignorarea surselor primare. 
Tocmai de aceea, vom încerca să valorificăm cu predilecție documentele care au ieşit de 
sub pecetea secretului, documente întocmite de către CIA, Departamentul de Stat sau alte 
instituţii cu atribuţii în acest sens. Pe cât posibil, acestea vor fi comparate cu analize 
provenite din mediul civil. Neglijate au fost, din punctul nostru de vedere, şi strategiile de 
securitate elaborate la Washington, de aceea le vom supune discuţiei. Acestora li se va 
adăuga vasta literatură de specialitate, dar şi memoriile unora dintre cei direct implicaţi în 
stabilirea politicii externe americane sau a unor martori şi observatori ai evenimentelor. 

În încheiere, doresc să îi mulţumesc domnului profesor univ. dr. Constantin Hlihor, care a 
avut amabilitatea de a scrie prefața acestei lucrări. De asemenea, le sunt îndatorat bunilor 
mei prieteni Laurenţiu-Cristian Dumitru şi Constantin Corneanu pentru sprijinul pe care mi l- 
au acordat în elaborarea şi publicarea studiului de faţă. 

I. Percepția în relaţiile internaţionale 


Este un truism că „lumea fizică şi cea perceptuală nu sunt unul şi acelaşi lucru”!/ sau că 
realitatea „este o interpretare construită prin comunicare”.18 
IG Seamon şi D.T. Kenrick citați de Dumitru Zamfir, Ştefan Vlăduţescu, Percepția şi 
audiopercepția. O abordare cognitiv-constructiv-operațională, Bucureşti, Editura Didactică şi 
Pedagogică, 2003, p. 14. lată aceeaşi idee în exprimarea plastică a istoricului Lucian Boia: 
„Trăim într-o lume de imagini, 

lată de ce procesele perceptive au un rol important în înţelegerea şi explicarea 
comportamentului uman. 

Acest fapt este valabil şi în politica externă a unui stat, întrucât omul politic (pentru a-l 
parafraza pe Paul Watzlawick, care se referea la analişti politici) - atunci când acţionează în 
arena internaţională - nu are de-a face cu „realităţi absolute ci doar cu reprezentări 
subiective şi adesea contradictorii ale realităţii”.18 19 

Prin urmare, atenţia acordată percepţiei în psihologie este îndreptăţită şi a avut rezultate 
remarcabile în planul cunoaşterii, existând în prezent o bibliografie bogată dedicată 
subiectului. Din păcate, nu acelaşi lucru s-a întâmplat în studiile privitoare la relaţiile 
internaţionale, mulţi specialişti preferând să-şi concentreze efortul pe factorii „obiectivi”, 
precum structurile organizatorice, procesul luării deciziilor, rolul şi interesele aparatului 
birocratic sau constrângerile externe. Hans J. Morgenthau era categoric în această privinţă: 
„A căuta indicii pentru a înțelege politica externă exclusiv în motivele decidenţilor 
(subl.n.) este, în acelaşi timp, inutil şi înşelător. Este inutil deoarece motivele sunt cele mai 
iluzorii dintre datele psihologice, deformate frecvent cum sunt, dincolo de orice posibilitate 
de recunoaştere, de interesele şi emoțiile actorului şi observatorului. Cunoaştem, într- 
adevăr care ne sunt motivele? Ce ştim despre motivele altora?" Două observaţii se impun. 
În primul rând, Morgenthau îşi manifestă rezervele faţă de ideea că, singură, percepţia pe 
care 
de imagini multiple şi contradictorii. Nu sorbim realitatea, ci doar percepem 
inepuizabilele imagini ale ei (subl.n.). De altfel, ce altceva înseamnă fiecare dintre noi 
decât o sumă de imagini, imaginea sa despre sine şi imaginile tuturor celorlalţi despre el? In 
mod obiectiv, existăm, dar nu avem acces la noi înşine decât printr-un joc de imagini”. 
Lucian Boia, Jocul cu trecutul. Istoria între adevăr şi ficțiune, Bucureşti, Humanitas, 2013, p. 
17. 
ci Alex Mucchielli, citat de Dumitru Zamfir, Ştefan Vlăduţescu, op. cit., p. 15. 

i Paul Watzlawick, citat de Constantin Hlihor, Geopolitica şi geostrategia în analiza 
relațiilor internaţionale contemporane. Considerații teoretice şi metodologice, Bucureşti, 
Editura Universităţii Naţionale de Apărare „Carol I”, 2005, pp. 229-230. ' 

ei Hans J. Morgenthau, op. cit., p. 45. 

un politician o are faţă de un eveniment îi determină sau explică acţiunile. Apoi, după cum 
observa Keith L. Shimko?!, Morgenthau însuşi recunoştea importanţa variabilelor 
psihologice, atunci când definea puterea politică - propriul său concept cheie în analiza 
relaţiilor internaţionale - drept „o relaţie psihologică (subl.n.) între cei care o exercită şi 
cei asupra cărora este exercitată”.7? 

Pentru alţi cercetători, cărora ne raliem, utilizarea percepţiei în analiza de politică 
externă nu poate fi evitată: 

„Relaţiile internaţionale sunt constituite din acţiuni şi interacțiuni ale statelor şi ale altor 
entități. Statele iau măsuri pentru a-şi promova interesele, aşa cum sunt definite şi 
percepute de către liderii lor. Până la un punct, conducătorii îşi fundamentează deciziile de 
politică externă pe factori obiectivi - politici, economici, militari, geografici şi alţii. Dar, de 
asemenea, ei trebuie să facă judecăți şi alegeri pe baza propriilor valori şi percepții. In 
relațiile internaționale, acțiunile şi politicile sunt fundamentate nu doar pe interese şi ținte 
percepute subiectiv, dar de asemenea pe percepția subiectivă a intereselor şi intentiilor 
altora".2 

Dar ce este percepţia şi cum poate ea fi definită? În sens larg, percepţia este un „proces 
psihic senzorial complex de prelucrare a informaţiei primite de individ prin organele sale de 
simţ: o procesare de senzații” .?* 

În teoria relaţiilor internaţionale au fost propuse mai multe definiţii ale percepţiei. Dintre 


acestea, o reținem pe cea oferită de Constantin Hlihor, care are, în opinia noastră, meritul 
de a fi exaustivă: „/n realitatea geopolitică (şi în relaţiile internaţionale - n.n.), percepția 
este un proces psihosocio-cognitiv prin care actorii obțin informații cu privire la 
caracteristicile economice şi 

ZE Keith L. Shimko, /mages and Arms Control: Perceptions of the Soviet Union în the 
Reagan Administration, The University of Michigan, The University of Michigan Press, 1991, 
p. 1. 

Se Hans J. Morgenthau, op. cit., p. 68. 

3 Raymond L. Garthoff, Detente and Confrontation: American-Soviet Relations from Nixon to 
Reagan, Washington, DC, The Brookings Institution, 1994, p. 20. 

că Dumitru Zamfir, Ştefan Vlăduţescu, op. cit., p. 17. 

strategice ale unui spațiu geografic, îşi formează o imagine coerentă asupra poziţiei proprii 
sau a adversarilor/ competitorilor în ecuația de putere, ca şi o viziune funcţională a 
sistemului relațiilor internaţionale pentru a-şi impune/ apăra propriul interes în acel spațiu. 

Actorii câmpului geopolitic percep câmpul geopolitic, îşi fac o imagine, mai mult sau mai 
puțin adecvată, în funcție de natura şi calitatea informaţiilor asupra resurselor, avantajelor/ 
facilităților economice şi strategice pe care un spațiu geografic le oferă, dar mai ales 
încearcă să cunoască intențiile şi comportamentul altor actori în acel câmp"? 

După cum se poate observa din definiţia de mai sus, percepţia este condiţionată de 
informaţie. Prin urmare, în cazul deciden- ţilor din domeniul politicii externe, percepţia nu 
este directă, ci - de cele mai multe ori - mediată, întrucât sunt dependenţi de percepţia 
altora, respectiv de cea a furnizorilor de informaţii şi analize (a serviciilor de informaţii). 

La 30 octombrie 2013, în plin scandal al interceptării de către SUA a comunicaţiilor 
aliaţilor (inclusiv cele ale cancelarului german Angela Merkel), James Clapper, directorul 
comunităţii serviciilor de informaţii americane (Director of National Intelligence - DNIf a fost 
audiat de către Comisia de Informaţii din Camera Reprezentanţilor, prilej cu care a dezvăluit 
că descifrarea intenţiilor liderilor străini reprezintă un „principiu fundamental” pentru orice 
agenţie specială: 

„Timp de 50 de ani de când lucrez în informații, a cunoaşte intenţiile (subl.n.) liderilor 
este un principiu fundamental pentru ceea ce încercăm să colectăm şi să analizăm". El a 
completat spunând că, astfel, se încearcă să se stabilească „dacă ceea ce spun corespunde 
cu ceea ce se întâmplă. Este indispensabil pentru noi să ştim încotro merge statul, care le 
este politica, cum are consecinţe asupra noastră într-o întreagă serie de domenii "26 
25 Constantin Hlihor, op. cit., pp. 237-238. 

26 Depeşă BBC: US Intelligence Chief Clapper Defends Spying Policy, 30 octombrie 2013. 

În paranteză fie spus, în august 2014, presa germană a dezvăluit că secretarul de Stat 
american Hillary Clinton, şi ulterior succesorul său, John Kerry, ar fi fost spionaţi de către 
serviciile secrete germane.” 

Dar raporturile dintre factorii de decizie şi serviciile de informaţii sunt de multe ori 
dificile. Politicienii afirmă constant că au nevoie de date exacte şi relevante, ceea ce este 
adevărat. Pe de altă parte, atunci când acestea nu le convin din diferite motive, au tendinţa 
de a considera, pur şi simplu, că furnizorul este incompetent?, situaţie în care veştile 
nedorite sunt ignorate. La rândul lor, furnizorii de informaţii au uneori tendinţa de a produce 
evaluări care să vină în întâmpinarea aşteptărilor superiorilor, cu ignorarea evidenţelor.” 
Alteori, materialul furnizat de experţi poate fi folosit de oamenii de stat doar pentru a 
justifica măsuri adoptate din cu totul alte raţiuni. 

Nu trebuie uitat nici faptul că serviciile de informaţii nu sunt infailibile. Au existat, în 
istorie, nenumărate cazuri în care au fost blamate pentru că au eşuat în misiunea lor (atacul 
japonezilor asupra bazei americane din Pearl Harbor în 1941 sau atacurile teroriste din 11 
septembrie 2001 fiind printre cele mai invocate exemple).% Prin urmare, percepţia eronată 
a serviciilor speciale determină o percepţie eronată din partea politicienilor. 

In plus, mintea unui decident în politica externă nu este tabula rasa, ea conţine tipare 
complicate şi interdependente, precum credinţe, atitudini, valori, experienţe, emoţii, stil, 
memorie, concepţii personale despre lume şi viaţă etc.*! Or, 

*"Depeşă BBC: Germany accused of spying on Kerry and Clinton, 16 august 2014. 


28 Robert Jervis, Why Intelligence and Policymakers Clash, în „Political Science Quarterly”, 
volumul 125, nr. 2/ vara 2010, p. 185. 

SS Abram N. Shulsky, Gary J. Schmitt, Războiul tăcut. Introducere în universul 
informațiilor secrete, laşi, Polirom, 2008, pp. 111-112. 

3% jonel Niţu, Analiza de intelligence. O abordare din perspectiva teoriilor schimbării, 
Bucureşti, Editura RAO, 2012, p. 177. 

31 Valerie M. Hudson, The History and Evolution of Foreign Policy Analysis, în Steve 
Smith, Amelia Hadfield, Timothy Dunne, „Foreign Policy: Theories, Actors, Cases”, Oxford, 
New York, Oxford University Press, 2008, p. 20. 

acestea sunt elemente subiective care condiţionează şi influențează percepţia. De aceea, 
există riscul ca elita conducătoare a unui stat să devină prizoniera propriilor ideologii, 
viziuni, aprehensiuni şi chiar prejudecăţi, pe care le poate proiecta erga omnes, viciind 
realitatea. Astfel, ideologia marxistă, de pildă, a marcat iremediabil perspectiva liderilor 
sovietici asupra politicii externe. Extinzând şi aplicând conceptul „luptei de clasă” la nivelul 
relaţiilor internaţionale, sovieticii au dezvoltat un veritabil complex al „cetăţii asediate”, 
presupunând că sunt permanent victimele unei conspirații capitaliste vizând distrugerea 
„patriei proletariatului învingător”.*? La 17 martie 1948, la Bruxelles, Marea Britanie, Franţa, 
Belgia, Olanda şi Luxemburg (alarmate de lovitura de stat comunistă din Cehoslovacia) au 
încheiat un tratat prin care era creată Uniunea Europei Occidentale, alianţă politico-militară 
cu caracter strict defensiv lată cum era aceasta privită de către Moscova: „Prin conținutul 
său, tratatul de la Bruxelles poate fi împărţit în două părți principale. Prima parte cuprinde 
obligațiile reciproce de ordin militar ale țărilor semnatare şi dezvăluie rolul lui de instrument 
de provocare a unui război impotriva Uniunii Sovietice şi a țărilor de democrație populară. 
Partea a doua conține obligațiile reciproce ale ţărilor semnatare în vederea menținerii 
bazelor zdruncinate ale capitalismului european, precum şi a luptei comune împotriva 
mişcării democratice şi antiimperialiste, în permanentă creştere, a popoarelor din Europa şi 
din tările coloniale şi dependente".* in mod paradoxal, aceeaşi dogmă marxist-leninistă mai 
proclama însă şi că istoria a condamnat definitiv capitalismul, care ar fi intrat în etapa crizei 
finale, ceea ce presupunea că între „statele imperialiste” existau tensiuni majore care 
urmau să conducă, în mod inexorabil, la un război autodistructiv al sistemului (de altfel, 
Moscova punea ambele conflagrații mondiale pe seama 

32 Vojtech Mastny, NATO în the Beholder's Eye: Soviet Perceptions and Policies, 1949-56, 
Washington, DC, Woodrow Wilson International Center For Scholars, martie 2002, Ip 2]. 
33B.M. Haloşa, Blocul agresiv al Atlanticului de Nord, Bucureşti, Editura Militară, 1963, pp. 
45-46. 

„ascuţirii contradicţiilor dintre imperialişti”). În consecinţă, Kremlinul nu credea iniţial în 
soliditatea legăturilor euroatlantice sau în dorinţa benevolă a statelor din Vestul Europei de 
a se plasa sub umbrela de securitate a Statelor Unite, idee infirmată mai târziu de 
constituirea şi succesul NATO." 

In psihologie este un bun câştigat faptul că interesele influenţează în mod semnificativ 
selecţia perceptivă, astfel încât există tendinţa de a vedea ceea ce ne convine şi de a 
remarca mai greu ceea ce contravine aşteptărilor şi aspirațiilor noastre. În mod similar, şi în 
relaţiile internaţionale percepţia unui actor asupra altuia este afectată de propriul interes. 
Prin urmare, acelaşi eveniment poate fi receptat în mod distinct de către diferite capitale. 
Pentru ilustrare, revoluţia portocalie din Ucraina (2004-2005) este relevantă. Moscova a 
privit desfăşurările de la Kiev cu îngrijorare pronunţată, considerându-le inspirate de SUA, 
care ar fi acţionat pentru a instala un guvern pro-occidental. Din perspectiva Kremlinului, 
americanii ar fi urmărit nu doar izolarea Federaţiei Ruse, ci chiar „contaminarea” cetăţenilor 
din acest stat cu „virusul protestelor”, în vederea umilirii sau chiar schimbării regimului.” La 
18 decembrie 2012, secretarul Consiliului de Securitate al Federaţiei Ruse, generalul Nikolai 
Platonovici Patruşev, a acuzat Occidentul - într-un interviu acordat cotidianului 
Komsomolskaia Pravda - că se implică în organizarea diverselor mişcări de contestare 
populară din spaţiul ex-sovietic: „Revoluţiile sunt importate din străinătate, iar scenariile 
sunt pregătite cu grijă de specialiştii occidentali”. El a continuat: „Conditiile nu sunt întrunite 
pentru o «revoluție a culorilor» în Rusia [...], iar noi nu vom permite ca scenarii similare să 


fie realizate în țara noastră". În schimb, administraţia George W. Bush a salutat Revoluţia 
portocalie, ca pe un episod al 

34 Vojtech Mastny, op. cit., Ip. 2] şi [p. 13]. 

3Jeanne L. Wilson, Colour Revolutions: The View From Moscow and Beijing, în „Journal of 
Communist Studies and Transition Politics”, vol. 25, 2-3/ iunie 2009, pp. 369-370 şi urm. 

SR Depeşă a Agenţiei RIA Novosti: No „Color Revolutions” în Russia - Security Council 
Chief, 18 decembrie 2012. 

pentru Ucraina.“ 

Nu-i de mirare că aceeaşi retorică a revenit recent, în contextul anexării peninsulei 
Crimeea de către Federaţia Rusă. De pildă, la 24 aprilie 2014, ministrul rus de Externe, 
Serghei Lavrov, a repetat acuzaţiile binecunoscute la adresa Vestului: „SUA şi UE - haideţi 
să spunem lucrurilor pe nume - au încercat să creeze o nouă «revoluţie colorată», de 
schimbare a regimului, contrar Constituţiei". El a mai susținut că „puțini analişti serioşi au 
dubii că în joc nu este atât soarta Ucrainei, cât faptul că aceasta a fost pur şi simplu folosită 
şi se încearcă în continuare folosirea sa drept pion într-un joc geopolitic".“% De la sine 
înţeles, Casa Albă a acuzat conduita Moscovei. La 2 mai 2014, preşedintele american Barack 
Obama a afirmat că Rusia este cea care destabilizează Ucraina: „Pe măsură ce forțele 
ucrainene acționează pentru restabilirea ordinii în estul Ucrainei, este evident pentru 
întreaga lume că aceste grupuri susținute de ruşi nu sunt formate din protestatari paşnici. 
Sunt militanţi înarmaţi până în dinţi care primesc sprijin semnificativ din partea Rusiei". 

Persistenţa acestui tip de discurs dă seamă despre continuitatea interesului. In acelaşi 
timp, semnalează şi continuitatea percepţiei. După cum sublinia Robert Jervis, odată ce o 
persoană (sau un actor al relaţiilor internaţionale) a proiectat o anumită imagine despre 
altul, şi mai ales dacă această imagine este ostilă, va deforma şi va decupa informaţiile 
ulterioare, chiar dacă acestea nu sunt concludente, pentru a se potrivi în puzzle.“ 

37 Steven Woehrel, Ukraine's Orange Revolution and US Policy, Congressional Research 
Service, The Library of Congress, 1 aprilie 2005, pp. 7-10. 

33 Depeşă a Agenţiei RIA Novosti: West Tried to Stage Another Color Revolution în Ukraine - 
Lavrov, 24 aprilie 2014. 

3The White House, Remarks by President Obama and German Chancellor 

Merkel în Joint Press Conference, 2 mai 2014, la 
http://www.whitehouse.gov/the-press-office/2014/05/02/remarks- president-obama-and- 
german-chancellor-merkel-joint-press-confere. 

* Robert Jervis, Perception and Misperception în International Politics, Princeton, New Jersey, 
Princeton University Press, 1976, p. 68. 

Fără a avea pretenţia că am epuizat subiectul, am socotit util să prezentăm sumar 
aceste aspecte privitoare la importanţa percepţiei în relaţiile internaţionale, în speranţa că, 
astfel, secţiunile următoare ale lucrării de faţă vor fi mai bine înţelese. 

II. Premisele receptării lui Gorbaciov: Uniunea Sovietică în percepţia americană 

Ordinea bipolară a fost una simplă şi, prin urmare, inteligibilă. Două mari blocuri politico- 
militare, cu ideologii, valori şi moduri de viaţă incompatibile, erau angajate într-o competiţie 
„existenţială”.*! În mare, percepţia mutuală (atât la nivelul opiniei publice, cât şi la nivelul 
decidenţilor) poate fi rezumată printr-o replică celebră dintr-o piesă a lui Jean-Paul Sartre: 
„L'enfer, c'est les Autres” (Infernul sunt ceilalți). 

lată cum era caracterizată Uniunea Sovietică de către Washington în Documentul nr. 68 
al Consiliului Securității Naţionale (NaţionalSecurity Council Paper - NSC- 68) din 1950: 

„[...] Societatea noastră se găseşte provocată de moarte de către sistemul sovietic 
(subl.n.). Niciun alt sistem de valori nu este atât de ireconciliabil cu al nostru, atât de 
implacabil în scopul său de a ne distruge, atât de capabil de a întoarce în favoarea sa 
tendințele cele mai periculoase şi divergente ale societății noastre, niciun sistem nu evocă 
atât de eficient şi de puternic elementele iraționale ale naturii umane de pretutindeni, şi 
niciun altul nu are suportul unui centru mare şi în creştere de putere armată". ” 

Poziţiile fiind atât de clare şi de ferme, Războiul Rece nu putea fi decât „un joc de sumă 
nulă”, care nu se putea termina decât prin înfrângerea totală a uneia dintre părţi. Numai 
11 Sintagma „ameninţare existenţială” a fost folosită de către Daniel Lieberfeld (Talking with 


the Enemy, Westport, Praeger, 1999) pentru a desemna o ameninţare majoră la adresa 
securităţii naţionale, ameninţare de natură să afecteze însăşi existenţa naţională. Apud 
Barbara Farnham, Reagan and the Gorbachev Revolution: Perceiving the End of Threat, în 
„Political Science Quarterly”, vol. 116, nr. 2, vara 2001, p. 227. 

E Jean-Paul Sartre, Huis clos, Paris, Gallimard, 2000, p. 92. 

% S, Nelson Drew, NSC-68: Forging the Strategy of Containment, Washington, DC, National 
Defense University Press, 1996, p. 42. 

instinctul de autoconservare a impus o limită a acestei confruntări, făcând ca cele două 
superputeri ale epocii să evite o ciocnire militară directă. 

„Axioma” a fost formulată negru pe alb în NSC 68: „Odată cu apariţia terifiantelor arme 
de distrugere în masă, fiecare individ se confruntă cu omniprezenta posibilitate a anihilării, 
în ipoteza în care conflictul intră în faza războiului total”. În plus, recurgerea la arme nu 
putea soluţiona disputa ideologică dintre cele două părţi: 

„Recurgerea la război este nu numai ultima opțiune pentru o societate liberă, ci este, de 
asemenea, un act care nu poate pune capăt în mod definitiv conflictului fundamental din 
domeniul ideologic. Ideea sclaviei poate fi învinsă doar prin demonstrarea persistentă şi de 
durată a superiorității ideii de libertate. Singură, victoria militară va afecta numai parțial şi, 
poate, numai temporar conflictul fundamental, pentru că, deşi capacitatea Kremlinului de a 
amenința securitatea noastră ar putea fi distrusă pentru o perioadă, resurgența forțelor 
totalitare şi restabilirea sistemului sovietic sau a echivalentului său nu vor întârzia mult, 
dacă nu sunt făcute progrese importante în conflictul fundamental". În consecinţă, concluzia 
planificatorilor americani era aceea că „nu avem altă şansă decât să demonstrăm 
superioritatea ideii de libertate prin aplicarea sa constructivă şi să încercăm să schimbăm 
situația mondială prin mijloace nerăzboinice, într-o manieră care să frustreze planul 
Kremlinului şi să grăbească prăbuşirea sistemului sovietic" (subl.n.).% 

Am citat din acest act, care a stat multă vreme la baza politicii SUA faţă de Uniunea 
Sovietică, pentru a arăta liniile de permanenţă şi continuitate ale atitudinii Casei Albe faţă 
de Kremlin, pe durata Războiului Rece. Astfel, dincolo de alternanţa dintre crize şi 
„destindere” în relaţiile bilaterale, este evident că, pentru Washington, sistemul sovietic a 
reprezentat principala şi cea mai gravă ameninţare în perioada 1947-1991. În mentalul 
4 Ibidem, p. 38. 

SS Ibidem, pp. 44-45. 

colectiv american, imaginea „convenţională” a Uniunii Sovietice era aceea a inamicului prin 
excelenţă, a unui stat totalitar şi agresiv, care aspiră să aservească întreaga lume şi pe toţi 
oamenii. Or, după cum sublinia şi Tony Judt, modul în care conducătorii americani 
înțelegeau lumea era determinat de propriile aşteptări.“ Drept urmare, liderii sovietici şi 
conduita lor au fost receptaţi, în mod implacabil, prin intermediul acestei grile de 
interpretare a realităţii. 

Se poate replica, desigur, că este puţin probabil ca un document adoptat în 1950 să 
reverbereze şi să producă efecte în ultima decadă a Războiului Rece. NSC 68 a fost 
desecretizat în 1975. La 4 mai 1977, Ronald Reagan i-a dedicat un comentariu 
radiodifuzat.*” Când, în februarie 2001, au fost adunate în volum intervenţiile sale 
radiofonice (între 1975 şi 1979, a avut nu mai puţin de 600), aşa cum şi le scrisese singur, a 
fost o surpriză pentru mulţi istorici şi politologi să descopere că Reagan îşi conturase deja 
atitudinea faţă de problemele interne şi externe ale Statelor Unite, cu mult înainte de a 
deveni preşedinte. Neaşteptată a fost şi măsura în care şeful statului american a urmat în 
politica sa (inclusiv faţă de URSS) ideile cuprinse în aceste mesaje timpurii pe care le-a 
adresat concetăţenilor săi.* În discursul său din 1977, Reagan citează fraze cheie din NSC 
68: „Uniunea Sovietică, animată de o credinţă fanatică care este în antiteză cu a noastră, 
caută să-şi impună autoritatea asupra restului lumii" sau „Kremlinul ne recunoaşte drept 
singura ameninţare la adresa ţelurilor sale de dominație mondială”. Şi continuă afirmând că 
americanii trebuie să înţeleagă că Războiul Rece este un război real, iar nu imaginar, şi că 
miza este supraviețuirea lumii libere. Numai cu disciplină şi sacrificiu, 

49 Tony Judt, Europa iluziilor, lasi, Polirom, 2000, p. 277. 
+ Kiron K. Skinner, Annelise Anderson, Martin Anderson, Reagan, În His Own Hand: The 


Writings of Ronald Reagan that Reveal His Revolutionary Vision for America, New York, 
Touchstone, 2001, p. 109. 

“%Edoardo M. Airoldi, Stephen E. Fienberg, Kiron K. Skinner, Whose Ideas? Whose Words? 
Authorship of Ronald Reagan's Radio Addresses, în „Political Science & Politics”, nr. 3/ iulie 
2007, p. 501. 

americanii şi aliaţii lor pot dobândi puterea militară superioară celei sovietice, fără de care 
politica de îngrădire este un bluff. Apoi încheie: „Acestea erau constatările şi recomandările 
făcute lui Harry Truman acum 27 de ani. Voi continua mâine. Acesta este Ronald Reagan. 
Mulţumesc pentru atenţie".* lar în partea a doua a discursului său rezumă cele spuse 
anterior, afirmă că lucrurile stau încă mai rău decât în vremea lui Truman şi conchide că 
NSC 68 este un document mai actual decât oricând.5 

În mod vădit, Reagan a fost influenţat de NSC 68, din care a preluat ideea superiorității 
democraţiei americane şi convingerea că Uniunea Sovietică poate fi, într-un final, 
convertită. Înainte de a deveni preşedinte, el a avut o lungă conversaţie cu Richard Allen, 
cel care mai târziu avea să-i devină primul consilier pe probleme de securitate naţională, 
căruia i-a dezvăluit viziunea sa referitoare la relaţiile cu Moscova: „/deea mea privind 
politica americană faţă de Uniunea Sovietică este simplă, iar unii ar considera-o chiar 
simplistă", a spus Reagan. „Este aceasta: Noi câştigăm, iar ei pierd. Ce părere ai despre 
asta?™ De asemenea, religios din fire, era marcat de spectrul unei apocalipse nucleare, 
evocat şi în NSC 68. În memoriile sale, el şi-a prezentat astfel repulsia faţă de aceste arme: 
„Nimeni nu ar putea «câştiga» un război nuclear. Totuşi, atâta vreme cât ar exista arme 
nucleare, ar exista permanent şi riscul ca ele să fie folosite şi odată lansată o armă 
nucleară, cine ştie până unde s-ar ajunge. Visul meu a devenit atunci o lume fără arme 
nucleare". 

În ianuarie 1981, aproape imediat după preluarea prerogativelor prezidenţiale, Ronald 
Reagan le-a declarat reporterilor că nu are de ce să caute un răspuns în privinţa intenţiilor 
sovietice, deoarece toţi conducătorii sovietici, începând din timpul revoluţiei bolşevice, au 
repetat obsesiv „hotărârea că obiectivul lor trebuie să fie promovarea revoluţiei mondiale şi 
a 
23 Kiron K. Skinner, Annelise Anderson, Martin Anderson, op. cit., p. 111. 
>e Ibidem, pp. 111-112. 

Se Sean Wilentz, The Age of Reagan. A History, 1974-2008, New York, Harper Collins, 

32 Henry Kissinger, Diplomatia, Bucureşti, Editura All, 1998, p. 706. 

unui stat global socialist sau comunist”. În 1983, anul în care a anunţat dezvoltarea 
sistemului antirachetă numit Iniţiativa de Apărare Strategică (Strategic Defense Iniţiative - 
SDIf el a calificat Uniunea Sovietică drept un „imperiu al răului”: „Vă îndemn să vă ridicați 
împotriva celor care doresc să pună Statele Unite într-o poziţie de inferioritate militară şi 
morală... Vă îndemn să vă feriti de tentatia mândriei - tentatia de a considera, plini de 
înfumurare, că vă aflati deasupra acestor lucruri şi că ambele părti sunt la fel de vinovate, 
ignorând adevărul istoric şi impulsurile agresive ale unui imperiu al răului" 
(subl.n.).5* În replică, liderul sovietic luri Andropov l-a numit pe preşedintele american 
„nebun şi mincinos" 

La 17 ianuarie 1983, Casa Albă a aprobat o directivă de securitate naţională cu titlul 
Relațiile SUA cu URSS, care reflecta convingerile lui Reagan: 

„Politica SUA faţă de Uniunea Sovietică va consta din trei elemente: rezistență externă la 
imperialismul sovietic; presiune internă asupra URSS pentru a slăbi sursele imperialismului 
sovietic; şi negocierile pentru a elimina, pe baza unei stricte reciprocități, dezacordurile 
majore". 

Concret, în plan internaţional, Washingtonul îşi propunea nu doar să îngrădească 
expansionismul sovietic, ci chiar, în timp, să-i determine refluxul. Întrucât agresivitatea 
sovietică avea rădăcini interne, Casa Albă şi-a asumat o agendă ambițioasă referitoare la 
Moscova, proclamându-şi misiunea de a promova un proces de schimbare în Uniunea 
Sovietică, astfel încât să se ajungă la un sistem politic şi economic mai pluralist, în care 
puterea elitei să fie redusă în mod gradual. Din perspectiva americană, un rol important 


urma să revină negocierilor prin 
SS Barbara Farnham, op. cit., p. 228. 
ZS John Lewis Gaddis, op cit., p. 284. 

protejate.55 

Retorica lui Reagan reflecta nu doar convingerile personale puternic anticomuniste şi 
antisovietice, ci era justificată şi de anumite acţiuni relativ recente ale Moscovei, 
considerate belicoase. În 1975-1976, partidul marxist Frontul Naţional pentru Eliberarea 
Angolei (FNLA) a preluat puterea în această ţară, ca urmare a implicării militare substanţiale 
a Cubei lui Fidel Castro.” În octombrie 1976, Moscova s-a grăbit să încheie cu Angola un 
acord de prietenie şi cooperare.* În 1977-1978, a urmat Etiopia. Serviciile americane de 
informaţii au descoperit că sovieticii trimiseseră militari, inclusiv ofiţeri de rang înalt, printre 
care şi un general. La 27 mai 1978, preşedintele Jimmy Carter s-a întâlnit la Casa Albă cu 
ministrul de Externe sovietic, Andrei Gromiko, căruia i-a reproşat acest fapt. Demnitarul 
sovietic i-a răspuns că nu există un „Napoleon sovietic în Africa”.5* Etiopia a devenit o 
republică socialistă prosovietică. Mult mai aproape de teritoriul SUA, în America Centrală, 
Frontul Sandinist a preluat puterea în Nicaragua, care ajunsese să fie privită la Casa Albă 
drept o nouă Cuba nt 

Cuba însăşi rămânea un motiv de disensiuni între Moscova şi Washington. Pe parcursul 
anului 1979, prezenţa unei brigăzi de luptă sovietice pe insulă a dus la tensionarea relaţiilor 
dintre superputeri.® În noiembrie 1978, americanii identificaseră în 
"The White House, National Security Decision Directive Number 75. US Relations with the 
USSR, Washington, DC, 17 ianuarie 1983, p. 1, la http://www.foia.cia.gov, pagină accesată la 
12 septembrie 2013. 
"Chris Saunders, Sue Onslow, The Cold War and Southern Africa, 19761990, în Melvyn P. 
Leffler, Odd Arne Westad (editori), „The Cambridge History of the Cold War”, vol. 3 - 
„Endings”, Cambridge, Cambridge University Press, 2010, p. 225. 
Martin McCauley, Rusia, America şi Războiul Rece. 1949-1991, laşi, Polirom, 1999, p. 87. 
Olav Njolstad, The Collapse of Superpower Detente, 1975-1980, în „The Cambridge History 
of the Cold War”, vol. 3, pp. 146-147. 

34 | Alexandru Purcăruş 
Cuba şi avioane MiG-23. Deşi militari ai Armatei Roşii continuaseră să existe în Cuba şi după 
criza dramatică din 1962, ei au fost (re)descoperiţi de serviciile americane de informaţii, 
ceea ce a stârnit iritare şi temeri la Casa Albă.“ Thomas R. Johnson a caracterizat episodul 
drept „unul dintre cele mai bizare din istoria” SUA şi a serviciilor sale de informații. 6? 

Preşedintele Carter a cerut Kremlinului să-şi evacueze militarii. La 27 septembrie 1979, 
Leonid Brejnev a convocat Biroul Politic al CC al PCUS, pentru a oferi un răspuns 
Washingtonului, răspuns care constituia, de fapt, un refuz: „Detinem în Cuba un centru de 
instrucţie militară care a existat acolo de mai mult de 17 ani. Îşi îndeplineşte funcţia de 
antrenament în conformitate cu un acord cu guvernul cubanez. Nu face nimic mai mult şi 
nici nu poate face mai mult. Puteţi să fiti relaxat în această privință. Intr- o conversație cu 
Andrei A. Gromiko, însuşi Secretarul de Stat C. Vance a remarcat de asemenea că Uniunea 
Sovietică nu a făcut nimic care să contravină acordului din 1962, iar personalul militar 
sovietic care este staționat în Cuba nu prezintă niciun fel de amenințare la adresa Statelor 
Unite".6+ 

În acest context, invazia Armatei Roşii în Afganistan, din 27 decembrie 1979, a părut 
parte a unui val expansionist al Uniunii Sovietice. Preşedintele Carter a caracterizat 
evenimentul drept „ce/ mai serios pericol pentru pace de la Al Doilea Război Mondial 
încoace" - punându-l astfel mai presus de Blocada Berlinului, Războiul din Coreea sau criza 
rachetelor din Cuba.® 
s2 Alexandru Purcăruş, A doua (mini)criză cubaneză, în „Istorie şi civilizaţie”, nr. 10/ iulie 
2010, pp. 69-71. 

La nivelul publicului, sondajele de opinie dezvăluiau că majoritatea americanilor 
considera că principalul obiectiv al Moscovei era obţinerea dominaţiei mondiale, (57% în 
iunie 1978; 55% în octombrie 1979, 73% în februarie 1980, 66% în noiembrie 1980 şi 69% 
în septembrie 1981), mulţi crezând că Uniunea Sovietică ar fi chiar dispusă să rişte un 
război major pentru a-şi atinge scopul.56 

Existau, chiar la Moscova, voci care trăgeau un semnal de alarmă asupra acestei 
abordări. La 22 aprilie 1982, Viaceslav Daşicev (membru de seamă al Academiei de Ştiinţe) 
i-a prezentat lui Leonid Brejnev studiul O analiză a situației prezente a relațiilor Est-Vest, în 
care afirma: „Intervenţia trupelor noastre în Afganistan, fără niciun dubiu, a încălcat limitele 
admise ale confruntării Est-Vest pe arena lumii a treia”.“ În 1988, Daşicev avea să se 
exprime încă mai radical: „Pentru SUA şi aliaţii săi, detenta era acceptabilă numai dacă 
statutul politic internațional şi militar-strategic era menținut. Dar, după cum Occidentul a 
văzut, conducerea sovietică a profitat activ de destindere pentru a-şi întări forțele militare. 
SUA, paralizate de catastrofa din Vietnam, au fost frustrate de extinderea influenţei 
sovietice în Africa, Orientul Mijlociu şi în alte regiuni. În Occident, toate acestea au fost 
interpretate drept o creştere suplimentară a amenințării sovietice". Concluzia sa era că, „în 
ochii majorității covârşitoare a publicului occidental, Uniunea Sovietică [a devenit] o putere 
periculoasă a cărei conducere năzuieşte prin mijloace militare să lichideze democrațiile 
burgheze şi să instituie un sistem comunist de tip sovietic în întreaga lume".®? 
66 Tom W. Smith, The Polls: American Attitudes Toward the Soviet Union and 
Communism, în „The Public Opinion Quarterly”, vol. 47, nr. 2, (vara) 1983, p. 281. 

După ce, la 20 ianuarie 1981, Ronald Reagan s-a instalat la Casa Albă, au apărut alte 
acţiuni ale Kremlinului, care i-au întărit convingerile despre conduita agresivă a Moscovei. 
De data aceasta, sovieticii acționau brutal în propria sferă europeană de influenţă. In 
Polonia, generalul Wojciech Jaruzelski (devenit şef al partidului comunist şi al guvernului) a 
instituit legea marţială şi a trecut la represalii împotriva membrilor sindicatului Solidaritatea 
şi a greviştilor. Deşi măsurile sale dure puteau fi motivate de teama faţă de o intervenţie 
sovietică, Reagan a decis adoptarea unor sancţiuni economice împotriva Poloniei şi Uniunii 
Sovietice.6 

Ulterior, la 1 septembrie 1983, un avion Boeing 747 al Liniilor Aeriene Coreene (zborul 
KAL 007), care a intrat - din cauza unei regretabile erori - în spaţiul aerian al URSS deasupra 
insulei Sahalin, a fost doborât de un avion de vânătoare sovietic Su-15. Aeronava se deplasa 
pe ruta Alaska - Seul şi avea la bord 269 de persoane (pasageri şi echipaj), printre care se 
aflau şi 63 de cetăţeni americani (inclusiv congresmenul american Larry McDonald”0). 
Incidentul l-a tulburat pe Reagan, cu atât mai mult cu cât sovieticii nu şi-au asumat nicio 
vină şi nu au exprimat niciun regret, însuşi luri Andropov susţinând că totul nu fusese 
altceva decât o provocare a serviciilor speciale americane.” Preşedintele american a 
calificat incidentul drept „un act de barbarism”, generat de o societate care nu are niciun 
respect faţă de viaţa umană sau faţă de drepturile individului, o societate care „caută 


constant să se extindă şi să domine alte naţiuni”.'? Nu doar sfidarea sovieticilor l-a afectat 
pe Reagan. El a conştientizat că riscul izbucnirii accidentale a unui război nuclear devastator 

Kissinger, op. cit., pp. 723-724. 

între superputeri este cât se poate de real şi a afirmat că întâmplarea arată cât de aproape 
de prăpastie ajunsese lumea şi cât de mult se impunea controlul armamentelor.”? 

Un simplu film de televiziune, „The Day After”, care prezenta efectele terifiante ale unui 
cataclism nuclear, i-a lăsat aceeaşi impresie cutremurătoare. La 10 octombrie 1983, Reagan 
nota în jurnal că, după vizionare, a rămas „profund deprimat”.'* 

Aproape imediat, a urmat un alt şoc. În intervalul 2-11 noiembrie 1983, Statele Unite, 
împreună cu aliaţii săi din NATO, au desfăşurat aplicaţia militară „Able Archer”. Exerciţiile 
de acest tip nu erau ceva nou pentru observatorii din Pactul de la Varşovia, care le 
urmăriseră în anii anteriori. Ei au remarcat însă un nivel sporit de participare a 
conducătorilor. În plus, aplicaţia implica simularea procedurilor privind iniţierea unui atac 
nuclear, în ipoteza escaladării unui conflict de la faza convenţională la cea nucleară.” 
Sovieticii au monitorizat foarte atent exerciţiul. Încă din 1981, ei evaluaseră discursurile lui 
Reagan şi politica sa şi ajunseseră să se teamă de un eventual atac surpriză din partea 
americanilor. De fapt, au fost în alarmă nucleară nu mai puţin de doi ani.'€ La sfârşitul lunii 
septembrie 1983, Andropov îşi exprimase public îngrijorarea că un război ar putea izbucni şi 
acuzase „psihoza militară nesăbuită” din Statele Unite.” În atmosfera bilaterală tensionată, 
la Moscova s-a instaurat o stare de anxietate accentuată, cu atât mai mult cu cât, la 23 
noiembrie 1983, în Bundestag urma să fie aprobată amplasarea, pe teritoriul Germaniei 
Occidentale, a rachetelor americane cu rază medie Pershing II, în virtutea unui plan al NATO 
de la începutul anilor '80 de a contrabalansa ameninţarea 
73 Barbara Farnham, op. cit., p. 232. 

noilor rachete sovietice SS-20. Ca răspuns la desfăşurarea exerciţiului „Able Archer” 
Kremlinul a ridicat starea de alertă a unui număr de aproximativ douăsprezece bombardiere 
strategice purtătoare de arme nucleare, staționate în Germania de Est şi Polonia.”8 
Americanii au aflat de aprehensiunile sovieticilor la câteva săptămâni de la încheierea 
manevrelor militare, când ofiţerul KGB Oleg Gordievski - care spiona de fapt în beneficiul 
Serviciului de Informaţii Secrete al Marii Britanii - a transmis un raport în acest sens. În 
paralel, în Uniunea Sovietică se desfăşura o campanie mediatică aproape isterică referitoare 
la pericolul declanşării unui război. La Moscova, Reagan era comparat cu Hitler şi se vorbea 
despre legăturile sale cu Mafia. În presă, existau articole alarmiste, peste tot erau 
organizate marşuri pentru pace, la radio erau difuzate fragmente din celebrul discurs al lui 
Stalin din 1941, adresat trupelor care defilau prin Piaţa Roşie.'” Populaţia era panicată. E 
greu de spus însă în ce măsură conducătorii sovietici înşişi chiar se gândeau că pot deveni 
victima unui iminent atac sau era vorba doar de propagandă îndreptată împotriva 
amplasării rachetelor Pershing II în Europa. Fapt este că Reagan a fost mişcat de paranoia 
sovietică. După cum mărturisea mai târziu, a fost foarte surprins să afle că mulţi oameni din 
vârful ierarhiei sovietice erau sincer speriaţi de americani şi că priveau SUA drept un 
potenţial agresor capabil să iniţieze o primă lovitură nucleară.% 

Dacă ambii adversari împărtăşeau temerea faţă de un Armaghedon nuclear, însemna că 


există loc pentru îmbunătăţirea relaţiilor prin dialog şi negociere. Preşedintele american 
făcuse primii paşi în acest sens încă de la debutul mandatului său. În 1981, Reagan i-a scris 
lui Leonid Brejnev, gest care constituia o veritabilă invitaţie în acest sens: „Se sugerează 
adeseori... că noi avem planuri expansioniste şi că, în felul acesta, constituim o amenințare 
la adresa securității țării dumneavoastră 
'sjeffrey T. Richelson, Un secol de spionaj. Serviciile de informații în secolul XX, Bucureşti, 
Humanitas, 2000, p. 432. 
13 Benjamin B. Fischer, op. cit., p. 27. 
30 Ibidem, p. 27. 

şi a statelor nou create. Nu numai că nu există nicio dovadă care să sprijine această 
acuzație, dar există chiar proba solidă a faptului că Statele Unite, chiar atunci când ar fi 
putut domina lumea fără pericolul vreunui risc, nu au făcut niciun efort pentru aceasta... Mi- 
aş permite să spun că nu există absolut niciun temei pentru acuzația că Statele Unite sunt 
vinovate de imperialism sau de încercări de a-şi impune voinţa altor ţări, prin folosirea 
forței... Domnule preşedinte, oare nu ar trebui să ne intereseze eliminarea obstacolelor care 
împiedică popoarele noastre, pe care dumneavoastră şi eu le reprezentăm, să-şi realizeze 
cele mai scumpe idealuri?" La 11 iulie 1983, Reagan a făcut un gest similar, scriindu-i lui 
luri Andropov, pentru a-l asigura încă o dată că Washingtonul nu are planuri agresive. Mai 
mult, la 16 ianuarie 1984, Reagan a ţinut un discurs televizat în care a invocat necesitatea 
îmbunătăţirii relaţiilor dintre superputeri, relaţii care să aibă la bază „o mai bună colaborare 
şi înţelegere”. De asemenea, el s-a referit la speranţa existenţei unei lumi fără arme 
nucleare. Pe un ton cald şi conciliator, preşedintele american a recurs chiar la un exerciţiu 
de imaginaţie, povestind despre o întâlnire fictivă între un copil rus şi unul american care 
descoperă că lucrurile ce îi apropie le covârşesc pe cele care îi despart. Apoi a făcut un apel 
direct către Kremlin, cerând întărirea păcii şi reducerea înarmării. „Haideţi să începem 
acum" - a încheiat el. Sovieticii au răspuns denunţând campania propagandistică 
declanşată de Reagan pentru a-şi asigura un nou mandat la Casa Albă. Din păcate, 
conjunctura nu era favorabilă dialogului, iar preşedintele american nu îşi găsise încă un 
interlocutor pe măsură. Andropov avea să moară la 9 februarie 1984. Nici următorul 
conducător sovietic, Konstantin Cernenko, nu i-a oferit lui Reagan prilejul unei discuţii „de /a 
bărbat la bărbat", aşa cum acesta din urmă şi- ar fi dorit, potrivit însemnărilor din jurnalul 
său.8 Cernenko a decedat la 10 martie 1985. 
ar Henry Kissinger, op. cit., p. 696. 
ca Ibidem, p. 696. 
33 Sean Wilentz, op. cit., pp. 167-168. 
34 Henry Kissinger, op. cit., p. 696. 

Dincolo de imaginea de forţă şi de vitalitate pe care Uniunea Sovietică încerca să o 
proiecteze în afară, comunitatea americană de informaţii a început să desluşească semnele 
crizei sistemice pe care aceasta o traversa. Un document al CIA din iunie 1983, intitulat în 
mod expresiv Pierderea de viteză a industriei sovietice, 1976-1982* %, prezintă dificultăţile 
economice cu care se confrunta Moscova: „/n timp ce încearcă să revigoreze creşterea 
economiei sovietice, noii conducători avându-l în frunte pe secretarul general Andropov 
trebuie să se confrunte cu o serie de probleme deosebit de dificile în industrie. Creşterea 
industrială, care s-a aflat în declin după cel de Al Doilea Război Mondial, a scăzut într-o 
manieră uimitor de rapidă în perioada 1976-1982. Creşterea anuală a producţiei industriale 
era, în medie, de peste 9% în anii '50, de 6,4% în anii '60 şi de 5,9% în anii 1971-1975. 
Pentru anii 1976-1980, creşterea anuală nu a fost decât de 3,2% şi a scăzut la 2,4% în 
1981-1982. Scăderea brutală a productivității - adică a eficacității articulației dintre muncă 
şi capital - este încă şi mai dramatică. In pofida unor eforturi considerabile, sovieticii au fost 
incapabili să blocheze această deteriorare [...]".£ În plus, priorităţile militare (precum 
operaţiunile din Afganistan) deveneau o povară tot mai mare pentru economie. Este inte- 
resant că autorul studiului, atunci când trece în revistă cauzele care au dus la performanţa 
mediocră a industriei sovietice, se referă pe larg şi la „factorul social”. Pe scurt, tocmai în 
„Patria proletariatului victorios”, muncitorii erau nemulţumiţi de condiţiile de viaţă, ceea ce 
ducea la o creştere a pesimismului şi a lipsei de motivaţie, care se traducea în absenteism, 


dezinteres, lipsă de disciplină şi alcoolism. 

Nu este singura analiză elaborată de CIA în această perioadă care scoate la iveală 
anumite tare ale regimului sovietic. Din 
ssCentral Intelligence Agency, Directorate of Intelligence, The Slowdown în Soviet Industry, 
1976-1982. A Research Paper, iunie 1983, la http://www.foia.cia.gov, pagină consultată la 
15 mai 2013. 

36 Catherine Durandin, op. cit., p. 205. 

CIA, Directorate of Intelligence, The Slowdown în Soviet Industry, 19761982, p. 8. 

punctul nostru de vedere, dintre toate se distinge însă memorandumul semnat de Herbert 
E. Meyer, vicepreşedinte al Consiliului Național de Informații al SUA (National Intelligence 
Council - NICf la 30 noiembrie 1983, când tensiunile dintre Moscova şi Washington erau în 
toi. Materialul - adresat directorului Agenţiei Centrale de Informaţii (William J. Casey) şi 
adjunctului său (John McMahon) - purta un titlu anost: De ce este lumea un loc atât de 
periculos? Probabil, Casey a fost intrigat şi de prima propoziţie a textului - „Nivelul violenţei 
globale a crescut la fel de brusc şi de neaşteptat precum febra unui copil” - mai potrivită 
pentru începutul unui roman decât pentru cel al unei analize de intelligence. Apoi, Meyer 
enumera câteva evenimente recente, precum doborârea avionului coreean de linie, asasi- 
narea prim-ministrului Maurice Rupert Bishop din Republica Grenada (în urma căreia SUA 
invadează această ţară din Caraibe la 25 octombrie) şi atacul terorist asupra cartierului 
general al puşcaşilor marini americani din Beirut (23 octombrie 1983) etc. Exista vreo 
legătură între acestea? „Cred că actuala explozie de violență este mai mult decât o 
coincidență. Mai precis, cred că semnalează începutul unei noi etape a luptei globale dintre 
Lumea Liberă şi Uniunea Sovietică. Afirmația mea se bazează pe percepția că politicile SUA 
au schimbat fundamental cursul istoriei intr-o direcţie favorabilă intereselor şi securității 
noastre şi ale aliaților noştri. Ceea ce vedem acum este un efort al sovieticilor de a riposta, 
în acelaşi sens în care Mafia ripostează când agenţiile de impunere a legii lansează un 
program eficient de combatere a criminalității. Permiteţi-mi să recunosc acum că nu pot 
dovedi aceasta - dacă definiția pe care dumneavoastră o dați probei se reduce la 
interceptări, fotografii şi documente sustrase. Desigur, aceste lucruri contează. Contează 
enorm. Dar pentru reala înțelegere a unui fenomen ciudat precum Uniunea Sovietică, 
trebuie mers dincolo de inventarul faptelor; este nevoie de asemenea de un exercițiu de 
imaginaţție".s 

"Herbert E. Meyer, Why Is the World So Dangerous?, National Intelligence 

Council, 30 noiembrie 1983, p. 1, la http://www.foia.cia.gov, pagină 

Continuarea este însă şi mai surprinzătoare. Practic, pe parcursul celor 8 pagini ale 
documentului, Meyer susţinea că Moscova a pierdut Războiul Rece şi că nu este 
departe momentul în care se va prăbuşi. lată câteva dintre judecăţile sale: 1. „Uniunea 
Sovietică a eşuat total să devină o ţară”; 2. „Economia sovietică se îndreaptă spre 
dezastru”; 3. „Uniunea Sovietică este un coşmar demografic”; 4. „Sateliții est-europeni 
devin din ce în ce mai dificil de controlat”. Fiecare dintre aceste puncte era expus pe câteva 
rânduri. Concluzia? „Dacă Uniunea Sovietică nu- şi împlineşte ambiția de a înlocui SUA ca 
principala putere a lumii în - cu mare aproximaţie - următorii 20 de ani, nu va reuşi 
niciodată”.% Potrivit lui Meyer, această părere era împărtăşită de mai mulţi sovietologi pe 
care-i consultase. 

Să vedem un pasaj chiar mai expresiv: „A fost mult timp la modă să privim Războiul Rece 
ca pe o caracteristică permanentă a politicii globale, una care va dăinui pentru următoarele 
câteva generații, cel puțin. Dar mi se pare mult mai verosimil că preşedintele Reagan a avut 
perfectă dreptate când a observat în discursul său de la Notre Dame că Uniunea Sovietică - 
«unul dintre cele mai triste şi mai bizare capitole ale istoriei» - ajunge la paginile sale finale. 
(Ar trebui într-adevăr să urmăm sugestia preşedintelui de a începe planificarea 
pentru o lume post-sovietică (subl.n.); Uniunea Sovietică şi oamenii săi nu vor dispărea 
de pe planetă, şi nu ne-am gândit încă serios ce fel de structură politică şi economică e 
probabil să apară.) Pe scurt, Lumea Liberă a surclasat Uniunea Sovietică din punct 
de vedere economic, a zdrobit-o ideologic, şi a înfrânat-o politic" (subl.n.).% 

Oricât ar părea de paradoxal, miza lui Meyer nu era de a convinge că timpul nu mai are 


răbdare cu o Uniune Sovietică agonizantă (după cum o spune, într-o formulare care 
aminteşte de Marin Preda), ci de a explica pericolul care pândeşte SUA, din cauza acestei 
stări de fapt. Pentru a se face înţeles, el recurge la 

consultată la 5 septembrie 2013. 

ai Ibidem, pp. 5-6. 

20 Ibidem, p. 8. 

parabola, extrem de plastică, a „ambiţiei zădărnicite”. Bunăoară, un oarecare 
vicepreşedinte al unei companii, înţelege, în preajma vârstei de 45 de ani, că şi-a atins 
limitele profesionale şi că nu va ajunge niciodată să conducă firma în care munceşte. 
Conştientizarea acestei realităţi, oricât de dureroasă ar fi, îl poate duce la acceptarea 
situaţiei. Dar e în firea omului să nu se învoiască întotdeauna cu soarta. Caz în care individul 
cu pricina poate recurge la gesturi nesăbuite, ce îl pot împinge chiar pe poarta unei 
închisori. Se va împăca Moscova cu evidenţa sau se va simţi tentată ca, în momentul 
colapsului, să tragă toată lumea după ea în prăpastie, prin violenţă armată?” 

Care a fost impactul acestei analize extraordinare? Meyer a mărturisit, în 2011, că printre 
membrii comunităţii americane de informaţii ajunsese să se afirme, în şoaptă, că şi-ar fi 
pierdut minţile. Lucrurile s-au complicat şi mai mult după ce, în urma unei scurgeri de 
informaţii, doi jurnalişti faimoşi în epocă, Rowland Evans şi Robert Novak, au scris un articol 
despre memorandum. Pentru Meyer, totul se putea transforma într-un dezastru. De aceea, a 
fost extrem de nervos când Bill Casey l-a chemat în biroul său. Şeful CIA i-a spus, pe un ton 
serios: „Herb, în acest moment ai cel mai mic fan club din Washington”. Şi a continuat 
râzând: „Relaxează-te, e format din mine şi din preşedinte”. Apoi i s-a ordonat să continue "7 

Drept pentru care, Herbert E. Meyer a recidivat. La 28 iunie 1984, el a transmis 
directorului CIA un nou memorandum, intitulat Ce e de făcut cu ruşii? Prima parte a 
documentului relua sintetic ideile principale ale materialului anterior. In continuare, Meyer 
repeta predicția vizând disoluția inamicului fundamental al Washingtonului: 

„Din momentul în care Partidul Comunist al Uniunii Sovietice a preluat puterea în 1917, 
obiectivul principal al propagandei sale a fost de a convinge nu numai proprii oameni, dar, 
de asemenea, pe 
ge Ibidem, pp. 7-8. 

"Paul Kengor, Predicting the Soviet Collapse, în „National Review”, 14 iulie 2011, la 


pagină accesată la 7 septembrie 2013. 

noi, cei din Occident, că revoluția partidului este ireversibilă, că Uniunea Sovietică 
organizată de Lenin & Co. este un stat stabil, permanent. Atât de reuşit a fost acest efort al 
propagandei, încât timp de decenii gândirea convenţională aici, în Occident, a fost aşa: 
Uniunea Sovietică se află aici pentru a rămâne. Un corolar al înțelepciunii convenționale 
este că însăşi rivalitatea dintre SUA şi URSS reprezintă o caracteristică permanentă a vieții 
pe pământ. 

Cu toate acestea, noua perspectivă pe care am conturat-o în De ce este lumea un loc 
atât de periculos, şi pe care am recapitulat-o pe scurt aici, contestă în mod fundamental 
atât înțelepciunea convențională cât şi corolarul său. Această perspectivă recunoaşte 
Uniunea Sovietică drept ceea ce este - un imperiu - şi admite faptul că, la fel ca 
toate imperiile, şi acesta trebuie, în cele din urmă, să se dezintegreze. Mai mult 
decât atât, acest punct de vedere susține că începuturile acestei descompuneri 
sunt evidente acum" (subl.n.).% 

Pentru Meyer era evident că, în competiţia globală, Uniunea Sovietică îşi pierduse suflul 
şi nu mai putea recupera avansul Occidentului. Economia americană înregistra o creştere 
anuală de 9 procente, cheltuielile militare ale SUA erau în creştere, Moscova era privată de 
credite din partea Vestului, iar accesul la tehnologia de vârf îi fusese restricţionat. Balanța 
de putere în Europa era din nou înclinată în favoarea NATO, după amplasarea rachetelor cu 
rază medie Pershing Il. Prin adoptarea programului „Războiul Stelelor” (Iniţiativa de Apărare 
Strategică), America exercita o presiune suplimentară asupra adversarilor, care - conştienţi 
de reuşita unor proiecte la fel de ambiţioase, precum Manhattan sau Apollo - nu aveau cum 
să îi pună la îndoială implementarea. In Nicaragua, Mozambic, Angola, Cam- bodgia şi 


Afganistan apăruseră puternice insurgenţe antisovietice, care limitau insinuarea puterii 
Kremlinului în Lumea a Treia. 

% Herbert E. Meyer, What Should We Do About The Russians, National Intelligence Council, 
28 iunie 1984, p. 4, la http://www.foia.cia.gov, pagină consultată la 5 septembrie 2013. 

mitul caracterului ireversibil al revoluțiilor comuniste." ` 

De la raportul anterior apăruseră chiar semne noi ale comei în care se zbătea URSS. Intre 
acestea se numărau desemnarea lui Konstantin Cernenko în poziţia de urmaş al lui 
Andropov, scăderea accentuată a nivelului de trai, apariţia unui sentiment de pesimism la 
nivelul populaţiei, vizibil inclusiv în rata astronomică a avorturilor (între 60 şi 70% la nivelul 
întregii Uniuni Sovietice). În paranteză fie spus, punctul din urmă l-a şocat pe Reagan, care 
însă s-a ferit să invoce, public, incredibilele cifre.” Până şi creaţiile artistice începeau să 
reflecte sumbra realitate. Meyer citează un fragment dintr-un cântec al lui Bulat Okudjava, 
Imperiul Roman (Rimskaia Imperiia, 1979), care fusese interpretat recent pe scena unui 
cabaret moscovit: 

„Imperiul Roman, la vremea prăbuşirii sale, 

Menţinea aparenţa unei ordini de fier, 

La locul său era Cezarul, înconjurat de tovarăşii de arme, Viaţa era minunată, dacă te iei 
după scripte. 

Dar criticii vor spune că «tovarăşi de arme» Nu-i latină vorbă, 

Că această greşeală goleşte de sens întreg acest cânt. 

Poate, poate, poate nu-i latină vorbă”.% 

Adică, după cum ar fi spus Horaţiu: „Quid rides? Mutato nomine, de te fabula narratur". 
Comparaţia dintre Uniunea Sovietică şi Imperiul Roman era evidentă.” 

Ce se putea întâmpla în viitorul apropiat? Meyer întrevedea trei posibile evoluţii: 

1. „Sovieticii ar putea întreprinde reforme fundamentale”. |n acest caz, era dificil 
de presupus că orice încercare de 
E Ibidem, pp. 3-4. 
ge Ibidem, p. 5. Vezi şi Paul Kengor, op. cit. 

Herbert E. Meyer, WhatShould We Do About The Russians, pp. 5-6. Vezi şi Hilary Chung 
(ed.), În the Party Spirit. Socialist Realism and Literary Practice în the Soviet Union, East 
Germany and China, Amsterdam, Rodopi B.V.Editions, 1996, p. XVII. 

ii Boris Kagarlitsky, The Disintegration of the Monolith, Londra, Verso, 1992, p. 22. 

primenire ar fi avut sorţi reali de izbândă. Economia nu putea fi redresată fără reduceri 
substanţiale în bugetul apărării sau fără reforme de substanţă, remedii care puteau afecta 
puterea partidului. În egală măsură, problema demografică era, practic, fără soluţie. Aşadar, 
chiar dacă elita sovietică ar fi fost dispusă să- şi asume riscurile schimbării, era greu de 
crezut că efectele ar fi condus la inversarea tendinţelor negative. 

2. „Sovietele ar putea s-o dea în bară”. Inscrisă pe o violentă spirală descendentă, 
URSS dispărea, locul ei fiind luat de un tip diferit de societate, fie ea democratică sau tot 
represivă. larăşi, nu se putea anticipa natura relaţiilor dintre centrul rus al puterii imperiale 
şi restul republicilor, fapt este că noua structură ar fi fost absorbită de propriile probleme şi, 
deci, mai puţin amenințătoare la adresa Vestului. 

3. „Sovieticii ar putea decide «să rupă pisica-n două»”. Conştienţi de dimensiunile 
catastrofei, liderii de la Kremlin puteau recurge la măsuri disperate şi periculoase, menite să 
schimbe, dintr-o lovitură, corelaţia forţelor: o acţiune preventivă la adresa Statelor Unite, 
invadarea Europei Occidentale sau o incursiune în zona Golfului Persic.% 

Pentru specialistul american, era vital ca SUA să articuleze şi să implementeze o 
strategie privitoare la relaţiile cu Moscova, astfel încât sovieticii să nu fie tentaţi să caute o 
soluţie externă la problemele lor interne şi, mai ales, să nu recurgă la război. 

Meyer propunea chiar câteva linii directoare ale acestei strategii. In primul rând, având în 
vedere că prăbuşirea Uniunii Sovietice era un proces ireversibil, al cărui final era doar o 
chestiune de timp, nu avea rost ca administraţia americană să încerce să găsească un 
catalizator. Nu numai că nu era nevoie să fie aruncate bombe asupra sovieticilor, dar era 
deopotrivă periculos şi stupid. Pentru vicepreşedintele Consiliului Naţional de Informaţii al 
SUA, Moscova trebuia lăsată pur şi simplu pe seama Istoriei, cel mai puternic aliat al 


americanilor, în situaţia dată. În al doilea rând, Washingtonul nu trebuia să-şi schimbe 

ui Herbert E. Meyer, op. cit., pp. 6-7. 

abordarea politică, ci să rămână ferm în a nu acorda sprijin financiar şi tehnologic putredului 
regim sovietic. Oricum, Moscova nu avea să folosească resursele pentru îmbunătăţirea 
standardelor de viaţă, ci pentru dezvoltarea unor arme noi. În al treilea rând, ideal ar fi fost 
ca liderii de la Kremlin să-şi dedice energiile şi abilităţile în scopul reformării sistemului, 
astfel încât să se ajungă la o Uniune Sovietică liberă, prosperă, sigură şi stabilă, adică la un 
stat democratic în sensul clasic al cuvântului. Dacă ar fi existat până şi cel mai mic indiciu 
că lucrurile se îndreptau în această direcţie, Casa Albă trebuia să încurajeze şi să susţină 
demersul rivalilor. În al patrulea rând, era absolut vital ca, în anii următori, Kremlinul să nu 
ajungă cumva la concluzia că ar putea să se salveze distrugând SUA. Se impunea ca apă- 
rarea americană să fie întărită, astfel încât să descurajeze orice acţiune militară, 
deznădăjduită şi hazardată, a sovieticilor." 

Nu ştim exact cum a fost primit de către Reagan acest material şi în ce măsură a fost 
transpus în practică. Privind retrospectiv, este însă evident că politica americană a urmat, în 
perioada următoare (inclusiv în epoca administraţiei George H.W. Bush), punctele esenţiale 
ale strategiei formulate de Herbert E. Meyer. Pentru meritele sale, acestuia i-a fost conferită 
ulterior cea mai înaltă distincţie a comunităţii americane de informaţii ce se poate oferi unui 
lucrător în domeniu (National Intelligence Distinguished Service Meadal).% 1% Meritele sale au 
fost însă ignorate aproape total de istorici, deşi raportul Ce e de făcut cu ruşii? a fost 
desecretizat încă din 1995. John Lewis Gaddis - în monumentala sa lucrare Strategii de 
îngrădire: o evaluare critică a politicii de securitate națională americană în timpul Războiului 
Rece” (ediţia revizuită din 2005!) -nici măcar nu-l pomeneşte. 

23 Ibidem, pp. 7-9. 

100 Mark Lawrence Schrad, Vodka Politics: Alcohol, Autocracy, and the Secret History of 
the Russian State, Oxford, New York, Oxford University Press, 2014, p. 285. 

11jJohn Lewis Gaddis, Strategies of Containment. A Critical Appraisal of American National 
Security Policy during the Cold War, Oxford, New York, Oxford University Press, 2005, 
passim. 

De fapt, Meyer este absent din aproape toate cărţile dedicate Războiului Rece. Din punctul 
nostru de vedere, Herbert E. Meyer poate fi comparat cu George F. Kennan, autorul politicii 
americane de stăvilire. 

Concluzionând, în martie 1985, Washingtonul percepea Moscova drept principala 
ameninţare. In paralel, administraţia de la Casa Albă era convinsă de superioritatea 
democraţiei americane, dar şi de faptul că Imperiul Sovietic este „un colos cu picioare de 
lut”, a cărui existenţă nu este un dat istoric imuabil. Statele Unite mizau pe menţinerea 
superiorității militare, dar şi pe o politică externă intransigentă - care să tempereze orice 
eventuală acţiune agresivă a URSS - şi lăsau deschisă, în acelaşi timp, portiţa dialogului. 

III. Gorbaciov, adversarul charismatic 

La 11 martie 1985, când a câştigat poziţia de lider sovietic, Gorbaciov nu era un 
necunoscut pentru CIA. El căpătase vizibilitate de mai mulţi ani şi se bucura de atenţie, dar 
şi de o anumită simpatie printre specialiştii Agenţiei. 

Intr-un Buletin informativ zilnic (National Intelligence Daily - NID] din 28 noiembrie 1978 
al CIA erau prezentate succint schimbările de la vârful elitei sovietice, cea mai importantă 
fiind numirea lui Konstantin Cernenko în Biroul Politic. În continuare se afirma: „Interesele 
lui Brejnev au fost de asemenea servite prin numirea de către Plen a unui mai tânăr 
conducător provincial în Secretariat, pentru a-l înlocui pe responsabilul cu agricultura, Fedor 
Kulakov, decedat - o mutare care pregăteşte chestiunea identificării unui succesor pe 
termen lung al lui Brejnev”.1%2 

La 19 decembrie 1978, într-un material similar, erau deja expuse iniţiativele noului 
secretar cu agricultura al partidului: „Şedinţa specială a Academiei pe probleme de 
agricultură s-a desfăşurat la numai nouă zile de la numirea lui Gorbaciov în Secretariat, 
sugerând că una dintre priorităţile sale în noua 
102Central Intelligence Agency, National Intelligence Daily, 28 noiembrie 1978, p. 1, la 


http://www.foia.cia.gov, pagină consultată la 12 ianuarie 2013. 

poziţie va fi integrarea Academiei în eforturile de cercetare ale naţiunii în domeniul 
agriculturii. Ca rezultat al acestei întâlniri, Academia formulează acum proiectul unui 
program, care va specifica zonele care reclamă o atenţie sporită a Academiei în dezvoltarea 
agriculturii sovietice până în 1985”.1% 

A doua zi după moartea lui luri Andropov, survenită la 9 februarie 1984, CIA a elaborat 
un material privitor la moştenirea politică a acestuia. Numele lui Gorbaciov era din nou 
pomenit în contextul unei eventuale ascensiuni la vârful puterii sovietice: „După câte se 
pare, Andropov l-a pregătit pe Gorbaciov, pentru a-i deveni succesor”. In continuare, se 
menţiona că ambasada americană primise recent chiar o informaţie conform căreia 
Gorbaciov ar fi fost deja „uns” urmaş al lui Andropov Analiştii americani apreciau însă că 
seniorii din Biroul Politic - septuagenarii Gromiîko, Cernenko, Ustinov şi Tihonov - ar fi mai 
degrabă reticenţi în a-l accepta drept lider pe „tânărul”, de doar 52 de ani, Gorbaciov.1% 
Merită menţionat că specialiştii considerau că Cernenko avea reale şanse de a fi favorit, în 
pofida problemelor de sănătate. La 13 februarie Konstantin Cernenko era ales în funcţia de 
Secretar General al PCUS. 

După o îndelungată şi constantă monitorizare, în 1985 Gorbaciov era considerat un 
jucător dispus să înfrunte problemele economice majore şi să evite astfel căderea Uniunii 
Sovietice într-o criză de natură să producă haos intern şi eventuale aventuri belicoase în 
afară.1% Prin urmare, era apreciat pentru capacitatea de a menţine stabilitatea (şi 
predictibilitatea) URSS, nimeni nebănuind că ar putea să adopte măsuri care, în ultimă 
103 Idem, National Intelligence Daily, 19 decembrie 1978, p. 8, la http://www.foia.cia.gov, 
pagină consultată la 12 ianuarie 2013. 

JH idem, Memorandum. Andropov's Legacy and the Future, 10 februarie 1984, p. 3, la 
http://www.foia.cia.gov, pagină consultată la 15 ianuarie 2013. 

195 Robert M. Gates, From the Shadows: The Ultimate Insider's Story of Five Presidents 
and How They Won the Cold War, New York, Simon & Schuster, 2006, p. 327. 

instanţă, să conducă la disoluția Imperiului sovietic însuşi.!% De asemenea, aducea un aer 
de prospeţime şi dinamism, în comparaţie cu predecesorii săi mult mai vârstnici şi mai 
conservatori. Apoi, se spera, după o perioadă tensionată în relaţia bilaterală, că Gorbaciov 
va fi absorbit de problemele interne şi va mai relaxa competiţia cu Occidentul. 1 

Potrivit memoriilor lui Robert M. Gates (reputat analist pe probleme sovietice al Agenţiei 
şi, mai târziu, director al acestei instituţii şi secretar al Apărării), „CIA a fost entuziasmată 
(subl.n.) de Gorbaciov încă de când acesta a apărut drept protejatul lui Andropov la 
începutul lui 1983. Ştiam multe despre el. Chiar şi aşa, ne-a luat câțiva ani să-l înțelegem - 
să-i cuprindem îndrăzneala şi curajul, dar de asemenea contradicţiile omului, şi limitele 
îndrăznelii şi curajului, dar şi ale viziunii sale. L-am supraestimat în privințe importante şi l- 
am subapreciat în altele, la fel de importante"."% 

In plus, Agenţia a prognozat cu succes că Gorbaciov era cel care îl va înlocui pe 
Konstantin Cernenko (decedat la 10 martie 1985): 

„Noi în CIA eram convinşi dinainte că Gorbaciov îi va urma lui Cernenko. La 5 februarie 
1985, i-am spus preşedintelui că cei doi probabili succesori ai lui Cernenko erau Gorbaciov 
şi Romanov (şeful Partidului Comunist din Leningrad), cu Gorbaciov ca favorit evident. L-am 
descris drept cel mai pragmatic, mai deschis la abordări proaspete ale problemelor 
economice sovietice. Avea puțină experienţă în politica externă, dar o abilitate dovedită de 
a proiecta o imagine de flexibilitate, fără a se abate de la pozițiile perene sovietice. Am scris 
apoi despre potențialul de schimbare sub Gorbaciov: «Dacă Gorbaciov este ales, aceasta ar 
putea conduce la manifestarea unui mai articulat, încrezător de sine fel de conducere 
sovietică. El ar putea presa spre soluții mai inovative 
196 john Diamond, The CIA and the Culture of Failure: US Intelligence from the End of the 
Cold War to the Invasion of Iraq, Stanford, California, Stanford University Press, 2008, p. 38. 
107 Robert M. Gates, op. cit., p. 328. 

108 Ibidem, p. 327. 

la problemele economice sovietice şi spre o mai mare flexibilitate şi iniţiativă în abordarea 
oportunităţilor şi provocărilor externe»".1% 


Receptarea noului stăpân de la Kremlin avea însă o doză de ambiguitate. Pe de o parte, 
Gorbaciov rămânea un produs al sistemului, un aparatcik tipic, a cărui carieră a fost 
sprijinită de ideologul şef al comuniştilor, Mihail Suslov, şi, mai ales, de luri Andropov, fostul 
şef al temutului KGB şi, din noiembrie 1982, secretar general al partidului. Pe de altă parte, 
mai ales în timpul vizitelor din Canada (1983) şi Marea Britanie (1984), Gorbaciov izbutise 
să-şi seducă interlocutorii, lăsând impresia unei persoane degajate, sincere şi cu simţul 
umorului. 

Charles Powell, consultantul în domeniul afacerilor externe al lui Margaret Thatcher, 
descria în termeni elogioşi purtarea noii „vedete” sovietice: „Nu ştiam sigur în ce măsură va 
fi Gorbaciov cel ales, însă părea să fie. Vizita a fost extraordinară (subl.n.). Iti dădeai 
seama încă din prima secundă că Thatcher şi Gorbaciov erau interesați unul de altul... era o 
adevărată chimie între ei".119 

Un raport amplu, extrem de detaliat, al periplului britanic al lui Gorbaciov a fost elaborat 
de John Browne, membru al Camerei Comunelor, care a avut oportunitatea de a-l observa 
direct pe Gorbaciov în decembrie 1984. Politicianul britanic a făcut parte din comitetul care 
l-a întâmpinat şi l-a însoţit în diversele activităţi oficiale. Textul de 20 de pagini, datat 20 
mai 1985 şi intitulat Domnul Gorbaciov - Un Kennedy la Kremlin? Impresii despre om, stil şi 
impactul probabil asupra relațiilor Est-Vest, a ajuns pe masa de lucru a preşedintelui Reagan 
şi, probabil, a fost special redactat pentru responsabilii americani. lată fragmentul 
introductiv: 

„De decenii, Uniunea Sovietică a fost condusă de oameni şterşi, care s-au pitit, în mod 
conştient, după un zid de secrete. În martie 1985, se pare că s-a renunţat la această 
imagine. Un nou tip de conducător a fost ales - un conducător care, deşi deloc mare la 
109 Ibidem, pp. 328-329. 

110 Victor Sebestyen, 1989. Prăbuşirea imperiului sovietic, Bucureşti, Litera Internaţional, 
2009, p. 123. 

stat, are o prezență impunătoare - un om cu o privire pătrunzătoare şi cu un zâmbet, cu 
toate acestea, binevoitor, care transmite încredere şi forță interioară. Acest om este Mihail 
Sergheevici Gorbaciov, a cărui semnătură se află pe fotografia (a se vedea mai sus) care-l 
arată aşezat la biroul lui Lenin din Clerkenwell, Londra, în decembrie 1984. El reprezintă o 
nouă generație de lideri sovietici. Aduce cu sine o combinaţie proaspătă de loialitate 
profundă față de Partidul Comunist şi o abilitate de conducere evidentă. Deşi este un produs 
clar al sistemului sovietic, Domnul Gorbaciov nu numai că emană încredere de sine, dar are 
şi un stil personal charismatic, care se poate dovedi a fi de mare folos Uniunii Sovietice". 
Cam în acelaşi mod era portretizată şi soţia lui Gorbaciov, Raisa, o doamnă elegantă, 
educată şi atractivă. Având în vedere toate acestea, John Browne îşi asuma riscul de a fi 
ridiculizat sau ignorat, concluzionând că Mihail Gorbaciov şi Raisa aveau potenţialul de a 
deveni echivalentul sovietic al perechii Jack şi Jacqueline Kennedy.! 

Pe tot parcursul expunerii, John Browne se dovedeşte un bun cunoscător al istoriei Rusiei, 
pe care o evocă, dar şi al realităţilor sovietice. Trebuie precizat că el nu făcea un inventar 
subiectiv al unor închipuite calităţi ale liderului sovietic. Raportul său este echilibrat, 
argumentat şi presărat cu exemple concrete, care îi justifică aserţiunile. In plus, se remarcă 
luarea aminte a detaliilor. Analiza merge până la interpretarea limbajului trupului (Kinezică - 
„Gesturile explică mentalitatea şi, de aceea, cunoaşterea manifestărilor kinezice ale 
oamenilor constituie una dintre modalităţile cele mai eficiente de a pătrunde în universul lor 
interior”11?) şi a comunicării non-verbale - semn că parlamentarul britanic era fie un cititor 
împătimit, fie perspicace din năs- 

111 John Browne, Mr. Gorbachev - A Kennedy în the Kremlin?, 20 mai 1985, The Reagan 
Files, p. 1, la http://www.thereaganfiles.com/19850520.pdf, pagină consultată la 5 
noiembrie 2013. 

E Mihai Dinu, Fundamentele comunicării interpersonale, Bucureşti, Bic All, 2004, p. 227. 

specialitate!!:: 

„Din primele momente ale întâlnirii cu Domnul Gorbaciov a devenit limpede că este 
inteligent, iscoditor şi ager. Nu numai că a pus constant întrebări, dar a ascultat de 
asemenea meticulos şi atent răspunsurile. Această calitate are implicații politice importante 


prin faptul că oamenii presupun că oricine este sincer interesat în ceea ce au de spus este 
probabil demn de respectul lor. Aceste calități, împreună cu zâmbetul său reţinut, dar totuşi 
călduros, îl fac atractiv şi cât se poate de fascinant. Cu toate acestea, poate fi extrem de 
ferm când îşi foloseşte vocea, ochii străpungători şi chiar gesturile, pentru a sublinia ceva. 

Am observat un exemplu viu al acestor două extreme ale expresivității. Pilda a apărut 
când l-am întrebat de ce Uniunea Sovietică încurajează şi finanţează în continuare 
terorismul în America Latină. Mi-a răspuns, în timp ce m-a bătut în mod repetat pe umăr, 
chiar înainte ca interpretul să traducă întrebarea mea. Aceasta mi-a creat impresia clară că, 
probabil, întelege engleza. M-a întrebat dacă Las considera pe coloniştii care au luptat în 
Războiul American de Independenţă teroristi sau luptători pentru libertate. Întreaga sa 
expresie s-a schimbat abrupt apoi, când m-a atins încet pe încheietura mâinii spunând «dar 
desigur ne opunem total teroriştilor izolați precum cei care l-au ucis pe Dr. Morro în 
Italia» ".114 

Practic, întregul material este construit în această manieră. Browne îl descrie pe 
Gorbaciov ca fiind pragmatic, stăpânit, curios, dornic să înveţe, ba chiar deschis pentru 
adoptarea şi adaptarea unor practici şi reguli occidentale, care să îmbunătăţească 
funcţionarea sistemului sovietic. El insistă pe reliefarea 
13 „Ce-i face pe agenţii serviciilor secrete şi ai CIA atât de buni la detectarea mincinoşilor 
este se pare un amestec dintre natură şi educaţie. Talentul lor înnăscut pentru detectarea 
limbajului trupului i-a adus probabil către această slujbă, iar apoi ani întregi de studiu 
conştient al comunicării nonverbale i-au făcut maeştri în detectarea minciunilor”. Tonya 
Reiman, Limbajul trupului. Cum să ai succes atât în planul profesional, cât şi în cel personal, 
Bucureşti, Curtea Veche, 2010, p. 266. 

114 John Browne, op. cit., p. 2. 

nonconformismului pe care îl afişa demnitarul sovietic (care a preferat să viziteze Catedrala 
Sfântul Paul din Londra şi reşedinţa oficială a premierului britanic din Downing Street 10, în 
dauna unui pelerinaj la mormântul lui Marx!15). 

Pe de altă parte, Gorbaciov ştia să fie autoritar cu membrii propriei delegaţii (deşi încerca 
să pozeze, cu modestie, în ipostaza de primus inter pares], dar şi suficient de abil încât să 
ocolească răspunsuri clare la anumite întrebări adresate de parlamentarii britanici, întrebări 
care l-ar fi pus în dificultate (precum cele legate de politica sovietică faţă de Afganistan sau 
cele referitoare la persecutarea evreilor şi creştinilor în URSS). Pe scurt, Browne afirma că 
Gorbaciov etala „o forţă interioară deosebită bazată pe convingere, control şi încredere” şi 
că se deosebea de ceilalţi lideri sovietici prin creativitate şi flexibilitate.115 

Cum a putut un asemenea om să fie propulsat în fruntea Imperiului sovietic? Politicianul 
britanic oferea propria explicaţie, plecând de la criza economică, socială şi militară pe care o 
traversa, în opinia sa, Uniunea Sovietică. În aceste condiţii, nomenklatúra, care ţinea să-şi 
prezerve privilegiile şi stilul de viaţă, înţelegea că schimbarea era necesară şi dezirabilă, iar 
Gorbaciov, a cărui loialitate politică şi ideologică era de necontestat, primise misiunea de a 
revigora atmosfera internă. 

Pentru a nu stărui prea mult asupra acestui material (prezentat integral în Anexa nr. 2), 
să mai spunem doar că, în finalul său, conţinea o succintă comparaţie între cei doi mari 
lideri 
Ge De remarcat împrejurarea că, în memoriile sale, Gorbaciov se sfieşte să menţioneze 
motivul pentru care nu a mai ajuns la mormântul lui Marx: „Apoi am avut întâlniri cu 
miniştrii, cu lideri ai partidelor politice, cu reprezentanţi ai cercurilor de afaceri. Am vizitat 
fabrica de automobile Austin-Rover, sediul companiei John Brown, Complexul de cercetare 
Jealott's Hill, Camera de Comerţ şi Industrie, British Museum, Biblioteca Memorială Karl 
Marx. Şi iată că, la mormântul lui Marx, unde s-a dus o parte a delegaţiei noastre, eu, printr- 
un concurs de împrejurări, nu am ajuns”. Mihail Sergheevici Gorbaciov, Amintiri. Viaţa mea 
înainte şi după perestroika, Bucureşti, Editura Litera, 2013, p. 349. 

116 John Browne, op. cit., pp. 3-6. 

rivali: Reagan şi Gorbaciov. Conştient că un summit al super- puterilor SUA şi URSS este 
inevitabil, Browne a simţit nevoia să le furnizeze americanilor un atuu sau măcar să le 
transmită un avertisment. Din punctul său de vedere, atât Reagan (cu care se întâlnise, de 


asemenea, personal, chiar cu o lună înainte de elaborarea notei), cât şi Gorbaciov erau 
impunători din punct de vedere fizic şi charismatici. Ambii radiau forţă interioară şi erau 
excelenți comunicatori. Însă Gorbaciov era proaspăt intrat „în jocul de şah global”, şi acest 
simplu fapt îl transforma într-o ştire de senzaţie pentru jurnalişti. Politicianul britanic intuia 
sau anticipa „gorbimania” care avea să cuprindă presa occidentală şi se temea ca Reagan 
să nu fie pus pe picior de inferioritate. De aceea, el recomanda ca prima întâlnire bilaterală 
să nu se desfăşoare pe teritoriul Statelor Unite, ştiut fiind că presa americană avea tendinţa 
de a-şi sprijini mai mult preşedintele atunci când acesta se afla pe pământ străin. In plus, 
Browne îl sfătuia pe Reagan să nu se lase atras de Gorbaciov, mai ales în faţa camerelor de 
televiziune, într-un concurs de telegenie, din care ar fi putut ieşi în dezavantaj.!!” 

Nu e de mirare că, plecând de la informări similare provenite de la partenerii din Canada 
şi Marea Britanie, schiţele de profil vizându-l pe Gorbaciov pe care specialiştii americani 
încercau să le încropească ajunseseră să semene, după cum remarca Gates, mai degrabă 
cu nişte „fluturaşi electorali”.:1% În plus, CIA nu a reuşit niciodată să recruteze spioni capabili 
să pătrundă în intimitatea elitei conducătoare sovietice, astfel că analiştii de la Washington 
simțeau o anumită frustrare, întrucât se vedeau nevoiţi să folosească date provenite de la 
aliaţi. Pe bună dreptate, ei se întrebau dacă nu cumva le-a scăpat ceva esenţial şi grav 
despre Gorbaciov.!!* În consecinţă, Agenţia a rămas circumspectă. Dincolo de acest fapt, în 
analizele din acea perioadă care l-au vizat pe Gorbaciov erau deja prezente anumite nuanţe 
care con 
117 Ibidem, p. 18. 

118 Robert M. Gates, op. cit., p. 329. 

12 Ibidem, pp. 560-561 şi p. 329. Vezi şi John Diamond, op. cit., p. 39. 

turau profilul unui personaj şi al unei personalităţi inedite pentru Uniunea Sovietică. 

Şi la Casa Albă, ascensiunea noului „ţar” a fost privită cu o oarecare relaxare. Jack 
Matlock, consilierul principal al preşedintelui Reagan pe probleme sovietice, nu se sfia să-şi 
etaleze satisfacția: „Atât acasă, cât şi în străinătate, toți erau sătui să vadă Imperiul sovietic 
zbătându-se sub incompetenti infirmi” - afirma el. „Gorbaciov era ca o gură de aer 
proaspăt. Merge, vorbeşte, costumul stă bine pe el... a uluit pe toată lumea”.1% Alţi oamenii 
din stafful preşedintelui american au avut prilejul de a-şi forma o impresie chiar la Moscova, 
participând la înmormântarea lui Konstantin Cernenko, prezidată de succesorul său. 
Punctele de vedere nu concordau în totalitate. Astfel, vicepreşedintele George H.W Bush se 
arăta mai degrabă rezervat şi reticent, încercând să treacă dincolo de aparenţe: „O să ofere 
liniei sovietice un ambalaj mai atrăgător pentru consumul occidental, într-o manieră mult 
mai eficientă decât predecesorii săi. Are un zâmbet dezarmant, o privire caldă şi un mod 
captivant de a aborda subiecte delicate... apoi de a da înapoi pentru a stabili o comunicare 
autentică cu interlocutorii săi. Poate să fie foarte ferm. De exemplu, când am ridicat 
problema drepturilor omului... a răspuns cu acelaşi exces de retorică pe care l-am auzit şi 
înainte: «În interiorul granițelor voastre reprimați drepturile omului». (Se referea la afro- 
americani). Însă ar fi trebuit să adauge: «Suntem pregătiţi să abordăm acest subiect... 
haideţi să îl discutăm» ”.12! În schimb, George Shultz, secretar de stat al SUA, demonstra, în 
raportul său, un entuziasm necenzurat: „Prin Gorbaciov avem în Uniunea Sovietică un tip de 
lider total diferit” - remarca el. „Gorbaciov e rapid, proaspăt, captivant şi cu vederi largi. Am 
fost impresionat sincer de modul în care gândeşte, de intensitatea şi de energia intelectuală 
a acestui nou om de pe scenă”. 

120 Victor Sebestyen, op. cit., p. 118. 
121 Ibidem, p. 124. 

122 Ibidem, p. 124. 

Potrivit unui mit care putea fi auzit la Washington - deşi destrămat de mult de către 
specialişti? - preşedintele Reagan nu ar fi fost interesat de lecturarea şi aprofundarea 
rapoartelor furnizate de serviciile speciale. Dispunem, din fericire, de unele documente 
referitoare la liderul sovietic, create pentru a-i fi direct supuse atenţiei lui Reagan şi care 
contrazic flagrant imaginea sa de ignorant în materie de informaţii. Un asemenea text, din 
27 iunie 1985, era însoţit de un mesaj succint (desecre- tizat în ianuarie 2011) al lui William 
J. Casey, directorul CIA (1981-1987): „Stimate Domnule Preşedinte, puteți găsi aceasta 


drept o lectură potrivită în timpul zborului. Este un tablou bun al stilului, obiectivelor şi 
metodelor de acţiune ale lui Gorbaciov, aşa cum s-au manifestat în primele 100 de zile de 
conducere. Veţi simpatiza luarea în colimator a masivului aparat birocratic ".124 

Sinteza începea cu următorul paragraf: 

„În primele 100 de zile la conducere, Gorbaciov s-a dovedit a fi cel mai agresiv şi mai 
activ lider sovietic de la Hruşciov încoace. E dispus să ia decizii controversate şi chiar 
nepopulare - precum campania anti-alcool - şi să rupă tradiția de până acum, permi- țându- 
şi să critice acţiunile colegilor săi din Biroul Politic". + 

Schița de portret dezvăluia un şef sovietic atipic, activ şi populist. Este interesant că, la 
secţiunea „Stilul lui Gorbaciov”, era creionată o posibilă motivaţie aflată la originea 
activităţii sale nonconformiste: 

„Gorbaciov a arătat clar faptul că el consideră că politicile sale sunt justificate de 
problemele externe şi interne în creştere cu care se confruntă URSS: 

':3Nick Dujmovic, Ronald Reagan, Intelligence, William Casey, And CIA: A Reappraisal, în 
„Ronald Reagan, Intelligence and the End of the Cold War”, Center for the Study of 
Intelligence, The Ronald Reagan Presidential Library, 2 noiembrie 2011, pp. 9-19. 

124 Central Intelligence Agency, Directorate of Intelligence, Gorbachev, the New Broom, 
iunie 1985, la http://www.foia.cia.gov/Reagan/19850601.pdf, pagină consultată la 21 mai 
2013. 

125 Ibidem, p. 1. 

- Şi-a împânzit discursurile cu un limbaj care evocă imaginea unei crize, şi sugerează 
că URSS se găseşte acum într-un punct de cotitură (subl.n.). 

- A decis să facă apel la conştiinţa națională rusească şi să impună un control strict 
asupra ordinii şi disciplinei. 

- La Plenara Comitetului Central din aprilie, a fost foarte critic la adresa relaxării 
economice din timpul lui Brejnev şi a lipsei de respect față de deciziile luate de conducere. 

- În discursul său de la conferinţa S&T (Ştiinţă şi Tehnologie, n.n.), la începutul lunii iunie, 
a avertizat că o creştere economică accelerată este un imperativ ca urmare a necesității de 
a menține nivelurile actuale de consum în paralel cu investiţiile în domeniul apărării 
reclamate de prezentele tensiuni internaționale".125 

Chiar dacă ideea nu era formulată explicit, experţii americani lăsau să se înţeleagă că 

Un material similar îl reprezintă Biografia curentă, actualizată de CIA, în august 1985, din 
care spicuim: 

„Mihail (Sergheevici) Gorbaciov 

(n.) 2 martie 1931 - Secretar General al Partidului Comunist al Uniunii Sovietice. Adresă: 
Comitetul Central al Partidului Comunist, Staraia Ploşciad nr. 4, Moscova, Uniunea Sovietică. 

Alegerea lui Mihail Gorbaciov, la 11 martie 1985 - pentru a-i succede lui Konstantin U. 
Cernenko ca secretar general al partidului comunist - marchează o nouă epocă în istoria 
Uniunii Sovietice (subl.n.). Articulat, bine educat şi încrezător, Gorbaciov «întruchipează 
stilul şi substanța noii generații de la Moscova», potrivit lui Serge Schmemann, în New York 
Times Magazine (3 martie 1985). Cel mai tânăr lider sovietic de când Iosif Stalin ia 
urmat lui Lenin în 1924 (subl.n.), Gorbaciov a slujit douăzeci şi doi de ani ca oficial al 
partidului în sudul districtului Stavropol, înainte de a fi numit secretar cu agricultura al 
Comitetului Central al partidului în 1978, şi de a ajunge, curând, parte a cercului intim al 
Kremlinului. De la alegerea sa, a continuat programul de 
126 Ibidem, p. 3. 

reformă politică şi socială initiat de mentorul său, luri Andropov, şi, în timp ce a mentinut o 
pozitie dură fată de Statele Unite, a semnalat o dorință de a urma un curs al 
coexistenţei paşnice, în spiritul detentei din anii 1970 (subl.n.)”.12” 

Biografia conține date generale de ordin personal şi insistă asupra acelui cursus honorum 
prin care s-a remarcat proaspătul conducător sovietic. O atenție specială era acordată 
aptitudinilor şi calităților sale: 

„Când Gorbaciov a condus o delegatie sovietică într-o vizită de schimb la Parlamentul 
Britanic, în decembrie 1984, însotit de către rafinata sa sotie, a demonstrat simt al 


umorului, inteligență vioaie şi stil sofisticat, care l-au făcut imediat o senzaţie media. Chiar 
Margaret Thatcher, premierul, al cărei anticomunism este dincolo de orice îndoială, a fost 
foarte impresionată de el şi a remarcat: «Îmi place domnul Gorbaciov. Putem face afaceri 
împreună».128 

Autorii materialului observau că lui Gorbaciov îi lipseşte „instinctul criminal” prezent la 
predecesorii săi, că era prea tânăr pentru a fi fost influenţat direct de stalinism şi că s-a 
format într-o epocă în care Uniunea Sovietică se afla în plină dezvoltare şi extindere a 
puterii sale, ceea ce îl făcea să fie mai degrabă încrezător în sistem. Dar avertizau că stilul 
său relaxat nu îl transformă automat într-un liberal. Drept ilustrare era citat Andrei Gromiko, 
care îl caracterizase astfel: „Tovarăşi, acest om are un zâmbet plăcut, dar dinti de oțel".12% 

În privinţa politicii interne, se presupunea că noul lider sovietic va continua reformele lui 
Andropov, punând accent pe întărirea puterii personale, reorganizarea partidului (prin 
înlăturarea birocraţilor corupți şi ineficienţi) şi revitalizarea şi modernizarea economiei. De 
asemenea, se estima că va încerca, potrivit propriilor declaraţii, să menţină capacitatea 
Uniunii 
121Central Intelligence Agency, Gorbachev, Mikhail Sergeyevich - Current Biography, august 
1985, p. 19, la http://www.foia.cia.gov, pagină consultată la 11 decembrie 2012. 

12 Ibidem, p. 21. 

122 Ibidem, p. 22. 

Sovietice de a se apăra, ceea ce, în jargonul sovietic, însemna că Moscova nu înţelegea să 
abandoneze cursa înarmărilor. In relaţiile cu Statele Unite şi Occidentul, se aprecia că 
Gorbaciov va fi favorabil destinderii, fiind preocupat mai ales de problemele interne. Deşi nu 
era foarte experimentat în plan diplomatic, se considera că este suficient de abil încât să se 
arate un rival redutabil. În paralel, era de aşteptat să tindă spre consolidarea legăturilor cu 
celelalte state comuniste, cu China în particular. 

In mod paradoxal, liderul inamicului fundamental al SUA era privit fără prejudecăţi, 
aproape cu bunăvoință şi simpatie. Nu doar specialiştii serviciilor speciale aveau o astfel de 
percepţie a „starului” de la Kremlin. 

Pentru comparaţie, prezentăm câteva fragmente dintr-un material cu titlul Gorbaciov şi 
Europa, semnat, la 18 noiembrie 1985, de reputatul analist şi diplomat Ronald D. Asmus, 
pentru Radio Europa Liberă: 

„M.S. Gorbaciov: O nouă abordare a politicii externe? 

Cel mai tânăr lider sovietic de la Stalin şi cel mai bine educat de la Lenin, Secretarul 
General Mihail Gorbaciov a impresionat până acum occidentalii atât în plan intern, cât şi în 
călătoriile sale externe, drept un om de stat articulat, modest, cu picioarele pe pământ, şi 
inteligent; chiar şi soția sa a atras atenția ca o femeie elegantă, care a făcut mult pentru a 
modifica clişeele obişnuite privitoare la consoartele liderilor de partid sovietici. O reacţie 
tipic occidentală a fost oferită de către un om de afaceri american, care l-a întâlnit pe 
Gorbaciov în decembrie 1984, în timpul unei vizite în Uniunea Sovietică: «nedogmatic, 
pragmatic, manierat şi bine informat despre politica americană şi politica externă». După ce 
şi-a fermecat gazdele în Canada în 1983 şi pe premierul britanic Margaret Thatcher în 1984, 
Gorbaciov a finalizat recent primul său periplu continental cu o vizită puternic mediatizată în 
Franța ".1% 

130 Ronald D. Asmus, Gorbachev and Europe, Radio Free Europe, 18 noiembrie 1985, p. 1, 
la http://osaarchivum.Org/files/holdings/300/8/3/text/101-2-20.shtml, pagină consultată la 5 
septembrie 2012. 

Ronald D. Asmus remarca faptul că observatorii occidentali au fost interesați nu doar de 
stilul lui Gorbaciov, ci şi de intențiile sale, mulţi interpretând vizita la Paris ca pe un semn că 
încearcă să seducă Europa de Vest, inițiind astfel o schimbare în politica externă sovietică. 
Era aceasta o tentativă de a testa soliditatea coaliţiei transatlantice? De a crea breşe între 
Washington şi partenerii săi europeni? Gorbaciov însuşi negase acest lucru chiar în fața 
Adunării Naționale din Paris, susținând că nu urmăreşte o politică de „echilibru a puterii” a 
la Metternich, asmuţirea unui stat împotriva altuia sau crearea unor „axe”, ci o politică de 
destindere la nivel mondial şi de consolidare a securităţii globale. Mai mult, subliniase că 
sovieticii sunt realişti şi înţeleg cât de puternice sunt legăturile politice şi economice care 


unesc Statele Unite şi Europa Occidentală.!*! 

Comentatorii anticipau că el va aborda diferit şi relaţiile cu Europa Răsăriteană, poate 
acordând într-un grad mai mare autonomie unora dintre aliaţii mai recalcitranţi ai Moscovei. 
În acest sens, nu era trecut cu vederea că venirea lui Gorbaciov la pupitrul de comandă 
fusese primită cu entuziasm de elita comunistă din statele-satelit, cu excepţia câtorva 
„dinozauri”. Se presupunea că noul lider ar fi mai deschis spre o politică dinamică şi plină de 
imaginaţie, mergând până la respectarea intereselor statelor din „lagărul roşu”. Erau deja 
evocate reforme probabile în URSS, care puteau inspira măsuri similare şi în alte capitale 
din Europa Răsăriteană.!*? 

Potrivit unui studiu recent, experţii de la Washington ar fi mers chiar mai departe, 
realizând o evaluare psihologică la distanţă a liderului sovietic. Concluzia lor a fost aceea că 
„Gorbaciov întruchipa tipul de gândire feminină şi era reprezentantul culturii agrare”. Pe 
scurt, persoanele care au acest profil sunt tentate să acorde mai multă atenţie formei decât 
fondului, să neglijeze interesul logic şi să caute permanent să se afle în centrul atenţiei. 
Dominanta feminină este asociată cu următoarele cuvinte cheie: 

151 Ibidem, pp. l-3. 

1332 Ibidem, pp. 5-7. 

emoţii, intuiţie, fatalism, stabilitate, conservatorism, conformism şi adaptare. 13 

Plecând de la această evaluare, specialiştii americani ar fi conceput chiar „o strategie 
specială de comportament şi comunicare cu preşedintele URSS". Aceasta miza pe 
valorificarea tipului particular de gândire a liderului sovietic, astfel încât să se obţină 
influențarea sa subtilă. Treptat, americanii ar fi încercat să inducă în conştiinţa lui Gorbaciov 
ideea că este „un personaj istoric remarcabil”, un om menit să lase urme şi să schimbe 
astfel lumea. Se încerca măgulirea ego-ului său, pentru a-l face mai maleabil şi mai deschis 
în raport cu Occidentul, dacă nu chiar manipulabil. Această strategie ar fi fost implementată 
atât în timpul administraţiei Reagan cât şi în cea a lui Bush, fiind aplicată mai ales în 
contextul pregătirii unor întrevederi bilaterale la vârf.154 

Există anumite indicii care susţin această ipoteză. Astfel, la 18 octombrie 1985, Robert 
McFarlane, consilierul de securitate naţională, a alcătuit pentru preşedintele Reagan un 
memorandum, care avea drept subiect unele sugestii privind modul în care Gorbaciov putea 
fi manevrat, plecând de la sugestiile lui Oleg Gordievski (fost şef de rezidentură KGB la 
Londra), care defectase în vara lui 1985. In paranteză fie spus, cam în aceeaşi perioadă, 
însuşi William J. Casey, Directorul Informaţiilor Centrale, s-a deplasat cu avionul la Londra, 
unde s-a întâlnit în secret cu Gordievski, pentru a se informa despre Gorbaciov.1*5 lată frag- 
mentul introductiv al acestui text: 

„Vă amintiți că Margaret Thatcher v-a oferit un document care rezumă punctele 
elaborate de către defectorul sovietic Gordievski referitoare la comportamentul față de 
Gorbaciov. Gordievski a lucrat pentru serviciile britanice cu ani înainte de a defecta şi a 
133 Manuela Vârlan, Evaluare psihologică la distanţă a liderilor în gestionarea crizelor, în 
Cristian Dobre, „Psihologie militară - în slujba interesului national", Bucureşti, Editura 
Universităţii Naţionale de Apărare „Carol I”, 2013, p. 149. 

134 Ibidem, pp. 149-150. 

155 Jeffrey T. Richelson, op.cit., p. 436. 

furnizat informatia care a fundamentat recenta expulzare în masă a agentilor sovietici din 
Marea Britanie. Prin urmare, se pare că nu există dubii rezonabile despre bona fides. Felul 
său de a vedea lucrurile este acela al unui om care a activat în cea mai «sensibilă» 
organizaţie de securitate sovietică şi a fost bine informat despre atitudinile celor din jurul 
său şi ale superiorilor săi, dar care n-a avut acces direct la cele mai înalte niveluri ale 
politicii. Observațiile şi evaluările sale sunt în general în concordanţă cu ale mele".1%8 

Memorandumul conţinea cele 12 teze formulate de Gordievski, dar şi comentariul lui 
McFarlane pe marginea fiecăreia dintre ele. Gordievski aprecia că Uniunea Sovietică era 
extrem de îngrijorată de Iniţiativa de Apărare Strategică, programul iniţiat de Reagan în 
1983. Moscova îşi dorea cu ardoare să evite angajarea într-o cursă a înarmărilor care s-ar fi 
dovedit devastatoare pentru economia sovietică şi aşa fragilă, dar aceasta nu însemna că 
nu va investi în apărare strategică, dacă s-ar vedea nevoită, măsură care ar putea fi uşor 


justificată în faţa propriilor cetăţeni printr-o campanie de propagandă împotriva Statelor 
Unite. În acest context, priorităţile lui Gorbaciov vizau controlul înarmărilor şi relaţia cu 
Washingtonul. În opinia lui Gordievski, Gorbaciov avea două motive pentru îmbunătăţirea 
legăturilor bilaterale: pe de o parte resimțea nevoia de a căpăta acces la tehnologia şi 
ştiinţa americane, pe de altă parte dorea să înregistreze un succes diplomatic personal. 
„Este de asemenea important din punct de vedere psihologic pentru ruşi să simtă că sunt 
egalii Statelor Unite. Cooperarea sovieto-americană în cel de Al Doilea Război Mondial este 
foarte măgulitoare pentru ei".1*” McFarlane era de acord cu această interpretare şi socotea 
că Washingtonul dispunea de un atu, putând să speculeze nevoia lui Gorbaciov de a bifa 
mici victorii în plan extern. De asemenea, 

136 Robert C. McFarlane, Memorandum for the President. Gordiyevsky's 

Suggestions, The White House, Washington, DC, 30 octombrie 1985, p. 1, la 
http://www.thereaganfiles.com/19851030-gordiyevsky.pdf, pagină 

consultată la 13 decembrie 2013. 

157 Ibidem, pp. 4-5. 

nu costa nimic să i se dea de înţeles că este privit drept un egal al omologului său american 
sau să fie flatat, amintindu-i-se despre victoriile sovietice din marea conflagrație 
mondială.158 

Având în vedere cele expuse, nu este exclus ca, în timp, americanii să fi desăvârşit o 
veritabilă strategie de influențare subtilă a liderului sovietic. Insă, în lipsa altor documente 
care să confirme această teorie, o menţionăm deocamdată cu rezerva de rigoare. 

În concluzie, Gorbaciov s-a bucurat din partea americanilor de o percepţie neutră, dacă 
nu chiar binevoitoare, fără precedent la vreun alt „ţar” sovietic. Este adevărat că în CIA 
existau şi voci care îi contestau vocaţia de reformator. Reagan însă a rămas mai degrabă 
rezervat şi circumspect în ceea ce-l priveşte. Prima sa reacţie la aflarea dispariţiei lui 
Cernenko a fost una de frustrare: „Cum se presupune că aş putea ajunge undeva cu ruşii, 
dacă ei tin să-mi tot moară?"!** Apoi, când nu mai exista niciun dubiu în privinţa celui care 
avea să devină noul stăpân de la Kremlin, preşedintele american a rămas alert, fiind animat 
de nelinişte: „Nu pot pretinde că am crezut din start că Mihail Gorbaciov urma să aparțină 
unui tip diferit de conducător sovietic. În schimb... eram îngrijorat".1% În autobiografia sa, el 
mai notează că nu era convins că avea să se confrunte cu un personaj inedit pentru 
sovietici: „Întâlnire cu ambasadorul nostru în Uniunea Sovietică, Art Hartman. El confirmă ce 
cred, că Gorbaciov va fi la fel de dur ca oricare dintre liderii lor. Dacă nu ar fi un îndoctrinat 
confirmat, nu ar fi fost niciodată ales de către Biroul Politic".1*1 
IV. Schimbarea perspectivei americane asupra Moscovei în cel de-al doilea mandat 
al lui Reagan 

Treptat, pe parcursul anului 1985, interesul administraţiei de la Washington s-a deplasat 
dinspre descifrarea personalităţii lui 
15 Ibidem, p 3. 

123 Ronald Wilson Reagan, An American Life: An Autobiography, New York, Simon & 
Schuster, 2011, p. 611. 

140 Ibidem, p. 614. 

IT Ibidem, p. 614. 

Gorbaciov spre enormele misiuni interne pe care acesta trebuia să le îndeplinească. 
Estimarea Consiliului National de Informatii - Constrângerile interne ale sistemului sovietic, 
din noiembrie 1985, este grăitoare în acest sens. „Aprecierile-cheie” cu care debutează 
documentul sunt o veritabilă diagnoză: 

„URSS este afectată de un complex de maladii interne care s-au agravat (subl.n.) 
în mod serios la sfârşitul anilor 1970 şi începutul anilor 1980. Atenuarea lor reprezintă una 
dintre cele mai semnificative şi dificile provocări cu care se confruntă regimul lui Gorbaciov. 

După majoritatea standardelor contemporane, Uniunea Sovietică este un stat foarte 
stabil. În următorii cinci ani, şi pentru viitorul previzibil, deficienţele societății nu vor periclita 
sistemul de control politic care garantează dominația Kremlinului, nici nu vor amenința 
economia cu colapsul. Dar, pentru sfârşitul anilor 1980 şi mai târziu, afacerile interne ale 
URSS vor fi marcate de eforturile regimului de a se lupta cu aceste probleme variate, ceea 


ce va avea, de asemenea, o influență asupra conduitei de securitate națională şi externe 
sovietice".1%2 

Ulterior, concluziile acestui raport i-au fost prezentate personal lui Reagan, de către cei 
mai proeminenţi sovietologi ai Agenţiei, Robert Gates şi Fritz Ermarth. Un al treilea 
kremlinolog a participat la discuţii, dar numele său a rămas până în prezent secret. 
Intâlnirea a avut loc la 13 noiembrie 1985, în Biroul Oval din Casa Alba ii 

Pe seama lui Reagan circula, în epocă, o glumă potrivit căreia i-ar fi ars biblioteca, 
incident în care „i-au ars ambele cărţi”, inclusiv cea pe care nu o terminase de colorat "77 
Maliţiozitatea făcea trimitere la prezumtiva lene intelectuală a preşedintelui. 

142 A se vedea CIA, National Intelligence Estimate (NIE) 11-18-85, November 1985, 
Domestic Stresses on the Soviet System, p. 3, la http://www.foia.cia.gov, pagină consultată 
la 5 noiembrie 2012. 

“National Security Council, Meeting with Soviet Analysts, 12 noiembrie 1985, p.l, la 
http://www.foia.cia.gov/collection/reagan-collection, pagină consultată la 18 noiembrie 
2012; 

144 Nick Dujmovic, op. cit., p. 10. 

S-ar putea presupune că şedinţa de la Casa Albă era menită să-i facă munca mai 
lesnicioasă, invitaţii având rolul de a-i oferi rezumatul celor douăzeci de pagini ale Estimării. 
In treacăt fie spus, în agenda de lucru se spunea, cu o ironie probabil neintenţionată: 
„suntem bucuroşi să vă punem la dispoziţie esenţa şi aroma acestui studiu (subl.n.) şi 
să discutăm împreună cu dumneavoastră implicaţiile sale"! Pe de altă parte, trebuie 
menţionat că Reagan avea programată o întrevedere cu Gorbaciov. Or, consultarea 
experţilor era necesară pentru lămurirea tuturor aspectelor conţinute în raport, cu atât mai 
mult cu cât el contura tabloul neverosimil al unui „mastodont” sovietic aflat în suferinţă: 
„(Textul n.n.) se referă la alienarea, alcoolismul, abuzul de droguri, infracționalitatea, 
declinul încrederii în sistem şi în conducere, renaşterea religiei şi a opoziţiei cu care noul 
lider va trebui să lupte ".1% 

O eroare comună a analizei de intelligence constă în exagerarea unor tendinţe, ceea ce 
duce la subaprecierea sau, din contră, la supraevaluarea adversarului. Tabloul destrămării 
accelerate a Uniunii Sovietice era atât de şocant, încât specialiştii înşişi s-au temut ca nu 
cumva să fie greşit înţeleşi. De aceea, au strecurat fraza: „Aceasta nu înseamnă că 
Uniunea Sovietică este pe cale să se prăbuşească" (subl.n.).1% 

De remarcat că sovietologii CIA şi-au cântărit atent cuvintele şi au ţinut să nu se 
hazardeze atunci când au propus predicții: 

„Gorbaciov se confruntă cu dificultăți interne severe - economice, sociale. El are nevoie 
de o pauză şi de sprijin sau de cooperare economică cu Occidentul. Trebuie să evite noi 
cheltuieli majore şi neanticipate cu apărarea. [...] Nu credem că planul său de a reface 
economia sovietică va avea succes (subl.n.). Prin urmare, ne aşteptăm ca presiunea 
asupra sa să crească treptat şi, la un anumit moment - poate atât de devreme ca în 
următorii doi, trei ani - sovieticii să ia în calcul concesii reale în privința forțelor 
14 CIA, DCI Talking Points Meeting with the President, 13 November 1985, p. 

1, la http://www.foia.cia.gov, pagină consultată la 18 noiembrie 2012. 

146 Ibidem, p. 1. 

147 Ibidem, p 1. 

strategice şi a politicii externe - dacă SUA mentin presiunea în competitia strategică şi în 
Lumea a Treia".1% 

Un an mai târziu, CIA a elaborat un document care îşi propunea să prezinte politica 
Moscovei faţă de Washington: Estimarea Specială a Consiliului Naţional de Informații - 
Politica lui Gorbaciov fată de Statele Unite, 1986-1988. 

Pe scurt, acesta relua unele dintre ipotezele de lucru deja amintite. Experții americani 
opinau că liderul sovietic are în continuare nevoie de răgaz pentru implementarea 
reformelor, mai ales a celor din domeniul economic. Pentru a se concentra asupra 
aspectelor interne, era de aşteptat ca Gorbaciov să meargă în continuare pe calea 
destinderii în relaţiile cu SUA. Relaxarea nu însemna anularea competiţiei globale, Moscova 
dorind doar să-şi reafirme pe termen lung poziţia de superputere. Din cauza impasului 


financiar, Kremlinul se vedea obligat să atenueze cursa înarmării, de aceea insista pentru 
aranjamente bilaterale referitoare la controlul armamentelor, Gorbaciov părând dispus să 
negocieze reducerea drastică a forţelor nucleare ofensive. Pentru sovietici, un motiv real de 
îngrijorare îl constituia Iniţiativa americană de Apărare Strategică, care îi punea într-o 
situaţie de evidentă inferioritate faţă de rivalul lor. Deşi vulnerabilă din acest punct de 
vedere, Uniunea Sovietică nu dădea semne că ar fi capabilă de concesii frapante, mai 
degrabă se preconiza că va pretinde compromisuri din partea SUA. Se estima că Gorbaciov 
va continua să-şi urmărească şi impună interesele în Lumea a Treia şi că va căuta să 
submineze coeziunea Vestului.1%9 

Raportul era însoţit de o anexă care detalia politica sovietică faţă de statele-satelit din 
Europa, faţă de China, Orientul Mijlociu, Afganistan şi aliaţii Statelor Unite. 

În privinţa ţărilor din sfera sovietică de influenţă, se aprecia că Gorbaciov va menţine 
linia fermă stabilită de predecesorii săi: 

148 Ibidem, p. 1. 

1494A se vedea Central Intelligence Agency, Special National Intelligence Estimate (SNIE11-9- 
86), Gorbachev's Policy Toward the United States, 19861988, septembrie 1986, pp. 3-4, la 
http://www.foia.cia.gov, pagină consultată la 22 decembrie 2012. 

„Nu este interesat de nicio liberalizare fundamentală a relatiilor sovieto-est-europene şi a 
reafirmat principiile de bază ale Doctrinei Brejnev - Europa Răsăriteană se află în lagărul 
sovietic pentru a rămâne, iar orice mutare pentru a schimba aceasta reprezintă o 
amenințare la adresa păcii. Pretentiile economice sporite, schimbările de conducere şi alte 
constrângeri interne din Europa Răsăriteană, ca şi incertitudinile despre limitele precise ale 
toleranței sovietice sunt de natură să producă probleme pentru Moscova în această 
regiune".150 

În 1988, Agenţia a realizat o analiză care avea drept subiect distinct relaţiile dintre 
Moscova şi sateliții săi europeni: Estimarea Consiliului Naţional de Informații - Politica 
sovietică faţă de Europa Răsăriteană în timpul lui Gorbaciov. Faţă de materialul anterior, 
aceasta aducea unele note particulare. Americanii considerau că politica lui Gorbaciov 
crescuse potenţialul pentru instabilitate în zonă. Chiar dacă liderul sovietic nu le impusese 
„tovarăşilor” săi europeni să imite programul de reforme economice, politice şi sociale din 
Uniunea Sovietică, în statele-satelit se făceau resimţite tensiuni diverse. Unele dintre ele 
începuseră să experimenteze mici schimbări, după modelul sovietic. Societatea dădea 
semne de nerăbdare, pe măsură ce frustrările se acumulau. Problemele economice erau la 
fel de acute precum cele cu care se confrunta Moscova. Din această cauză, sovieticii nu 
puteau miza pe resursele regiunii. O altă îngrijorare capitală era legată de felul în care va fi 
gestionată succesiunea în unele capitale, pe măsură ce liderii comunişti înaintau în vârstă. 
Sovieticii se puteau confrunta cu revolte populare în România, Ungaria şi Polonia; politicile 
Kremlinului puteau fi repudiate deschis de conducătorii „ortodocşi” din România şi 
Germania de Est; exista şi riscul ca în unele ţări reformele să scape de sub control, mergând 
până la eliminarea supremaţiei partidului comunist. 

130 Ibidem, p. 23. 

131 A se vedea Central Intelligence Agency, National Intelligence Estimate (NIE 11/12-9- 
88), Soviet Policy Toward Eastern Europe under Gorbachev, mai 1988, în Benjamin B. 
Fischer (ed.j, „At Cold War's End: US Intelligence 

Prin ochii inamicului... | 69 

Din perspectiva noastră, cel mai interesant capitol al studiului se referea la România, de 
aceea îl redăm integral: 

„România: Criză iminentă? 

Potenţialul pentru o criză amenințătoare la adresa regimului este în creştere în România, 
ţara cea mai puţin afectată de politicile lui Gorbaciov şi cea mai sfidătoare la adresa 
criticilor. Problemele României sunt domestice, din cauza măsurilor severe de austeritate 
ale regimului Ceauşescu şi politicilor interne draconice. 

O revoltă majoră în Braşov, implicând un număr estimat între 5000 şi 10 000 de 
protestatari, în noiembrie 1987, a fost cea mai vizibilă manifestare a nemulțumirii publice 
ascendente, care a generat greve generalizate, demonstraţii şi acte de sabotaj. Până acum, 
nemulţumirile au rămas izolate şi localizate: nu există opoziţie organizată, iar forţele de 


Securitate sunt bine echipate pentru a suprima protestele - cu provizii de alimente, dar şi cu 
bastoane. 

Evidentă este, de asemenea, creşterea agitaţiei în cadrul ierarhiei de partid în sine. 
Dezamăgirea cadrelor - alimentată de protestele populare şi de transformarea partidului în 
«<ţapul ispăşitor» pentru eşecurile economice ale lui Ceauşescu - l-a izolat. Critica publică a 
lui Gorbaciov faţă de stilul de guvernare al lui Ceauşescu şi larga cunoaşterea a problemelor 
medicale ale lui Ceauşescu accelerează această tendinţă, pe măsură ce funcţionarii din 
întregul sistem încearcă să se distanţeze de el, pentru a evita să devină victime ale 
curăţeniei post-Ceauşescu. Nemulțumirea în cadrul partidului a fost difuză până în prezent, 
iar îndepărtarea de către Ceauşescu a unor personaje-cheie a oprit apariţia unui factor de 
opoziţie. 

Aceste presiuni economice şi politice se adaugă situaţiei interne tot mai volatile, oricum, 
mai multe scenarii posibile ar putea conduce la o revoltă pe scară largă: 
on the Soviet Union and Eastern Europe, 1989-1991”, Washington, DC, Central Intelligence 
Agency, 1999, pp. 154-155. 

- Decesul lui Ceauşescu sau incapacitatea. Ceauşescu suferă de cancer de prostată şi a 
slăbit vizibil în ultimul an (deşi îşi menţine un program aglomerat). Dacă el va deceda în 
timpul mandatului, va fi, probabil, înlocuit de un colectiv care ar include-o pe soţia sa, Elena, 
şi pe alţi loiali; un astfel de regim ar fi, probabil, implicat rapid într-o luptă extinsă pentru 
succesiune. 

- O lovitură de palat. Cel mai probabil scenariu al crizei ar consta în creşterea 
nemulțumirii populare, stimulând şi mai mult insatisfacţia în cadrul partidului şi creând 
premisele pentru înlăturarea lui Ceauşescu. El va fi, probabil, urmat de un colectiv de figuri 
aflate în prezent în cadrul conducerii partidului; Elena şi restul clanului ar fi măturaţi 
împreună cu Ceauşescu. 

- O explozie a nemulțumirii populare. lzbucniri simultane de protest ar putea declanşa o 
revoltă mai extinsă, copleşind resursele Securităţii şi ducând la destrămarea ordinii publice. 
Cvasi- anarhia care ar rezulta ar putea duce la confiscarea puterii de către militari. 

Poziţiile sovietice 

Atât timp cât România nu va cădea într-o dezordine completă, Moscova ar avea, 
probabil, mai mult de câştigat decât de pierdut într-un scenariu de criză. O conducere post- 
Ceauşescu ar oferi oportunităţi pentru restabilirea influenţei pierdute; iar realităţile 
geopolitice şi economice ale României vor reprezenta constrângeri severe pentru orice 
regim succesor la Bucureşti. 

Intervenţia militară nu ar fi nici măcar o eventualitate plauzibilă, cu excepţia cazului în 
care ar exista semne de anarhie incipientă în România sau semne ale apariţiei unei 
conduceri care să amenințe cu retragerea României din Pactul de la Varşovia. Niciuna nu 
este probabilă. 

Impactul în Europa de Est 

Cu excepţia invaziei sovietice, evenimentele din România nu ar avea repercusiuni majore 
în altă parte. Şi nici nu ar afecta agenda mai largă a lui Gorbaciov, în care o criză 
românească nu ar fi legată de politicile sovietice sau de tactici de presiune; într- adevăr, o 
criză provocată de proastă guvernare a lui Ceauşescu ar 

întări argumentul lui Gorbaciov că stabilitatea reclamă o revigorare economică şi politică. 
Cu toate acestea: 

- relaţiile româno-maghiare ar fi grav tensionate în cazul în care violenţa internă în 
România s-ar transforma în violenţă etnică îndreptată împotriva minorităţii maghiare din 
Transilvania. 

- şi lugoslavia ar fi implicată, în cazul vărsării de sânge sau de haos în România, care ar 
genera un exod al românilor în căutarea unui refugiu în străinătate prin lugoslavia”.152 

După cum se poate observa din cele expuse până acum, americanii au sesizat, în timpul 
administraţiei Reagan, fragilitatea tot mai accentuată a Uniunii Sovietice şi criza majoră pe 
care o traversa. 

Un inamic slăbit rămâne însă tot un inamic. De aceea, „şoimii apărării” (defense hawks] 
din Statul Major Interarme American au continuat să vadă în Uniunea Sovietică un inamic 


implacabil, care deţinea în continuare capabilități militare redutabile. Pentru a nu lăsa garda 
jos, Statul Major a recomandat pe parcursul anilor 1980 un nivel ridicat de pregătire militară 
pentru întregul spectru de conflicte, de la cele convenţionale limitate până la un război 
nuclear.155 

În 1986, în SUA a fost adoptată Legea Goldwater - Nichols privind reorganizarea 
Departamentului Apărării. Acest act normativ prevedea ca preşedinţii americani să prezinte 
membrilor Congresului un document cardinal: strategia de securitate naţio- nală!** Ca atare, 
administraţia Reagan a adoptat, în ianuarie 1987, Strategia de Securitate Naţională a 
Statelor Unite. Aceasta reitera că Moscova rămânea principalul inamic al Washingtonului: 

„Cea mai semnificativă ameninţare pentru securitatea şi interesele naţionale 
ale Statelor Unite este provocarea globa 
152 Ibidem, p. 169. 

155 Steven. Rearden, Council Of War. A History of the Joint Chiefs of Staff 1942-1991, 
Washington, DC, National Defense University Press, 2012, p. 459. 

15:Don M. Snider, The National Security Strategy: Documenting Strategic Vision, Strategic 
Studies Institute, US Army War College, 15 martie 1995, p. 

2. 

lă reprezentată de Uniunea Sovietică (subl.n.). /n timp ce doar câțiva oameni din 
Biroul Politic pot pretinde cu oarecare îndreptățire că ştiu cu exactitate planurile tactice, pe 
termen scurt ale Kremlinului, direcția strategică pe termen lung a politicii externe sovietice 
este clară. Motivată de cerințele sistemului politic menținut şi dominat de ideologia marxist- 
leninistă şi de partidul politic care o întruchipează, Moscova încearcă să modifice sistemul 
internațional actual şi să impună hegemonia sovietică globală. Aceste obiective sovietice cu 
bătaie lungă constituie cadrul conceptual general al politicii externe şi de apărare 
sovietice". 

În percepţia planificatorilor americani, statul totalitar sovietic ducea o politică 
expansionistă, sprijinea grupările implicate în războaie de „eliberare naţională”, oferea arme 
şi instruire militară grupărilor teroriste şi promova şi exploata instabilitatea regională. 
Legăturile Moscovei cu terorismul mondial erau dincolo de orice îndoială. Mai mult, 
Kremlinul se implicase într-un război ilegal în Afganistan. Consilieri sovietici (şi chiar trupe 
combatante) erau, de asemenea, prezenţi în diferite regiuni ale globului. Conducerea 
sovietică investea masiv în înarmare, puterea militară fiind, de fapt, principala sursă a 
influenţei Moscovei în lume. Americanii apreciau că 15-17 procente din produsul naţional 
brut erau dedicate cheltuielilor militare. Armata Roşie dispunea de mai mult de 5 milioane 
de oameni, cărora li se adăugau cei din trupele de grăniceri şi din forţele de securitate, 
estimaţi la încă un milion. Deşi economia era slăbită, sovieticii încercau să obţină tehnologie 
de ultimă generaţie şi tehnică militară din Occident, atât pe căi legale cât şi ilegale. 

Peste exact un an, în ianuarie 1988, Casa Albă a conceput o nouă Strategie de Securitate 
Naţională. Deşi, în linii mari, raportarea la Kremlin se menținea aceeaşi, pot fi sesizate 
nuanţe noi: 

„Cea mai semnificativă ameninţare pentru interesele de securitate ale SUA 
rămâne provocarea globală reprezentată de Uniunea Sovietică (subl.n.). /n ciuda 
reformelor adoptate 
155 The White House, National Security Strategy of the United States, Washington, DC, 
ianuarie 1987, p. 6. 

recent de conducerea Uniunii Sovietice - reforme neclare din punctul de vedere al 
semnificației şi duratei - puterea militară sovietică şi diplomația activă continuă să conteste 
cu impetuozitate interesele noastre vitale în multe părti ale lumii. Uniunea Sovietică acordă 
o mare importanţă creării şi exploatării unor diviziuni în interiorul şi între aliații 
occidentali".1* Moscova dovedea, în continuare, o conduită agresivă faţă de statele în curs 
de dezvoltare. În Strategie erau remarcate evoluţiile ce îi puteau fi atribuite lui Gorbaciov, 
fără ca acesta să fie evocat în mod explicit: 

„Ca urmare a schimbărilor în stilul de conducere, Uniunea Sovietică a reuşit să proiecteze 
o imagine internațională mai favorabilă. Reformele interne anunţate şi inițiativele de politică 
externă au dat naştere, în unele cazuri, la speranțe privind schimbări fundamentale în 


comportamentul sovietic. Noul stil al politicii sovietice are impact politic. Moscova se mişcă 
în direcţii noi, oferind un evantai de inițiative, punând sub semnul întrebării ipoteze vechi, 
atrăgând un sprijin internaţional proaspăt şi plasând uneori guvernele occidentale în 
defensivă. 

Acest fapt reprezintă o provocare mult mai sofisticată, nouă şi continuă, pentru politica 
occidentală. Rămâne de văzut dacă recentele schimbări constituie o oportunitate reală 
pentru îmbunătăţiri fundamentale în relațiile cu Uniunea Sovietică. Suntem deschişi în 
această direcție. Recunoscând caracterul predominant contradictoriu şi competitiv al relației 
noastre, trebuie să menţinem un dialog cu Uniunea Sovietică, cu scopul de a profita de 
oportunități pentru relații mai constructive".1* 

În preambulul Strategiei, Ronald Reagan susţinea că va saluta schimbările reale care ar 
putea apărea în Uniunea Sovietică. Desigur, discuţiile referitoare la „noua gândire”, care se 
făceau auzite în birourile de la Kremlin, erau îmbucurătoare, dar Moscova trebuia să-şi 
probeze noua orientare internă şi internaţională prin gesturi concrete, precum abandonarea 
aspirațiilor ex 
156 The White House, National Security Strategy of the United States, Washington, DC, 
ianuarie 1988, p. 5. 

157 Ibidem,p.5. 

pansioniste sau relaxarea politicii de înarmare. Americanii, sublinia preşedintele SUA, vor 
evalua Uniunea Sovietică observând cu atenţie acţiunile Moscovei, iar nu retorica sa.158 

Unele evenimente de la Moscova păreau să sugereze, în mod neaşteptat, că Uniunea 
Sovietică se pregăteşte să treacă la reformarea regimului său politic. Astfel, în vara anului 
1988, s-a desfăşurat cea de-a XIX-a Conferinţă a PCUS, în cursul căreia au fost adoptate 
unele decizii vizând trecerea la alegeri libere şi instaurarea statului de drept, prin separarea 
puterilor, funcţionarea independentă a justiţiei şi a forului legislativ, introducerea prezumţiei 
de nevinovăție etc. De asemenea, documentele conferinţei făceau trimitere la respectarea 
drepturilor fundamentale ale cetăţenilor.!”* În opinia ambasadorului american în capitala 
sovietică, Jack Matlock, „ceea ce descriau «tezele» era ceva mai aproape de social- 
democrația europeană". Ambasadorul american era convins că, „dacă libertățile de 
expresie, a presei şi a întrunirilor vor fi într-adevăr garantate, dacă alegerile cu candidați 
multipli şi vot secret vor fi permise, dacă principiile independenţei justiției vor primi forța 
legală, atunci nu am niciun dubiu că monopolul Partidului Comunist asupra puterii politice 
se va încheia curând". El considera că „Gorbaciov este, în sfârşit, pregătit să treacă 
Rubiconul şi să abandoneze ideologia marxistă care a definit şi a justificat dictatura 
Partidului Comunist în Uniunea Sovietică". În consecinţă, Matlock i-a mărturisit preşedintelui 
Reagan că, dacă acestea reforme vor deveni realitate, „Uniunea Sovietică nu va mai putea 
să fie niciodată ceea ce a fost în trecut".1% 

Acest moment - în cursul căruia, potrivit lui Archie Brown, „dintr-un reformator al 
sistemului din interiorul său, Gorbaciov s-a 
138 Ibidem, p. V. 

133 Mihail Sergheevici Gorbaciov, op. cit., pp. 480-485. A se vedea şi Adrian Pop, Originile 
şi tipologia revoluțiilor est-europene, Bucureşti, Editura Enciclopedică, 2010, p. 201. 

169 Mark L. Haas, The United States and the End of the Cold War: Reactions to Shifts în 
Soviet Power, Policies, or Domestic Politics?, în „International Organization”, vol. 61, nr. 1/ 
2007, p. 167. 

metamorfozat într-un transformator sistemic al acestuia" ® - a avut un impact semnificativ 
asupra lui Reagan. 

Conform lui Mark L. Haas, schimbarea de atitudine a lui Reagan faţă de Kremlin nu a fost 
o consecinţă a diminuării puterii sovietice (după cum susţin realiştii), nici a adoptării de 
către Moscova a unei politici externe mai cooperante (după cum argumentează 
constructiviştii), ci tocmai rezultatul schimbărilor din politica internă a URSS: „Contrar 
previziunilor realiste, factorii de decizie din SUA nu au judecat ameninţarea sovietică mai 
ales prin capacitățile acestui stat, ci prin intenţiile percepute (subl.n.) a/e liderilor 
sovietici ".162 

Pentru americani, susţine autorul citat mai sus, simpla intenţie a liderului sovietic de a 


încerca reformarea sistemului sovietic în sensul liberalizării sale, chiar dacă nu începuse să 
producă efecte, a fost mai importantă decât relaxarea conduitei Moscovei în politica 
externă. Propunerile lui Gorbaciov vizând crearea unor instituţii mai democratice în URSS au 
relevat buna credinţă a acestuia şi au dat asigurări rezonabile că procesul de liberalizare 
iniţiat de Kremlin nu mai putea fi oprit cu uşurinţă. 

Un alt factor care a favorizat schimbarea percepţiei reciproce a superputerilor a fost 
dialogul nemijlocit dintre cei doi lideri în cadrul unor întâlniri bilaterale. Credinţa în virtuțile 
comunicării interpersonale face parte din tradiţia americană. Astfel, Franklin D. Roosevelt a 
dorit să aibă un tête-à-tête cu losif V. Stalin, fiind încredinţat că îşi va convinge 
interlocutorul să-i aprobe viziunea referitoare la organizarea postbelică a planetei: „/...] 
Roosevelt avea nevoie de contacte personale. Ştia că numai dacă se va întâlni cu Stalin vor 
putea începe să discute despre cum ar trebui să arate lumea în viitor. Preşedintele a inceput 
să facă presiuni asupra sovieticului pentru stabilirea unei întrevederi imediate. 

161 Citat de Adrian Pop, op. cit., p. 201. 

15 Markt Haas, op. cit., p. 175. 

16 Ibidem, passim. 

Roosevelt era sigur că sub influența farmecului său personal, Stalin va sfârşi prin 
a avea încredere în el" (subl.n.).15* 

Acest factor subiectiv a fost încadrat de către specialiştii în comunicare printre procesele 
perceptive interpersonale şi denumit Se!f-fulfilling prophecy (profeția autoîmplinită; Karl 
Popper, în lucrarea Mizeria Istoricismului, vorbeşte despre „efectul Oedip”): „Profețiile care 
se autoimplinesc sunt predicții care ajung să se realizeze tocmai pentru că lumea se 
aşteaptă la asta. [...] Cea mai cunoscută ipostază a profețiilor care se autoimplinesc o 
reprezintă aşa-numitul efect Pygmalion. Inspirat de legenda antică grecească despre 
sculptorul cu acelaşi nume care, îndrăgostit de propria sa creație, statuia unei fete superbe, 
i-a înduplecat pe zei să o însuflețească, acest efect constă în transformarea 
spectaculoasă a unui subiect uman ca urmare a credinţei nestrămutate a celui 
care se angajează să îl modeleze" (subl.n.).165 

Desigur, se poate întâmpla ca, în practică, „profeţia” să nu se adeverească, nefiind 
altceva decât o formă de autoamăgire. La 16 iunie 2001, preşedinţii George W. Bush şi 
Vladimir Putin s-au întâlnit pentru prima oară, la Ljubljana, în Slovenia. La sfârşitul con- 
vorbirilor, liderul american a declarat satisfăcut jurnaliştilor: „L-am privit în ochi. Mi s-a părut 
foarte simplu şi demn de încredere şi am avut un dialog foarte bun. Am reuşit să înțeleg ce-i 
în sufletul său.“ George W Bush se pricepea să flateze un om, dar ştia mai puţin cum „să-l 
citească”. In 2011, vicepreşedintele SUA Joe Biden s-a întâlnit, la Moscova, cu Vladimir Putin 
(premierul Federaţiei Ruse în acea perioadă). Cu acest prilej, Biden i-a mărturisit stăpânului 
de facto al Rusiei: „Domnule prim-ministru, mă uit în ochii 
164Susan Butler fed.), My Dear Mr. Stalin. Corespondenta completă dintre Franklin D. 
Roosevelt şi Joseph V. Stalin, Bucureşti, Editura (istoria, 2006, p. 27. 

16 Mihai Dinu, op. cit., pp. 54-55. 

166 Depeşă BBC: Bush and Putin: Best of friends, 16 iunie 2001. 

dumneavoastră şi nu cred că aveți suflet". Putin a schiţat un zâmbet şi a răspuns sec: „Ne 
înțelegem unul pe altul".157 

Preşedintele Reagan împărtăşea optimismul şi determinarea lui Franklin D. Roosevelt de 
a-şi influenţa interlocutorul. În memoriile sale, el mărturiseşte că avea unele pretenţii de la 
aşteptata întrevedere: „George Shultz mi-a spus că, şi dacă singurul rezultat al acestei 
prime întâlniri cu Mihail Gorbaciov va fi o înțelegere să avem alt summit, va fi un succes. 
Dar am dorit să înfăptuiesc mai mult decât atât. Eram încredinţat că, dacă urma să 
înlăturăm vreodată barierele de neincredere care ne divizau statele, trebuia să începem 
prin stabilirea unor relații personale între conducătorii celor mai puternice două 
națiuni de pe Pământ (subl.n.)”.158 

Gorbaciov fusese înştiinţat de dorinţa lui Reagan încă din timpul funeraliilor lui Cernenko, 
când vicepreşedintele George H.W Bush i-a înmânat o scrisoare din partea Casei Albe, conti- 
nând propunerea unei întrevederi. Proaspătul lider sovietic şi-a manifestat interesul, având 
rezerve doar în privinţa locului sugerat de partea americană. Până la urmă, după un schimb 


de mesaje, s-a ajuns la un compromis, Geneva fiind acceptată de ambele părţi.:% 

Gorbaciov avea propriile motive pentru a veni în întâmpinarea lui Reagan. În primul rând, 
el dorea să-şi cunoască şi să-şi evalueze adversarul. In martie 1985, şeful de la Kremlin a 
ţinut să afle de la ambasadorul sovietic la Washington, Anatoli Fedorovici Dobriînin, ce fel de 
om este Reagan. Se putea discuta cu el? Era un pragmatic sau un anticomunist fanatic? 
După cum i-a destăinuit ulterior lui Dobrînin - care era mai degrabă rezervat - Gorbaciov se 
arăta nerăbdător: „Acum timpul este scurt, 
1*'Depeşă Reuters: US Vice President Biden says Putin has no soul: New Yorker, 21 iulie 
2014. 

168 Ronald Wilson Reagan, op cit., p. 12. 

159 Martin McCauley, op cit., p. 107. 

avem nevoie să-l cunoaştem pe Reagan şi, mai important, să inițiem un dialog personal cu 
preşedintele american".170 

În al doilea rând, Gorbaciov intenţiona să promoveze o imagine nouă a diplomaţiei 
sovietice, încercând să pozeze într-un campion al păcii, într-un adept al abandonării cursei 
înarmărilor. În plus, el căuta să creeze breșe în solidaritatea euro-atlantică şi să-l izoleze 
astfel pe Reagan.” 

Întâlnirea la nivel înalt de la Geneva (19-21 noiembrie 1985) nu a avut rezultate 
spectaculoase. Cu toate acestea, cei doi adversari au convenit să preîntâmpine orice tip de 
război între Uniunea Sovietică şi SUA. Mai mult, s-au angajat să nu se mai implice într-o 
nouă cursă a înarmărilor, iar Gorbaciov a declarat că trupele sovietice nu vor rămâne în 
Afganistan. Desigur, au existat şi disensiuni, mai ales legate de Iniţiativa Apărării 
Strategice.17? 


Foto 1. „Discuţie la gura sobei”, Preşedintele american Ronald Reagan şi liderul 
sovietic Mihail Gorbaciov, în cadrul primei întâlniri bilaterale, Geneva, 19 
noiembrie 1985. 
170 William D Jackson, Soviet Reassessment of Ronald Reagan 1985-1988, în „Political 
Science Quarterly”, vol. 113, nr. 4/ iarna 1998-1999, p. 621. 
171 Ibidem, p. 621. 
172 Martin McCauley, op. cit., p. 108. 

Gheaţa fusese spartă. Mai târziu, când şi-au aşternut memoriile pe hârtie, ambii au 
rememorat evenimentul cu nostalgie. Gorbaciov destăinuie că, iniţial, după primul schimb 
de replici, prejudecățile păreau să-i domine pe amândoi. El însuşi l-a caracterizat pe Reagan 
drept „dinozaur”, iar acesta, la rândul său, l-ar fi numit în intimitatea propriei delegaţii „un 
bolşevic căpăţă- noe" 177 La un moment dat, în cursul negocierilor care au durat aproape 15 
ore, preşedintele american şi-a invitat interlocutorul la o mică plimbare, apoi i-a cerut să-l 
însoţească într-un foişor din curtea vilei, unde au avut o discuţie „/a gura sobei” „Marele 
Pedepsitor" al comunismului, decis să joace acum rolul de „Mare Pacificator"!”*, a făcut 
primul gest de bunăvoință: „Suntem aici, tu şi cu mine, doi bărbați intr-o cameră, probabil, 
singurii doi oameni din lume care ar putea declanşa al III-lea Război Mondial. Dar, în acelaşi 
timp, am putea fi singurii doi oameni din lume care ar putea, poate, impune pacea în lume". 
Şi a continuat pe acelaşi ton: „Domnule Secretar General, noi nu ne suspectăm reciproc 
pentru că suntem înarmați; noi suntem înarmați pentru că nu avem încredere unul în 


celălalt". Reagan a evocat şi „nebunia” distrugerii reciproce asigurate /Mutual Assured 
Destruction - MAD] şi a făcut apel la necesitatea sporirii confienţei bilaterale.!'$ El a venit 
chiar cu o ofertă surprinzătoare şi şocantă de conlucrare - „Cum ați evalua propunerea 
Statelor Unite de a colabora în cazul unei ameninţări comune din cosmos?” 
(subl.n.) - care a fost bine primită de liderul sovietic.” În final, ambii au convenit asupra 
unor ulterioare întrevederi. 

Ani mai târziu, Edmund Morris l-a întrebat pe Gorbaciov ce a văzut când s-a uitat în ochii 
lui Ronald Reagan, pentru prima 
1733 Mihail Sergheevici Gorbaciov, op. cit., p. 429. 
174 După formularea lui Peter Calvocoressi, op. cit., p. 54. 
1'5 Ronald Wilson Reagan, op cit., p. 13. 
17€ Ibidem, p. 13. 
177 Mihail Sergheevici Gorbaciov, op. cit., p. 431. 

dată. „Răsăritul şi cerul senin... L-am simţit imediat ca pe o persoană umană foarte 
autentică. Avea calibru 278 


Foto 2. Ronald Reagan şi i Mihail Gorbaciov discută în timpul summitului din 
Geneva, 20 noiembrie 1985. a 

Şirul reunilor a continuat cu Reykjavic, Islanda (11-12 octombrie 1986). Intâlnirea nu s-a 
finalizat printr-un acord nou, deşi cei doi lideri au convenit de principiu să elimine rachetele 
balistice cu rază medie din Europa („zero în Europa”). La insistenţele părţii sovietice ca 
americanii să renunţe la Iniţiativa de Apărare Strategică, Reagan s-a ridicat şi a părăsit pur 
şi simplu încăperea.!”* În ciuda acestui moment tensionat, la conferinţa de presă care a 
urmat şi la care a participat singur, Gorbaciov a cedat şi a minimalizat incidentul. „În ciuda 
dramatismului său, Reykjavic nu este o înfrângere, este o breşă. Am privit pentru prima 
oară dincolo de orizont"!% - a afirmat el. Revenit la Moscova, Gorbaciov a izbucnit însă într-o 
şedinţă a Biroului Politic, jignindu-l pe Reagan. După ce s-a liniştit, a spus că e totuşi 
178 Valerie M. Hudson, Foreign Policy Analysis: Classic and Contemporary Theory, 
Lanham, Rowman & Littlefield, 2014, p. 15. 
179 Henry Kissinger, op. cit., p. 708. 
15 Mihail Sergheevici Gorbaciov, op. cit., p. 437. A 

autori, acesta a reprezentat un moment de cotitură în istoria Războiului Rece, intransigenţa 
şi hotărârea şefului de stat american ducând, în ultimă instanţă, la îngenuncherea Uniunii 
Sovietice.!*? După mulţi ani, când părăsise prima scenă a politicii, Gorbaciov a fost întrebat 
de George P. Shultz care a fost, după părerea sa, acel turning point ce a dus la sfârşitul 
confruntării epice dintre superputeri. Spre surprinderea lui Shultz, fostul stăpân de la 
Kremlin a răspuns, fără să ezite: Reykjavic. El a argumentat că, în Islanda, a avut 
posibilitatea să discute cu Reagan despre cele mai arzătoare probleme aflate pe agenda 
bilaterală. Gorbaciov a vrut să asculte şi părerea lui Shultz, iar replica acestuia a fost 
relativ acidă: „Amplasarea rachetelor Pershing pe pământ german, despre care ați crezut că 
pot atinge Moscova".184 

În perioada 7-10 decembrie 1987, Gorbaciov a vizitat Washingtonul (prima sa vizită în 
SUA). De data aceasta, el nu a mai insistat ca americanii să abandoneze programul 


„Războiul Stelelor”, ceea ce a dus la deblocarea negocierilor şi ajungerea la o înţelegere cu 
preşedintele american. Tratatul cu privire la Armele Nucleare cu Rază Medie de Acţiune 
(Intermediate-Range Nuclear Forces - INF Treaty) era o împlinire remarcabilă prin care se 
decidea eliminarea stocurilor de rachete cu rază medie de acţiune cu focoase nucleare. 
Acordul, care a intrat în vigoare în 1988, prevedea distrugerea tuturor tipurilor de arme cu 
rază 

18 Martin McCauley, op. cit., p. 110. 

182 „Dar meritul decisiv în încheierea Războiului Rece (subl.n.) îi revine 
preşedintelui Ronald Reagan, care, la 13 noiembrie 1986, a părăsit tratativele de la 
Reykjavik cu sovieticii privind Iniţiativa de Apărare Strategică (Strategic Defence Initiative - 
SDI), după ce Gorbaciov ceruse reducerea SDI la o cercetare ştiinţifică de laborator”. A se 
vedea Mircea Soreanu, NATO în timpul Războiului Rece, în „Revista de Istorie Militară”, nr. |- 
2/ 2009, p. 11. 

183George P. Shultz, A Perspective from Washington, în Kiron K. Skinner (Editor) Turning 
Points în Ending the Cold War, Stanford, Calif., Hoover Press, 2007, pp. XXIII-XXIV. 

184 Ibidem, p. XXIV. 

medie de acțiune până în 1991. De remarcat că Uniunea Sovietică era obligată să renunțe la 
de peste două ori mai multe lansatoare şi rachete decât NATO.1% În paranteză fie spus, la 
28 iulie 2014, preşedintele american Barack Obama i-a trimis o scrisoare omologului său rus 
Vladimir Putin, prin care îşi exprima îngrijorarea faţă de încălcarea de către Moscova a 
Tratatului INF. Concret, la începutul anului 2014, Federaţia Rusă a testat o nouă rachetă de 
croazieră, în cadrul unui program iniţiat încă din 2008. La 19 iunie 2013, Putin a caracterizat 
acţiunea lui Gorbaciov de a semna Acordul INF drept „cel puţin discutabilă” .186 


€ 
Foto 3: Ronald Reagan şi Mihail Gorbaciov, summitul de la Reykjavik, Islanda, 12 
octombrie 1986. 
185Peter Calvocoressi, op. cit., p. 56. Vezi şi Thomas Parish, Enciclopedia Războiului Rece, 
Bucureşti, Univers Enciclopedic, 2002, p. 285. 
185 Michael R. Gordon, Russians' Test Called Breach of Missile Pact, în „The New York 
Times”, 29 iulie 2014, p. Al. 
Prin ochii inamicului... | 83 


Foto 4: Ronald Reagan şi Mihail Gorbaciov, în timpul summitului de la 
Washington, 10 decembrie 1987. 

Dincolo de această schimbare semnificativă în relaţiile dintre cele două state, lucrurile au 
evoluat şi la nivelul legăturilor inter- umane. Reagan a simţit nevoia să propună ca 
adresarea dintre ei să se facă pe numele mic: „Puteti să-mi spuneţi Ronni. lar eu, dacă îmi 
permiteti, am să vă spun Michael".1% La 10 decembrie, în ultima zi a vizitei sale, Gorbaciov 
nu s-a sfiit să-şi oprească maşina pentru a face o „baie de mulţime”. A coborât şi a început 
să închege un dialog cu oamenii de pe stradă, fiind entuziasmat că americanii de rând l-au 
întâmpinat cu emotie, fără ostilitate. Era începutul „gorbimaniei” în Occident.!%8 
Vicepreşedintele SUA, Bush, a asistat la întreaga scenă, cu oarecare invidie: „Trebuia să 
plecăm de la ambasada sovietică spre Casa Albă în aceeaşi coloană de maşini, iar el 
întârzia, însă acest lucru nu părea să-l afecteze" - povesteşte Bush. „Mi-a spus la 
repezeală... să urc în aceeaşi maşină cu el. Pe măsură ce înaintam, vedeam mulţimi uriaşe. 
La un moment dat, i-am spus că mi-aş fi dorit să aibă timp să se oprească şi să discute cu 
oamenii, pentru că ar fi bine primit. 

187 Mihail Sergheevici Gorbaciov, op. cit., p. 441. 

15 Martin McCauley, op. cit., p. 111. 

Un minut mai târziu, limuzina s-a oprit brusc... Agentii serviciilor secrete din Uniunea 
Sovietică şi SUA s-au mobilizat când el a ieşit într-o mulţime surprinsă şi entuziastă... dând 
mâna cu ei şi salutându-i în rusă... pentru el era ca adrenalina".'* Michael", în schimb, era 
încântat. De data aceasta, discursul său din Biroul Politic a fost cu totul altul: „/n 
Washington, poate pentru prima dată, am înţeles atât de clar cât de important este factorul 
uman în politicile internaţionale... Pentru noi, Reagan apare drept un reprezentant şi un 
purtător de cuvânt al celei mai conservatoare părti din cel mai conservator segment al 
capitalismului american şi al complexului militar-industrial. Dar... politicienii... reprezintă de 
asemenea calități pur umane, interesele şi aspirațiile oamenilor simpli, şi pot fi ghidaţi de 
sentimente şi aspirații strict normale... Acesta este un aspect important al noii gândiri 
internaționale şi acum a produs rezultate ".1% 

În februarie 1988, Gorbaciov a făcut publică decizia sa ca trupele sovietice să fie retrase 
din Afganistan, iar în luna mai Armata Roşie a început să părăsească şi Mongolia. In acelaşi 
an, a venit rândul lui Reagan să viziteze Moscova. Între 29 mai şi 2 iunie, preşedintele 
american s-a întâlnit, pentru a patra oară, cu Gorbaciov La 1 iunie, la Kremlin, cei doi au 
semnat actele de ratificare a Tratatului referitor la forţele nucleare cu raze medie de 
acţiune. Într-o conferinţă de presă ad-hoc, liderul de la Casa Albă a fost întrebat dacă mai 
consideră URSS drept un „imperiu al răului”. Reagan a negat: „Vorbeam despre alte 
vremuri, despre altă epocă".!*! lată cum relatează Gorbaciov episodul: „Eu stăteam alături şi 
mă gândeam: Aşa deci. Cum spuneau vechii greci, «totul curge, totul se schimbă». 
Jurnalistul a tot insistat să afle de ce preşedintele SUA îşi schimbase părerea. Reagan a 
răspuns: «În bună măsură datorită conducerii acestei tări, domnul Gorbaciov. Şi mi se pare 
că aici (adică în URSS) s-au petrecut anumite schimbări în cursul procesului de 
implementare a 
189 Victor Sebestyen, op. cit., p. 252. 


19 Valerie M. Hudson, op. cit., p. 15. 
195 Kiron K. Skinner, Talking Across the Cold War Divide, în Kiron K. Skinner, op. cit., p. 2. 

perestroikăi. judecând după ceea ce citesc despre ea, cu multe dintre aceste schimbări s-ar 
putea să fiu de acord» ".1%2 

Şi opinia publică americană suferise o modificare de percepţie. Doar 30% dintre 
americani mai vedeau în Moscova o ameninţare.!* Câteva luni mai târziu, Margaret 
Thatcher proclama: „Acum nu mai suntem în Război Rece”.1% 


== - E = 
Foto 5: Ronald Reagan şi Mihail Gorbaciov, Piaţa Roşie, 
Moscova, 31 mai 1988. 
1922 Mihail Sergheevici Gorbaciov, op. cit., pp. 444-445. 
1% Martin McCauley, op. cit., p. 111. 
19% Kiron K. Skinner, op. cit., p. 2. 
86 | Alexandru Purcăruş 

In decembrie 1988, Gorbaciov a revenit pe tărâm american, pentru a ţine un discurs în 
forul Organizaţiei Naţiunilor Unite. Cu acest prilej, el a evocat schimbările pozitive 
intervenite în raporturile dintre Washington şi Moscova: „Relatiile dintre Uniunea Sovietică şi 
Statele Unite ale Americii numără cinci decenii şi jumătate. S-a schimbat lumea, şi cu ea s- 
au schimbat şi caracterul, şi rolul, locul acestor relații în politica mondială. Prea multă vreme 
ele au fost concepute sub semnul confruntării, ba uneori chiar al duşmăniei - fie sinceră, fie 
ascunsă. Dar, în ultimii ani, toată lumea a putut respira uşurată mulțumită schimbărilor în 
bine care s-au făcut simţite în însăşi esenta şi atmosfera relaţiilor dintre Moscova şi 
Washington..." El a mai anunţat că Uniunea Sovietică îşi va reduce în mod unilateral 
efectivele militare cu jumătate de milion. De asemenea, trupele sovietice staționate în RDG, 
Cehoslovacia şi Ungaria urmau să fie retrase. După eveniment, Gorbaciov s-a întâlnit cu 
Reagan şi cu Bush Senior (preşedintele ales), la Governors Islands (New York City). Cu acest 
prilej, Gorbaciov a încercat să-şi facă o idee despre cum vor fi influențate legăturile 
bilaterale de schimbarea de ştafetă de la Casa Albă. In acest context, Bush i-a vorbit despre 
continuitate şi l-a informat că intenţionează să-şi formeze propria echipă şi să formuleze 
propriile sale politici de securitate naţională.1% În schimb, Bush a fost curios să ştie dacă 
Gorbaciov este încrezător în succesul reformelor din URSS. „Nici măcar lisus Hristos nu 
poate răspunde la această întrebare"! - a replicat, cu oarecare iritare, oaspetele. 
V.Perestroika eşuată: imaginea Uniunii Sovietice în epoca George H.W. Bush 

La 20 ianuarie 1989, George H.W Bush a preluat mandatul de preşedinte la Washington. 
Predând ştafeta, Reagan a ţinut să 


19 Mihail Sergheevici Gorbaciov, op. cit., p. 577. 

138 George Bush şi Brent Scowcroft, A World Transformed, New York, Alfred A. Knopf, 
1998, p. 7. 

197 Sean Wilentz, op. cit., p. 273. 

sublinieze unul dintre punctele cele mai importante ale moştenirii sale: „Războiul Rece s- 
a încheiat”.1% Prea orgolios pentru a urma pur şi simplu direcţia trasată de predecesorul 
său, Bush îşi dorea să imprime relațiilor cu Moscova o notă personală. Problema era că nu 
se decisese încă în privinţa paşilor concreţi pe care trebuia să îi facă. In plus, Bush nu agrea 
stilul şefului sovietic („Să fiu al naibii dacă Gorbaciov va domina opinia publică 
mondială" - nota el într-o scrisoare personală'*) şi nici nu avea încredere în sinceritatea de 
reformator a acestuia. In sfârşit, Bush se temea că exista posibilitatea ca Gorbaciov să fie 
răsturnat de la putere, iar el însuşi va putea fi acuzat de către opinia publică americană sau 
chiar de către noii stăpâni de la Kremlin că s-ar fi grăbit să-i acorde sprijinul.2% La numai trei 
săptămâni de la instalarea la Casa Albă, Bush a afirmat în faţa Congresului: 

„Faptul esențial este acela că sovieticii păstrează o maşinărie militară foarte puternică în 
slujba unor obiective care sunt încă prea adesea în conflict cu ale noastre. Deci, să luăm în 
serios noua deschidere, dar hai să fim de asemenea realişti. Şi hai să fim puternici”. După 
cum singur destăinuia, nu avea o viziune clară despre sensul schimbărilor de la Moscova: 
„Oare am văzut noi ceea ce avea să se petreacă atunci când am preluat funcţia? Nu, n-am 
făcut-o, şi nici n-am putut planifica nimic ".202 

Şi apropiații săi îl bănuiau pe Gorbaciov de intenţii ascunse. Brent Scowcroft, asistent al 
preşedintelui pe probleme de securitate naţională (Scowcroft fusese consilierul preşedintelui 
Gerald Ford în domeniul securităţii naţionale, iar după alegerile din 1988 revenise la Casa 
Albă, la insistenţele preşedintelui 
198 Ibidem, p. 286. 

19 Victor Sebestyen, op. cit., p. 252. 

20 Michael R. Beschloss, Strobe Talbott, La cele mai înalte niveluri. Relatare din culisele 
puterii referitoare la sfârşitul Războiului Rece, laşi, Editura Elit, [1994], p. 212. 

201 — Melvyn P. Leffler, For the Soul of Mankind: The United States, The Soviet Union, and 
the Cold War, New York, Hill and Wang, 2007, p. 424. 

202 John Lewis Gaddis, Războiul Rece, p. 307. 

Bush"), avea o doză mare de scepticism în privinţa motivaţiilor şi scopurilor lui Gorbaciov, 
fiind convins că acesta urmăreşte doar să acorde URSS răgazul pentru a-şi recăpăta 
dinamismul necesar reluării confruntării cu Occidentul, ceea ce îl făcea chiar mai periculos 
decât predecesorii săi, mai oneşti atunci când îşi asumau o logică a competiţiei globale.2%* Şi 
secretarul de Stat al SUA, James A. Baker III, împărtăşea un punct de vedere similar, 
crezând că Gorbaciov era interesat să creeze breşe între Europa şi SUA.2% Richard Cheney, 
secretarul Apărării, era încă mai categoric: „Sunt unii care doresc să declare că Războiul 
Rece s-a sfârşit. Ei percep o diminuare semnificativă a amenințării... Dar eu consider că 
precauția este necesară. Securitatea națiunii noastre nu trebuie jucată la loterie, pentru 
ceea ce ar putea fi o aberaţie temporară în comportamentul adversarului nostru cel mai 
important".20% 

Prin urmare, la 15 februarie 1989, Bush a cerut instituţiilor abilitate, inclusiv serviciilor 
speciale, să treacă la revizuirea şi actualizarea politicii americane faţă de Uniunea Sovietică 
şi Europa Răsăriteană, proces care avea să întârzie însă mai mult decât era prevăzut, din 
pricina numeroaselor tergiversări birocratice.20 

Dar încercarea de a descifra, anticipa şi prognoza evoluţiile sovietice nu era apanajul 
strict al CIA. Şi Departamentul de Stat avea preocupări similare. Un exemplu în acest sens îl 
reprezintă telegrama pe care Jack Matlock a expediat-o, la 3 februarie 1989, 

2033 Michael R. Beschloss, Strobe Talbott, op. cit., p. 15 şi p. 23. 

Go Brent Scowcroft: „Eram neîncrezător cu privire la motivele lui Gorbaciov şi sceptic în 
privinţa perspectivelor sale. Incerca să ne copleşească cu amabilitatea sa. Temerea mea era 
că ar fi putut să ne convingă în ceea ce privea politica de dezarmare, fără ca Uniunea 
Sovietică să fie nevoită să-şi modifice fundamental structura militară proprie şi, prin urmare, 
într-un deceniu sau două, am fi putut să ne confruntăm cu o ameninţare mai serioasă decât 


până atunci”. George Bush şi Brent Scowcroft, op. cit., pp. 1314 şi p. 134. 

25 James A Baker IL, The Politics of Diplomacy: Revolution, War, and Peace, 1989-1992, 
New York, G.P. Putnam's Sons, 1995, p. 70. 

206 Melvyn P. Leffler, op. cit., p. 425. 

207 Bush si Brent Scowcroft, op. cit., p. 40. 

de la Moscova, superiorilor săi de la Washington. Autorul solicita Departamentului de Stat ca 
lucrarea sa - intitulată Uniunea Sovietică în următorii cinci ani - să fie transmisă şi 
generalului Brent Scowcroft. Materialul propus de Matlock nu diferea în mod substanţial, nici 
ca ton, nici ca stil, nici ca abordare de cele pe care Agenţia le elaborase anterior. Autorul, 
care a dorit să precizeze din prima frază că era vorba despre evaluarea sa personală, 
aprecia că Moscova va fi, pentru o perioadă lungă de timp, absorbită de problemele interne. 
În opinia sa, perestroika nu putea descătuşa economia planificată din chingile care o 
împiedicau să fie viabilă şi performantă, accentuând frustrările populare, ceea ce creştea 
potenţialul unor izbucniri violente. Demnitarii sovietici, fie ei din aparatul birocratic de stat 
sau din partid, erau preocupaţi nu numai de aceste aspecte, colosul sovietic resimţind 
nevoia presantă de a se adapta lumii tehnologice moderne, ceea ce urma să aibă impact, 
inevitabil, şi în sectorul militar, care putea fi astfel privat de o serie de resurse. Concluzia lui 
Matlock era că Uniunea Sovietică şi-a declarat, asemeni unei corporaţii, „falimentul”.2% 

Telegrama era împărţită în două părţi distincte. Prima se concentra asupra aspectelor 
domestice din URSS, în timp ce a doua parte era dedicată previzionării activităţii 
internaţionale a Moscovei. 

În linii mari, ambele se mențineau în linia rapoartelor CIA deja prezentate anterior, de 
aceea nu vom mai insista asupra lor. Având avantajul de a fi la faţa locului, Matlock 
sesizează însă ceea ce nu era la fel de evident pentru un expert aflat într-un birou de la 
Washington - criza pe care o traversa sistemul sovietic nu afecta doar palierele politic, 
militar, economic şi social, ci şi pe 
208 A se vedea telegrama lui Jack Matlock către Departamentul de Stat, The Soviet Union 
over the Next Four Years, Ambasada SUA din Moscova, 3 februarie 1989, National Security 
Archive, The George Washington University, Washington, DC, Ip. 2]. La 
http://www2.9wu.edu/-nsarchiv/ NSAEBB/NSAEBB364/docs_am/lj%201989.02.03%20The 
%20Soviet%20 Union%20over%20the%20Next%20Four%20Years.pdf, pagină accesată la 
26 februarie 2013. 

cel ideologic: „Tentativele anterioare de reformă au încercat să păstreze ideologia intactă şi 
să modifice, simplu, modalitatea în care era aplicată. Aceasta a fost suficient pentru 
eliminarea aspectelor celor mai evidente ale terorii staliniste, dar nu şi pentru îmbunătăţirea 
eficienţei manageriale a economiei. Când Gorbaciov a venit iniţial la putere, se părea că şi 
el era înclinat spre ajustări superficiale în gestionarea economiei. Cu toate acestea, pe 
măsură ce programul său s-a dezvoltat, a început tot mai mult să confrunte baza ideologică 
a vechilor practici şi să schimbe vechile prezumţii. Procesul a urmat mai multe căi. Unul a 
fost un atac generalizat la adresa stalinismului, care implicit - şi uneori şi explicit - nega că 
sistemul stalinist al monopolului de stat a reprezentat măcar o formă legitimă de socialism. 
Concomitent, a apărut o reabilitare graduală a gânditorilor marxişti, precum Buharin, cu 
intenţia evidentă de a oferi variante şi interpretări mai agreabile ale principiilor marxiste. 
Lenin a rămas sacrosant, dar trimiterile sale la subiectele zilei au fost atât de variate, încât 
cercetătorul atent poate găsi un citat pentru a sprijini virtual orice idee. Leninismul, prin 
urmare, a devenit ceea ce actualii lideri doresc să fie, chiar dacă aceasta reclamă o 
transformare recunoscută a însuşi marxismului. Printre punctele ideologice majore pe care 
reformatorii încearcă să le impună sunt: rolul fundamental al pieţei în stabilirea valorii 
economice (nu prea mai vedem mult din teoria marxistă a muncii şi valorii); importanţa 
creşterii iniţiativei private şi eliberării creativităţii individuale; necesitatea unor stimulente 
economice mai puternice, nevoia trecerii de la controlul administrativ la cel economic (a se 
citi de piaţă) al vieţii economice şi, dar nu în ultimul rând, o degradare a luptei de clasă într- 
o poziţie subordonată interesului comun al umanităţii”.209 

Cu ale cuvinte, Matlock intuia că Moscova păşea pe drumul irevocabil al abandonării 
treptate a ideologiei marxist-leniniste, idee pe care puţini sovietologi din mediul academic 


ar fi fost dispuşi s-o crediteze. 
209 Ibidem, pp. 4-5]. 

De altfel, pentru a avea o perspectivă cât mai completă şi mai nuanţată asupra 
desfăşurărilor surprinzătoare şi rapide care se petreceau în marele stat rival, administraţia 
Bush nu a ezitat să solicite consultanţă din partea savanților independenţi. In acest sens, 
Scowcroft a mandatat-o pe Condoleezza Rice (experta sa în probleme sovietice) să 
stabilească o listă cu universitari de top care se dedicaseră studierii Uniunii Sovietice şi să 
organizeze o întrevedere cu aceştia. Întâlnirea experţilor cu preşedintele Bush a avut loc la 
12 februarie 1989. Fuseseră convocați Adam Ulam (Universitatea Harvard), Marshall 
Goldman (Centrul pentru studii ruse - Wellesley şi Harvard), Stephen Mayer, Robert 
Pfaltzgraff (Tufts) şi Ed Hewett (Institutul Brookings). Dezbaterile au avut un caracter 
colocvial, cu atât mai mult cu cât se desfăşurau în casa bunicului preşedintelui american, de 
la Walker's Point. 

Dialogul a abordat teme precum natura şi profunzimea reformelor din URSS, rolul lui 
Gorbaciov, efectele schimbărilor şi reacţiile posibile ale conservatorilor din partid sau KGB. 
Bineînţeles, au fost trecute în revistă şi aspecte legate de politica externă a Moscovei, în 
relaţia cu Statele Unite, dar şi cu statele din lagărul comunist. Dincolo de anumite puncte de 
vedere particulare şi divergente, specialiştii au agreat că Uniunea Sovietică suferă o 
metamorfoză prin care se doreşte „umanizarea” sa în interior şi transformarea sa într-un 
membru mai rezonabil al comunităţii internaţionale. Meritul îi aparţinea lui Gorbaciov, care 
se identificase cu perestroika, dar cursul pe care îndreptase Moscova nu mai putea fi 
schimbat radical, chiar în ipoteza dispariţiei sale. A fost evocat, în acest context, riscul 
îndepărtării sale printr-o lovitură de stat instrumentată de conservatori. In discuţie au mai 
fost aduse evoluţiile din Europa Răsăriteană, unele state din zonă părând dispuse să 
renunţe la dictatura partidului unic. Aceasta ar fi putut alimenta sentimentele anti-sovietice 
ale populaţiei, punând Uniunea Sovietică în faţa dilemei de a alege între intervenţia militară, 
cu rezultate de imagine şi de prestigiu catastrofale, şi renunţarea la controlul sferei sale de 
influenţă. În plus, schimbările pozitive din ţările-satelit puteau influenţa 

Moscova însăşi, impulsionând republicile sovietice să pretindă autonomie. Concluzia a fost 
că, pe acest fond de vulnerabilitate a sovieticilor, Statele Unite trebuie să evite să 
stârnească aprehensiunea tradiţionaliştilor, care ar putea fi tentaţi să revină la practicile 
stalinisto-brejneviste.2:0 Nu a fost singura discuţie de acest fel, altele desfăşurându-se la 
Casa Albă.?™ 

Chiar dacă relaţiile americano-sovietice păreau în impas prin simpla întârziere a 
clarificării politicii establishment-ului de la Washington faţă de Moscova, contactele 
bilaterale au continuat la nivel neoficial. La mijlocul lunii ianuarie, fostul secretar de Stat 
Henry Kissinger a călătorit în URSS, ca reprezentant al Comisiei Trilaterale, dar având 
acordul administraţiei americane.?!? La 18 ianuarie, Kissinger s-a întâlnit cu Gorbaciov, 
căruia i-a înmânat o scrisoare semnată de Bush. Preşedintele american afirma că 
intenţionează să continue progresele din vremea lui Reagan. In mod surprinzător, el îl 
anunţa pe liderul sovietic despre faptul că are nevoie de timp pentru a-şi decanta poziţia şi 
analiza opţiu- nile.21* Kissinger mai avea un mesaj la fel de frapant. El propunea ca Moscova 
să se angajeze că nu va face uz de forţă pentru a reprima procesul de liberalizare din 
Europa satelizată, iar, în schimb, Occidentul promitea să nu profite de pe urma schimbărilor 
din regiune pentru a afecta interesele sovietice.’ În acest sens, echipe de oficiali americani 
şi sovietici urmau să înceapă un „dialog politic” secret care să favorizeze desfăşurarea 
evenimentelor din Europa Răsăriteană într-un mod ordonat, evi- tându-se instabilitatea sau 
chiar „exploziile politice”.2'5 Ulterior, Gorbaciov a informat Biroul Politic despre faptul că i se 
oferise, 

210 Michael R. Beschloss, Strobe Talbott, op. cit., pp. 34-36. 

211 Victor Sebestyen, op. cit., p. 249. 

a Mark Kramer, The Demise of the Soviet Bloc, în Vladimir Tismăneanu şi Bogdan C. 
lacob (eds.j, „The End and the Beginning: The Revolutions of 1989 and the Resurgence of 
History”, Budapest, Central European University Press, 2012, p. 207. 

213 Michael R. Beschloss, Strobe Talbott, op. cit., p. 27. 


214 Ibidem, p. 24. 

215 Mark Kramer, op. cit., p. 207. 

prin Kissinger, „un condominium sovieto-american în Europa”.2:6 Gorbaciov i-a răspuns lui 
Kissinger, aparent neintrigat, că ideea merita să fie urmărită.?" 

La Washington, Bush, Scowcroft şi Baker erau nerăbdători să treacă la revizuirea 
relaţiilor cu Moscova. Dar studiul aşteptat a întârziat mai mult decât era prevăzut iniţial. 
„Am primit prostii”, scria, cu vădită frustrare, Baker 779 

Pentru ca lucrurile să se complice şi mai mult, în aprilie, CIA a elaborat Estimarea 
Naţională de Securitate („National Intelligence Estimate - NIE”) 11-4-89, Politica sovietică 
față de Occident: Provocarea lui Gorbaciov. De regulă, un astfel de document nu se 
limitează la simpla descriere a situaţiei, având ambiția de a încerca să anticipeze cum se va 
dezvolta ea. Acest tip de material reprezintă „cea mai competentă evaluare cu privire la un 
anumit subiect a comunităţii americane de informa- ţii”.2: În mod normal, NIE include 
punctele de vedere ale tuturor agenţiilor, căutându-se consensul. Când divergenţele sunt 
prea mari, eventuala „opinie separată” este exprimată într-o „notă de subsol”.22 Din acest 
punct de vedere, NIE 11-4-89 frapează, pentru că integra o secţiune distinctă cu titlul 
„Dezacorduri”. 

Pe scurt, unii analişti percepeau schimbările politice din Uniunea Sovietică ca fiind în 
mare măsură tactice, motivate de nevoia de respiro a Moscovei în încleştarea globală. Ei 
considerau că imperativele ideologice ale marxism-leninismului şi ostilitatea Kremlinului 
faţă de ţările capitaliste erau de durată şi subliniau că, în trecut, tentativele sovietice de 
reformă au eşuat, iar perioadele de „destindere” s-au dovedit tranzitorii. Alţi analişti 
credeau, dimpotrivă, că politica lui Gorbaciov reflecta o regân- dire fundamentală a 
intereselor sovietice. Ei susțineau că principii ideologice fundamentale ale marxism- 
leninismului, precum lupta de clasă şi conflictul ineluctabil dintre lagărul comunist şi 
216 Ibidem, p. 208. 

217 Michael R. Beschloss, Strobe Talbott, op. cit., p. 27. 

218 Melvyn P. Leffler, op. cit., p. 426. 

219 Abram N. Shulsky, Gary J. Schmitt, op. cit., pp. 105-106. 

220 Ibidem, p. 106. 

cel capitalist, se aflau în plin proces de revizuire. Aceştia considerau că retragerea Armatei 
Roşii din Afganistan şi evoluţiile din Europa Răsăriteană indicau o schimbare istorică în 
definirea, de către sovietici, a interesului national 77) 

Experții au convenit totuşi că procesul declanşat de Gorbaciov crea noi oportunităţi 
pentru Occident, în atingerea unor obiective precum:reducerea puterii militare sovietice pe 
Bătrânul Continent, erodarea hegemoniei sovietice în Europa Răsăriteană, diminuarea 
sprijinului sovietic pentru radicalii de stânga din Lumea a Treia sau extinderea libertăţilor 
individuale în Uniunea Sovietică însăşi.22 

lată opinia, succintă şi relativ recentă, a lui Victor Sebestyen despre această estimare: 
„După multe analize - deoarece preşedintele nu considera documentul suficient de inventiv 
-, Condoleezza Rice a primit, în sfârşit, misiunea de a elabora politica administraţiei Bush cu 
privire la Uniunea Sovietică şi Europa Centrală. Documentul strict secret National 
Intelligence Estimate ll-4-89 (sic!, n.n.) era mult mai bine scris şi cu o atitudine mult mai 
pozitivă faţă de reformele din URSS. «Cel mai probabil, folosirea de către Uniunea Sovietică 
a puterii militare ca pârghie în relaţiile externe va fi redusă şi mai mult», se spunea în 
document. «Procesul iniţiat de Gorbaciov... va duce la schimbări de durată în 
comportamentul sovieticilor». Însă concluzia finală era tipică pentru Bush. Imperiul sovietic 
se va prăbuşi de la sine. America nu trebuie să facă nimic pentru a grăbi acest proces. A 
decis, cu precauţie, să aştepte şi să vadă”. 

Textul citat este nefericit scris şi poate crea confuzii. În primul rând, cititorul poate 
înţelege că NIE 11-4-89 a fost conceput de către Condoleezza Rice.?* În al doilea rând, nu 
se spune clar 
221 NIE 11-4-89, Soviet Policy Toward the West: The Gorbachev Challenge, April 1989, în 
Benjamin B. Fischer, op. cit., p. 231. 

222 Ibidem, p. 252. 


223 Victor Sebestyen, op. cit., p. 252. 

224 „În National Intelligence Estimate ll-4-89, Condoleezza Rice, consilierul pentru 
probleme sovietice al lui Brent Scowcroft, avea să scrie «Cel mai probabil, folosirea de către 
Uniunea Sovietică a puterii militare ca pârghie 

că este vorba despre două documente: NIE 11-4-89 şi Directivele de Securitate Naţională 
(NSD-23). Despre primul, din care şi citează?%5, afirmă autorul că „era mult mai bine scris”, 
în vreme ce critica sa se referă la NSD-23. 

De fapt, Scowcroft i-a desemnat pe Róbert Blackwill şi Condoleezza Rice responsabili de 
articularea noii politici americane faţă de URSS.2:5 Documentul secret - Directive de 
Securitate Naţională (NSD-23) - a fost definitivat tot în aprilie 1989. Concluzia principală a 
materialului era că, date fiind schimbările din Uniunea Sovietică, „s-ar putea să avem 
posibilitatea să trecem dincolo de politica de îngrădire spre o politică a SUA care să 
promoveze activ integrarea Uniunii Sovietice în sistemul internaţional actual”.??” Dar 
colaborarea cu Moscova nu era de la sine înţeleasă, ci condiţionată. Kremlinul trebuia să-şi 
demonstreze bunele intenţii, trecând de la fapte la vorbe. Între altele, Uniunea Sovietică 
trebuia să renunţe la „doctrina Brejnev”, şi să- şi reafirme adeziunea la principiile Cartei 
ONU, mai ales să se abţină de la folosirea forţei şi ameninţarea cu forţa împotriva 
independenţei şi integrităţii teritoriale a oricărui stat 779 Un pasaj făcea trimitere la 
Gorbaciov, chiar dacă acesta nu era menţionat explicit. Este interesant că eventualele relaţii 
de cooperare dintre SUA şi URSS nu erau intuitu personae („având în vedere persoana”, 
lat.): „Politica noastră nu este concepută pentru a ajuta un anumit conducător sau o 
anumită echipă conducătoare din Uniunea Sovietică. Urmărim, în schimb, modificări 
în relaţiile externe va fi redusă şi mai mult. Procesul iniţiat de Gorbaciov... va duce la 
schimbări de durată în comportamentul sovieticilor»”. Constantin Corneanu, op. cit., p. 150, 
nota nr. 124. 

225 A se vedea, spre comparaţie, NIE 11-4-89, Soviet Policy Toward the West: The 
Gorbachev Challenge, April 1989, în Benjamin B. Fischer, op. cit., p. 234 şi p. 249. 
226 Michael R. Beschloss, Strobe Talbott, p. 93. Vezi şi Melvyn P. Leffler, op. cit., p. 426. 

Svetlana Savranskaya, Thomas S. Blanton, Vladislav Martinovich Zubok (eds.J, 
Masterpieces of History: The Peaceful End of the Cold War în Eastern Europe, 1989, 
Budapest, Central European University, 2010, p. 526. 

228 Ibidem, p. 526. 

fundamentale în structura militară sovietică, instituțiile şi practicile care pot fi inversate 
numai prin costuri mari pentru Uniunea Sovietică, din punct de vedere economic şi politic”. 
Acestea erau principalele limite ale documentului. În primul rând, americanii declarau că 
sprijină perestroika, iar nu pe Gorbaciov Ulterior, Bush a fost nevoit să admită că „[...] omul 
ăsta (Gorbaciov, n.n.) e perestroika" ™ In al doilea rând, desfăşurările din unele state-satelit, 
erau deja spectaculoase, făcând studiul invocat să pară depăşit. 

Directivele de Securitate Naţională (NSD-23) au fost aprobate formal de Bush abia la 22 
septembrie 1989, dar preşedintele american a început, în luna mai, să introducă în 
discursurile sale idei şi chiar fragmente din acest document: „Ne apropiem de încheierea 
unei lupte postbelice istorice între două viziuni: una a tiraniei şi conflictului şi una a 
democraţiei şi libertăţii... Scopul nostru este îndrăzneţ, mai ambițios decât oricare altul pe 
care predecesorii mei l-ar fi crezut posibil... Este timpul pentru a trece dincolo de îngrădire 
la o nouă politică pentru anii 1990 - una care recunoaşte întregul evantai de schimbări care 
au loc în întreaga lume şi în Uniunea Sovietică”. Scopul SUA ţintea, a adăugat Bush, „mai 
departe de simpla îngrădire a expansionismului sovietic. Urmărim integrarea Uniunii 
Sovietice în comunitatea naţiunilor”.229 230 

Noua atitudine americană părea mai agresivă, dar şi mai nehotărâtă faţă de cea din 
perioada Reagan. Pe de o parte, sovieticii erau nelămuriţi şi nemulţumiţi, iar pe de altă 
parte administraţia de la Washington se afla în urma realităţilor din Europa Răsăriteană. 

Astfel, încă din aprilie, Gorbaciov i-a mărturisit premierului britanic Margareth Thatcher, 
cu prilejul unei scurte vizite la Londra, că era „furios” pe americani care minează 
cooperarea bilaterală: „De ce unui preşedinte care a făcut parte din administraţia anterioară 
fi ia atâta timp să-şi stabilească propria abordare?” 


229 Michael R. Beschloss, Strobe Talbott, op. cit., p. 123. 

230 Melvyn P. Leffler, op. cit., p. 426. 

- a întrebat Gorbaciov. „Nu se întâmplă nimic... doar hărtuiri meschine. Intreaga situație e 
de netolerat" - a adăugat el.” Thatcher s-a simţit nevoită să-i dea dreptate şi l-a sfătuit să 
aibă răbdare. După încheierea întrevederii, ea i-a scris chiar lui Bush despre temerile lui 
Gorbaciov. Cu şase săptămâni în urmă, ea îl sfătuise pe Baker să nu mai lase lucrurile să 
stagneze: „Nu lăsați terenul necultivat".232 

Până şi presa americană critica lipsa de iniţiativă a preşedintelui Bush. La 21 mai 1989, 
un editorial din The New York Times începea cu următorul paragraf: „/maginați-vă că o navă 
extraterestră s-ar apropia de pământ şi ar transmite un mesaj: «Duceţi- mă la conducătorul 
vostru». Cine ar fi acela? Fără îndoială, Mihail Sergheevici Gorbaciov".2* Restul articolului 
scotea în evidenţă, prin comparaţie cu activitatea prodigioasă a liderului sovietic, apatia 
omologului său american. Bush a citit cu amărăciune acest text, care-i reproşa că pierde 
teren în faţa lui Gorbaciov, mult mai prezent în atenţia mass-media şi a opiniei publice, la 
nivel mondial 231 

Dincolo de materialele de presă sau de analizele, mai mult sau mai puţin inspirate, 
furnizate de experţi sau de instituţiile abilitate, evoluţiile spectaculoase apărute pe 
parcursul anului 1989, în unele state din Europa Centrală şi Răsăriteană, indicau faptul că 
retorica lui Gorbaciov nu reprezenta doar o tentativă de seducere a Occidentului, după cum 
se temuse iniţial preşedintele Bush. 

La nivel discursiv, liderul sovietic se lepădase, încă din noiembrie 1986, de „doctrina 
Brejnev”. El şi-a făcut cunoscută poziţia chiar în cadrul unei reuniuni a CAER, afirmând că 
„independenţa fiecărui partid, dreptul său de a lua decizii suverane asupra problemelor 
dezvoltării din fiecare ţară, responsabilitatea sa faţă 
231 Victor Sebestyen, op. cit., p. 251. 

232 Ibidem, p. 252. 

2% Take Me to Your Leader, în „The New York Times”, 21 mai 1989, la 
http://www.nytimes.com/1989/05/21/opinion/take-me-to-your- leader.html, pagină accesată 
la 15 ianuarie 2014. 

234 Michael R. Beschloss, Strobe Talbott, op. cit., p. 99. 

de propriul popor” sunt principii fundamentale ale relaţiilor dintre statele socialiste.2% Intr- 
un discurs ţinut la Praga, în aprilie 1987, secretarul general al PCUS a repetat practic 
aceeaşi frază.** La 28 iunie 1988, într-o cuvântare adresată participan- ilor la cea de-a XIX- 
a Conferinţă a PCUS, Gorbaciov a reluat, încă mai apăsat, aceeaşi idee: „[...] Impunerea 
dinafară - prin orice mijloace, nemaivorbind de mijloace militare - a unei structuri sociale, a 
unui mod de viaţă sau a unei politici face parte din arsenalul periculos al anilor trecuţi. 
Suveranitatea şi independenţa, drepturile egale şi neamestecul devin norme recunoscute 
ale relaţiilor internaţionale”.2* Pentru a mai da un singur exemplu, la 7 decembrie 1988, 
Gorbaciov a reiterat mesajul, vorbind la Organizaţia Naţiunilor Unite: „Pentru noi este de 
asemenea limpede că principiul liberei opțiuni devine neapărat necesar. A nu recunoaşte 
aceasta ar avea consecințe grele pentru lumea întreagă. Semnul cel mai vizibil este 
varietatea tot mai mare a modelelor de dezvoltare a diferitelor țări. Faptul că diversitatea se 
impune de la sine în lume face inutile încercările de a supraveghea de sus ţările din jur, 
impunându-le un model de «democraţie». Fără a mai aminti că valorile democratice îşi pierd 
adesea foarte repede meritele, atunci când sunt «exportate». Parcurgerea unei etape noi 
cere eliberarea de ideologie a relațiilor internaționale. Nu renunțăm la convingerile noastre, 
la filosofia şi tradiţiile noastre, nu cerem nimănui să le renege pe ale sale". Noua abordare 
sovietică a primit numele de „doctrina Sinatra” (aluzie la celebra melodie a lui Frank 
Sinatra, My Way), după expresia folosită, la 

23 Adrian Pop, op. cit., p. 203. 

236Gorbaciov: „Independenţa fiecărui partid, responsabilitatea sa faţă de propriul popor şi 
dreptul său de a rezolva problemele dezvoltării din fiecare țară într-o manieră suverană - 
acestea sunt principii incontestabile pentru noi”. A se vedea F. Stephen Larrabee, The New 
Soviet Approach to Europe, în „Proceedings of the Academy of Political Science”, vol. 38, nr. 
1 (The New Europe: Revolution în East-West Relations), 1991, p. 7. 


2337 Adrian Pop, op cit., p. 203. 

238 Mihail Sergheevici Gorbaciov, op. cit., pp. 568-569. Idem, Memorii, Bucureşti, Nemira, 
1994, pp. 213-214. 

25 octombrie 1989, de către Ghenadi Gherasimov, purtătorul de cuvânt al Ministerului 
sovietic de Externe.2% 

Inspirate şi impulsionate de perestroika şi de „noua gândire”, unele partide comuniste 
din statele-satelit iniţiaseră reforme surprinzătoare. În Polonia, din ianuarie 1989, 
Solidaritatea a redevenit un partener de discuţii al Partidului Muncitoresc Unit Polonez 
(comunist), condus din octombrie 1981 de generalul Wojciech Jaruzelski. La negocieri a fost 
cooptată şi Biserica. În cadrul acestei „Mese Rotunde”, în aprilie, s-a convenit, printr-un 
acord politic, reorganizarea Guvernului şi Parlamentului, organizarea de alegeri libere şi 
dreptul opoziţiei de a avea candidaţi proprii, dar şi de a avea acces liber la mijloacele de 
informare în masă. La alegerile din iunie 1989, PMUP a pierdut practic alegerile, dar şi 
monopolul puterii.24 

În Ungaria, lucrurile urmau un curs similar. La mijlocul lunii februarie 1989, Comitetul 
Central al Partidului Muncitoresc Socialist Ungar (comunist) accepta principiul tranziţiei spre 
multi- partitism. Károly Grósz, liderul partidului, declara acelaşi lucru la 19 mai 1989. In 
iunie, puterea şi opoziţia reuşeau să se pună de acord în privinţa organizării de alegeri 
libere în 1990.21 

Americanii au înţeles că se află în faţa unei oportunităţi istorice. „Obiectivul nostru 
principal ar trebui să fie să încercăm să îndepărtăm bocancul militar al 
Kremlinului de pe gâtul est-europenilor”, aprecia Scowcroft. Şi Bush se gândea că 
exista şansa reală de a pune capăt divizării Europei şi de a crea un continent unit bazat pe 
valorile occidentale.” Scoaterea statelor-satelit de sub dominaţia Moscovei reprezenta mai 
mult decât un scop în sine, era un mijloc de a reduce puterea şi forţa de atracţie 
internaţională a Uniunii Sovietice. 

233  Depeşă Reuters: „Sinatra Doctrine” at Work în Warsaw Pact, Soviet Says, 25 
octombrie 1989. 

24 loan Scurtu, Revoluția Română din 1989 în context internațional, Bucureşti, Editura 
Redacţiei Publicaţiilor pentru Străinătate, 2009, pp. 8687. 

SCH Ibidem, p. 88. Vezi şi Jean-François Soulet, /storia comparată a statelor comuniste din 
1945 până în zilele noastre, laşi, Polirom, 1998, p. 314. 

242 Melvyn P. Leffler, op. cit., p. 428. 

Dar liberalizarea nu era un proces ireversibil. Americanii au putut înţelege acest lucru 
urmărind ce se întâmpla în China, unde, la 4 iunie 1989, mişcarea pentru democraţie era 
strivită sub şenilele tancurilor, peste 3000 de manifestanti fiind ucişi. Începând din 1979, 
comuniştii chinezi trecuseră la o deschidere prudentă faţă de Occident şi la reforme 
economice, care nu fuseseră însă însoţite de o relaxare în plan politic. In 1986, Hu Yaobang, 
liderul partidului, a cerut demisia retrogradului aparat de conducere, ceea ce l-a costat 
propria poziţie. El a decedat la 15 aprilie 1989, demonstrațiile de doliu transformându-se, la 
Beijing, în unele de protest faţă de guvernanti. Aflat în prima sa vizită în China, Gorbaciov a 
nimerit în plin tumult protestatar. „În Uniunea Sovietică, ei îl au pe Gorbaciov. În China, noi 
pe cine avem?” - se putea citi pe o pancartă. Tulburările au continuat mult după plecarea 
liderului sovietic, fiind nevoie de intervenţia brutală a armatei pentru înăbuşirea 
manifestaţiilor din Piaţa Tiananmen.2* 

Pe acest fundal dramatic, în iulie 1989 Bush a efectuat un turneu oficial în Polonia şi 
Ungaria, unde s-a întâlnit atât cu diriguitorii comunişti, cât şi cu reprezentanţii de seamă ai 
opoziţiei democratice. Astfel, a putut să constate, la faţa locului, cât de mare a fost impactul 
politicii lui Gorbaciov în aceste state. Tocmai de aceea, şi pentru a nu-l antagoniza pe liderul 
sovietic, preşedintele american le-a atras atenţia celor care-i concepeau discursurile să fie 
temperati: „/ndiferent cum ar fi privită această vizită, nu trebuie să pară un tur de onoare al 
învingătorului; nu am de gând să mă plimb bătându-mă cu pumnul în piept”. Dintr-o dată, 
Bush a simţit nevoia să menajeze susceptibilităţile Kremlinului: „Nu vreau să fac nimic 
pentru a le îngreuna viețile lui Gorbaciov şi ale celorlalti... Nu vreau să-i scot ochii lui 
Gorbaciov”. După cum remarca Raymond L. Garthoff, Bush a înţeles cu această ocazie că 


trebuie să încurajeze alături de Moscova procesul de liberalizare, iar nu împotriva ei. Mai 
mult, încă 
243 John Lewis Gaddis, op. cit., p. 311. 
244 Michael R. Beschloss, Strobe Talbott, op. cit., p. 113. 

înainte de a reveni pe pământ american, el a decis că venise timpul pentru o întâlnire cu 
Gorbaciov, căruia i-a transmis o scrisoare în acest sens?%, deşi unii dintre colaboratorii săi, 
precum Scowcroft, rămâneau reticenti.” Bush a ţinut să le îndepărteze rezervele: „Este mai 
bine să stăm de vorbă fată în față, decât să ne trimitem scrisori, discursuri şi propuneri de la 
unul la altul. Vreau să-l văd de aproape, să am posibilitatea să-i citesc gândurile 
(subl.n.) şi să am siguranța că m-a înțeles şi el pe mine corect". Când dorinţa i s-a 
împlinit, Bush a recunoscut chiar în faţa lui Gorbaciov că, propunându-i o întrevedere, 
făcuse o cotitură de 180° faţă de poziţia sa anterioară.2% 

Dar, până la preconizată întâlnire bilaterală la vârf, comunitatea americană de informaţii 
a continuat să monitorizeze cu atenţie situaţia din URSS şi să elaboreze estimări. Un rezultat 
relevant al acestui efort îl reprezintă raportul conceput, în septembrie 1989, de Oficiul CIA 
pentru Analize Sovietice (SOVA). Intitulat Ruleta internă a lui Gorbaciov şi instabilitatea în 
URSS, textul purta semnătura lui Grey Hodnett, senior analist. Ceea ce surprinde este lipsa 
de menajamente cu care era criticat conducătorul sovietic. Spre exemplificare, se susţinea 
că multe dintre dificultăţile cărora Gorbaciov trebuia să le facă faţă nu erau atât o moştenire 
a trecutului brejnevist, ci efectele propriilor tentative de reformare. Potrivit lui Hodnett, lipsa 
de armonizare între politica de G/asnost (transparenţă) şi Perestroika (restructurare) nu 
făcea decât să sporească tensiunile existente deja în Uniunea 
24% bidem, p. 124. Bush: „Daţi-mi voie să intru rapid în subiectul acestei scrisori. Aş dori 
foarte mult să stau de vorbă cu dumneavoastră, dacă vă surâde această idee. Vreau să fac 
acest lucru fără miile de asistenţi care privesc peste umărul nostru, fără informaţiile 
omniprezente şi, evident, fără presa care să strige la noi din cinci în cinci minute «cine 
câştigă?», «la ce înţelegeri s-a ajuns?» sau «întâlnirea noastră a fost un success sau un 
eşec?>»” 
“Raymond L. Garthoff, The Great Transition. American-Soviet Relations and the End of the 
Cold War, Washington, DC, The Brookings Institution, 1994, p. 381. 
247 Michael R. Beschloss, Strobe Talbott, op. cit., p. 123. 
248 Mihail Gorbaciov, Memorii, p. 79. 

Sovietică. Astfel, transparenţa crea, în rândul populaţiei, un prag de aşteptare ridicat, 
oamenii nutrind speranţa îmbunătăţirii nivelului de trai şi o relaxare generală a societăţii, 
promisiuni pe care restructurarea nu le putea onora curând. Această cezură între aspirație şi 
realitate era evidentă nu numai în domeniul economic, ci şi în cel politic sau chiar în 
chestiunea naționalităților din Uniunea Sovietică, generând instabilitate în viitorul previzibil: 
„Şansele ca Gorbaciov să depăşească cu succes dilemele (multe provocate de el însuşi) cu 
care se confruntă sunt, pe termen lung, îndoielnice în cel mai bun caz".?* Erau inerente 
manifestări făţişe ale nemulțumirilor populare, mergând până la revoltă. Hodnett aprecia că 
liderul de la Kremlin, chiar dacă ar fi răspuns provocărilor prin măsuri dure, nu ar fi fost 
capabil să utilizeze forţa brută, preferând mai degrabă să-şi dea demisia decât să impună 
legea marţială. Pericolul putea veni de la oponenții săi: „Cursul spre liberalizare şi disoluţie 
imperială este perceput ca un pericol evident şi prezent de către unii membri ai elitei poli- 
tice sovietice, care sunt șocați de ceea ce consideră o distrugere a disciplinei sociale şi o 
pierdere de control a regimului. Anxietatea, teama şi mânia se pot cristaliza într-o tentativă 
de lovitură de stat, îndepărtare legală sau chiar asasinat”.25 Conflicte în- teretnice puteau 
izbucni în regiunea baltică, Caucaz, Moldova sovietică, sau chiar Ucraina. În plus, pretenţiile 
balticilor de a-şi dobândi autonomia făceau inevitabilă încordarea legăturilor cu Moscova. 

Un document mai important şi mai relevant este însă Estimarea Consiliului Naţional de 
Informații - Sistemul sovietic în criză: perspective pentru următorii doi ani, din noiembrie 
1989. 

Raportul debuta cu „Aprecieri-cheie”, practic o sinteză a ideilor care urmau să fie 
dezvoltate, pe larg, în cuprinsul său. 

Incă de la început, se aprecia că Uniunea Sovietică nu dispunea de capacitatea de a 


depăşi, în perioada următorilor doi 

249 A se vedea Central Intelligence Agency, Office of Soviet Analysis, SOV 8910077, 
Gorbachev's Domestic Gambles and Instability în the USSR, septembrie 1989, în Benjamin 
B. Fischer, op. cit., p. 47. 

250 Ibidem, p. 46 

Prin ochii inamicului... | 103 

ani, criza cu care se confrunta, aceasta având chiar potenţialul de „a ameninţa viabilitatea 
sistemului”. În acest sens, două aspecte reţineau mai ales atenţia specialiştilor americani: în 
primul rând, ei subliniau că URSS era măcinată de tensiuni etnice care tindeau să se 
agraveze; în al doilea rând, afirmau că nu se întrevedea o rezolvare a gravelor probleme ale 
economiei sovietice. Dincolo de acest tablou sumbru, se considera însă că Gorbaciov 
deţinea o poziţie relativ sigură, ceea ce i-ar fi permis să încerce măsuri mai radicale pentru 
redresarea situaţiei. Plecând de la aceste premise, analiştii conturau două posibile scenarii 
de evoluţie. Potrivit primului, era anticipată continuarea şi amplificarea liniei reformiste 
iniţiate de liderul de la Kremlin, cu efecte totuşi limitate şi modeste. Celălalt scenariu, 
creditat de înşişi cei care l-au elaborat ca având perspective reduse de a deveni realitate, 
descria un viitor mai pesimist în care regimul şi statul nu mai puteau fi salvate decât prin 
folosirea brută a forţei, pe fondul unor eventuale revolte populare şi al tensiunilor dintre 
baltici şi Moscova.”! 

Este interesant că directorul adjunct pentru informaţii al CIA a simţit nevoia de a veni cu 
propriile nuanţe, realizând o „opinie separată”, semnalată ca atare în text: 

„Presupunând că Gorbaciov păstrează puterea şi se abtine de la recurgerea la 
represiune, este probabil ca următorii doi ani să aducă un avans semnificativ spre un 
sistem democratic pluralist (subl.n.) - deşi haotic, acompaniat de un grad mai înalt de 
instabilitate politică, de mişcări sociale şi de conflicte interetnice decât cel considerat posibil 
de către prezenta evaluare. În aceste circumstanţe, credem că există o probabilitate 
importantă ca, în timpul perioadei avute în vedere, Gorbaciov să piardă treptat controlul 
evenimentelor. Puterea politică personală pe care a acumulat-o este posibil să se erodeze, 
iar poziția sa politică să fie sever testată. Esenţa crizei sovietice este că nici sistemul politic 
pe care Gorbaciov încearcă să îl schimbe, nici sistemul emergent pe 
251  Ase vedea CIA, National Intelligence Estimate (NIE) 11-18-89, November 1989, The 
Soviet System în Crisis: Prospects for the Next Two Years, în Benjamin B. Fischer, op. cit., p. 
53. 

care îl clădeşte nu sunt potrivite pentru a răspunde efectiv noilor cereri populare masive şi 
adâncirii crizei economice ".252 

Trebuie spus că, pe lângă scenariile principale, anunţate încă din introducere, în raport 
mai erau evocate alte trei. Astfel, putea fi imaginată „,o poveste de succes”, potrivit căreia 
economia sovietică ar fi fost revitalizată, partidul comunist ar fi devenit mai deschis, 
acceptând să tolereze şi să colaboreze cu forţe politice din afara sa, în sensul unei tranziţii 
democratice, în paralel cu îndeplinirea doleanţelor popoarelor din Uniunea Sovietică 
referitoare la o autonomie sporită. Nu era exclusă nici „revenirea la neostalinism”, în 
ipoteza în care Gorbaciov ar fi fost înlăturat printr-o lovitură de palat de către conservatori, 
care ar fi iniţiat, cu sprijinul armatei, o nouă perioadă de represiuni, acţiune care nu era însă 
de natură să rezolve criza de sistem. In sfârşit, o altă variantă invoca „revoluţia socială”: 

„La celălalt capăt al spectrului, concesiile lui Gorbaciov față de populație, slăbirea severă 
a tuturor instituțiilor majore ale regimului şi incompetenta în administrarea economiei ar 
putea să-l facă să piardă controlul situației. Violenţa etnică, revendicările separatiste, 
provocările tot mai puternice la adresa conducerii Partidului Comunist şi deteriorarea 
catastrofală a economiei pot declanşa o instabilitate generalizată şi, poate, o revoluție 
socială. Aceasta poate include detaşarea multor republici neruse şi o perioadă prelungită de 
război civil". 

Pot părea astăzi, privite retrospectiv, aceste încercări ale experţilor americani de a schiţa 
viitoruri alternative, eşuate sau insuficiente? Este adevărat că, în raport, nu există nicio 
frază de tipul „estimăm posibilă destrămarea Uniunii Sovietice în următorii doi ani”. Dar nu 
este mai puţin adevărat că, dacă suprapunem toate scenariile de mai sus, imaginea de 
ansamblu este cea a unei Uniuni Sovietice evoluând spre colaps. Dacă sunt luate în calcul 


doar trimiterile la trecerea Moscovei spre un sistem democratic multipartid sau la ruperea 
unor republici de centru, 

232 Ibidem, p. 55. 

233 Ibidem, p. 64. 

atunci devine evident că analiştii de la Washington aveau percepţia precarităţii extreme în 
care se găseşte principalul lor inamic. Pentru ei era evident că Moscova traversa o criză 
profundă, nu doar economică, ci de sistem şi că aceasta îi poate fi fatală. Până şi „povestea 
de succes” admitea nu întărirea URSS, ci transformarea acesteia într-o societate pluralistă. 

Dar, dacă furnizorii de informaţii şi analiză nu pot fi acuzaţi că nu au descifrat corect 
sensul desfăşurărilor din Uniunea Sovietică, care a fost impactul activităţii lor asupra 
decidenţilor politici americani? A fost documentul cunoscut şi dezbătut la vârful puterii 
americane? Pentru a răspunde acestor întrebări, există - din fericire - mărturii utile: 

„Bush a studiat (subl.n.), de asemenea, un document de cea mai înaltă importanță: 
Evaluările Informaţiilor Naţionale (NIE) pregătit sub conducerea lui Robert Blackwill, care 
fusese însărcinat cu redactarea informărilor CIA pe parcursul celor trei vizite ale lui Bush la 
Moscova, în calitate de vicepreşedinte. În momentul de faţă, Blackwill era Ofițer al 
Informaţiilor Naţionale pentru Uniunea Sovietică. Purtând ştampila SECRET şi intitulat 
Aprecieri cheie (Sic! în realitate, după cum am văzut, titlul era Sistemul sovietic în criză: 
perspective pentru următorii doi ani, n.n.), documentul lui Blackwill prezicea că dilema 
economică va face din anii 1990-1991 perioada cea mai tumultoasă din istoria sovietică ".254 

Aceleaşi surse dezvăluie şi aspecte din culisele elaborării documentului. Astfel, viziunea 
temperată a lui Robert Blackwill privind reformele lui Gorbaciov nu era unanim împărtăşită 
în interiorul colectivului de experţi americani. Unii dintre colegii săi de la SOVA, printre care 
se număra şi Grey Hodnett, erau de părere că liderul sovietic risca să scape hăţurile din 
mână, impasul economic putând genera unde de şoc la nivel social, mergând până la 
izbucnirea unei revoluţii, ceea ce ar fi oferit un pretext liniei dure din partid pentru a se 
impune. Nu erau uitate nici fricţiunile dintre Ţările Baltice şi Moscova, care erau susceptibile 
254 Michael R. Beschloss, Strobe Talbott, op. cit., p. 182. 

să degenereze, ducând la abandonarea Uniunii de către republici. În cele din urmă, tentaţia 
specialiştilor de a acoperi toate cursurile probabile de acțiune ale Moscovei s-a materializat, 
cu acordul directorului CIA, William Webster, prin inserarea „opiniei separate” în raportul 
final.255 

Rezumând şi simplificând cele expuse, dincolo de numeroasele variante, se conturau 
două scenarii opuse: conform celui optimist Gorbaciov va reuşi să păstreze cursul, 
continuând reformele; conform celui pesimist Uniunea Sovietică avea să cunoască un nou 
regim dur, „ortodox”. 

In funcţie de aceste reprezentări antagonice, americanii aveau să articuleze şi 
previziunile privind atitudinea Moscovei în planul relaţiilor internaţionale. Dacă liderul 
sovietic păstra puterea, era de aşteptat să rămână absorbit de chestiunile interne, 
menţinându-se adeptul unei destinderi Est-Vest. Gorbaciov ar fi fost interesat de adoptarea 
unui acord referitor la controlul armamentelor, ar fi dorit îmbunătăţirea legăturilor cu SUA şi 
Europa Occidentală, ar fi fost dispus să tolereze schimbările din Europa Răsăriteană, chiar 
dacă astfel ar fi fost subminată influenţa sovietică, şi ar fi redus angajamentele militare faţă 
de Lumea a Treia. Prin urmare, ar fi transformat Moscova într-un actor credibil. Dimpotrivă, 
în ipoteza revenirii la stalinism, se reintra în logica Războiului Rece.25% 

Trebuie menţionat, în acest context, şi modul în care erau percepute statele-satelit ale 
Moscovei: 

„Transformările radicale în curs din Europa Răsăriteană vor avea probabil un impact 
major asupra destinului procesului de perestroika în URSS. Atâta vreme cât violenţa 
domestică generalizată este evitată, antisovietismul ţinut în şah şi apartenenţa la Pactul de 
la Varşovia menţinută, Gorbaciov pare dispus să tolereze aproape orice schimbare politică 
în ţările est-europene - inclusiv abandonarea partidelor comuniste (subl.n.). O conti- 
nuare a unor asemenea reforme fundamentale în Europa Răsări 
2533 Ibidem, p. 183. 

256 CIA, op. cit., p. 79. 

teană va întări trendul spre reforme încă mai radicale în Uniunea Sovietică. Deşi miza este 
mai mare acasă, disponibilitatea lui Gorbaciov de a accepta sisteme pluripartide în Europa 
Răsăriteană va face în timp mult mai dificil pentru el să respingă o asemenea direcţie în 
URSS".25 

După cum am reliefat deja, percepţia unui actor internaţional asupra altuia include şi 
interesul. Plecând de la aceste scenarii, Washingtonul nu şi-a propus să treacă, prin diverse 
mijloace, la încurajarea tensiunilor interetnice în Uniunea Sovietică, de pildă, sau la 
activizarea separatismului unor republici. Formulat altfel, în mod paradoxal, cel puţin pentru 
moment, SUA nu au urmărit direct să precipite demantelarea Uniunii Sovietice. În schimb a 
fost ales un obiectiv aparent lipsit de ambiţie: „Asupra unui singur punct au căzut de acord 
cu toţii - Statele Unite nu trebuie să-i facă lui Gorbaciov viaţa mai grea decât era. Dacă 
Bush va face un gest pe care tradiţionaliştii să-l poată interpreta drept o încercare de a 
profita de tulburările interne sau externe ale Uniunii Sovietice, Gorbaciov va fi foarte 
vulnerabil în faţa unei eventuale lovituri de stat" "7 

In prezent, când Uniunea Sovietică este istorie de mai mult de două decenii, putem fi 
descumpăniţi de incapacitatea specialiştilor contemporani cu evenimentele extraordinare 
din intervalul 1985-1989 de a le pătrunde pe de-a-ntregul sensul. După ce am trecut în 
revistă analizele pregătite în laboratoarele CIA şi ale Departamentului de Stat, socotim 
oportună compararea acestora cu un ambițios proiect paralel, care îşi propunea să arunce o 
privire asupra Moscovei în veacul al XXI-lea. Considerăm că demersul prezintă interes din 
două raţiuni: în primul rând developează modul în care se articulează şi se construieşte 
prognoza; în al doilea rând relevă limitele instrumentelor logice cu care operează 
specialistul, influenţat deopotrivă de propriile prejudecăţi, dar şi de cele majoritare în 
societate şi în mediul academic. Aceasta deoarece, după cum afirma Jack Matlock, 
„globurile de 
237 Ibidem, p. 72. 

25 Michael R. Beschloss, Strobe Talbott, op. cit., p. 184. 

cristal nu sunt niciodată atât de clare pe cât ne-am dori, şi ele tind să se aburească în 
vremuri de schimbări fundamentale şi rapide" 23 

În 1987, F. Douglas Whitehouse (sovietolog, absolvent al Colegiului Naţional de Război 
din SUA) a publicat, sub egida Universităţii Naţionale de Apărare din Washington, un studiu 
dedicat posibilelor/ probabilelor alternative sovietice. Acesta făcea parte dintr-o culegere 
mai vastă, care avea drept temă planificarea strategică. Autorul începe prin a descrie 
metodologia şi baza teoretică a încercării sale şi subliniază că nu doreşte să parieze pe cel 
mai verosimil parcurs pe care URSS îl va îmbrăţişa în prima decadă a secolului al XXI-lea, ci 
doar să arate cum poate fi dezvoltată o strategie de răspuns a Statelor Unite, în funcţie de 
anumite scenarii. 

Or, din punctul nostru de vedere, interesante sunt astăzi tocmai respectivele scenarii 
închipuite de F. Douglas Whitehouse. Ambele porneau de la premisa angajamentului ferm al 
liderilor de la Kremlin faţă de crezul comunist. Ambele se raportau cu predilecție la modul în 
care sovieticii reuşeau să îşi gestioneze resursele energetice. Simplificând cât mai mult 
prezentarea, potrivit primului scenariu, Uniunea Sovietică reuşea cumva să-şi prelungească 
agonia, supraviețuind tensiunilor din epoca Gorbaciov până la orizontul anilor 2010. 
Cunoscutele tare ale economiei planificate vor fi atunci accentuate de o acută criză 
demografică, dar mai ales de una energetică. Pe scurt, în primii ani ai secolului al XXI-lea, 
Uniunea Sovietică ar fi putut arăta ca o caricatură a celei din vremea gorbaciovistă. Celălalt 
exerciţiu de imaginaţie propunea o variantă mai optimistă pentru Moscova. În 2010, declinul 
fusese oprit, iar sovieticii cunoşteau o perioadă de vitalitate graţie unor descoperiri 
tehnologice de top în producţia de energie, agricultură şi în folosirea spaţiului pentru 
dezvoltarea unor materiale inovatoare. Deşi progresul nu se resimțea la nivelul populaţiei, 
sovieticii îşi permiteau să investească în modernizarea armatei. 

25% Jack Matlock, op. cit., [p. 2]. 

La prima vedere, construcţiile lui Douglas Whitehouse par puerile, dar meritul său este 

acela de a fi adus în atenţie importanţa resurselor naturale. În acest sens, este suficient să 


ne raportăm la modul în care Rusia lui Vladimir Putin utilizează propriile resurse energetice 
ca pe o veritabilă „armă”. Autorul mai face trimitere la un set de două scenarii, elaborate, 
de data aceasta, plecând de la premisa apariţiei unor factori „surpriză” - o revoltă 
antisovietică generalizată în Europa de Est, izbucnită cândva, la debutul mileniului al Ill-lea 
sau opţiunea liderilor de la Kremlin pentru economia de piaţă. lată un fragment care 
prezintă ipoteza secundă: „Socialismul de piaţă în URSS. Dacă apare o întreagă nouă 
generaţie de lideri sovietici, poate în a doua decadă a secolului 21, şi dacă, sub presiunea 
unei economii şovăitoare şi a disconfortului social acasă şi a incapacității de a funcţiona ca o 
mare putere în exterior, această conducere aboleşte planificarea centralizată şi adoptă o 
formă oarecare de socialism de piaţă, care va fi impactul asupra obiectivelor noastre şi cum 
vom reacţiona? Prima dintre toate posibilităţile, Statele Unite (şi restul Occidentului 
dezvoltat, de altfel) vor exclama, probabil: Există din nou convergență! Aceasta ar fi o 
eroare”.250 

Douglas Whitehouse nu este futurolog şi nici nu se pretinde a fi. Scopul său fundamental 
nu este acela de a imagina viitoruri alternative, ci posibile răspunsuri ale Washingtonului la 
aceste virtuale provocări, plecând de la obiectivele şi interesele sale majore de securitate. 
Exerciţiul său relevă însă cât de dificilă este munca celui care trebuie să facă prognoze pe 
termen mediu şi lung. Prin comparaţie, activitatea experţilor din cadrul CIA şi a 
Departamentului de Stat îşi dezvăluie caracterul de seriozitate şi profesionalism. La 
cincisprezece ani de la colapsul Imperiului sovietic, fostul diplomat american Jack Matlock a 
susţinut că 
F. Douglas Whitehouse, Coping with Alternative Soviet Futures: A Case Study în Strategic 
Planning, în Perry M. Smith, Jerrold P. Allen, John H. Stewart II, F. Douglas Whitehouse, 
„Creating Strategic Vision. Long-Range Planning for National Security”,Washington, DC, 
National Defense University Press, 1987, pp. 93-130. 

serviciile speciale ale țării sale descifraseră sensul schimbărilor de la Moscova, chiar dacă 
nu au redactat un material explicit în acest sens, iar decidenții erau de asemenea conştienţi 
de fragilitatea Uniunii Sovietice: „A/ treilea mit pe care îl voi mentiona este acela că SUA au 
fost prinse nepregătite. Se afirmă, de obicei, că trebuie să fie adevărat, deoarece CIA nu a 
prevăzut niciodată destrămarea URSS. Aceasta este adevărat. Mulţumesc lui Dumnezeu 
că CIA nu a prevăzut niciodată oficial destrămarea (subl.n.), pentru că în momentul 
în care ar fi făcut-o, dacă ar fi făcut-o, s-ar fi aflat, şi întregul proces de reformă în Uniunea 
Sovietică s-ar fi sfârşit. Dar abținerea comunității de informaţii de a prezice formal 
că Uniunea Sovietică va face implozie nu înseamnă că politicienii noştri nu 
înțelegeau ce se întâmplă'"2* (subl.n.). Având în vedere cele expuse, ne raliem opiniei 
formulate de Catherine Durandin: „Preşedintele american beneficiază de această 
sincopă sovietică despre care este perfect informat (subl.n.). Ceea ce înseamnă că, 
citind arhivele de- clasificate ale CIA, trebuie să încetăm cu ideea unei slăbiciuni a 
serviciilor americane privind starea informațiilor referitoare la URSS (subl.n.). 
Blocajele economice şi eşecurile ideologice sunt cunoscute şi semnalate în mod sistematic 
încă de la inceputul anilor '70; supravegherea stării de fapt de către responsabilii serviciilor 
de informații americane este solidă, dar este firesc ca, în măsura în care inamicul n-a 
capitulat deschis, el să fie în continuare considerat ca potențial periculos ".262 

Prin urmare, chiar înainte de întâlnirea la vârf americano- sovietică, Bush era conştient 
atât de reculul Uniunii Sovietice, cât şi de situaţia dificilă în care se afla numărul unu de la 
Kremlin. În plus, în perioada în care Eduard Şevardnadze, ministrul sovietic de Externe, şi 
James Baker, omologul său american, au pus la punct detaliile reuniunii informale, care 
urma să se desfăşoare în 
**:Markian Dobczansky (ed.], The Fifteenth Anniversary of the End of the Soviet Union: 
Recollections and Perspectives, Washington, DC, Woodrow Wilson International Center for 
Scholars, 2006, p. 7. 
26 Catherine Durandin, Statele Unite ale Americii, mare putere europeană, Chişinău, 
Editura Cartier, 2007, p. 18. 

decembrie, evoluţiile din Europa satelizată întrecuseră orice aşteptări. La 23 august (când 
se comemorau cincizeci de ani de la semnarea pactului Ribbentrop-Molotov, care a permis 


anexarea statelor baltice de către Uniunea Sovietică), în Lituania, Letonia şi Estonia 
avuseseră loc ample demonstraţii, „fronturile populare” din aceste ţări solicitând chiar 
ieşirea din URSS. La 18 octombrie 1989, în Republica Democrată Germană, sub presiunea 
valului de refugiaţi care îşi abandonau căminul în favoarea Republicii Federale Germane, 
Erich Honecker a fost nevoit să plece, după 18 ani, din funcţia de secretar general al 
Partidului Socialist Unit (comunist). La 9 noiembrie, comuniştii est-ger- mani au permis 
deschiderea şi căderea, aproape incredibilă, a Zidului Berlinului. Mai mult, au anunţat că 
partidul renunţă la rolul conducător şi acceptă alegeri libere. La 28 noiembrie, cancelarul 
Helmuth Kohl a propus un plan în zece puncte vizând reunifi- carea celor două Germanii.?% 
În paralel, la Praga, „revoluţia de catifea” determina, la 24 noiembrie, demisia conducerii 
partidului comunist, permițându-i lui Văclav Havel, purtătorul de cuvânt al „Forumului 
cetăţenesc” să preia iniţiativa. Până la 30 noiembrie, sub presiunea celor 200000 de 
manifestanți, comuniştii acceptau revendicări esenţiale precum înlăturarea din Constituţie a 
articolului care postula rolul conducător al partidului sau organizarea de alegeri libere.2% 
Până şi la Sofia, la 10 noiembrie, Todor Jivkov (conducătorul PC bulgar din 1954!) era 
înlăturat din fruntea partidului şi statului de către Petăr Mladenov, un „gorbaciovist”. Doar 
România părea, deocamdată, încremenită. Ce semnificaţie au toate acestea? Pe scurt, ca să 
folosim formularea inspirată a istoricilor Jean-Baptiste Duroselle şi Andre Kaspi, „de acum 
înainte, democraţiile aşa-zis populare aparţin trecutului. Brâul protector strategic al Uniunii 
Sovietice s-a topit ca un 

5% jean-Franqois Soulet, op. cit., p. 319. 

264 Stelian Tănase, /storia căderii regimurilor comuniste: miracolul revoluției, Bucureşti, 
Humanitas, 2009, p. 252. 

bulgăre de zăpadă la soare. Pactul de la Varşovia mai există doar pe hârtie”.255 

Americanii au înţeles foarte bine atât momentul de slăbiciune internă al Uniunii Sovietice, 
cât şi refluxul său în plan extern. La 11 octombrie 1989, în timpul unei întâlniri cu secretarul 
general al NATO, Manfred Worner, Bush a subliniat că este vital să-i convingă pe sovietici să 
permită schimbările din Europa Centrală şi Republica Democrată Germană. Când Manfred 
Worner a argumentat că Moscova nu va lăsa RDG să evadeze din Pactul de la Varşovia, 
Bush l-a contrazis cu optimism: „Ar putea părea naiv, dar cine a prevăzut schimbările pe 
care le vedem astăzi?'25% Într-un memorandum din 17 noiembrie 1989, înaintat Casei Albe 
de către Departamentul de Stat, se afirmă că „întâlnirea de la Malta prezintă o excelentă 
oportunitate pentru a determina schimbări politice în Europa Orientală". Autorul atrăgea 
atenţia că Gorbaciov nu trebuie lăsat să discute despre o eventuală disolu- ţie simultană a 
Alianţei Nord-Atlantice şi a Pactului de la Varşovia. In acelaşi sens, liderului sovietic nu 
trebuia să i se creeze oportunitatea de a milita pentru o Germanie reunificată neutră.?% 
Pentru Bush se conturau astfel două obiective majore: avea să încerce să reducă cât mai 
mult posibil prezenţa şi influenţa sovietică în Europa şi să integreze Germania Răsăriteană 
în NATO. 

Ca atare, Gorbaciov nu mai avea aşi în mânecă pe care să-i speculeze în cadrul 
negocierilor. Pentru a-şi continua agenda sa internă, dar şi cea externă, avea nevoie 
disperată ca Statele Unite să nu îl pună în dificultate, ba chiar să-i acorde o mână de ajutor, 
mai ales în plan economic. În consecinţă, la summitul de la Malta, din 2-3 decembrie 1989, 
Gorbaciov a oferit, sub aparenţa unor 
265 Jean-Baptiste Duroselle şi André Kaspi, /storia relațiilor internaționale. 1948 - până în 
Zilele noastre, vol. II, Bucureşti, Editura Ştiinţelor Sociale şi Politice, 2006, p. 387. 
“Vladislav M. Zubok, A Failed Empire. The Soviet Union în the Cold War from Stalin to 
Gorbachev, Chapel Hill, The University of North Carolina Press, 2007, p. 328. 

267 Catherine Durandin, op. cit., pp. 26-27. 

pentru un lider sovietic. 


TD, i Buba reg 
şedintele american George H.W. Bush şi liderul sovietic Mihail 
Gorbaciov, întâlnirea de la Malta, 2 decembrie 1989. 

Mai întâi, în cadrul discuţiilor cu Bush, a evocat posibilitatea ca Moscova să nu mai vadă 
în Washington un inamic, fapt care putea fi anunţat public: „/n primul rând, preşedintele 
Statelor Unite trebuie să ştie că Uniunea Sovietică nu va declanşa în niciun caz vreun război. 
Este un lucru atât de însemnat, încât am ţinut să v-o repet personal. Ba, mai mult, Uniunea 
Sovietică este gata să nu mai considere Statele Unite drept duşmanul său 
(subl.n.) şi să declare acest lucru în mod deschis". Consecvent, a vorbit despre epoca 
înfruntării ca despre un capitol încheiat, referindu- se la „experiența trecută, cea din timpul 
«Războiului Rece»".?® Era 
268 Mihail Gorbaciov, op. cit., p. 93 şi p. 85. Citatele sunt preluate din stenograma sovietică a 
întâlnirii de la Malta. Pentru transcriptul american, vezi Joshua R. ltzkowitz Shifrinson, The 
Malta Summit and US-Soviet Relations: Testing the Waters Amidst Stormy Seas, Cold War 
International History Project e-Dossier No. 40, Woodrow Wilson International Center for 
Scholars, Washington, DC, la 

o declaraţie curajoasă, mai ales pentru că, la Moscova, generalii sovietici nu erau încă 
pregătiţi să nu mai vadă în SUA un adversar ireconciliabil, a cărui simplă existenţă 
justificase întărirea militară a statului totalitar sovietic.26 

Apoi, Gorbaciov a recunoscut statutul de putere europeană al SUA: „Statele Unite sunt, în 
aceeaşi măsură cu URSS, parte interesată în chestiunile europene. Înțelegem foarte bine 
angajamentul Dumneavoastră în Europa. A înțelege altfel rolul Statelor Unite pe vechiul 
continent ar fi irealist, greşit".27 De la constituirea Alianţei Nord-Atlantice, în 1949, Moscova 
căutase constant să-i mineze coeziunea şi eficienţa, dar şi să-i scoată pe americani din 
Europa 771 Pentru secretarul american de Stat, James A. Baker, aceasta a fost declaraţia cea 
mai încurajatoare făcută de Gorba- ciov, întrucât acesta nu mai tindea să-i alunge pe 
americani de pe Bătrânul Continent 777 Şi Condoleezza Rice, aflată în sală, a remarcat 
această afirmaţie care părea neverosimilă: „Lumea s-a schimbat complet... A fost momentul 
în care Gorbaciov a spus ceva ce nu am crezut să aud vreodată din gura unui lider sovietic. 
A spus direct şi fără urmă de ranchiună că privea Statele Unite ca pe o putere europeană şi 
ca pe un partener. Pentru noi, aceea a fost o schimbare revoluționară"? 

În al treilea rând, el nu s-a exprimat împotriva unei eventuale reunificări germane, 
posibilitate evocată de către Bush, dar şi de către Baker. Astfel, când secretarul american 
de Stat a opinat că reunificarea Germaniei trebuie să se facă „respectând principiile 
http://www.wilsoncenter.org/publication/the-malta-summit-and-us- soviet-relations-testing- 
the-waters-amidst-stormy-seas, pagină accesată la 3.04.2014. 

26 Pavel Palazchenko, My Years with Gorbachev and Shevardnadze. The Memoir of a Soviet 
Interpreter, The Pennsylvania State University, The Pennsylvania State University Press, 
1997, p. 156. 

270 Mihail Gorbaciov, op. cit., p. 99. 

i Despre aceasta, vezi pe larg Alexandru Purcăruş, Moscova versus NATO, de la Stalin la 
Medvedev şi Putin, în Constantin Buşe, lonel Cândea, „Studii de istorie”, vol. 3, Brăila, 
Editura Istros a Muzeului Brăila, 2014, pp. 423-440. 


272 Michael R. Beschloss, Strobe Talbott, op. cit., p. 209. 
273 Victor Sebestyen, op. cit., p. 367-368. 

transparenţei, pluralismului şi liberei pieţe”, Gorbaciov s-a arătat iritat. Dar nemulţumirea sa 
nu privea reconstituirea statului german unit şi nici desfăşurarea acestui proces sub 
auspiciile valorilor occidentale. În mod paradoxal, Gorbaciov a afirmat că pluralismul şi piaţa 
liberă reprezintă, în egală măsură, valori sovietice! Bush a intervenit în discuţie, reamintind 
că acestea sunt îmbrăţişate de Statele Unite şi de Europa Occidentală de multă vreme, în 
timp ce la Moscova fuseseră impuse abia recent prin reformele liderului sovietic. Până la 
urmă, Baker a sugerat, cu diplomaţie, că acestea erau «valori democratice», universale, 
idee care l-a satisfăcut pe Gorbaciov.27* 

Surprinzător, au existat momente când şeful de la Kremlin şi-a îndepărtat proprii 
interpreţi, preferând să discute cu Bush doar prin mijlocirea translatorului american 277 

Ce a primit în schimb? Preşedintele Bush s-a ferit să fie la fel de generos şi nu a 
menţionat că Uniunea Sovietică nu mai este un inamic al Statelor Unite, după cum observa 
chiar şi translatorul sovietic Pavel Palajcenko?'5, ci doar l-a încredinţat pe Gorbaciov că 
administraţia sa doreşte ca perestroika să reuşească. De asemenea, a prezentat proiectul 
unui parteneriat economic, care i-ar fi permis Moscovei să obţină clauza naţiunii celei mai 
favorizate şi să devină observator în cadrul Acordului General pentru Tarife şi Comerţ 
(General Agreement on Tariffs and Trade - GATT). lar în privinţa Europei Centrale şi 
Răsăritene, a subliniat că nu intenţionează să tulbure procesele din zonă sau să prejudicieze 
interesele URSS: „Nu cred că punctele noastre de vedere sunt divergente. Noi suntem 
pentru autodeterminare şi pentru dezbaterile ce le însoțesc. Aş dori să înţelegeţi atitudinea 
noastră: valorile occidentale nu înseamnă absolut deloc că am dori să impunem sistemul 
nostru României, Cehoslovaciei sau RDG”.?” Merită relevat un fapt foarte important, din 
punctul nostru de vedere: toate aceste asigurări pur formale (de altfel, 
274 Mihail Gorbaciov, op. cit., pp. 104-105. 
2753 Martin McCauley, op. cit., p. 112. 
276 Pavel Palazchenko, op. cit., p. 156. 
277 Mihail Gorbaciov, op. cit., pp. 103-104. 

întâlnirea nu s-a soldat cu acorduri ferme?78) erau exprimate într-o manieră care-i asigura 
lui Bush un evident ascendent asupra interlocutorului său sovietic. Astfel, liderul american a 
transmis, cu eleganţă, că este conştient de poziţia delicată şi vulnerabilă în care se găsea 
Gorbaciov, accentuând în mod repetat că nu va profita de aceasta. Să vedem un exemplu: 
„Nădăjduiesc că aţi observat că, în timpul schimbărilor din Europa de Est, Statele Unite nu 
au făcut declaraţii arogante, care ar fi putut aduce prejudicii Uniunii Sovietice. Cu toate că 
în Statele Unite sunt unii care mă acuză că sunt fricos, iar administraţia mea încearcă să nu 
întreprindă nimic ce ar putea să vă zdruncine poziţiile. Dar mi-a fost sugerat cu insistenţă 
alt lucru: să mă caţăr, cum s-ar spune, pe zidul Berlinului şi să dau declaraţii sforăitoare. 
Totuşi, administraţia mea nu va recurge niciodată la asemenea măsuri, ea încearcă să fie 
discretă”.27* Şi atunci când a vorbit despre colaborarea economică, Bush a procedat în 
acelaşi chip: „Am încercat să ne redactăm propunerile în aşa fel încât să nu se creeze 
impresia că America «salvează» Uniunea Sovietică. Vorbim despre un program de 
cooperare, nu de un program de ajutorare". Tocmai insistența lui Bush - jucată 
magistral?! - de a scoate în evidenţă preocuparea sa de a nu îi face probleme lui Gorbaciov 
trebuia să-l facă pe acesta din urmă să înţeleagă că depinde de îngăduinţa americanilor. 
Aceasta întrucât, după cum s-a arătat în literatura de specialitate, „în orice relație 
interperso- nală, persoana care păstrează puterea - persoana care este în măsură să 
controleze comportamentul celeilalte persoane - este cea care este mai puțin interesată de 
recompensele şi pedepsele controlate de către o altă persoană ".2%2 
278 Martin McCauley, op. cit., p. 113. 
27? Ibidem, p. 89. 
280 Ibidem, p. 81. 
281 După cum remarca Hans J. Morgenthau, „actorul de pe scena politică nu poate evita 
«să joace teatru», ascunzându-şi adevărata natură a acțiunilor politice în spatele unei 
ideologii politice”. Hans J. Morgenthau, op. cit., p. 130. 


2%)oseph A DeVito, The Interpersonal Communication Book, New York, Harper & Row, 1986, 
p. 273. 

Valetta, pe timpul unei furtuni năprasnice pentru Mediterana, de aceea presa a numit 
evenimentul „summitul răului de mare”. Iniţial se convenise ca discuţiile să aibă loc, 
succesiv, la bordul unui vas militar sovietic (crucişătorul „Slava”) şi a unuia american 
(crucişătorul „USS Belknap”). Vremea rea a făcut însă ca, în locul acestora, să fie preferată 
nava sovietică de croazieră „Maxim Gorki”. În ciuda condiţiilor dificile, Bush a spus unui 
reporter că „întâlnirea decurge admirabil”.25 Avea motive să fie mulţumit. Până la final, cei 
doi şefi de stat au mai abordat şi alte teme -precum respectarea drepturilor omului, situaţia 
din Ţările Baltice şi reducerea arsenalelor, ambii acceptând elaborarea unor tratate 
referitoare la reducerea forţelor convenţionale în Europa (Conventional Forces în Europe 
Treaty - CFE) şi a armelor strategice (Strategic Arms Reduction Talks - START) - fără ca 
divergențe majore să afecteze dialogul. Singurul moment mai tensionat a fost generat de 
Bush, care i-a reproşat lui Gorbaciov implicarea sovietică în America Centrală, în opinia sa 
singurul „element de ruptură” în relaţiile bilaterale. Bush a condiţionat chiar susţinerea 
economică de felul în care Moscova avea să rezolve această chestiune "27 

În aceste condiţii, nu e de mirare că, din perspectiva preşedintelui american, summitul 
de la Malta a fost un „mare suc- Ces" ZP" Acum îl agrea pe numărul unu de la Kremlin şi 
simţea, după cum spusese şi Margaret Thatcher, că putea face treabă cu el. Şi Gorbaciov 
ajunsese să creadă că legăturile se îmbunătăţiseră considerabil în urma acestei întâlniri.286 
La finalul convorbirilor, cei doi lideri au participat, pentru prima dată în istoria întrevederilor 
bilaterale la nivel înalt, la o conferinţă comună de 
Michael R. Beschloss, Strobe Talbott, op. cit., pp. 205-207. Vezi şi Don Oberdorfer, From 
the Cold War to a New Era. The United States ana the Soviet Union, 1983-1991, Baltimore 
and London, Johns Hopkins University Press, 1998, p. 375. De asemenea, a se vedea şi 
Mikhail Sergeevich Gorbachev, Memoire, New York, Doubleday, 1996, p. 510. 

284 Michael R. Beschloss, Strobe Talbott, op. cit., pp. 199-200. 

2835 Robert M. Gates, op. cit., p. 482. 

286 Mikhail Sergeevich Gorbachev, op. cit., p. 515. 

presă. Ulterior, la 6 decembrie, Bush a declarat în cadrul unui interviu acordat publicației 
Time că, după discuțiile de la bordul vasului „Maxim Gorki”, relația cu Gorbaciov devenise 
foarte personală: „Găsesc modalităţi să-l contactez într-un fel foarte calm. Pot să-i scriu, pot 
să-i dau telefon. Nu vom fi «prieteni prin corespondenţă», dar putem comunica”.?% Până şi 
„războinicul rece” Scowcroft a mărturisit că lucrurile au decurs chiar mai bine decât a 
sperat.?%% Din partea sovietică, purtătorul de cuvânt al Ministerului de Externe, Ghenadi 
Gherasimov, a conchis inspirat: „Am îngropat Războiul Rece pe fundul Mării Mediterane" 297 

Ultimele zile ale anului 1989 au fost marcate de Malta. In decembrie, Revoluţia română 
aducea sfârşitul stalinistului Nicolae Ceauşescu şi a regimului său. La 24 decembrie, Baker a 
afirmat, în cadrul unei emisiuni de televiziune a postului NBC, că „State/e Unite (care 
invadaseră cu puţin timp înainte statul Panama pentru a-l dărâma de la putere pe dictatorul 
Manuel Noriega - n.n.) nu ar obiecta dacă Pactul de la Varşovia ar găsi necesar să intervină 
în România”. Moscova însă a respins sugestia cu precauţie.:% De Anul Nou, Gorbaciov a 
transmis un mesaj televizat cetăţenilor sovietici. Apoi a înregistrat un altul, dedicat special 
americanilor: „În timpul întâlnirii de la Malta, preşedintele Bush şi cu mine am căzut de 
acord că este esential să renunțăm la Războiul Rece şi să abandonăm şi armele Războiului 
Rece, în aşa fel încât anii '90 să iniţieze o perioadă de cooperare adevărată". Gorbaciov a 
ţinut să atragă atenţia asupra unei nedorite eventuale întreruperi a contactelor la vârf, cum 
se întâmplase în anul anterior. În 1990 - a spus el - americanii nu trebuie să se lase 
287 Michael R. Beschloss, Strobe Talbott, op. cit., p. 214. 
28 William C. Wohlforth (ed.j, Cold War Endgame: Oral History, Analysis, Debates, The 
Pennsylvania State University, The Pennsylvania State University Press, 2003, p. 165. 
239 Adrian Pop, op. cit., p. 206. 
2% Alesandru Duţu, Revoluția din decembrie 1989. Cronologie, Craiova, Editura Sitech, 2010, 
p. 229. Vezi şi Adrian Pop, op. cit., pp. 355-356. 

nilor”.291 

Dar anul 1990 nu a debutat sub cele mai bune auspicii pentru Gorbaciov. În ianuarie, 
după ce naţionaliştii azeri au declanşat o campanie de persecutare a armenilor (soldată cu 
zeci de morţi), trupele sovietice au intrat în Baku, capitala Azerbaidjanului. La 11 martie, 
Lituania şi-a declarat independenţa faţă de Moscova. Patru zile mai târziu, guvernul sovietic 
a anunţat că actul este ilegal şi a redus drastic livrările de gaz, petrol şi cărbune. La 23 
martie, paraşutiştii şi tancurile Armatei Roşii se aflau în Vilnius. Exista riscul ca lucrurile să 
degenereze (mai ales că se înregistraseră şi victime), Kremlinul putând fi tentat să recurgă 
la rezolvarea manu militari a sfidării balticilor. Administraţia americană se găsea într-o 
situaţie delicată. Pe de o parte, năzuinţa spre libertate a lituanienilor era justificată şi 
legitimă, iar Bush a declarat în cadrul unei conferinţe de presă ţinută la 22 martie că SUA nu 
recunoscuseră niciodată anexarea Lituaniei de către Moscova. Pe de altă parte, Casa Albă 
nu putea să lase impresia că încurajează sau chiar instigă la disoluția Uniunii Sovietice, 
fărâmând astfel punţile de încredere care fuseseră create cu atâta efort. Bush a preferat să 
facă presiuni „discrete” - personale şi confidenţiale - asupra lui Gorbaciov pentru a-l 
tempera. În paralel, Casa Albă încerca să-şi exercite influenţa şi asupra preşedintelui 
lituanian, Vytautas Landsbergis, astfel încât să se ajungă la un compromis. Practic, SUA 
interveneau în afacerile interne ale statului sovietic, asumându-şi un rol de mediator, şi 
făceau aceasta cu acordul tacit al Kremlinului!?% Chiar dacă, pentru moment, criza a fost 
aplanată, aceasta marca începutul implacabil al destrămării Imperiului sovietic. La scurt 
timp, Letonia şi Estonia şi-au declarat, la rândul lor, independenţa. 

Episodul a avut un impact puternic la Washington, unde, oricum, nu toţi membrii 
administraţiei Bush se lăsaseră fer- mecaţi de stilul, aproape occidental, al şefului de la 
Kremlin. Unii 
291 Michael R. Beschloss, Strobe Talbott, op. cit., p. 219. 

292? Ibidem, pp. 252-257. 

rămăseseră sceptici în ce-l priveşte, chiar şi după Malta. Acest lucru a ieşit la iveală odată 
cu definitivarea Strategiei de Securitate Naţională, în aceeaşi lună martie. 

Prefaţa, semnată de preşedintele Bush, aducea un omagiu politicilor curajoase şi 
perseverente prin care SUA reuşiseră, după patru decenii de confruntare între cele două 
superputeri, să îngenuncheze Uniunea Sovietică. Chiar dacă nu explicit, Bush proclama atât 
sfârşitul Războiului Rece, cât şi înfrângerea Moscovei: 

„În urma celui de Al Doilea Război Mondial, Statele Unite şi-au asumat o misiune inedită - 
responsabilitatea de a conduce şi de a ajuta la apărarea națiunilor Lumii Libere. Această 
țară a luat măsuri îndrăzneţe şi fără precedent pentru a sprijini redresarea atât a aliaților, 
cât şi a adversarilor învinşi, pentru a oferi un scut în spatele căruia democrația să poată 
înflori şi pentru a susține progresul economic la nivel mondial. Provocarea unei Uniuni 
Sovietice agresive şi represive a fost îngrădită de un sistem de alianțe, pe care l-am creat şi 
I-am condus. În acest demers istoric, America a reuşit strălucit" (subl.n.).2% 

Prin urmare, se arăta mai departe, era inevitabil ca Uniunea Sovietică - stăvilită de o 
coaliţie puternică de naţiuni libere, decise să-i reziste - să fie obligată să se confrunte cu 
realitatea propriilor tare şi contradicții interne. 

În continuare, Bush afirma că atitudinea statornică nu va fi abandonată, întrucât 
obiectivele şi interesele SUA rămâneau aceleaşi: 

„Fermitatea noastră de peste patru decenii ne-a adus la acest moment de oportunitate 
istorică. Nu vom lăsa să treacă această oportunitate, nici nu vom da înapoi de la provocările 
create de noile condiții. Răspunsul nostru reclamă o viziune strategică - o percepție clară a 
obiectivelor noastre, a intereselor noastre şi a 
2933 The White House, National Security Strategy of the United States, Washington, DC, martie 
1990, p. V. 

pentru a le proteja". 2” 

În cuprinsul documentului erau recunoscute şi meritele lui George Kennan, cel care 
articulase, în 1947, politica de „containment” (stăvilire) faţă de Uniunea Sovietică. „Sistemul 
sovietic suferă de deficienţe care îi vor slăbi, în cele din urmă, potenţialul total” - susţinuse 
Kennan în articolul The Sources of Soviet Conduct („Izvoarele comportamentului sovietic”), 


publicat în iulie 1947. Potrivit lui Kennan, acest lucru „le asigură Statelor Unite abordarea, 
cu o încredere moderată, a unei politici de «îngrădire» fermă, menită să îi confrunte pe ruşi 
cu o contraforţă dârză în fiecare punct unde ei dau semne că vor să pătrundă între 
interesele unei lumi stabile şi paşnice”. Dacă SUA vor proceda astfel, Kennan profeţea că 
Uniunea Sovietică se va prăbuşi, mai devreme sau mai târziu: „Stă în puterea Statelor Unite 
să mărească enorm presiunile sub care politica sovietică trebuie să opereze, să forțeze 
Kremlinul la un grad mult mai mare de moderație şi circumspecţție decât a trebuit să o facă 
în ultimii ani. În acest fel se vor promova tendinţele care vor duce, în cele din urmă, la 
dezmembrarea sau îmblânzirea puterii sovietice" (subl.n.).2%5 Pasajul subliniat era 
citat în strategie, onorând astfel rolul jucat de Kennan. 

Dar noile realităţi impuneau ca SUA să treacă dincolo de politica de stăvilire, scopul fiind 
„integrarea Uniunii Sovietice în sistemul internaţional ca un partener constructiv”.2% Cu alte 
cuvinte, Washingtonul dorea să convertească Uniunea Sovietică, dintr-un stat agresiv şi 
imprevizibil, într-un actor clasic, predictibil, al relaţiilor internaţionale. Se sublinia că acest 
29% Ibidem, DM. 

%Michael Stürmer, Putin şi noua Rusie, Bucureşti, Litera Internaţional, 2014, pp. 126-127; 
Stefano Guzzini, Realism şi relații internaționale, laşi, Institutul European, 2000, p. 114. 
Despre Kennan, vezi, de asemenea, Robert Frazier, Kennan, „Universalism, "ana the Truman 
Doctrine, în „Journal of Cold War Studies”, vol. 11, nr. 2, primăvara 2009, pp. 3-34. 

2% The White House, op. cit., p. 9. 

obiectiv era la îndemână, pentru prima dată în perioada postbelică. 

Noile evoluţii de la Moscova erau „aplaudate”, dar Casa Albă aştepta să vadă cum 
sovieticii îmbrăţişează valorile democratice. Documentul se inspira, în mod evident, din 
Directivele de Securitate Naţională (NSD-23) - septembrie 1989, pe care le-am prezentat 
mai sus: 

„Noi sprijinim puternic actualul proces dramatic de reformă politică şi economică şi avem 
o miză semnificativă în succesul său. Cu toate acestea, politica Statelor Unite nu 
depinde şi nu poate depinde de un anumit lider sau de o echipă de lideri din 
URSS. Aşteptăm modificări fundamentale în instituţiile şi practicile sovietice, care pot fi 
anulate doar cu mari costuri economice şi politice. In domeniul politic, democrația este 
cea mai bună asigurare a unor schimbări ireversibile (subl. n.). În domeniul militar, 
cu acordurile în vigoare - cu armele distruse, cu reconversia liniilor de producție şi cu forțele 
demobilizate - oricărui viitor lider sovietic i se va părea costisitor, cronofag şi dificil să 
țintească ajungerea la supremație militară şi imposibil să incerce, fără să declanşeze o 
amplă avertizare strategică. Acesta trebuie să fie standardul nostru ".?97 

Este interesant că documentul reafirma susţinerea Statelor Unite faţă de politica de 
reforme din Uniunea Sovietică, iar nu neapărat faţă de Gorbaciov. Din acest punct de 
vedere, nu e de mirare că unul dintre criticii strategiei a caracterizat-o drept 
„schizofrenică”.2% 

Mai trebuie remarcat că Washingtonul considera că, indiferent de modul în care ar fi 
evoluat în decada următoare, Moscova rămânea o formidabilă putere militară, de aceea SUA 
urmau să continue efortul de modernizare a propriei apărări.2% 

La nivelul percepţiei publice, a americanului de rând, un sondaj de opinie realizat tot în 
martie 1990 dezvăluia că 
29 Ibidem, pp. 9-10. 

2% Don M. Snider, op. cit, p. 8. 

29 The White House, op. cit., p. 10. 

aproximativ trei pătrimi dintre americani receptau cu încredere şi optimism schimbările din 
Europa Răsăriteană şi Uniunea Sovietică însăşi şi credeau că aceste naţiuni se îndreptau 
spre democraţie, mai curând decât spre o nouă formă de dictatură. Foarte interesant şi 
grăitor, un procent similar se pronunţa, cu toate acestea, în favoarea menţinerii prezenţei 
militare americane în Europa, cu costurile aferente.2% 

În aprilie 1990, CIA a elaborat Estimarea Naţională de Securitate 12-90 (Viitorul Europei 
Răsăritene). Specialiştii americani apreciau, fără nicio umbră de îndoială, că „regimul 
comunist în Europa de Est este terminat, şi nu va fi reînviat” (subl.n.).5% |n 


continuare, în analiză se afirma că „Pactul de la Varşovia este mort, în esenţă, ca o alianţă 
militară, iar eforturile sovietice de al transforma într-o alianţă politică vor eşua în cele din 
urmă”.302 

În Uniunea Sovietică, Gorbaciov se confrunta cu noi provocări. La 1 mai, Ziua proletarilor 
din toate ţările, el a fost huiduit de un mic grup de sovietici, în timp ce asista de la tribuna 
oficială la paradă. Din 1918, niciun alt lider sovietic nu mai îndurase o umilinţă similară.5% 
Apoi, la 29 mai, Boris Elțîn a fost ales preşedinte al Sovietului Suprem al Republicii Sovietice 
Federale Socialiste Ruse (RSFSR). Gorbaciov avea o părere extrem de proastă faţă de Elțîn. 
Disensiunile dintre ei începuseră să iasă la iveală încă din 1987. Pe atunci, Elțîn era 
conducătorul organizaţiei de partid din Moscova, care era cea mai mare din ţară. La 21 
octombrie 1987, la plenara CC, i-a imputat lui Gorbaciov că încurajează crearea unui nou 
cult al personalităţii. Confruntat cu reacţia ostilă a celor prezenţi, Elțîn a dat înapoi. Apoi, 
câteva zile mai târziu, a simulat chiar o tentativă de sinucidere, rănindu-se cu o foarfecă de 
birou. Gorbaciov l-a iertat 
300 Bruce Russett, Doves, Hawks, and US Public Opinion, în „Political Science Quarterly”, 
vol. 105, Nr. 4 (iarna, 1990-1991), p. 521. 

SC Central Intelligence Agency, NIE12-90, April 1990, The Future of Eastern Europe, în 
Benjamin B. Fischer, op. cit., p. 182. 

302 Ibidem, pp. 183-184. 

sAdrian Cioroianu, Geopolitica Matrioşkăi. Rusia postsovietică în noua ordine mondială, 
Bucureşti, Curtea Veche Publishing, 2009, p. 77. 

şi i-a permis să-şi păstreze locul în CC, dar l-a privit cu neîncredere, mai ales că Elțîn s-a 
manifestat mai departe ca un oponent radical şi ca un populist.” Ca atare, liderul sovietic 
s-a prezentat în mai 1990 în Parlamentul rus şi l-a acuzat pe Elțîn că doreşte „să 
excomunice Rusia din socialism” şi să destrame URSS, încercând astfel să împiedice 
alegerea celui mai înverşunat critic al său.*%% A fost informat că Elțîn va fi noul preşedinte al 
Rusiei în timp ce zbura deasupra Atlanticului, îndreptându-se spre America de Nord, unde 
avea programată o rundă de tratative cu Bush. 

La Casa Albă, unde s-a desfăşurat întrevederea (30 mai - 3 iunie), preşedintele SUA a 
profitat din plin de momentul de slăbiciune al lui Gorbaciov. Ştia că acesta, pus în dificultate 
de contestarea internă, avea nevoie disperată de sprijinul economic al Occidentului. In plus, 
Gorbaciov folosea vizita ca pe un turneu de promovare, sperând să-i impresioneze pe cei de 
acasă cu simpatia de care se bucura din partea presei şi a publicului american. Intr-o primă 
fază a discuţiilor, Bush a tărăgănat semnarea acordului comercial (inclusiv acordarea 
clauzei naţiunii celei mai favorizate), condiţionând-o de normalizarea situaţiei din Lituania şi 
de adoptarea de către Moscova a unei legi care să permită cetăţenilor sovietici să emigreze 
liber. Fără ca acest dosar al negocierilor să fie închis, s-a trecut apoi la discutarea 
reunificării germane. Pus la colţ, Gorbaciov a adoptat o poziţie defetistă: 

„M. Gorbaciov: Deci, dacă rezumăm: Statele Unite şi Uniunea Sovietică sunt pentru ca 
Germania unificată, în momentul reglementării definitive, ţinând cont de situaţia de la 
sfârşitul celui de Al Doilea Război Mondial, să decidă ea însăşi cărei uniuni vrea să se 
alăture. 

G. Bush: Eu aş propune o redactare un pic diferită: Statele Unite sunt în mod clar pentru 
ca Germania unificată să fie membră NATO, totuşi, dacă ea va avea o opţiune diferită, noi 
nu o vom contesta, ci o vom respecta. 

30%4 Mihail Sergheevici Gorbaciov, Amintiri, pp. 465-469. 
3%5 Michael R. Beschloss, Strobe Talbott, op. cit., p. 272. 

M. Gorbaciov: De acord. Adopt formula dumneavoastră” .?3%° 

Gorbaciov a plusat chiar, afirmând că speră că militarii americani vor rămâne în Europa 
mult mp. 207 

Scowcroft avea să scrie mai târziu că aproape nu îi venea să- şi creadă ochilor şi 
urechilor.3% Era, într-adevăr, un eveniment epocal. Istoricul Catherine Durandin a surprins 
foarte bine importanţa sa: „În fapt, jocul american constă în distrugerea ordinii de la Ialta, 
integrând în NATO Germania unificată. Această etapă, o Germanie unificată în NATO, 
semnează înfrângerea URSS ca putere victorioasă în 1945 şi prăbuşirea ideologiei 


comuniste, al cărei stindard era RDG. Gorbaciov pierde teren". 

Ca şi la Malta, Bush şi-a jucat cu talent rolul, copleşindu-şi interlocutorul cu asigurări 
formale şi promisiuni de sprijin, dar şi şantajându-l voalat.?1° 

Abia a doua zi după ce Gorbaciov a consimţit la reunificarea Germaniei în NATO, Bush i-a 
oferit, la rândul său, mult doritul tratat comercial, care a fost semnat în Camera de Est a 
Casei Albe. In memoriile sale, Gorbaciov afirmă că acesta a fost „cel mai dificil subiect” aflat 
în discuţie în timpul vizitei sale la Washington.*!! Preşedintele american l-a avertizat însă pe 
omologul său sovietic că nu va trimite documentul Congresului, 
3%Mihail Narinski, Lideri; sovietici şi reunificarea germană, în „Magazin Istoric”, nr. 4 (553)/ 
aprilie 2013, p. 67. 

307 Michael R. Beschloss, Strobe Talbott, op. cit., p. 279. 

3% George Bush şi Brent Scowcroft, op. cit., p. 282. 

30 Catherine Durandin, CIA în război, p. 236. 

„Pentru liderul sovietic, cel mai bun lucru pe care-l putea obţine era să negocieze un 
aranjament care să stabilizeze situaţia în timp ce Uniunea Sovietică avea să devină un 
partener egal cu Statele Unite în procesul de făurire a «noii ordini mondiale». Cel puţin 
acesta era sentimentul nutrit de Gorbaciov, pe care Bush l-a exploatat cu pricepere în Malta 
şi apoi la Washington. Reprezentaţia actoricească dată de Bush merită toate laudele 
(subl. pl El şi-a acoperit cu promisiuni omologul sovietic, i-a dat asigurări, l-a flatat şi l-a 
ameninţat subtil (subl. nl Trebuia să-l seducă pe Gorbaciov cu planurile parteneriatului 
global în timp ce îi cerea acceptul pentru prăbuşirea imperiului sovietic din Europa”. 
Zbigniew Brzezinski, A doua şansă. Trei preşedinţi şi criza superputerii americane, 
Bucureşti, Editura Antet, [2008], p. 48. 

SR Mikhail Sergeevich Gorbachev, op. cit., p. 539. 

dacă Moscova nu va ridica sancţiunile impuse Lituaniei. In domeniul dezarmării, cele două 
părţi au mai încheiat un acord referitor la armele chimice şi un altul privitor la experienţele 
nucleare. La conferinţa comună de presă, Bush a declarat că el şi Gorbaciov erau „întru 
totul de acord” că apartenenţa la una dintre cele două alianţe militare era „o chestiune în 
care trebuiau să hotărască germanii înşişi”. Sovieticii nu au avut niciun fel de obiecţii faţă 
de această afirmaţie.:!? 

La sfârşitul summitului, Bush jubila. Le-a mărturisit apropiatelor că, din punctul său de 
vedere, îşi îmbunătăţise relaţia personală cu Gorbaciov Cu toate acestea, „se temea că, în 
urma întâlnirii la cel mai înalt nivel, s-ar putea ca Gorbaciov să-şi piardă puterea”. Nu era 
vorba doar despre potenţiala compromitere a conducătorului sovietic în faţa propriilor 
cetăţeni şi în faţa liniei dure a comuniştilor de la Moscova pentru că acceptase condiţiile 
occidentale privind refacerea Germaniei; în timpul tratativelor, Bush observase că între 
membrii echipei sovietice existau divergențe, iar uneori Gorbaciov era contrazis de către 
unii colaboratori.31* Era un semn evident că steaua roşie a acestuia începea, încet-încet, să 
pălească. 

Peste numai câteva zile, Rusia lui Boris Elțîn deschidea „parada suveranităţilor şi războiul 
legilor”.5:+ La 12 iunie, Parlamentul a aprobat Declaraţia de suveranitate, cu 907 voturi 
pentru, 13 voturi împotrivă şi 9 abţineri. De asemenea, a proclamat supremaţia legislaţiei 
republicane în faţa celei sovietice.*15 Deşi declaraţia conţinea o decizie referitoare la 
rămânerea Rusiei în componenţa unei Uniuni înnoite, precedentul era creat, anticipând 
dezmembrarea URSS.516 
312 Michael R. Beschloss, Strobe Talbott, op. cit., pp. 288-289. 

33 Ibidem, p. 290. 

314 Mihail Sergheevici Gorbaciov, Amintiri, p. 502. 

315 Anders Åslund, Russia's Capitalist Revolution: Why Market Reform Succeeded and 
Democracy Failed, Washington, DC, Peterson Institute for International Economics, 2007, p. 
75. 
316 Adrian Cioroianu, op. cit., p. 78. 

In aceeaşi lună, o analiză a CIA avertiza asupra erodării constante a puterii şi influenței 
lui Gorbaciov: „Recenta accelerare a evenimentelor politice din URSS ar putea produce 
curând discontinuități majore în politica sovietică şi schimbări substanţiale în conducerea la 


vârf. Preşedintele Gorbaciov pierde controlul asupra proceselor politice şi se va afla sub o 
presiune crescândă pentru a face o mişcare dramatică spre stânga sau spre dreapta, în 
încercarea de a recâştiga iniţiativa politică”. In acest context, era evocat şi riscul unei 
lovituri de stat la adresa sa." 

In perioada 2-13 iulie, Gorbaciov a prezidat cel de-al XXVIII- lea Congres al PCUS. 
Lucrările au urmat ritualul cunoscut: Gor- baciov a ţinut în plen un discurs prin care a 
încercat să-i motiveze pe cei prezenţi, anunţându-i că perestroika mai are nevoie de doar 
doi ani pentru a deveni victorioasă; iar delegaţii l-au reales secretar general al partidului. 
Lovitura de teatru s-a produs însă în penultima zi a congresului, când Elțîn şi-a manifestat 
fronda, prezentându-şi demisia din PCUS.518 

Cam în aceeaşi perioadă, Bush şi Baker au decis, cu pragmatism, că venise vremea să nu 
mai joace totul pe o singură carte şi să cultive relaţii şi cu un alt potenţial lider sovietic, în 
afara lui Gorbaciov, iar orientarea către Elțîn se impunea de la sine.*:* Mai târziu - când şi-a 
aşternut pe hârtie amintirile şi a putut citi mărturiile unora dintre „partenerii” săi americani, 
dar şi unele rapoarte ale CIA - Gorbaciov a scris cu amărăciune: „Dar, de la începutul anului 
1990, aşa cum se vede din documente care au fost apoi publicate şi au devenit cunoscute, 
o serie de lucrători ai serviciilor secrete americane şi personal ministrul american al 
Apărării, Dick Cheney, au început să-l convingă insistent pe preşedintele SUA să renunţe la 
«miza» sa monocentrică pe Gorbaciov şi să-l susţină pe B. Eltîn. Argumentul lor principal era 
faptul că planurile politice ale lui Elțîn referitoare la dezmembrarea şi lichidarea Uniunii 
Sovietice, ca şi la introducerea în 
317 Robert M. Gates, op. cit., p. 518. 

318 Adrian Cioroianu, op. cit., pp. 79-80. 

319 Michael R. Beschloss, Strobe Talbott, op. cit., p. 305. 

Rusia a pieței libere, necontrolate de stat, răspund mai bine intereselor naționale ale SUA 
decât linia politică a lui Gorbaciov, care este preocupat de modalitățile de a «atenua» 
socialismul de stat şi de a trece numai la o economie de stat «reglementată» ".320 

Dincolo de tristeţea îndreptată spre trecut a părintelui politicii de perestroika, trebuie 
spus că decizia Casei Albe de a stabili şi alte canale de comunicare cu Moscova nu însemna 
doar abandonarea cinică a lui Gorbaciov, ci - mai degrabă - asigurarea unei alternative. 
Deocamdată, soarta Uniunii Sovietice nu părea pecetluită. 

_ De altfel, s-a dovedit că administraţia de la Washington avea încă nevoie de Gorbaciov. 
In primele ore ale zilei de 2 august 1990, Irakul lui Saddam Hussein a ocupat micul emirat 
producător de petrol, Kuwait. În paranteză fie spus, CIA a eşuat lamentabil în anticiparea 
agresiunii irakiene. La 31 iulie, Agenţia încă mai susţinea că o invazie era improbabilă (de 
altfel, şi cei din KGB fuseseră prinşi pe picior greşit). Casa Albă a aflat despre agresiune abia 
când trupele irakiene se revărsau peste grani- ţă.*?! La cererea SUA, Consiliul de Securitate 
al ONU a adoptat, în aceeaşi zi, Rezoluţia nr. 660, care condamna invazia, cerea retragerea 
imediată şi necondiționată a Irakului şi solicita părţilor să înceapă negocieri. Până la 29 
noiembrie, Consiliul va mai adopta încă 11 rezoluţii pe această temă. Rezoluţia nr. 678/ 29 
noiembrie autoriza statele membre ONU să ia toate măsurile necesare împotriva Irakului, 
dacă acest stat nu se va retrage din Kuwait până la 15 ianuarie 1991, constituind baza 
legală a Războiului din Golf, în ipoteza în care Bagdadul nu se conforma. În toată această 
perioadă, Moscova nu şi-a exercitat dreptul de veto, plasându-se la „remorca americană”.%2 

A fost nevoie de eforturi diplomatice considerabile, astfel încât Kremlinul să adopte 
această atitudine. Încă din prima zi, 

320 Mihail Sergheevici Gorbaciov, op. cit., p. 546. 

321 Tim Weiner, op. cit., pp. 445-446. 

322 — Institutul de Istorie şi Teorie Militară, Războiul din Golf. Studiu politico- militar, 
Bucureşti, Editura Militară, 1991, pp. 43-44. 

323 Ibidem, p. 29. 

Prin ochii inamicului... | 129 

James Baker şi Eduard Şevardnadze s-au întâlnit pe aeroportul Vnukovo 2 din Moscova şi s- 
au pus de acord în privinţa unei declaraţii comune, care condamna invadarea emiratului de 
către armata lui Saddam Hussein. Gorbaciov se afla într-o situaţie neplăcută: Irakul era un 
stat aliat căruia Moscova îi furnizase armament. Mii de consilieri sovietici se aflau în ţară, 


asistând armata irakiană. Ca să nu mai pomenim despre faptul că URSS avea printre 
locuitorii săi peste 50 de milioane de musulmani. Prin urmare, nu putea accepta cu uşurinţă 
o acţiune militară americană pentru a-l scoate pe Saddam din Kuwait. Bush a încercat să-i 
măgulească orgoliul, propunându-i o întrevedere într-o capitală neutră din Europa. 
Intenţiona chiar să-i ofere un modest ajutor financiar. La 9 septembrie, cei doi şefi de stat s- 
au întâlnit la Helsinki, în Palatul prezidenţial al preşedintelui finlandez, Mauno Koivisto, 
reuşind să convină asupra unei declaraţii comune care conţinea următorul fragment: 
„Preferința noastră este să rezolvăm criza în mod paşnic şi vom fi uniţi impotriva agresiunii 
Irakului atâta timp cât există criza. Cu toate acestea, suntem hotărâți să vedem această 
criză terminată şi, dacă actualele măsuri nu reuşesc să-i pună capăt, suntem pregătiți să 
luăm în considerare măsuri adiționale, în conformitate cu Carta ONU. Trebuie să 
demonstrăm dincolo de orice dubiu că agresiunea nu foloseşte şi nu va folosi".524 

Gorbaciov alesese să pozeze în liderul raţional şi pacifist, apărător al dreptului 
internaţional şi, deşi a susţinut eliberarea necondiționată a Kuwaitului, a făcut tot posibilul 
să evite o confruntare terestră între americani şi irakieni.525 

La conferinţa de presă, el a fost întrebat de un reporter în ce măsură se poate face o 
legătură între abordarea sovietică şi ajutorul financiar propus de Washington. „Ar fi foarte 
simplist şi foarte superficial să se creadă că Uniunea Sovietică ar putea fi 
324 Michael R. Beschloss, Strobe Talbott, op. cit., p. 335, nota nr. 1. 

3235 Institutul de Istorie şi Teorie Militară, op. cit., p. 29. 

cumpărată cu dolari”? - a răspuns imperturbabil şeful de la Kremlin. 

Bush şi Gorbaciov s-au mai întâlnit la Paris, la 19 noiembrie 1990, la un summit al 
Conferinţei pentru Securitate şi Cooperare în Europa (CSCE). Pe lângă semnarea Tratatului 
referitor la reducerea forţelor convenţionale în Europa (Conventional Forces în Europe 
Treaty - CFE) potrivit căruia numărul total de tancuri, piese de artilerie şi vehicule blindate 
de luptă pe care Moscova le putea păstra la vest de Munţii Urali era cu aproape 70% mai 
mic decât în 198 9%, cei doi lideri au avut un tête-à-tête în timpul căruia au discutat, din 
nou, despre probleme legate de situaţia din Golful Persic. Intre timp, la 3 octombrie 1990, 
Germania îşi sărbătorise, cu fast şi bucurie, reunificarea, iar la 15 octombrie 1990 Gorbaciov 
fusese desemnat câştigător al Premiului Nobel pentru Pace, ca o recunoaştere a iniţiativelor 
prin care a promovat pacea internaţională - inclusiv cele care au condus la schimbările 
politice din Europa Răsăriteană. Totodată era aclamat pentru contribuţia sa la încheierea 
Războiului Rece. In articolul din The New York Times care anunţa acordarea prestigiosului 
premiu, erau prezentate datele unui sondaj de opinie care indicau că 49% (dintr-un eşantion 
de 960 de americani) dintre cei intervievaţi considerau că superputerile abandonaseră con- 
fruntarea, faţă de 43% care nu erau de acord cu această afirmaţie. In sondajele precedente, 
majoritatea americanilor considera că Războiul Rece nu luase încă sfârşit.*28 
326 A se vedea Joint News Conference of President Bush and Soviet President Mikhail 
Gorbachev în Helsinki, Finland, 9 septembrie 1990, George Bush Presidential Library and 
Museum at Texas A&M University, la http://bushlibrary.tamu.edu/research/ 
public_papers.php?id=2207&year=1990&month=9, pagină consultată la 2 iulie 2014. 

327 Michael R. Beschloss, Strobe Talbott, op. cit., p. 365. 

328Sheila Rule, Evolution în Europe. Gorbachev Gets Nobel Peace Prize For Foreign Police 
Achievements, „The New York Times”, 16 octombrie 1990, p. Al şi p. A12. 

La Paris, Gorbaciov a cinat cu Bush la reşedinţa ambasadorului Statelor Untte 277 Discuţia 
a fost cordială, pe alocuri chiar sentimentală. Bush a adoptat un ton cald, amical: „Mă bucur 
să vă văd. Mă gândesc mereu la dumneavoastră. Treceţi printr-o perioadă dificilă. Desigur, 
nu vreau să mă amestec în treburile voastre interne, dar permiteţi-mi să spun: vom încerca 
să facem tot ceea ce putem pentru a vă ajuta în misiunea dumneavoastră împovărătoare”. 
Apoi l-a felicitat pe Gorbaciov pentru primirea Premiului Nobel, ba chiar l-a măgulit 
spunându-i că vestea a fost primită cu căldură la Washington. De asemenea, l-a încurajat, 
afirmând că această onoare reprezintă totodată expresia încrederii că va izbuti să ducă 
până la capăt reformele. Schimbând subiectul, Bush i-a mărturisit lui Gorbaciov că, în urmă 
cu câteva zile, fusese oaspetele cancelarului german Helmut Kohl, prilej cu care vizitase 
unele baze americane din Germania. Se uitase în ochii „băieţilor”, care sunt „copiii şi nepoţii 


noştri” şi se gândise că nu ar vrea să-i trimită la război, un sentiment pe care, desigur, îl 
împărtăşise cândva şi Gorbaciov privind la tinerii săi militari. În acest moment, Bush a 
abordat frontal subiectul care-l interesa cel mai mult: „In această privinţă, am nevoie de 
ajutorul dumneavoastră. Trebuie să adoptăm în cadrul ONU o rezoluţie care să aprobe 
adoptarea măsurilor necesare, respectiv folosirea forţei, pentru a-l convinge pe Saddam 
Hussein că trebuie să se conformeze cerinţelor stabilite de ONU. Sincer vorbind, nu văd 
niciun alt mod de a-l convinge că trebuie să facă ceea ce toată lumea îi solicită”. 

In opinia noastră, Bush şi-a demonstrat astfel încă o dată măiestria de manipulator subtil 
al interlocutorului, de data aceasta apelând la „coarda sensibilă” a liderului sovietic. In lim- 
baj comun, mesajul său era simplu: „lată, mă gândesc la tine, ştiu 
322 Michael R. Beschloss, Strobe Talbott, op. cit., p. 360. 

30 Record of a Conversation between M. S. Gorbachev and President of the US 

George Bush în Paris, November 19,1990, Digital Archive, Woodrow Wilson International 

prin ce treci, te înţeleg, o să încerc să te ajut. Ințelege-mă şi tu şi ajută-mă! Să arătăm lumii 
că suntem împreună în povestea asta”. 

In continuare, Bush l-a comparat pe Saddam cu Hitler şi a menţionat că opinia publică 
americană susţine, în mare măsură, intervenţia, deşi el însuşi ar fi preferat să nu fie 
necesară. Preşedintele american i-a dat de înţeles omologului său că nu doreşte să-i forţeze 
mâna în niciun fel, tocmai de aceea a preferat să-i vorbească între patru ochi: „Cele două 
state ale noastre au fost inamice, dar în prezent colaborează. Chiar dacă în situaţia dată nu 
mă puteți ajuta, vom coopera cu toate acestea. Dar eu vă cer să mă ajutaţi să-i trimit lui 
Saddam acest semnal. Considerăm că va fi de ajuns [pentru a-l obliga] pe Saddam să facă 
ceea ce i se cere". 3” 

Gorbaciov s-a lăsat înduplecat. A spus că nu vrea să-l vadă pe Bush la ananghie, că ar fi 
de preferat ca războiul - care s-ar putea transforma pentru americani într-un alt Vietnam - 
să nu înceapă şi s-a declarat de acord cu adoptarea rezoluţiei. A avut şi o mică rezervă: 
rezoluţia, care putea fi adoptată cât timp SUA deţineau conducerea rotativă a Consiliului de 
Securitate, trebuia să fie „bipolară”. Adică să autorizeze folosirea forţei pe de o parte, dar, 
pe de altă parte, să-i acorde şi lui Saddam o ultimă şansă, respectiv o perioadă în care să se 
retragă din Kuwait - până la mijlocul lunii ianuarie 1991. Bush a acceptat imediat, apreciind 
că şi chinezii (care au, la rândul lor, drept de veto), ar putea fi de acord cu o asemenea 
formulă.3%? 

Prin urmare, adoptarea Rezoluţiei nr. 678/ 29 noiembrie, pe care am evocat-o anterior, 
nu a întâmpinat probleme. Rezultatul votului a fost 12 voturi pentru, două împotrivă (Cuba 
şi Yemen - care, nefiind membri permanenţi ai Consiliului de Securitate, nu aveau drept de 
veto) şi o abţinere (China).%% 

Operaţiunea „Furtună în deşert” a început la 17 ianuarie 1991, după ce expiraseră toate 
ultimaturile ONU care ar fi 
31 Ibidem. 

332 Ibidem. Vezi şi Michael R. Beschloss, Strobe Talbott, op. cit., p. 360. 

33 Institutul de Istorie şi Teorie Militară, op. cit., p. 44. 

trebuit să-l determine pe dictatorul irakian să se retragă din Kuwait. În Războiul din Golf, 
victoria forţelor multinaționale, conduse de SUA, a fost rapidă. La 28 februarie 1991, 
preşedintele Bush anunţa deja încetarea luptelor. lrakienii fuseseră scoşi din Kuwait. Armata 
lor nu mai reprezenta o ameninţare: 29 dintre cele 42 de divizii fuseseră complet distruse, 
peste 3000 de tancuri şi în jur de 1900 de tunuri fuseseră scoase din luptă. Numărul 
prizonierilor se ridica la aproape 200000. Irakul se văzuse forţat să accepte necondiţionat 
toate rezoluţiile ONU. Dar prima „victimă colaterală” a războiului se înregistrase la 
Moscova. La 20 decembrie 1990, Eduard Şevardnadze, ministrul sovietic de Externe, a 
demisionat.** Pierderea glacisului strategic în Europa, reunificarea Germaniei, revendicările 
tot mai puternice ale Statelor Baltice, şi, în sfârşit, criza din Golf provo- caseră mari 
nemulțumiri în rândul comuniştilor din linia dură, conservatoare. Şevardnadze era ţinta unor 


critici acerbe pentru poziţia sa de cedare în faţa SUA, fiind în aceeaşi măsură afectat de 
atitudinea şefului său de la Kremlin, prea puţin dispus să-i ia apărarea în public, 228 Gorbaciov 
însuşi se afla într-o poziţie incomodă, confruntându-se nu numai cu provocările externe, ci şi 
cu cele interne: probleme economice şi sociale insurmontabile, dublate de răzvrătirea 
republicilor, tot mai sfidătoare la adresa Uniunii. Un Raport Informativ Zilnic (National 
Intelligence Daily - N/Dj, emis de CIA la 24 ianuarie, cuprindea o secţiune intitulată „Crizele 
şi momentele lor de cotitură”, în care se arăta, printre altele: „Gorbaciov a declanşat un 
conflict fără un program concret şi cu şanse reduse de reuşită pe termen lung. El nu va ieşi 
decât cu mare greutate din această situaţie dificilă pentru care este răspunzător în mare 
măsură şi nu e deloc imposibil să 

334 Despre Războiul din Golf, a se vedea, de pildă, Richard Alan Schwartz, Encyclopedia of 
the Persian Gulf War, Jefferson, NC, McFarland & Company, 1998, passim. 

devină principala sa victimă”. Mai grav, chiar unele publicaţii sovietice începeau să pună 
la îndoială politicile liderului sovietic. Indirect, înfrângerea armatei lui Saddam Hussein 
reprezenta o umilinţă şi pentru Uniunea Sovietică, întrucât, la urma urmei, mare parte din 
tehnica de luptă irakiană distrusă cu atâta uşurinţă de americani fusese furnizată de 
Moscova, care contribuise şi la antrenarea militarilor irakieni. La 12 februarie, ziarul 
Sovietskaia Rusia îşi informa cititorii că hotărârea guvernantilor sovietici de a permite 
coaliţiei formate de americani să folosească forţa împotriva Irakului „pusese capăt 
existenţei URSS ca mare putere”.358 

Un raport al Oficiului CIA pentru Analize Sovietice (SOVA), datat 25 aprilie 1991, era încă 
şi mai devastator. Intitulat Cazanu/ sovietic, documentul surprinde astăzi prin acuitatea cu 
care a prevăzut desfăşurările ulterioare. Prima frază este grăitoare: „Criza economică, 
aspiraţiile spre independenţă şi forţele anticomuniste destramă Imperiul sovietic şi sistemul 
de guvernare”.*% Analiştii americani apreciau că Boris Elțîn devenise adversarul fostei ordini 
şi avea şanse reale de a deveni primul preşedinte al Rusiei ales prin scrutin universal, 
căpătând astfel o legitimitate de netăgăduit. În schimb, credibilitatea lui Gorbaciov se 
apropia de zero, politicile sale neaducând rezultatele sperate, iar economia aflându-se într-o 
„spirală descendentă”. Până şi unii dintre apropiații săi începeau să-l părăsească. La nivelul 
opiniei publice, un sondaj de opinie dezvăluia că 52% dintre respondenţi (cetăţeni sovietici!) 
considerau că ipocrizia este trăsătura care-l caracterizează cel mai bine. În aceste condiţii, 
se considera că dinozaurii comunişti ar putea fi tentaţi să încerce să-şi impună controlul „cu 
sau fără Gorbaciov”, dar se estima (cu acuratețe, după cum s-a putut vedea ulterior), că un 
eventual puci nu avea şanse de reuşită. Specialiştii CIA intuiau, corect, că naționalismul, 
separatismul şi aspiraţia spre independenţă reprezentau cea mai 
337 Michael R. Beschloss, Strobe Talbott, op. cit., p. 403. 

Bielorusia, Georgia şi Ţările Baltice.5% 

În aceste condiţii, administraţia de la Casa Albă nu avea niciun interes să arunce banii 
contribuabilului american în „cazanul sovietic”. Dimpotrivă. Spre dezamăgirea sa, Gorbaciov 
avea să constate că nu putea miza pe sprijinul financiar al SUA, în care îşi pusese atâtea 
speranţe, pentru a mai îndulci situaţia economică precară a Uniunii Sovietice. Deşi, în iunie, 
primise cu satisfacţie vestea că americanii acordau URSS un credit de 1,5 miliarde de dolari 
pentru a cumpăra grâne, ajutorul era practic nesemnificativ. Războiul din Golf costase 100 
de miliarde de dolari, bani care fuseseră adunaţi imediat - le reproşa el interlocutorilor de la 
Washington - de ce nu s-ar fi strâns şi pentru perestroika o sumă similară?*! La 17 iulie, 
Gorbaciov s-a întâlnit la Londra cu Bush, în marja unei reuniuni a Grupului celor mai 
importante şapte state industrializate (G7Ţ De data aceasta, el nu şi-a putut reţine 
amărăciunea, reproşându-i preşedintelui american că nu ar considera că este în interesul 


SUA ca URSS să se bucure de prosperitate. leşirea sa era generată şi de şocul resimţit de 
modul în care fusese reflectată venirea sa la Londra de presa internaţională. Obişnuit să fie 
aclamat de media din Occident, se vedea acum ridiculizat: era privit drept „cerşetorul 
comunist” care stătea cu „pălăria în mână” în faţa „părinţilor capitalismului”. La finalul 
discuţiilor avute şi cu alte autorităţi din Grupul Celor Şapte, liderul sovietic nu a obţinut 
altceva decât gratuite urări de bine.*? 

Cei doi lideri s-au revăzut, peste numai câteva zile, la 30 iulie, cu prilejul primei vizite pe 
care Bush senior o făcea la Moscova, în calitate de preşedinte. A fost o întâlnire mai 
fructuoasă: după zece ani de negocieri dificile, tratatul START era, în sfârşit, semnat. Cu 
acest prilej, Bush s-a întâlnit şi cu Boris Elțîn, care era, din 12 iunie 1991, primul preşedinte 
al Rusiei ales prin vot 
30 Ibidem, pp. 111-119. 

31 Martin McCauley, op. cit., p. 124. 

342 Michael R. Beschloss, Strobe Talbott, op. cit., pp. 522-523. 

universal. De aici, liderul american s-a îndreptat spre Kiev, unde a ţinut un discurs în faţa 
parlamentului ucrainian. Spre stoparea asistenţei, el l-a lăudat pe Gorbaciov pentru 
eforturile sale, susţinând că acesta a înfăptuit lucruri extraordinare, iar politica sa a avut 
drept obiective libertatea, democraţia şi bunăstarea economică. Mai mult, el le-a 
recomandat ucrainienilor să nu caute independenţa în dauna libertăţii şi i-a avertizat că SUA 
nu-i vor sprijini pe cei care promovează „naționalismul sinucigaş, bazat pe ură etnică”.3® Nu 
doar ucrainienii au fost şocaţi. William Safire a comentat ironic evenimentul, în paginile 
cotidianului The New York Times, caracterizându-l drept „discursul laş din Kiev”.3 Poate că 
Bush s-a simţit dator să-i întoarcă lui Gorbaciov o mică favoare prin gestul său. Dar, mai 
presus de orice, el ar fi preferat de fapt să încurajeze menţinerea unei Uniuni Sovietice 
slăbite şi dependente economic de Occident, care ar fi deţinut controlul ferm al armelor 
nucleare, în loc să se vadă nevoit să negocieze cu patru noi puteri nucleare (Rusia, 
Bielorusia, Ucraina şi Kazahstan), a căror politică putea deveni imprevizibilă.3%5 

La 1 august 1991, a fost publicată noua Strategie de Securitate Naţională, care încerca 
să călăuzească politica SUA într-o lume post-Război Rece. De la adoptarea precedentului 
document, pe lângă Războiul din Golf, în urma căruia se putea vorbi despre „o nouă ordine 
mondială”, se mai produsese un eveniment important, mai ales din punct de vedere 
simbolic: la 1 iulie 1991, la Praga, Pactul de la Varşovia se autodesfiinţase.2% În perspectivă, 
relaţiile cu Uniunea Sovietică rămâneau o preocupare majoră. De remarcat că statutul URSS 
era mai degrabă incert - un fost 
3“ Serhii Plokhy, The Last Empire. The Final Days of the Soviet Union, London, Oneworld 
Publications, 2014, p. 64. 

"H Sean Wilentz, op. cit., p. 313. 

SS Pierre Lorrain, /ncredibila alianță Rusia-Statele Unite, Bucureşti, Editura Ştiinţelor 
Sociale şi Politice, [2002], p. 77. 

346Mioara Anton (ed.), România şi Tratatul de la Varşovia. Conferinţele miniştrilor Afacerilor 
Externe şi ale adjuncților lor (1966-1991), Bucureşti, Editura Alpha MDN, 2009, p. 1230. 

viitorul său: 

„De peste 40 de ani, marea strategie americană de îngrădire a reflectat o epocă de 
expansiune a puterii sovietice, a agresiunii sovietice şi comunismului sovietic. Totuşi, 
descoperim acum că Uniunea Sovietică este mult mai concentrată asupra sa, întrucât se 
luptă cu propriile crize interne. Nu ştim pe ce drum va apuca Uniunea Sovietică în cele din 
urmă, dar o revenire a superputerii inamice cu care ne-am confruntat peste 40 de ani este 
puțin probabilă". Cu toate acestea, Uniunea Sovietică rămânea singurul stat care avea 
capacitatea militară de a distruge societatea americană printr-un singur atac cataclismic, iar 
modernizarea forţelor sale strategice continua, în ciuda formidabilelor constrângeri 
economice. 

Strategia aprecia că unele „elemente ale relaţiilor americano- sovietice vor rămâne 
competitive şi există întotdeauna pericolul unei reapariţii a confruntării”. De asemenea, 
evoluţia relaţiilor bilaterale avea să depindă de modul în care Uniunea Sovietică avea să îşi 
rezolve problemele, întrucât: „Ordinea internă a unui stat se reflectă în cele din urmă în 


comportamentul său extern. Vom rămâne atenţi la potenţialele consecinţe strategice ale 
unei reveniri la politicile totalitare” "7 

In aceeaşi lună, s-a dovedit că administraţia de la Washington avea de ce să-şi manifeste 
circumspecţia faţă de Moscova. La 19 august 1991, comuniştii antireformişti au încercat o 
lovitură de stat împotriva preşedintelui URSS. De altfel, Gorbaciov a fost avertizat, încă din 
20 iunie, chiar de către Casa Albă, că urmează să aibă loc o tentativă de înlăturare a sa de 
la putere.” Puciul a eşuat la 21 august, în urma acţiunilor decisive ale popularului şi 
energicului Elțîn. Arestat pentru o scurtă perioadă, Gorbaciov a fost reinstalat în funcţiile 
deţinute. Dar, după cum observa 
347 The White House, National Security Strategy of the United States, Washington, DC, 
august 1991, p. 1. 

38 Ibidem, p. 6. 

39 Vasile Buga, Din enigmele puciului de la Moscova din august 1991, în Constantin 
Corneanu, Adrian Pop, op. cit, p. 187. 

istoricul rus Roi Medvedev, istoria Uniunii Sovietice s-a încheiat odată cu acest capitol, chiar 
dacă „agonia... a mai continuat câteva luni”.350 

Prima analiză elaborată de CIA după puciul de la Moscova, în septembrie 1991, avea 
aceeaşi concluzie: „URSS şi sistemul său comunist au murit” (subl.n.). Până şi titlul 
acestei Estimări speciale (SNIE) era grăitor - Republicile din fosta URSS (subl.n.): 
Perspective pentru anul următor. Dar, dacă Uniunea Sovietică decedase, era mai complicat 
de desluşit ce fel de structură îi va lua locul. In acest sens, erau conturate trei posibile 
scenarii: 1. URSS se va transforma într-o confederație (republicile urmau să- şi coordoneze 
economia, apărarea şi politica externă); 2. unele dintre fostele republici sovietice alegeau să 
închege o formă de asociere politică limitată, în timp ce altele, precum Ucraina, şi-ar fi 
urmat propriul drum; 3. Uniunea Sovietică se va dezintegra.**: După cum se poate lesne 
constata, ultimele două scenarii combinate întrezăreau viitorul. 

Bush şi Gorbaciov s-au mai întâlnit, pentru ultima oară într- un context oficial, la Madrid, 
în 29-30 octombrie 1991, cu ocazia unei conferinţe de pace pentru Orientul Mijlociu. 
Conferinţa era patronată de SUA şi Uniunea Sovietică, dorindu-se emblematică pentru noul 
parteneriat americano-sovietic. La Madrid, Gorba- ciov era de nerecunoscut, părând mai 
degrabă absent sau absorbit de grijile legate de casă. În convorbirile particulare cu Bush, a 
vorbit despre complexitatea crizei cu care se confrunta, afirmând că ar fi stupid ca liderii 
republicilor să meargă pe calea „secesiunii”. La conferinţa comună, preşedintele american a 
ţinut să-l încurajeze în faţa reporterilor şi a lumii întregi: „Încă eşti stăpân pe 
situaţie!”352 
30 Ibidem, p. 209. 
351Central Intelligence Agency, The Republics of the Former USSR: The Outlook for the Next 
Year (SNIE 11-18.2-91), septembrie 1991, în Benjamin B. Fischer, op. cit., pp. 185-214. 

332 Michael R. Beschloss, Strobe Talbott, op. cit., pp. 570-572. 

La 1 decembrie 1991, aproape 90,3% dintre votanţii ucrai- nieni s-au declarat în favoarea 
separării de Uniunea Sovietică.*5 Bush îşi anunţase public intenția de a recunoaşte 
independenţa Ucrainei încă de la 28 noiembrie, spre amărăciunea conducătorului sovietic.55* 
La 8 decembrie, fără ştiinţa lui Gorbaciov, Boris Elțîn (Rusia), Leonid Kravciuk (Ucraina) şi 
Stanislav Şuşkevici (Bielorusia) s-au întâlnit lângă Brest, în pădurea Belovejskaia şi au 
convenit asupra dispariţiei Uniunii Sovietice în calitate de subiect de drept internaţional. În 
mod grăitor, ei l-au informat asupra acestei decizii mai întâi pe Bush şi abia apoi pe 
Gorbaciov.” La 21 decembrie, în capitala kazahă Alma Ata, 11 dintre cele 15 foste republici 
sovietice (fără cele trei state baltice şi Georgia) decideau constituirea Comunităţii Statelor 
Independente (CSI). In aceste condiţii, lui Gorbaciov - care din 24 august se retrăsese din 
funcţia de secretar general al Partidului Comunist din Uniunea Sovietică - nu-i mai rămânea 
decât să-şi prezinte demisia din funcţia de preşedinte al Uniunii Republicilor Sovietice 
Socialiste. O va face la 25 decembrie, într-o alocuţiune televizată. Cu câteva ore înainte de a 
face acest anunţ, el l-a sunat pe Bush, la Camp David: „Dragul meu George, numai bine! 
Dă-mi voie să încep cu ceva plăcut. Un Crăciun fericit ţie, Barbarei şi familiei tale!" 
Conversaţia a fost caldă, un rememeber emoţionant al legăturii care se crease între ei de-a 


lungul timpului, întrerupt din când în când de exprimarea speranţei în viitor. La finalul 
dialogului, Bush a promis că va întreţine prietenia cu Gorbaciov şi cu consoarta sa, Raisa: 
„Barbara şi cu mine preţuim nespus de mult această prietenie".** 

Uniunea Sovietică încetase să mai existe. In timp ce drapelul roşu era coborât de pe 
Kremlin, Bush îşi ţinea, din Biroul Oval, propriul discurs televizat. Cu acest prilej, el l-a 
omagiat pe ex- preşedintele sovietic pentru eforturile depuse în sprijinul păcii mondiale. 
Fără a vorbi despre înfrângerea URSS, pentru a-l 
33 Adrian Cioroianu, op. cit., p. 115. 

354 Michael R. Beschloss, Strobe Talbott, op. cit., p. 573. 

355 Martin McCauley, op. cit., p. 127. 

36 Michael R. Beschloss, Strobe Talbott, op. cit., p. 591. 

menaja pe Gorbaciov, a proclamat doar sfârșitul Războiului Rece: „Timp de peste patruzeci 
de ani, Statele Unite au condus Occidentul în lupta împotriva comunismului şi a amenințării 
pe care o reprezenta el la adresa valorilor noastre principale. Această confruntare a luat 
sfârşit".557 

Brent Scowcroft împărtăşea acelaşi sentiment de uşurare şi de satisfacţie abia cenzurată: 

„Se terminase. Un eveniment pe care nu mi-aş fi imaginat niciodată că îl voi vedea în 
timpul vieţii mele chiar s-a produs. Mia lăsat o senzație de amorțeală, de neîncredere. Nu 
pentru că nu lam văzut venind. Eram obişnuit, chiar oarecum călit, să privesc la un 
Gorbaciov în mod constant asediat, dar semnele unei deteriorări rapide după tentativa de 
lovitură de stat erau fără echivoc. Nu, evenimentele indicau o tendință clară; era mai ales 
incapacitatea pură de a înțelege că un astfel de eveniment istoric s-ar putea produce într- 
adevăr. Reactia mea inițială la coborârea steagului de pe Kremlin pentru ultima oară a fost 
una de mândrie fată de rolul nostru în atingerea acestui rezultat. Am muncit din greu 
pentru a împinge Uniunea Sovietică în această direcţie, într-un ritm care să nu 
provoace o explozie la Moscova şi, cu atât mai putin, o conflagrație mondială 
(subl.n.) - care nu era în perspectivă istorică un eveniment neaşteptat în timpul agoniei 
marilor imperii".**% Desigur, admite Scowcroft, americanii îşi făcuseră partea lor de treabă. 
De rest se ocupase Gorbaciov, care avusese meritul de a încerca să reformeze un sistem 
care nu putea fi reformat. 

337 Ibidem, p. 592. 
35 George Bush şi Brent Scowcroft, op. cit., p. 563. 
CONCLUZII 

În 1835, la apariţia Democraţiei lui Tocqueville, probabil că mulţi cititori au fost 
nedumeriţi de afirmaţia profetică a acestuia, conform căreia viitorul va fi marcat de 
confruntarea globală dintre ruşi şi americani.™? Istoria avea să-i dea dreptate. 

A fost nevoie de un „război de şaptezeci şi şapte de ani” (1914-1991), dacă acceptăm 
teza istoricului Neagu Djuvara, pentru a determina puterea „căreia îi revenea de acuma 
rolul de a domina ultima fază a civilizaţiei occidentale.5% 

În 1991, la finalul ultimului capitol al conflictului, Războiul Rece, nu exista niciun dubiu în 
privinţa învingătorului. 

359 „Pe pământ sunt acum două mari popoare care, pornite din două puncte 
diferite, par că avansează spre acelaşi scop: ruşii şi americanii (subl.n.). Ambele au 
crescut în obscuritate; şi în timp ce lumea se uita în altă parte, ele au ajuns în primul rang al 
naţiunilor şi oamenii au descoperit, aproape în acelaşi timp, şi naşterea şi măreţia lor. Toate 
celelalte popoare par că au atins limitele trasate de natură şi că de acum înainte nu trebuie 
decât să le păstreze; dar aceste două popoare sunt în creştere; toţi ceilalţi, fie că s-au oprit, 
fie că avansează foarte greu doar cele două evoluează într-un ritm susţinut şi rapid pe un 
drum căruia nimeni nu-i vede capătul. Americanul combate obstacolele pe care i le pune în 
faţă natura; rusul se luptă cu oamenii. Unul luptă cu pustietatea şi barbaria, celălalt cu 
civilizaţia înarmată cu toate armele ei; astfel, victoriile americanului sunt obţinute cu 
brăzdarul plugarului, cele ale rusului - cu sabia soldatului. Pentru a-şi atinge scopul, 
primul se sprijină pe interesul personal pe care îl lasă să acţioneze fără să-l 
dirijeze, pe forţa şi raţiunea indivizilor. Cel de-al doilea concentrează într-un 
singur om întreaga putere a societăţii. Primul are ca principal mijloc de acţiune 
libertatea, cel de-al doilea - servitutea. Punctele lor de plecare sunt diferite, căile 


diverse; totuşi, fiecare dintre ei pare a fi chemat, datorită unui plan secret al 
Providenţei, să ţină într-o zi, în mâinile sale, destinele unei jumătăţi de lume 
(subl.n.)”. Alexis de Tocqueville, Despre democrație în America, vol. |, Bucureşti, 
Humanitas, 1995, pp. 501-502. 

3“ Neagu Djuvara, Războiul de şaptezeci şi şapte de ani şi premisele hegemoniei americane 
(1914-1991). Eseu de istorie-politologie, Bucureşti, Humanitas, 2008, p. 6. 

Începând din 1989, Uniunea Sovietică a pierdut întâi glacisul strategic construit cu atâta 
efort de către Stalin, la sfârşitul celui de Al Doilea Război Mondial?$!, în timp ce Statele Unite 
şi-au menţinut prezenţa militară în Europa, ba mai mult, au consolidat NATO prin 
reunificarea Germaniei în cadrul Alianţei, un an mai târziu. Apoi, URSS însăşi s-a destrămat 
în 1991, rezultatul fiind 15 republici independente, dintre care cea mai importantă, Fe- 
deraţia Rusă, a fost împinsă din punct de vedere geopolitic într-o „fundătură continentală”. 
Şi mai semnificativ, Rusia a revenit teritorial la graniţele din vremea lui Petru cel Mare?®?, şi 
- cu atât mai dureros - s-a despărţit de Ucraina. A devenit, dintr-o super- putere mondială, o 
simplă putere regională, abandonând exclusiv Statelor Unite râvnitul statut. Economia sa 
era secătuită, fiind dependentă de sprijinul Vestului. La nivel militar, Pactul de la Varşovia s- 
a desfiinţat, iar Moscova a acceptat reduceri semnificative ale arsenalului său. Din punct de 
vedere ideologic, Rusia şi-a renegat însăşi ideologia în virtutea căreia pretinsese preemi- 
nenţa planetară şi s-a convertit, fie şi de faţadă, la valorile Occidentului: economie de piaţă, 
stat de drept, separaţia puterilor, alegeri libere etc. După cum observa François Furet, 
comunismul se termină în neant, iar dispariţia Imperiului sovietic lasă în urmă o tabu/a rasa: 
„nici principii, nici coduri, nici instituţii, nici măcar o istorie". 

Oare ce alt rezultat ar fi fost mai dezirabil pentru Washington? Cum ar fi putut fi atins şi 
cu ce costuri, umane şi materiale? O capitulare necondiționată a Kremlinului - în urma unei 
conflagrații apocaliptice ce ar fi reclamat pierderi, umane şi 
361 Laurențiu Constantiniu, Uniunea Sovietică între obsesia securității şi insecurităţii, 
Bucureşti, Editura Corint, 2010, p. 265. 

362 Henry Kissinger, Are nevoie America de o politică externă? Către diplomația secolului XXI, 
[Bucureşti], Incitatus, 2002, p. 63. Frontierele Rusiei au fost restrânse „la ceea ce fuseseră 
cam la 1600 spre Vest, adică imediat după domnia lui Ivan cel Groaznic” - Zbigniew 
Brzezinski, Marea tablă de şah. Supremația americană şi imperativele sale geostrategice, 
Bucureşti, Univers Enciclopedic, 2000, p. 103. 

363 François Furet, Trecutul unei istorii. Eseu despre ideea comunistă în secolul XX, Bucureşti, 
Humanitas, 1996, pp. 7-8. 

materiale, de neconceput inclusiv pentru câştigător - şi care ar fi dus la ocuparea militară a 
unei Moscove fumegânde şi la dictarea constituţiei de către un general american? 

Victoria SUA este nu doar deplină, ci şi elegantă, fiind obţinută în mod paşnic, în urma 
unei perioade de destindere şi de negocieri intense. La sfârşitul Primului Război Mondial, 
Rusia bolşevică, ulterior Uniunea Sovietică, s-a văzut izolată, un stat paria al sistemului 
internaţional, căpătând complexul de cetate asediată şi fiind nevoită să colaboreze cu alte 
state revizioniste, precum Germania. După Al Doilea Război Mondial, Uniunea Sovietică s-a 
regăsit în tabăra coaliţiei învingătoare, trupele Armatei Roşii avansând până la Berlin şi 
impunând propriul sistem social-politic ţărilor „eliberate”, ceea ce i-a permis ulterior să 
amenințe Occidentul şi să ridice ambiţii globale. La sfârşitul Războiului Rece, SUA şi-au 
asumat misiunea de a transforma fostul adversar de moarte într-un actor clasic şi 
responsabil al comunităţii internaţionale. Şi, pe cât este posibil, au încercat să menajeze 
respectul de sine al Rusiei şi vanitatea sa rănită. Moscovei i s-a oferit rolul de partener, de 
mai mică anvergură, e adevărat, al SUA, rol cu care trebuia să se acomodeze treptat. 

Dar eleganța nu exclude echivocul. Războiul Rece a început fără o declaraţie şi s-a 
încheiat fără un tratat.3% Se mai poate vorbi despre câştigători şi perdanţi? A fost Moscova 
într-adevăr atrasă pe orbita Occidentului? Fostul consilier pe probleme de securitate 
naţională al preşedintelui Carter, Zbigniew Brzezinski, 

364 Don Juan Manuel de Castille et Leon a inventat expresia „Război Rece” în secolul al 
XIV-lea, pentru a descrie conflictul din Spania între creştini şi musulmani; un conflict în care 
ostilitățile au început fără declaraţie de război şi s-au sfârşit fără un tratat de pace. Bernard 


mA 
| 


Mannes Baruch a folosit din nou termenul într-un discurs rostit în Columbia, la 16 aprilie 
1947, pentru a caracteriza starea relaţiilor internaţionale din perioada postbelică. Cam în 
aceeaşi perioadă, Walter Lippman a publicat o carte cu acelaşi titlu, de aceea e greu de 
spus cine a „reînviat” acest termen. Constantin Hlihor, Colapsul imperiului sovietic. O 
explicație prin teoria rarității evenimentelor din istoria universală, în Constantin Corneanu, 
Adrian Pop, op. cit., pp. 71-72.Vezi şi Andre Fontaine, /storia Războiului Rece, vol. |, 
Bucureşti, Editura Militară, 1992, p. 8. 

a surprins foarte bine situaţia: „Spre deosebire de Germania şi Japonia, Rusia n-a fost nici 
ocupată, şi nici supusă «reeducării» politice de către învingătorii Războiului Rece şi nici nu 
s-a ocupat de o reconstrucție socială extinsă sub directa lor supraveghere. Pentru 
majoritatea ruşilor, rezultatul a fost ambiguu şi confuz. Majoritatea, la început, nu s-a simţit 
învinsă; mulți, mai târziu, au fost decepționați; puțini au fost receptivi față de tutelajul 
vestic "36 

Nimeni însă n-a putut să nege nuda realitate, de neînchipuit, poate, doar cu câteva zile 
înainte: prăbuşirea Uniunii Sovietice. Cauzele acestui deznodământ sunt multiple şi 
disparate, de ordin intern şi extern, astfel încât este imposibil s-o distingem pe cea 
principală. Una dintre ele, oricum, este slăbiciunea fundamentală şi originară a regimului 
sovietic însuşi, care s-a dovedit incapabil să asigure prosperitatea promisă tocmai clasei 
muncitoare pe care se lăuda că o reprezintă. Uniunea Sovietică a pierdut Războiul Rece, 
înainte de toate, în frigiderul propriilor cetăţeni, chiar dacă liderii sovietici nu ar fi admis 
niciodată acest lucru, după cum s-a văzut la 24 iulie 1959, în timpul celebrei „dispute din 
bucătărie” dintre vicepreşedintele Statelor Unite, Richard Nixon, şi premierul sovietic Nikita 
Hruşciov.3% În 1986, membrii Biroului Politic, care anterior nu avuseseră acces la astfel de 
informaţii, aveau să afle cu perplexitate cum era construit bugetul sovietic. Cifrele erau 
ameţitoare. Aproximativ 40% (sici) din buget era destinat cheltuielilor legate de apărare. 
365 Zbigniew Brzezinski, Triada geostrategică. Convieţuirea cu China, Europa, Rusia, 
Bucureşti, (istoria, 2006, p. 115. 

366 a 24 iulie 1959, Statele Unite au deschis o expoziţie de produse industriale şi 
electrocasnice de larg consum în Uniunea Sovietică, într-o clădire din apropierea Parcului 
Sokolniki din Moscova. La inaugurare a participat, din partea americană, vicepreşedintele 
Richard Nixon, iar, din partea sovietică, însuşi conducătorul sovietic Nikita Hruşciov. 
Evenimentul avea să devină faimos pentru celebra „dezbatere din bucătărie” dintre cei doi 
lideri. Nixon şi Hruşciov s-au oprit în faţa unei bucătării echipate complet şi au început o 
polemică despre progresele tehnologice ale ţărilor lor. Vezi Yale Richmond, 7he 1959 
Kitchen Debate, în „Russian Life”, iulie/ august 2009 pp. 42-47. De asemenea, vezi Sarah T. 
Phillips, Shane Hamilton, 7he Kitchen Debate and Cold War Consumer Politics: A Brief 
History with Documents, Bedford, St. Martin's, 2014, passim. 

Pe lângă acestea, Moscova îşi subvenţiona nu doar sateliții din Europa, ci şi statele 
clientelare din întreaga lume. Vietnamul înghiţea anual 40 de miliarde de ruble. Cuba era 
mai ieftină, costa doar 25 de miliarde de ruble, Siria 6 miliarde, şi aşa mai departe. Din anii 
1950, sovieticii au furnizat mari cantităţi de echipament şi tehnică militară (inclusiv tancuri, 
avioane şi rachete) unor state precum Irak, Libia şi Siria, fără a primi nicio rublă.* „Uniunea 
Sovietică a acordat dreptul de a produce pistoale- mitralieră Kalaşnikov unui număr de 18 
ţări, în general, ca pe un dar oferit gratis”. Pe lângă acestea, aruncătorul de grenade RPG- 
7, puşca-mitralieră Kalaşnikov PK, tancul T-54 etc „erau oferite gratuit oricui declara că 
luptă împotriva capitalismului". 

În schimb, cetăţeanul sovietic, ca şi cel din statele-satelit, nu avea acces la cele mai 
obişnuite bunuri de larg consum şi îndura o serie de privaţiuni umilitoare: „Aceasta se făcea 
pe socoteala Uniunii Sovietice, unde în jumătate dintre maternităţi nu era apă caldă, iar în 
jumătate dintre şcoli nu erau toalete încălzite; pe socoteala ţării care nu putea să se 
hrănească singură şi să pună la dispoziția ofițerilor ei locuințe".** Nu-i de mirare că 
sovieticul era pesimist, apatic, lipsit de motivaţie şi de iniţiativă. Chiulea de la muncă sau 
muncea fără tragere de inimă şi bea peste măsură. In consecinţă, pierderile economice erau 
enorme. Muncitorul care avusese „şansa” de a se fi născut în Patria Proletariatului nu mai 
dorea nici măcar să aibă copii: rata avorturilor, la nivelul întregii Uniuni Sovietice, era 


incredibilă şi oscila între 60 şi 70%. Datele nu puteau fi contestate nici de către cei mai 
înverşunaţi reprezentanţi ai liniei dure de la Moscova. De altfel, aceştia nu puteau uita că, în 
Berlinul de Est, în august 1961, a fost nevoie de ridicarea unui zid, pentru a-i împiedica pe 
nemți să evadeze din „raiul comunist”, lăsând ţara pustie. Până şi glumele reflectau această 
neagră realitate. Bunăoara, potrivit uneia, un profesor al unei şcoli sovietice de provincie le 
spune copiilor: „«Uniunea 

37 Vladislav M. Zubok, op. cit., p. 299. 

368Victor Suvorov, O să vă îngropăm! Cronica mărețului deceniu, laşi, Polirom, 2012, pp. 
290-291. 

39 Ibidem, p. 291. 

Sovietică este acolo unde sunt cele mai bune spitale, cele mai bune şcoli, cele 
mai bune avioane, cele mai bune uzine, cele mai bune jucării şi dulciuri». Unii elevi 
încep să strige: «Vrem şi noi să trăim în Uniunea Sovietică!»"*"0 

Dar tocmai arsenalul militar formidabil, obţinut cu atâtea sacrificii din partea omului de 
rând, şi pe baza căruia Kremlinul proiecta în exterior o imagine de forţă, îşi dezvăluia 
limitele. În 1979, Uniunea Sovietică a invadat Afganistanul. În curând, după ce SUA au 
început să se implice furnizând mujahedinilor echipament şi expertiză militară, armata 
sovietică a început să sufere mari pierderi de vieţi şi tehnică de luptă. Orgoliul sovietic a mai 
primit o lovitură în 1982, în timpul războiului din Liban. Într-o singură zi, forţele aeriene 
israeliene, dotate cu avioane americane F-16 şi beneficiind de un sistem sofisticat de 
comandă, control, comunicaţii şi informaţii, au reuşit să doboare mai mult de şaptezeci de 
MIG-uri siriene.*! Elita conducătoare de la Moscova a fost nevoită să admită că Uniunea 
Sovietică era depăşită nu numai din punct de vedere militar, dar şi în domeniul tehnologiei 
informatice. Cu toate acestea, URSS rămânea o superputere, una a fricii. După cum remarca 
istoricul Mark Almond, „sărăcia şi imobilitatea sunt secretele supravieţuirii sale" 277 lar 
coeziunea îi este menţinută de constanta invocare a pericolului extern, care permite şi 
funcţionarea unei economii de război. Moscova comunistă şi sistemul său nomenclaturist ar 
fi putut continua, poate până în zilele noastre, aşa cum se întâmplă în Coreea de Nord, dacă 
această „reţetă” a menţinerii puterii ar fi 
3Nikolai Zlobin, Humor as Political Protest, în „Demokratizatsiya: The Journal of Post-Soviet 
Democratization”, vol. 4, nr. 2/ primăvara 1996, p. 224. 

371 Michael Stürmer, op. cit., p. 135. Alţi autori vorbesc despre 85 de avioane distruse. A 
se vedea Gordan M. Clarke, The 1982 Israeli War în Lebanon: Implications for Modern 
Conventional Warfare, Washington, DC, The National War College, National Defense 
University, aprilie 1983, p. 3. 

372 Mark Almond, 1989 fără Gorbaciov. Ce s-ar fi întâmplat dacă nu s-ar fi prăbuşit 
comunismul?, în Niall Ferguson (coordonator), „Istorie virtuală. Evoluţii alternative şi ipoteze 
contrafactuale”, laşi, Polirom, 2013, p. 254 şi p. 265. 

fost păstrată.** Dar panica şi lipsa de speranţă s-au insinuat chiar şi în birourile potentaţilor 
sovietici, care au decis că e nevoie de o schimbare: Uniunea Sovietică avea nevoie de un 
respiro în confruntarea aprigă a Războiului Rece, pentru a reduce decalajele faţă de 
Occident şi pentru a revitaliza societatea. „Chipul uman” al socialismului urma să fie 
Gorbaciov. 

Dar vulnerabilitatea Uniunii Sovietice era evidentă nu doar pentru aparatcikii, ci şi pentru 
adversarul ei ireconciliabil, SUA. Rapoartele de la începutul anilor '80 ale experţilor de la 
Langley stau mărturie în acest sens. După cum am văzut mai sus, la 30 noiembrie 1983, 
Herbert E. Meyer, vicepreşedinte al Consiliului Naţional de Informaţii al SUA, argumenta, 
într-o analiză secretă adresată CIA, că Moscova a pierdut Războiul Rece şi că nu este 
departe momentul în care se va prăbuşi, impunându-se, de aceea, planificarea pentru o 
lume post-sovietică. La 28 iunie 1984, el a revenit cu un alt memorandum în care oferea 
chiar o strategie privitoare la relaţiile cu Uniunea Sovietică. Marea sa temere era ca nu 
cumva sovieticii, conştientizând dezastrul în care se găsesc, să nu încerce să îşi exporte 
necazurile la scară globală, antrenând SUA într-un război. Meyer propunea câteva linii 
directoare de bun simţ, care în prezent ar putea părea banale: SUA aveau nevoie să-şi 
întărească apărarea, pentru a descuraja orice gest belicos şi nebunesc al Kremlinului; decă- 


derea URSS era iminentă, de aceea n-avea rost ca Washingtonul să provoace Moscova, 
oferindu-i pretexte pentru un conflict „cald”; pur şi simplu era suficient să-i fie refuzat 
accesul la resurse financiare şi tehnologie de ultimă generaţie, pentru ca aceasta să-şi 
piardă suflul; în ipoteza în care decideau să treacă la reforme, sovieticii puteau fi încurajați 
în acest sens, dar fără să le fie acordat sprijin economic - sistemul nu putea fi reformat, iar 
banii nu ar fi ajuns oricum la cetăţenii de rând, ci ar fi fost eventual folosiţi pentru înarmare. 
La începutul Războiului Rece, Kennan recomandase „îngrădirea”, la sfârşitul său Herbert E. 
Meyer recomanda, sintetizăm noi, „carantina”: bolnavul era 

33 Ibidem, p. 254. 

incurabil şi recalcitrant, periculos pentru el şi pentru cei din jur, de aceea leacurile nu-şi 
aveau rostul, trebuia lăsat să se stingă de la sine. Intâmplător sau nu, aceasta a fost 
strategia urmată de preşedinţii Reagan şi Bush. 

După o perioadă de tensiuni bilaterale fără precedent de la criza rachetelor din Cuba 
(1962), în 1985 Uniunea Sovietică era văzută, de către preşedintele Reagan, dar şi de către 
majoritatea compatrioţilor săi, drept un Imperiu al răului. Intrarea în scenă a lui Gorbaciov 
nu a schimbat cu nimic lucrurile. Tânărul lider sovietic a fost privit iniţial cu mefienţă la 
Washington, mai ales din pricina stilului său degajat şi a charismei personale. Nimeni nu s-a 
înşelat în privinţa sa. Era un nomenklaturist din noua generaţie, care încerca să revigoreze 
sistemul şi să facă mai atrăgătoare ideologia comunistă. Într-un sens, părea chiar mai 
periculos decât predecesorii săi, întrucât avea capacitatea de a corupe o parte a opiniei 
publice occidentale.” În 1985 SUA deţineau însă un mare avantaj: îşi cunoşteau inamicul. 
Administraţia de la Casa Albă era informată atât despre şubrezirea edificiului sovietic, cât şi 
despre nevoia conducătorului său de a beneficia de un mediu internaţional lipsit de 
confruntări, iar astfel se creau premisele pentru ca Uniunea Sovietică să piardă Războiul 
Rece şi pe plan extern. Reagan a sesizat oportunitatea şi a deschis poarta dialogului 
bilateral, presându-l în paralel pe Gorbaciov prin menţinerea programului Războiul Stelelor. 
Primele întâlniri au rămas tensionate şi, pentru a convinge Washingtonul că este într-adevăr 
interesat de destindere, liderul sovietic s-a văzut nevoit să supraliciteze, avansând o serie 
de iniţiative, precum retragerea din Afganistan sau reducerea unilaterală a propriilor 
efective militare. Când a reuşit să convingă, în sfârşit, Occidentul asupra bunelor sale 
intenţii în plan internaţional, Gorbaciov îşi pierdea deja susţinerea propriilor cetăţeni, 
nemulţumiţi că politica sa de „restructurare” şi „deschidere”, în loc să le îmbunătăţească 
viaţa, le-o îngreuna. In propria-i ţară, 
374Cancelarul Helmut Kohl, înainte de a-l întâlni, compara talentul de propagandist al lui 
Gorbaciov cu cel al lui Goebbe/s./bidem, p. 253. 

liderul sovietic ajunsese subiect de bancuri. lată unul dintre ele, povestit mai târziu de el 
însuşi: „Doi bărbaţi stau la o coadă pentru a cumpăra vodka. Trece o oră, trec două, iar ei 
mai că nu sau mişcat. Toată lumea e prost dispusă. Până la urmă, unul dintre bărbaţi nu mai 
poate indura. «Până aici'M-am săturat de viaţa asta, peste tot sunt cozi, nu poți să 
cumperi nimic, iar rafturile magazinelor sunt goale. Toate astea se întâmplă din 
cauza lui Gorbaciov şi a prostiei lui de perestroika. Mi-ajunge. Mă duc la Kremlin 
chiar acum şi-l omor». După alte două ore, omul revine în rând, încă furios, şi exclamă: 
«La dracu cu toate! La Kremlin coada ălora care vor să-l curețe pe Gorbaciov este 
mai mare decât asta»".*”5 Bush este cel care a ştiut să profite din plin de acest „călcâi al 
lui Ahile” al omologului său, jucând de data aceasta pe cartea unui iluzoriu sprijin economic, 
dar şi speculând narcisismul lui Gorbaciov, care simţea tot mai mult nevoia de a fi apreciat 
afară, pe măsură ce era tot mai criticat acasă. In schimb, a pretins doar ca Gorbaciov să fie 
consecvent cu principiile pe care şi le asumase la nivel retoric şi să nu recurgă la forţă 
pentru a opri evoluţiile din statele-satelit, pe care, de altfel, chiar el le inspirase şi le 
încurajase. În opinia noastră, Malta reprezintă momentul de cotitură al Războiului Rece. 
Odată ce Uniunea Sovietică a pierdut brâul de securitate din Europa Răsăriteană şi a 
contemplat pasiv prăbuşirea regimurilor comuniste în această regiune, soarta sa era 
pecetluită. Până şi dictatorul român Nicolae Ceauşescu a sesizat, încă de la 4 decembrie 
1989, că politica Moscovei subminează înseşi regimurile comuniste şi i-a reproşat acest fapt 
lui Gorbaciov: „Noi suntem foarte preocupaţi de ce se întâmplă în câteva ţări socialiste din 


Europa. Înţelegem perfecţionarea, înnoirea, însă nu de aceasta vreau să vorbesc acum, dar 
forma în care se acţionează pune foarte serios în pericol nu numai socialismul ci şi 
existenţa partidelor comuniste din ţările 

375 Nikolai Zlobin, op. cit., p. 224. 

respective (subl.n.). Dacă se lasă să se continue acest curs, se va ajunge la o situație 
foarte gravă” (subl.n.).376 

Pe măsură ce contactele bilaterale au sporit, la nivelul relațiilor interpersonale Gorbaciov 
a căpătat, treptat, simpatia omologilor săi americani. Dincolo de această scară umană, el a 
fost însă considerat de Casa Albă interesant şi dezirabil doar în măsura în care mergea pe 
drumul reformelor care apropiau URSS de Occident. În plus, capitalul său de stimă şi de 
încredere nu a fost transferat automat şi asupra Uniunii Sovietice, care a rămas - practic 
până la căderea sa - un inamic, chiar dacă unul suferind. 

In mod paradoxal, după ce şi-a învins fără drept de apel inamicul, la nivelul opiniei 
publice mondiale şi chiar printre specialiştii în relaţii internaţionale s-a ajuns la 
minimalizarea, ignorarea sau chiar la negarea rolului jucat de SUA în încheierea Războiului 
Rece. De ce s-a întâmplat asta? 

In primul rând, Washingtonul nu au putut să poarte în faţa lumii coroana de lauri a 
învingătorului, pentru a nu ofensa Rusia, statul succesor al fostului adversar, pe care 
încerca acum să-l aducă în rândul actorilor decenţi ai sistemului internaţional. Abia în 
ianuarie 1992, Bush a declarat triumfător, în timp ce adresa Congresului discursul despre 
starea naţiunii, că SUA „câştigaseră Războiul Rece”, primind ovaţiile prelungite ale celor 
prezenţi.*”” Dar Bush nu a putut să spună: „Am urmărit distrugerea Uniunii Sovietice şi 
am făcut toate eforturile în această direcţie, iar astăzi, iată, marele nostru 
duşman pur şi simplu nu mai există”. După cum nu putea să mărturisească public, 
asumându-şi un machiavelism feroce, că l-a manipulat cu cinism pe Gorbaciov.*8 În mod 
ironic, acesta din urmă a asistat 
37 Lavinia Betea, Ultima vizită a lui Nicolae Ceauşescu la Moscova. Stenograma discuţiei 
dintre Nicolae Ceauşescu şi M.S. Gorbaciov din 4 decembrie 1989 (I), în „Sfera Politicii”, nr. 
142/ 2009, p. 87. 

377 MichaelR. Beschloss, Strobe Talbott, op. cit., p. 593. 

378 Istoricul Catherine Durandin nu are motive sä se autocenzureze: „Gorbaciov a fost, deci, 
manevrat (subl.n.) de echipele lui Reagan şi ale lui Bush”. „Fiecare (Bush, Kohl, 
Mitterrand, Thatcher - n.n.) pretinde că ar fi 

cu amărăciune, dintr-o poziţie neoficială, la cuvântarea preşedintelui american şi a declarat 
pentru postul NBC că simte nevoia să-şi critice „prietenul”, pe Bush senior: „Nu sunt de 
părere că sfârşitul Războiului Rece trebuie privit ca o victorie a uneia dintre părți. 
Dacă această afirmaţie a fost făcută din motive legate de campania electorală, 
pot s-o trec cu vederea fără probleme. Dacă însă Bush chiar crede aşa ceva... Nu 
pot să fiu de acord. Sfârşitul Războiului Rece este o victorie repurtată în comun, 
pentru care merită felicitati toţi politicienii care au făcut-o posibilă".*7'5 

Mai mult, au existat chiar foşti oficiali americani care au refuzat administraţiilor de la 
Washington vreun merit în destrămarea Uniunii Sovietice. Poate cea mai şocantă declaraţie 
de acest tip îi aparţine lui Jack F. Matlock (ambasadorul american la Moscova între 1987 şi 
1991): „Unul dintre miturile pe care le auzim - şi despre care cred că este foarte dăunător - 
este acela că noi am câştigat Războiul Rece, de parcă ar fi fost o victorie împotriva unei alte 
țări. Preşedintele Reagan a avut mai multă acuratete în memoriile sale, când a spus că a 
fost victoria unui sistem asupra altuia. Voi adăuga la aceasta: când Războiul Rece s-a 
încheiat, sistemul sovietic nu mai era ceea ce fusese. Colaborând pentru a sfârşi 
Războiul Rece, Gorbaciov nu a făcut concesii care erau contrare intereselor 
statului său (subl.n.). Acorauri/e erau în interesul ambelor țări. A fost o soluție 
câștigătoare pentru ambele tări [...]. Sunt un mare admirator al preşedintelui Reagan şi al 
diplomaţiei sale - aşa cum cei care au citit cărțile mele ştiu - dar nu el a fost cel care a 
învins comunismul. Omul care a învins comunismul în Uniunea Sovietică a fost 
Gorbaciov".379 380 
înţeles psihologia profundă a lui Gorbaciov şi îşi permite să dea sfaturi celorlalţi privind 


manipularea personajului (subl.n.), în scopul de a progresa fără ciocniri”. Catherine 
Durandin, Statele Unite ale Americii, mare putere europeană, p. 30. şi p. 39. 

379 Michael R. Beschloss, Strobe Talbott, op. cit., p. 593. 

330 Markian Dobczansky, op. cit., p. 6. 

Este, desigur, un punct de vedere. Dar susținând această idee în 2006 (la 15 ani de la 
demantelarea URSS), Matlock exagerează şi derutează prin simplificare. O posibilă 
explicaţie pentru atitudinea lui ar fi dorinţa de a-l proteja pe fostul lider sovietic de 
reproşurile care i-au fost constant aduse în Rusia pentru că ar fi avut o poziţie defetistă, de 
cedare în faţa Occidentului. Dacă este aşa, Matlock izbuteşte doar să-l incrimineze, 
apropiindu-se în mod bizar de poziţia unor radicali de la Moscova. Ca să oferim un singur 
exemplu recent, la începutul lunii aprilie 2014, un grup de deputaţi ruşi a cerut deschiderea 
unei anchete penale împotriva părintelui perestroikăi, pentru dezmembrarea URSS în 1991 
şi pentru trădarea intereselor nationale "7" 

In al doilea rând, profitând de faptul că administraţia americană nu şi-a clamat victoria, 
„interpreţii marxişti ai relaţiilor internaţionale” din chiar Statele Unite au declanşat încă din 
1991 o discuţie academică legată de întâmplările majore la care asistaseră. lată cum 
descrie Henry Kissinger ideile acestora: „Imperiul sovietic nu fusese niciodată o ameninţare 
reală. Politica americană fie fusese irelevantă, fie amânase transformarea socială sovietică. 
Politica democraţiilor pe o perioadă de patruzeci de ani nu avea niciun merit semnificativ, 
nici măcar pentru schimbările de politică externă sovietică. Şi de vreme ce nimic nu fusese 
realizat de fapt, evenimentele pur şi simplu se petrecuseră cum voiseră ele, din prăbuşirea 
Imperiului sovietic nu se putea extrage nicio lecţie - mai ales niciuna implicând necesitatea 
angajamentului american în crearea unei noi ordini mondiale, pe care terminarea Războiului 
Rece o făcea necesară. Dezbaterea americană devenise un circ întreg”.3%2 

În al treilea rând, a intervenit tentativa sovietologilor şi a kremlinologilor de a se disculpa 
pentru eşecul anticipării căderii comunismului. Întrucât majoritatea lor nu a putut să 
descifreze şi să înţeleagă sensul schimbărilor de la Moscova, unii s-au 
3 Depeşă AFP: Russian MPs want Gorbachev probed for treason over USSR breakup, 10 
aprilie 2014. Depeşă REUTERS: Group of deputies wants Gorbachev investigated over Soviet 
break-up, 10 aprilie 2014. 
3822 Henry Kissinger, Diplomatia, pp. 722-723. 

scuzat apelând la o logică îndoielnică, de tipul: „dispariția ideologiei comuniste şi 
destrămarea URSS au fost impredictibile, prin urmare nimeni (nici politicienii, nici serviciile 
de informații, nici savanții) nu le-a putut prognoza. Or, dacă nimeni nu le-a putut prognoza, 
nu ni se poate imputa nici nouă lipsa de acuitate şi de intuiţie”. Dar, după cum s-a văzut din 
paginile acestei cărți, lucrurile nu au stat deloc aşa. Ca să-l cităm pe Leszek Kolakowski, 
unul dintre disidenţii polonezi care a întrevăzut viitorul, „mulți au prevăzut căderea 
Imperiului sovietic şi s-a dovedit că aveau dreptate". Kolakowski crede că aceştia au reuşit 
pentru că n-au pariat, facil, „pe cel mai sigur mod de a face previziuni", respectiv pe 
supoziţia „că ziua de mâine va semăna foarte mult cu cea de astăzi". Apoi, realitatea este 
că, după cum observa Catherine Durandin, „experţii CIA s-au înşelat mai puţin decât 
universitarii specializaţi în URSS”, iar „echipele politice (americane - n.n.) au fost mai 
îndrăzneţe decât spionii şi analiştii care le informau”.58 
35 Leszek Kolakowski, Printre patetice ruine, în Vladimir Tismăneanu (coordonator), 
„Revoluţiile din 1989. Între trecut şi viitor", laşi, Polirom, 1999, p. 64. 
3834 Catherine Durandin, CIA în război, pp. 211-212. 

SUBIECT: Ce e de făcut cu rusii? 

De aproape 40 de ani, noi şi predecesorii noştri din comunităţile de informaţii şi factorii 
de decizie în politică externă neam consacrat cea mai mare parte a timpului şi energiei 
pentru a găsi un răspuns la o singură întrebare: Ce e de făcut cu ruşii? 

Această căutare a căpătat un caracter special de urgenţă în ultimele câteva luni, când 
evenimentele, acţiunile şi atitudinile sovieticilor s-au combinat, concentrând o atenţie fără 
precedent asupra rivalităţilor din cadrul superputerii şi, mai mult, a apărut spectrul unui 
conflict serios SUA - URSS: sovieticii s-au retras de la trei runde de negocieri pentru 
reducerea armamentelor, l-au îngropat pe luri Andropov după o domnie scurtă, dar violentă, 
care a inclus şi doborârea zborului KAL 007, au recunoscut public că, timp de un an, au 
minţit în legătură cu starea de sănătate a lui Andropov şi l-au ales ca nou lider pe 
Konstantin Cernenko, în mod vizibil bolnav. Sovieticii au hărțuit zboruri comerciale 
occidentale către şi dinspre Berlin, au deschis focul asupra unui elicopter al armatei 
americane de-a lungul graniţei dintre Germania şi Cehoslovacia şi au anunţat prezenţa unor 
submarine sovietice cu armament nuclear în largul coastei de est 

a Statelor Unite. Au lansat o serie de exerciţii militare care i-au înspăimântat pe unii 
observatori occidentali, au boicotat Jocurile Olimpice de Vară de la Los Angeles din 1984, au 
lansat un baraj de propagandă anti-SUA mai strident şi susţinut decât oricare altul din 
ultimul timp şi, în general, au încercat să stârnească temeri de război care, ca ton şi 
conţinut, seamănă nefiresc de mult cu cele din 1927, despre care istoricii cred că le-a 
pregătit Stalin ca parte a unui efort (reuşit) de a-şi reprima inamicii interni. 

Ca participant la actualul val de întâlniri, sesiuni de brainstorming, bârfe, prânzuri de 
lucru, chiar şi cine festive - şi ca un observator avid al unor astfel de valuri anterioare - sunt 
uimit de un punct slab recurent: ne concentrăm întotdeauna pe necesitatea unei politici; 
niciodată nu ne concentrăm pe nevoia de strategie. Dar fără o strategie - mobilizarea 
forţelor politice, economice, psihologice şi militare ale unei naţiuni pentru obţinerea 
sprijinului maxim pentru politicile adoptate de aceasta -, nicio politică, indiferent de 
calitatea ei, nu va avea forţa necesară pentru a supravieţui atunci când apar problemele. Nu 
prea e de mirare că atât de multe dintre politicile faţă de sovietici pe care le-am urmat în 
ultimii 40 de ani - sub republicani, democrați, liberali sau conservatori - au fost în cele din 
urmă distruse ca nişte clădiri şubrede lovite de tornadă. 

O strategie eficientă de tratare a Uniunii Sovietice ne este acum la îndemână, iar acest 
memoriu îşi propune să o descrie. Cheia acestei strategii stă în percepţia nouă, aproape 
revoluţionară faţă de URSS care începe să se impună printre specialişti, universitari şi 
observatori din întregul Occident. Percepția este una pe care o împărtăşesc la rândul meu - 
în parte pentru că explică mult din actualul comportament al sovieticilor - şi pe care am 
detaliat-o într-un memoriu anterior, intitulat De ce este lumea un loc atât de periculos? 
Pentru a recapitula pe scurt: 

După 67 de ani de regim comunist, Uniunea Sovietică rămâne un imperiu tipic secolului 
al XIX-lea, format din mai mult de 100 de grupuri naţionale şi dominat de ruşi. Nu există 
niciun grup naţional major care să fie mulţumit de actualul aranjament 

libertate politică şi economică. 

Deoarece sistemul imperial este el însuşi imperfect, toate imperiile vor decădea în cele 
din urmă. Şi în cele din urmă istoria pare să ajungă din urmă ultimul imperiu supravieţuitor 
din lume. Deceniile de accent excesiv pus pe producţia militară au distrus baza industrială şi 
tehnologică civilă a ţării. Mai exact, sovieticii nu au reuşit deloc să genereze genul de 
inovaţii de care sunt tot mai dependente economiile moderne: robotică, microelectronică, 
comunicaţii computerizate şi sisteme de procesare a informaţiei. Chiar dacă sovieticii ar 
putea dezvolta astfel de sisteme, nu le pot implementa fără a pierde controlul politic de 
care depinde chiar supraviețuirea Partidului Comunist. Pentru că, după 40 de ani în care 
intelectualii occidentali s-au temut că tehnologia va duce inexorabil la societăţi de tip Big 
Brother în întreaga lume, s-a dovedit acum că tehnologia, sub forma computerelor 
personale şi a altor echipamente de acest fel, a dus comunicațiile şi procesarea informaţiilor 
dincolo de controlul oricărei autorităţi centrale. Fără să dorească sau să fie capabilă să 


dezvolte şi să adopte astfel de inovaţii - aşa cum facem noi în Occident cu un entuziasm 
solid - Uniunea Sovietică nu mai poate produce acum multe în afară de armament. Ca 
urmare, economia sovietică a început să stagneze şi ar putea chiar începe să se reducă - o 
tendinţă care a început să facă chiar şi producţia de armament mai costisitoare şi mai 
ineficientă. 

În acelaşi timp, Uniunea Sovietică a devenit neajutorată şi din punct de vedere 
demografic. Astăzi, numai aproximativ jumătate din populaţia ţării poate vorbi rusa; pentru 
o societate industrializată, avansată din punct de vedere tehnologic, acest lucru este 
intolerabil. Mai mult, rata natalității în Rusia a fost atât de scăzută, încât în următorii ani 
populaţia activă a Republicii Ruse, care include aproape două treimi din capacitatea de 
producţie industrială totală a Uniunii Sovietice, va scădea de fapt. Nu este vorba numai 
despre o scădere a ratei de creştere; este o scădere a numărului total de persoane care vin 
în fiecare dimineaţă, bete sau treze, la muncă. Mai mult, ratele de natalitate mari din 

republicile musulmane au început să atragă tot mai multe investiţii pentru şcoli, spitale, 
drumuri şi aşa mai departe. Astfel, tot mai puţini ruşi trebuie să muncească tot mai mult 
pentru a susţine tot mai mulţi non-ruşi. Această situaţie nu poate continua la nesfârşit. Dar 
nici tendinţa în sine nu poate fi inversată în mai puţin de câteva decenii. 

Toate acestea se combină cu o nemulţumire şi dezorganizare chiar în sânul lumii 
comuniste. Eforturile Moscovei de a reduce presiunile economice interne prin transferarea 
poverii către sateliții săi est-europeni întâmpină tot mai multă rezistenţă din partea liderilor 
ţărilor-satelit, care se tem, pe bună dreptate, pentru propria lor stabilitate la putere. Una 
dintre reflectările acestei temeri este nivelul în creştere al opoziţiei liderilor est- europeni 
faţă de planurile Moscovei de creştere a cheltuielilor pentru apărare în statele satelite;o alta 
este reprezentată de eforturile vocale fără precedent ale acestor lideri de a-i aduce pe 
sovietici înapoi la masa negocierilor pentru reducerea armamentelor. În mod evident, 
sovieticii au suficientă putere militară pentru a merge pe calea lor, dar acum cresc şansele 
ca sovieticii să aibă nevoie să şi folosească această putere. Şi pretutindeni în lumea 
comunistă - în pofida oricăror teze ale filosofiei marxiste - naţiunile comuniste se află în 
război între ele. Mai precis, Uniunea Sovietică şi China, care au fost implicate în lupte de-a 
lungul graniţei comune, luptă acum împotriva sau prin intermediul unor „înlocuitori”: China 
împotriva Vietnamului, Vietnamul împotriva Cambodgiei. 

Din punctul de vedere al Moscovei, istoria nu ar fi putut alege un moment mai prost 
pentru a ajunge din urmă imperiul sovietic. După o perioadă de derivă, Statele Unite conduc 
din nou Occidentul înainte: 

Economia noastră se reface - creşterea a ajuns recent la o rată anuală de peste 9 la sută, 
un nivel care bucură pe toată lumea, cu excepţia pesimiştilor de serviciu de pe Wall Street - 
în timp ce economiştii serioşi dispută doar mărimea şi amploarea acestui boom. 

Cheltuielile pentru apărare ale Statelor Unite sunt în creştere, cu o dezbatere în Congres 
şi cu discuţii electorale legate numai de dimensiunile adecvate ale acestei creşteri. 

Noi şi aliaţii noştri am început să limităm fluxul de credite către Uniunea Sovietică. 

Noi şi aliaţii noştri am început să oprim afluxul de tehnologie către Uniunea Sovietică. 

Prin amplasarea iniţială de rachete Pershing II şi rachete de croazieră, NATO începe în 
cele din urmă să readucă în favoarea sa echilibrul de forţe din Europa. 

Odată cu apariţia a cinci revolte anticomuniste - în Nicaragua, Mozambic, Angola, 
Cambodgia şi Afganistan - efortul sovietic pentru dominație în Lumea a Treia a fost încetinit. 
Şi, desigur, faptul că noi am folosit forţa militară pentru eliberarea Grenadei a zdruncinat 
mitul că revoluțiile comuniste ar fi ireversibile. lar acum chiar piesele lor de domino se 
prăbuşesc. 

Mai mult, acum ne aflăm în pragul unei schimbări istorice a chiar naturii războiului. 
Tehnologia mută avantajul de la ofensivă către defensivă. Deoarece Statele Unite sunt o 
putere defensivă, în timp ce Uniunea Sovietică rămâne o putere ofensivă, avantajul pe 
termen lung se mută acum în direcţia noastră. Acesta este, desigur, motivul pentru care 
sovieticii se tem atât de mult de accentul pus de noi pe armamentul de înaltă tehnologie, 
aşa cum este cazul rachetelor de croazieră şi al muniției cu ghidaj de precizie; înseamnă că 
Statele Unite au recunoscut şi au şi acţionat în conformitate cu noua realitate. Aceasta 


explică şi de ce sovieticii sunt atât de supăraţi din cauza Iniţiativei de Apărare Strategică a 
preşedintelui, deşi este un proiect pe termen mai lung. Ţinând cont de istoria minunată de 
succese înregistrate de ţara noastră când combinăm capacităţile ştiinţifice şi tehnologice cu 
forţa industrială - şi ne gândim la proiectele Manhattan şi Apollo -, sovieticii trebuie că se 
gândesc că în cele din urmă vom reuşi. Şi, când se va întâmpla asta, rachetele sovietice nu 
vor mai fi o ameninţare pentru nimeni. 

Din momentul în care Partidul Comunist al Uniunii Sovietice a preluat puterea în 1917, 
obiectivul principal al propagandei 

sale a fost de a convinge nu numai proprii oameni, dar, de asemenea, pe noi, cei din 
Occident, că revoluţia partidului este ireversibilă, că Uniunea Sovietică organizată de Lenin 
& Co. este un stat stabil, permanent. Atât de reuşit a fost acest efort al propagandei, încât 
timp de decenii gândirea convenţională aici, în Occident, a fost aşa: Uniunea Sovietică se 
află aici pentru a rămâne. Un corolar al înţelepciunii convenţionale este că însăşi rivalitatea 
dintre SUA şi URSS reprezintă o caracteristică permanentă a vieţii pe pământ. 

Cu toate acestea, noua perspectivă pe care am conturat-o în De ce este lumea un loc 
atât de periculos, şi pe care am recapitulat-o pe scurt aici, contestă în mod fundamental 
atât înţelepciunea convenţională cât şi corolarul său. Această perspectivă recunoaşte 
Uniunea Sovietică drept ceea ce este - un imperiu - şi admite faptul că, la fel ca toate 
imperiile, şi acesta trebuie, în cele din urmă, să se dezintegreze. Mai mult decât atât, acest 
punct de vedere susţine că începuturile acestei descompuneri sunt evidente acum. Intr- 
adevăr, după publicarea memoriului anterior, au continuat să se adune informaţii care 
sugerează că decăderea progresează: 

Alegerea lui Konstantin Cernenko ca succesor al lui Andropov arată clar că birocraţia nu 
poate înghiţi nici chiar eforturile modeste de reformă economică începute după moartea lui 
Brejnev. Conducerea politică a încetat practic şi să discute despre reformă; deci probabil că 
stagnarea va continua. 

Standardele de viaţă în Uniunea Sovietică încep să scadă. Marshall Goldman, specialist în 
Uniunea Sovietică la Harvard University, spune acum că aprovizionarea cu alimente în afara 
zonei Moscova - Leningrad este deficitară şi că au fost impuse raţionalizări în 12 oraşe. 
Conform ultimelor numere ale publicaţiilor medicale sovietice, cinci dintre cele şapte 
principale boli transmisibile sunt scăpate de sub control: poliomielita, difteria, scarlatina, 
tusea convulsivă, pojarul. Demograful Murray Feshbach de la Georgetown University - unul 
dintre cei mai competenţi şi de încredere observatori ai vieţii sovietice - afirmă că, potrivit 
statisticilor sovietice publicate, incidenţa pojarului 

este atât de mare, încât ajunge doar cu puţin sub nivelul pe care îl acordă epidemiologii 
problemei subnutriţiei de masă. Cercetările anterioare ale lui Feshbach au arătat că în 
întreaga Uniune Sovietică mortalitatea infantilă este în creştere, iar speranţa de viaţă în 
scădere. 

Populaţia sovietică este cuprinsă de un sentiment de pesimism profund. O reflectare a 
acestuia este rata avorturilor, care, în întreaga Uniune Sovietică, este cuprinsă între 60 şi 70 
la sută, iar în cazul slavilor şi balticilor ajunge la 75-80 la sută. Nu putem atribui aceste rate 
cutremurătoare doar proastei calităţi a produselor anticoncepţionale disponibile şi deciziilor 
unor părinţi practici şi rational care vor să limiteze dimensiunile familiilor pentru că nu au 
suficient spaţiu locativ pentru a-şi păstra confortul. Mai degrabă trebuie să considerăm 
aceste rate, cel puţin în parte, drept o indicație a felului în care apreciază cuplul obişnuit 
viaţa în Uniunea Sovietică. După cum spune Frank Shakespeare, aceste rate ale avortului 
reflectă o viziune a viitorului care e sumbru şi fără speranţă, până aproape de punctul 
sinuciderii naţionale. 

Lucrările artistice sunt deseori un indicator important al percepţiei unei societăţi asupra 
propriilor perspective, iar artiştii sovietici se îndreaptă acum către noi teme ale declinului 
care se profilează. Un cântăreţ/ poet pe nume Bulat Okudjava a prezentat în ultima vreme 
într-un cabaret din Moscova un mic număr care compară în mod neaşteptat Uniunea 
Sovietică din zilele noastre cu Imperiul Roman în ultima sa perioadă. lată prima strofă: 

„Imperiul Roman, la vremea prăbuşirii sale, 

Menţinea aparenţa unei ordini de fier, 


La locul său era Cezarul, înconjurat de tovarăşii de arme, Viaţa era minunată, dacă te iei 
după scripte. 

Dar criticii vor spune că «tovarăşi de arme» 

Nu-i latină vorbă, 

Că această greşeală goleşte de sens întreg acest cânt. 

Poate, poate, poate nu-i latină vorbă”. 

Pentru prima dată, în ziarele şi revistele sovietice apar articole care vorbesc despre 
„contradicţiile socialismului” şi sugerează vag nevoia de schimbări structurale de bază. Date 
fiind limitările asupra a ceea ce poate spune cineva în presa sovietică - şi să rămână în 
libertate pentru a mai spune şi altă dată - acestea sunt lucruri cu adevărat explozive. În 
mod clar, comentatorii trimit semnale puternice că, din punctul lor de vedere, sunt necesare 
schimbări fundamentale şi, cu cât mai curând, cu atât mai bine, pentru ca regimul să 
supravieţuiască în actuala sa formă. 

Sentimentul de pesimism care se răspândeşte şi declinul care se profilează ar putea 
explica şi actualul comportament al sovieticilor. Într-un mod vag, dar profund, liderii 
sovietici încep să recunoască faptul că ceva a mers îngrozitor de rău. Nu vorbim aici despre 
un incident în relaţiile cu SUA sau o perioadă de ghinioane; vorbim despre o schimbare 
fundamentală percepută în balanţa viitorului puterii. Istoria nu mai este de partea Moscovei 
- dacă a fost vreodată -, iar liderii sovietici simt că nu au voinţa, energia, resursele şi, cel 
mai mult, timpul pentru a o recâştiga de partea lor. De aici, actuala izbucnire de retorică şi 
acţiuni ranchiunoase şi înţepătoare. Este ca prima reacţie a unui om foarte meschin, a cărui 
carieră a evoluat din victorie în victorie, peste trupurile zdrobite ale duşmanilor - şi care, 
având în faţă victoria finală, tocmai a aflat că suferă de o boală incurabilă. 

Implicaţiile tuturor acestor lucruri sunt cutremurătoare. Dacă, într-adevăr, Uniunea 
Sovietică este un imperiu aflat la începutul declinului său, este posibilă una dintre 
următoarele trei variante: 

Sovieticii ar putea întreprinde reforme fundamentale. Aceasta rămâne o posibilitate şi, în 
mod evident, trebuie să urmărim cu atenţie orice indicii. Dar pare probabil că liderii sovietici 
nu vor face schimbările necesare, fie pentru a inversa aceste tendinţe, fie pentru a le face 
faţă. Liderii de la Kremlin pot impulsiona rata de creştere economică numai reducând 
bugetul pentru apărare sau aplicând reforme economice masive. Oricare 

dintre aceste remedii ar ameninţa controlul asupra puterii exercitat de Partidul Comunist, 
iar acesta este un preţ pe care liderii de la Kremlin nu au fost niciodată dispuşi să-l 
plătească.Coşmarul demografic este la fel de dificil de rezolvat. Moscova nu poate transfera 
capacităţi de producţie industrială dinspre Rusia către republici non-ruse şi, în special, către 
republici non-slave. Dacă ar face acest lucru, aceste republici ar avea mai multă putere 
asupra Moscovei decât este dispusă să rişte Moscova. lar Moscova nu poate importa 
muncitori pentru fabricile ruseşti din republicile musulmane, deoarece aceştia (a) nu 
vorbesc rusa, (b) nu vor să vină şi (c) ar fi respinşi de muncitorii ruşi, care ar trebui să 
împartă resursele locative şi alimentare sărăcăcioase cu persoane pe care le consideră 
inferioare din punct de vedere rasial. 

Sovieticii ar putea s-o dea în bară. Asta înseamnă că ar putea să nu reuşească să 
oprească decăderea imperiului lor şi, în timp, să permită Uniunii Sovietice să alunece într-o 
spirală descendentă din care ar putea rezulta un alt tip de societate. Ca să fie clar, nu avem 
nicio idee despre cum ar putea arăta această societate. Ar putea fi o societate „mai bună”, 
ceea ce ar însemna o societate mai liberă şi mai democratică. Sau ar putea fi diferită faţă de 
societatea actuală, dar exact la fel de rea şi de represivă. Şi nu putem decât să ghicim în 
legătură cu viitoarele relaţii dintre Republica Rusă - puterea imperială, ca să zicem aşa - şi 
cele 14 republici non-ruse care formează acum Uniunea Sovietică. Dar este clar că orice tip 
de cădere liberă a imperiului va produce o structură politică mai puţin amenințătoare pentru 
Occident decât regimul actual, cel puţin pentru o vreme. 

Sovieticii ar putea decide «să rupă pisica-n două». Confruntaţi cu o situaţie de tip „acum 
ori niciodată”, liderii sovietici ar putea alege o variantă foarte riscantă, cu scopul de a 
schimba raportul de forţe înainte de a fi prea târziu. Aşa cum vă amintiţi, aceasta este 
opţiunea din centrul memoriului De ce este lumea un loc atât de periculos? Mesajul 


raţionamentului meu era că, odată ce liderii sovietici percep că timpul nu le mai este aliat, 
gama de opţiuni pe care vor fi dispuşi să o ia în considerare se va 

extinde în mod inevitabil. Aşadar, trebuie să ne pregătim pentru posibilitatea ca sovieticii să 
facă ceva foarte, foarte periculos - de exemplu, o acaparare a Golfului Persic, un atac 
asupra Europei de Vest, chiar şi un prim atac asupra SUA. Din nou, ca şi în memoriul 
anterior, subliniez că nu putem prezice niciuna dintre aceste acţiuni. Pur şi simplu arăt - şi 
acesta este suficient de îngrijorător - că pentru unii sovietici aceste acţiuni s-ar putea să nu 
mai fie prea riscante pentru a fi luate în considerare. De aici, îngrijorarea mea că următorii 
ani vor fi cei mai periculoşi dintre cei pe care i-am trăit vreodată. 

EXACT DIN CAUZĂ CĂ URMĂTORII ANI VOR FI ATÂT DE PERICULOŞI TREBUIE SĂ 
PREGATIM, SA ARTICULAM ŞI SA IMPLEMENTAM O STRATEGIE PENTRU A TRATA CU UNIUNEA 
SOVIETICA ASTFEL ÎNCÂT SĂ EVITĂM RĂZBOIUL. SENSUL ACESTEI STRATEGII, PE SCURT, 
TREBUIE SĂ FIE: LE INTERZICEM SOVIETICILOR O SOLUŢIE EXTERNĂ PENTRU PROBLEMA 
LOR. Logica este următoarea: 

Uniunea Sovietică este ultimul imperiu al lumii şi. după 67 de ani de comunism, a intrat 
în faza terminală. Nu trebuie să mai fim surprinşi sau alarmaţi sau uşuraţi de acest lucru 
mai mult decât de un apus de soare la sfârşitul zilei; este pur şi simplu inevitabil, iar 
alegerea pe care trebuie să o facem nu ţine de acceptarea situaţiei, ci de cum ar fi cel mai 
bine să reacţionăm. Singura întrebare operaţională se referă la rata decăderii. 

Noi nu vom face nimic pentru a încerca să „doborâm” regimul sovietic. Mai direct spus, 
nu ne vom duce peste ei să-i bombardăm. Orice efort de acest fel, din partea oricărei ţări, ar 
fi periculos de stupid. Nu ne vom angaja într-o astfel de activitate şi vom împiedica pe 
oricine altcineva care ar încerca. Vom lăsa ca rata declinului Uniunii Sovietice să fie 
gestionată de cel mai puternic aliat al nostru: Istoria. 

De asemenea, nu vom face niciun efort pentru a împiedica decăderea regimului sovietic. 
Este uşor de văzut de ce, în următorii ani, sovieticii vor încerca să obţină asistenţă masivă, 

financiară şi tehnică, din Occident. Dar noi şi aliaţii noştri am învăţat, pe calea cea grea, că 
sovieticii folosesc orice ajutor le oferim nu pentru a îmbunătăţi standardul de viaţă al ţării ci, 
mai degrabă, pentru a construi şi instala arme suplimentare. Nu îi împrumuţi unui om bani - 
indiferent de dobândă - dacă ştii din experienţă că, în loc să-şi hrănească familia, el va 
cumpăra mai degrabă o puşcă şi va jefui chiar banca ta. Lăsând deoparte bunul-simţ şi 
moralitatea - iar bancherii sunt cunoscuţi pentru asta -, acest tip de afacere este prost din 
punct de vedere financiar. Profitul mic este mai mult decât anulat de cheltuielile cu 
asigurarea suplimentară împotriva furturilor şi măsurile fizice de securitate. Când oficialii 
sovietici vor veni să ceară ajutor economic şi tehnologic, trebuie să-i refuzăm ferm şi 
politicos. Şi trebuie să-i împiedicăm să fure ceea ce îşi doresc. 

Speranţa noastră este că liderii sovietici îşi vor folosi abilităţile şi energiile considerabile 
pentru a-şi reforma sistemul. Noi şi aliaţii noştri nu ne dorim nimic altceva mai mult decât o 
Uniune Sovietică sigură, prosperă, liberă. Dacă Moscova va arăta fie şi cel mai mic semn că 
merge în această direcţie, noi şi aliaţii noştri trebuie să îi ajutăm şi îi vom ajuta în orice fel 
putem. Intr- adevăr, ne dorim să negociem serios cu Uniunea Sovietică o întreagă gamă de 
subiecte controversate - reducerea armamentelor, desigur, dar şi acorduri economice, 
ştiinţifice, tehnologice şi de mediu care ar putea contribui la îmbunătăţirea standardelor de 
viaţă şi ar reduce riscul de război în întreaga lume. 

Ingrijorarea noastră este că liderii sovietici nu vor dori, sau nu vor putea, să aplice 
reforme fundamentale. Şi dacă nu le pot aplica sau nu vor să le aplice, păcat! Declinul unui 
imperiu nu este niciodată un lucru foarte plăcut pentru cei care trăiesc în interiorul 
graniţelor sale şi le dorim tuturor popoarelor sovietice mult noroc când vor trece prin dificila 
perioadă în care vor face faţă transformării actualei structuri politice în altceva - ceva ce 
sperăm şi ne rugăm să le fie de mai mare ajutor decât ceea ce au acum. 

Scopul nostru este să fim absolut siguri că în niciun moment din următorii ani liderii 


sovietici nu vor ajunge la concluzia că se pot salva cumva distrugându-ne pe noi. Asta 
înseamnă nu numai să ne protejăm de cărămizile care vor cădea. Este simplu. Trebuie să 


anticipăm genul de acţiuni agresive la care ar putea fi tentat să recurgă un imperiu în 


destrămare şi care, dacă ar reuşi, ar putea fie să inverseze sensul declinului, fie să îl 
încetinească. Şi trebuie să stabilim un set de condiţii în care, dacă sovieticii ar fi tentaţi, să 
sfârşească prin a respinge măsurile respective, pentru că nu ar funcţiona. Seamănă puţin cu 
stabilirea condiţiilor în care, într-un anumit cartier, un pierde-vară care intră pe fereastra 
bucătăriei şi vede o bancnotă de 20 de dolari pe masă decide, în cele din urmă, să o lase 
acolo unde e, de teamă că nu va scăpa. Poate că, în timp, l-am putea determina pe acel 
pierde-vară să bată politicos la uşă şi să întrebe dacă nu s-ar găsi ceva de lucru şi pentru el. 

In mod evident, vom avea nevoie de o apărare puternică pentru ca această strategie să 
funcţioneze. Mai exact, vom avea nevoie să îi împiedicăm pe sovietici să blocheze accesul la 
petrol sau alte materii prime pe care noi şi aliaţii noştri le importăm din ţările Lumii a Treia - 
cum încearcă să facă acum în Golful Persic şi în sudul Africii. Trebuie să rezistăm în 
continuare eforturilor sovietice de a pune mâna pe ţări fragile şi de a le transforme astfel în 
baze pentru reexportul de revoluţie - cum încearcă să facă acum în America Centrală. 
Trebuie să fim suficient de puternici pentru a-i împiedica pe sovietici să creeze disensiuni 
politice între noi şi aliaţii noştri - aşa cum încearcă să facă acum în Europa Occidentală. Şi, 
cu orice preţ, trebuie să fim atât de puternici din punct de vedere defensiv, încât, chiar şi în 
cele mai proaste momente ale lor, liderii sovietici să nu fie tentaţi să îşi lase rachetele să 
zboare în niciun fel de pariu disperat şi de ultim moment pentru a distruge pe toată lumea, 
în speranţa că vor reuşi să controleze epava. 

O strategie care să-i împiedice pe sovietici să obţină soluţii externe pentru problemele lor 
va genera sprijin pentru o apărare puternică, deoarece oferă singurul lucru pe care oamenii 

îl cer, pe bună-dreptate, în schimbul oricărui sacrificiu: speranţa. Aduceţi-vă aminte că, 
reuşind să-i convingă pe oameni că imperiul sovietic va dura veşnic, rețeaua de propagandă 
a Moscovei a convins oamenii şi că rivalitatea SUA-URSS este o componentă permanentă a 
vieţii pe Pământ. Aceasta, în schimb, a dus la o percepţie tot mai puternică a faptului că 
toate cheltuielile noastre de apărare nu duc nicăieri. Ei cheltuie, noi cheltuim, armele devin 
tot mai mortale, iar ciclul continuă la nesfârşit; şi cresc inevitabil şansele să se întâmple 
ceva îngrozitor, dacă nu intenţionat, atunci accidental. Această perspectivă este atât de 
sincer şi deprimant de înfricoşătoare, încât tot mai multă lume nu vrea să se confrunte cu 
ea şi, în schimb, este atrasă de scheme nebuneşti şi uneori periculoase despre care li se 
spune că ar putea cumva să întrerupă acest ciclu. In această categorie aş include şi ideea 
că un moratoriu nuclear şi diferitele propuneri care se învârt în jurul acestuia, într-o formă 
sau alta, ar putea duce la dezarmarea unilaterală. In disperare, oamenii uită lecţia pe care 
Paul Nitze şi Dean Acheson au dat-o atât de elocvent în 1950, în faimosul lor memoriu NSC- 
68: „In istorie nu a supravieţuit niciun popor care a crezut că îşi poate apăra libertatea 
devenind inofensiv pentru inamici”. Această strategie de a nu le permite sovieticilor să 
obţină o soluţie externă pentru problema lor va susţine şi chiar va genera sprijin pentru o 
apărare puternică - nu numai în rândurile americanilor, ci şi ale aliaţilor noştri -, deoarece 
sugerează că, dacă mai putem rezista puţin, nevoia pentru un astfel de sacrificiu se va 
reduce. 

Reţineţi că eu schiţez aici o strategie, nu o politică. Scopul ei este să servească drept 
ghid pentru formularea unor politici specifice şi ca fundament pentru politicile pe care le 
alegem. Trebuie să intrăm în negocieri ASAT (armament antisatelit - n.n.) cu sovieticii? 
Trebuie să încercăm să obţinem un summit? Trebuie să introducem o nouă propunere 
START la masa negocierilor la Geneva? Trebuie să le vindem cereale? Cum să tratăm 
alunecările spre stânga din Surinam şi Guyana? Nicio strategie nu poate - şi nu trebuie - să 
dicteze răspunsuri la întrebări ca acestea. Prea mult va depinde - şi trebuie să depindă - de 
circumstanțele 

de moment şi de nevoile şi interesele noastre naționale din acel moment. O strategie de a le 
refuza sovieticilor o soluţie externă pentru problema lor este o acţiune pe termen lung, cu 
suişuri şi coborâşuri inevitabile şi chiar utile pe parcurs. Flexibilitatea nu este un antonim al 
puterii, ci mai degrabă sursa ei. 

Pentru ajustarea acestei strategii prin luptele de politică ce vor urma în mod inevitabil, 
nimic nu este mai important decât o cunoaştere precisă a stadiului de pregătire al 
sovieticilor şi, chiar şi mai important, a stării lor de spirit. In esenţă, trebuie să aducem 


această ţară şi diversele ei elite într-un fel de sistem de monitorizare de terapie intensivă. 
Trebuie să facem mai mult chiar decât facem acum - şi asta este deja mult - pentru a 
urmări dezvoltarea şi amplasarea de arme şi trupe, starea economiei sovietice şi 
perspectivele pentru ştiinţa şi tehnologia sovietice. Şi, într-o măsură în care nu am mai 
făcut-o niciodată şi nu am avut nevoie niciodată, trebuie să urmărim starea elitelor sovietice 
- lideri politici, căpetenii industriale, personalităţi militare, oameni de ştiinţă, toţi membrii 
intelighenţiei sovietice. Pentru că, în definitiv, starea de spirit a acestor oameni - gradul lor 
de pesimism şi opiniile lor despre perspectivele ţării - ne vor avertiza dacă Uniunea 
Sovietică se pregăteşte pentru reforme majore, se îndreaptă către o decizie periculoasă de 
tipul „acum ori niciodată sau pur şi simplu renunţa şi işi acceptă scufundarea în istorie. In 
acelaşi timp, trebuie să fim siguri că aceste elite sovietice ne înţeleg mai bine decât ne-au 
înţeles până acum - puterea noastră militară, desigur, dar, şi mai important, puterea voinţei 
noastre de a supravieţui ca popor liber şi disponibilitatea noastră de a le oferi sprijin numai 
dacă vor înceta să ne amenințe supraviețuirea. 

Permiteţi-mi să vă ofer câteva indicaţii despre posibilele reacţii. Am testat propunerea de 
strategie pe câteva zeci de personalităţi politice, ziarişti, specialişti în probleme ale Uniunii 
Sovietice şi prieteni şi apropiaţi cu cunoştinţe de afaceri publice. Pacifiştii profesionişti 
resping propunerea de strategie deoarece implică în continuare niveluri ridicate de 
cheltuieli pentru apărare, oferă un argument pentru actualele eforturi din 

America Centrală, încurajează sprijinul pentru Iniţiativa de Apărare Strategică şi, în general, 
indică o cale către o lume post- sovietică în care SUA ar rămâne singura superputere. 
Militariştii profesionişti resping strategia propusă de mine motivând - chiar aşa! - că 
pacifiştii profesionişti o vor considera ca o adevărată mană cerească. Aşa cum o văd 
militariştii, această percepţie a Uniunii Sovietice drept imperiu în declin le va oferi 
pacifiştilor muniţia retorică necesară pentru a împiedica multe dintre iniţiativele noastre 
actuale. „Pentru numele lui Dumnezeu, haide să nu întărâtăm şi mai mult un urs rănit. Este 
periculos, aşa că haideţi să ne retragem şi să nu facem nimic - nimic - din ceea ce ursul ar 
putea să considere drept ameninţare”, vor spune pacifiştii. Sau aşa se tem militariştii. 
Opinia mea este că militariştii şi pacifiştii au aceleaşi dispute de atât de mult timp şi au 
devenit atât de pricepuţi la argumentele taberei adverse încât aceste reacţii negative sunt 
un răspuns instinctiv la ceva nou. Pe de altă parte, există o şcoală de gândire care susţine 
că o strategie căreia i se opun cu aceeaşi vehemenţă extremiştii din ambele părţi ale 
spectrului politic este probabil corectă. 

Din această strategie pe termen lung va rezulta şi un beneficiu imediat. Va contribui la 
potolirea uneia dintre cele mai înverşunate şi agresive dezbateri care a avut vreodată loc în 
rândurile americanilor şi aliaţilor noştri, una care, mă tem, va destrăma cu timpul textura 
societăţilor noastre. De o parte sunt aceia dintre noi care îşi doresc pacea atât de mult încât 
sunt dispuşi să plătească orice preţ pentru ea. De cealaltă parte, sunt aceia dintre noi care 
îşi doresc pacea la fel de mult, dar consideră că pacea fără libertate ar fi intolerabilă şi, pe 
termen lung, instabilă într-un mod violent. Cu strategia pe care am schiţat-o aici, această 
dezbatere se va stinge încetul cu încetul, pe măsură ce oamenii vor începe să înţeleagă că 
nu trebuie să aleagă. Va fi pace. Şi vom fi şi liberi. 

Herbert E. Meyer 

(SURSA: Herbert E. Meyer, What Should We Do About The Russians, National Intelligence 
Council, 28 iunie 1984, la http://www.foia.cia.gov) 

2.John Browne (Membru al Parlamentului britanic, deputat de Winchester, 
Anglia), DI. Gorbaciov - un Kennedy la Kremlin?, 20 mai 1985 

Impresii despre personalitatea, stilul şi posibila sa influență asupra relațiilor dintre Blocul 
Răsăritean şi Occident 

De decenii, Uniunea Sovietică a fost condusă de oameni şterşi, care s-au pitit, în mod 
conştient, după un zid de secrete. În martie 1985, se pare că s-a renunţat la această 
imagine. Un nou tip de conducător a fost ales - un conducător care, deşi deloc mare la stat, 
are o prezenţă impunătoare - un om cu o privire pătrunzătoare şi cu un zâmbet, cu toate 
acestea, binevoitor, care transmite încredere şi forţă interioară. Acest om este Mihail 
Sergheevici Gorbaciov, a cărui semnătură se află pe fotografia (a se vedea mai sus) care-l 


arată aşezat la biroul lui Lenin din Clerkenwell, Londra, în decembrie 1984. El reprezintă o 
nouă generaţie de lideri sovietici. Aduce cu sine o combinaţie proaspătă de loialitate 
profundă faţă de Partidul Comunist şi o abilitate de conducere evidentă. Deşi este un produs 
clar al sistemului sovietic, Domnul Gorbaciov nu numai că emană încredere de sine, dar are 
şi un stil personal charismatic, care se poate dovedi a fi de mare folos Uniunii Sovietice. Din 
nefericire, ceea ce avantajează Uniunea Sovietică poate fi o mai mare provocare pentru 
Occident. Pentru o mai bună înţelegere a noii conduceri sovietice trebuie să speculăm cum 
a fost selectat un asemenea om pentru o poziţie atât de înaltă în cadrul Partidului Comunist 
şi să evaluăm impactul pe care conducerea sa l-ar putea avea asupra relaţiilor între Est şi 
Vest. 

În decembrie 1984, Dl. Gorbaciov, împreună cu soţia domniei sale, Raisa, s-a aflat în 
fruntea unei înalte delegaţii în vizită în Marea Britanie. În timpul şederii delegaţiei la Londra, 
ca oaspeţi ai Parlamentului britanic, am fost invitat nu numai să fac parte din comitetul de 
primire, ci şi să însoțesc delegaţia de-a lungul vizitei. l-am însoţit în vizita la editura lui Lenin 
din Clerkenwell, 

la British Museum şi la Camera Comunelor. Aceste vizite au reprezentat un prilej deosebit 
de a-i observa îndeaproape pe soţii Gorbaciov, de a le asculta întrebările şi de a le observa 
reacţiile faţă de diferite afirmaţii şi evenimente. 

Această apropiere neobişnuită de soţii Gorbaciov mi-a lăsat impresia personală că DI. 
Gorbaciov este atât de charismatic încât, dacă sistemul comunist ar permite aşa ceva, Dl. şi 
Dna. Gorbaciov ar putea foarte bine deveni echivalentul sovietic al cuplului Jack şi 
Jacqueline Kennedy. Cu toate acestea, ţin să subliniez că Dl. Gorbaciov este un comunist 
dur şi dedicat, iar politicile sale ar fi fundamental diferite faţă de cele ale regretatului 
Preşedinte Kennedy Aceasta e doar părerea mea personală, izvorâtă dintr-o apropiere de 
soţii Gorbaciov de lungă durată, neobişnuit de relaxată şi în varii circumstanţe. 

Este evident că, pentru a ajunge la vârsta de 54 de ani până la vârful sistemului 
Partidului Comunist, Dl. Gorbaciov a muncit foarte mult, folosindu-şi ambiția şi excepţionala 
competenţă şi eleganţă politică. Însă ambiția şi competenţa pot stârni sentimente de 
gelozie şi suspiciune. Astfel de sentimente sunt cu atât mai puternice în cadrul sistemului 
comunist sovietic, unde loialitatea faţă de mai-marii partidului, faţă de dogmele şi tradiţiile 
acestuia este fundamentală pentru a avansa. DI. Gorbaciov trebuie să fi dat dovadă de 
multă răbdare şi de o deosebită loialitate faţă de partid, din moment ce a fost promovat atât 
de rapid în aceste condiţii. 

Urmărindu-i discursurile, prezentările şi răspunsurile, DI. Gorbaciov este în mod evident 
un om politic bine cizelat, abil şi în pas cu vremurile. Nu e nici pe departe un „conducător 
iubit al poporului” cu rădăcini în comunitatea agrară sau militară. Este unul dintre primii 
reprezentanţi ai generaţiei de politicieni sovietici „crescuţi” pentru a intra pe scena 
internaţională. 

Din primele momente ale întâlnirii cu Domnul Gorbaciov a devenit limpede că este 
inteligent, iscoditor şi ager. Nu numai că a pus constant întrebări, dar a ascultat de 
asemenea meticulos şi atent răspunsurile. Această calitate are implicaţii politice impotante 
prin faptul că oamenii presupun că oricine este sincer 

interesat în ceea ce au de spus este probabil demn de respectul lor. Aceste calităţi, 
împreună cu zâmbetul său reţinut, dar totuşi căluros, îl fac atractiv şi cât se poate de 
fascinant. Cu toate acestea, poate fi extrem de ferm când îşi foloseşte vocea, ochii 
străpungători şi chiar gesturile, pentru a sublinia ceva. 

Am observat un exemplu viu al acestor două extreme ale expresivităţii. Pilda a apărut 
când l-am întrebat de ce Uniunea Sovietică încurajează şi finanţează în continuare 
terorismul în America Latină. Mi-a răspuns, în timp ce m-a bătut în mod repetat pe umăr, 
chiar înainte ca interpretul să traducă întrebarea mea. Aceasta mi-a creat impresia clară că, 
probabil, înţelege engleza. M-a întrebat dacă i-aş considera pe coloniştii care au luptat în 
Războiul American de Independenţă terorişti sau luptători pentru libertate. Întreaga sa 
expresie s-a schimbat abrupt apoi, când m-a atins încet pe încheietura mâinii spunând „dar 
desigur ne opunem total teroriştilor izolaţi precum cei care l-au ucis pe Dr. Morro în Italia”. 

Exemplul de mai sus nu-i evidenţiază doar capacitatea vastă de exprimare, ci şi 


cunoştinţele de istorie occidentală. Aceste cunoştinţe au ieşit din nou la iveală când a pus 
sub semnul întrebării demonstraţia de la British Museum. Când am menţionat că în Marea 
Britanie oamenii au un grad mare de libertate, DI. Gorbaciov a răspuns: „Ceea ce spuneţi 
dumneavoastră, Dle Browne, şi adevărul sunt două lucruri distincte. Până şi Lordul Byron a 
fost nevoit să părăsească Anglia din cauza lipsei de libertate”. Şi-a manifestat curiozitatea şi 
interesul şi când l-a întrebat pe un custode de la British Museum ceva despre nişte monede 
saxone pe care ruşii le înapoiaseră Marii Britanii în secolul al XIX-lea. Era foarte entuziasmat 
să afle dacă existaseră legături comerciale între cele două ţări încă din acele timpuri. 

Curiozitatea Dlui Gorbaciov în timpul vizitei pare să aibă două scopuri: în primul rând, e 
dornic să înveţe de la Occident ce ar putea fi adaptat la sistemul comunist şi, în al doilea 
rând, nu pierde nicio ocazie să pună la îndoială orice dovezi i se prezintă. Această din urmă 
calitate e de importanţă majoră pentru orice 

lider, deoarece inspiră mai mult respect şi loialitate din partea subordonaţilor şi îi 
reconfirmă eficacitatea ca administrator. 

Se pare că setea nestăvilită şi deschiderea către noi cunoştinţe a Dlui Gorbaciov nu e 
ceva obişnuit printre liderii sovietici. De obicei, înalții oficiali ai Partidului Comunist evită să 
dea chiar şi cea mai mică impresie că ar avea vreo lacună, dorind să dea de înţeles că ar fi 
atotştiutori. Pe de altă parte, felul în care Dl. Gorbaciov se arată cu adevărat interesat s-ar 
putea dovedi una dintre cele mai eficiente unelte politice ale sale. Această curiozitate nu 
aduce cu sine doar o multitudine de informaţii noi într- o societate în care informaţia este 
supusă unei cenzuri drastice, ci îi va aduce mai mult sprijin atât din partea superiorilor, cât 
şi a subordonaţilor. De curând, în timpul unei vizite la Moscova, avea programat un ceai în 
apartamentul unei familii obişnuite de muncitori. Examinând ceaşca oferită, a observat că 
avea sigla guvernului şi, prin urmare, fusese adusă de consilierii săi pentru a-i crea impresia 
falsă că nivelul de trai al clasei muncitoare moscovite se îmbunătăţise. Se pare că Dl. 
Gorbaciov a plecat imediat, înfuriat de descoperirea înşelăciunii. Un astfel de incident 
trebuie să-i fi atras admiraţia gazdelor şi respectul subordonaţilor. 

DI. Gorbaciov nu e dornic numai să afle cât mai multe despre trecut, ci şi să înveţe 
despre obiceiurile şi procedurile existente în Occident. S-a abătut spontan de la programul 
stabilit, preferând să viziteze întâi Catedrala Sf. Paul, în loc de mormântul lui Marx, şi apoi 
să privească reşedinţa oficială a Prim-Ministrului din Downing Street nr. 10. Aceste 
schimbări de program denotă o aparentă dorinţă a domniei sale de a-şi contura o impresie 
la prima mână, subiectivă, despre Marea Britanie. Ceea ce mi-a întărit impresia că Dl. 
Gorbaciov doreşte să se familiarizeze cu uneltele fundamentale ale succesului din lumea 
occidentală şi să le selecteze, să le adapteze şi să le integreze pentru a le folosi în Uniunea 
Sovietică. Abordarea aceasta s-ar putea dovedi a fi fundamental diferită de cea a Ţarului 
Petru cel Mare care, la întoarcerea din vizite în Occident, a încercat să impună poporului rus 
obiceiuri pe care le admira la occidentali în loc să le integreze. 

DI. Gorbaciov s-a arătat extrem de sensibil atât faţă de ideile care contraziceau 
principiile comuniste, cât şi faţă de aluziile la potenţialele slăbiciuni ale sistemului sovietic. 
De exemplu, la British Museum, unde i s-au arătat morminte antice egiptene, a părut 
deranjat când i s-a explicat că doar numele celor de viţă nobilă erau cioplite în piatră. Acest 
obicei egiptean elitist contravine principiului meritocraţiei din sistemul sovietic. Disconfortul 
vădit al Dlui Gorbaciov poate fi atribuit originilor sale modeste, de fiu al unui ţăran din 
Stavropol, de unde s-a ridicat, pătrunzând în vârful conducerii ţării sale la vârsta de 54 de 
ani. A ajuns unde este astăzi devansând concurenţa acerbă, prin forţe proprii. O altă situaţie 
în care s-a manifestat această sensibilitate a fost reacţia domniei sale la răspunsul pe care i 
lam dat la o întrebare cu privire la locurile din Camera Comunelor. Am menţionat că avem 
bănci, iar nu locuri individuale, şi - chiar şi aşa - cu băncile pline până la refuz, tot nu au loc 
decât circa 500 dintre cei 650 de membri. Am explicat şi că băncile, spre deosebire de 
locurile individuale, conferă un anume dinamism Camerei, care devine astfel „Teatrul Viu al 
Politicii Britanice”. S-a arătat neîncrezător. Dând un exemplu, i-am explicat că dânsul şi Dna. 
Gorbaciov se aflau în acel moment în faţa primei bănci de sub arcadă, pe partea opoziţiei. 
Am povestit că, în mod tradiţional, banca era ocupată de aripa de stânga a Partidului 
Socialist, dar că, după desprinderea unei aripi de dreapta, care a format Partidul Social- 


Democrat, au loc confruntări fizice pentru ocuparea unui loc pe bancă. 

Am mai explicat şi cum acest comportament pare copilăresc în ochii privitorului neavizat, 
însă e o reprezentare teatrală a dilemei cu care se confruntă alegătorii de orientare 
socialistă, care nu ştiu dacă să voteze cu aripa de stânga sau cu cea de dreapta a partidului. 
Pe DI. Gorbaciov l-a deranjat afirmaţia mea cum că socialiştii ar avea vreo dilemă politică, 
cum a fost cea de la începuturile Uniunii Sovietice între bolşevici şi menşevici, acum scoasă 
de sovietici din cărţile de istorie. S-a întors către restul delegaţiei, spunând: „Ceea ce 
tocmai ne-a relatat DI. Browne ilustrează perfect uriaşa ipocrizie a politicii britanice. 

jumătate dintre ei!” 

Conducerea sovietică e în esenţă pragmatică, acesta e un fapt bine cunoscut. A fost 
interesant să observ maniera ostentativă în care se manifestă acest spirit de conducere în 
timpul primei recepții la Hotelul Claridges. Cum îi însoţisem pe soţii Gorbaciov mare parte a 
primei zile, am fost rugat să le prezint alţi membri ai Parlamentului în timpul recepţiei. 
Prezentările au decurs în maniera obişnuită pentru oaspeţi şi parlamentari. E totuşi 
interesant de menţionat că, la prezentările deputaţilor socialişti, în general, s-a depăşit 
titulatura obişnuită de tipul „permiteţi-mi să vi-l prezint pe DI. A, parlamentar de X”. În 
general au insistat să se prezinte drept „reprezentantul socialiştilor din X”, probabil pentru a 
câştiga simpatia liderului comunist şi a soţiei sale. Soții Gorbaciov, însă, plimbându-se liber 
printre invitaţi, i-au ignorat cu desăvârşire pe acei parlamentari care încălcaseră protocolul 
prezentărilor, socializând cu alţi oaspeţi. Se poate să fi fost o indicație a faptului că sovieticii 
considerau - pe baza rezultatelor recentelor alegeri generale şi a sondajelor de opinie 
conform cărora Partidul Socialist ajunsese la un minim istoric - că Partidul Conservator avea 
să rămână la putere în Marea Britanie în viitorul apropiat. Aşadar, era mai important să-şi 
stabilească legături cu conservatorii decât cu socialiştii. 

În ciuda dorinţei aparente a Dlui Gorbaciov de a arăta, ocazional, că delegaţia sa era una 
foarte democratică, iar dânsul se considera mai degrabă primul între egali, era evident că 
exercita o mare autoritate, fapt vizibil în felul în care îl tratau tovarăşii săi. In timpul sesiunii 
de întrebări şi răspunsuri de la Comisia pentru Afaceri Externe din Camera Comunelor, am 
stat lângă un general rus foarte amabil, dar obosit, în zona rezervată delegaţiei sovietice. 
Generalul părea că abia reuşeşte să nu adoarmă când a fost rugat de un consilier să 
meargă până la DI. Gorbaciov. Câteva cuvinte şoptite la ureche şi generalul a revenit la 
locul dumnealui transpirând şi a început să ia foarte multe notițe! E clar că DI. Gorbaciov nu 
tolerează prefăcătoria sau trândăvia în rândul personalului. 

A fost, de asemenea, impresionant cum Dl. Gorbaciov a răspuns la întrebări neconvenite 
în prealabil din partea membrilor Comisiei pentru Afaceri Externe cu privire la subiecte 
sensibile cum ar fi persecutarea evreilor şi creştinilor în Uniunea Sovietică şi politica 
sovietică în Afganistan şi Orientul Mijlociu. Au fost numeroase relatări, greşite, după părerea 
mea, cum că DI. Gorbaciov şi-ar fi pierdut cumpătul. Deşi e adevărat că a ridicat tonul, nu s- 
a răstit. E drept că a răspuns uşor iritat la astfel de întrebări, dar n-a fost niciun moment 
nepoliticos. Este, de asemenea, adevărat că a dat răspunsuri evazive, însă s-a eschivat abil, 
întorcând povara persecuției religioase către interlocutor, aducând în discuţie acuzaţiile de 
persecuție religioasă din Irlanda de Nord. Pe scurt, a răspuns la întrebări cu o iscusinţă 
demnă de un versat om politic occidental. Şi mai impresionant e faptul că a răspuns cu 
fermitate şi convingere - genul de convingere specific oamenilor în poziţii de autoritate. 
Această convingere m-a făcut să cred la acea vreme că DI. Gorbaciov era deja liderul de 
facto al Uniunii Sovietice, aflate sub comanda lui Cernenko, foarte bolnav Eram convins că 
era pe punctul de a fi ales, dacă nu cumva fusese deja ales să-i succeadă lui Cernenko. 

Programul Dlui Gorbaciov şi al delegaţiei sale în timpul vizitei la Londra a fost destul de 
aglomerat, genul de program care ar fi solicitat la maximum orice lider de delegaţie, atât 
fizic cât şi psihic. DI. Gorbaciov şi-a îndeplinit rolul de lider al delegaţiei cu mult entuziasm, 
vorbind atât de mult în timpul dineurilor oficiu- ale, încât abia dacă se atingea de mâncare. 
Îi era atât de foame încât se pare că se întorcea la ambasada sovietică să mănânce. Am fost 
profund impresionat de felul în care a făcut faţă, atât fizic, cât şi psihic. Pe lângă forma 
fizică bună, s-ar putea spune că are o minte puternică şi ageră. 

Pe lângă puterea fizică şi psihică evidentă în timpul vizitei la Londra, am simţit că DI. 


Gorbaciov posedă o forţă interioară deosebită, bazată pe convingere, control şi încredere. În 
această privinţă, sunt de acord cu remarca Dnei prim-ministru Thatcher, care a afirmat că 
poate lucra cu Dl. Gorbaciov. 

Sistemul comunist tinde să descurajeze manifestările individualiste, creativitatea şi 
adaptabilitatea. Consider că, datorită acestei forţe interioare, Dl. Gorbaciov va avea ocazia 
să se folosească de aceste calităţi neobişnuite pentru Uniunea Sovietică. De la moartea lui 
Stalin, poate doar cu excepţia lui Hruşciov, conducerea sovietică a fost în mod bizar lipsită 
de asemenea calităţi. 

Punând în balanţă tenacitatea şi pragmatismul Dlui Gorbaciov, am remarcat o parte 
profund umană în caracterul său. Acest element de umanitate într-un lider este adesea unul 
din cele mai importante ingrediente ale farmecului personal. Liderul este umanizat şi, totuşi, 
în sine, diferit. 

Fotografia de mai sus îl portretizează pe Dl. Gorbaciov în picioare, cu soţia în planul 
secundar, în faţa biroului lui Lenin de la editura acestuia din cartierul londonez Clerkenwell. 
De la acest birou a pornit gândirea comunistă timpurie. Având privilegiul de a fi una din 
puţinele persoane care au avut acces în birou, am vrut să văd cât de profund mişcat a fost 
DI. Gorbaciov, potenţial lider al lumii comuniste, de prezenţa în biroul lui Lenin. 

A fost de asemenea interesant de remarcat cât de afectat şi de stânjenit s-a simţit în 
timpul demonstraţiei celor trei studenţi într-una din sălile de la British Museum. Aceştia s-au 
apropiat cu repeziciune până la aproximativ trei metri de Dl. Gorbaciov şi de delegaţia 
sovietică, strigându-i cuvinte dure şi numindu-l criminal şi ucigaş. DI. Gorbaciov s-a înroşit 
puternic şi a părut profund şocat de situaţie. 

In ciuda momentelor tensionate, am remarcat că DI. Gorbaciov are un simţ al umorului 
ascuţit şi subtil, în presă fiind citate numeroase exemple. Întâmplarea care m-a amuzat cel 
mai tare s-a petrecut în partea dedicată istoriei saxone la British Museum. Custodele tocmai 
terminase de vorbit despre regele Alfred cel Mare, încheind cu observaţia că „problema e că 
şcolarii englezi rețin un singur lucru despre regele Alfred cel Mare şi anume că a ars 
plăcintele”. Intr-o clipită, DI. Gorbaciov a răspuns: „Se pare că nu trebuia să faci mare lucru 
ca să devii celebru în vremurile acelea”. 

Intâmplarea de mai sus mi-a întărit convingerea că Dl. Gorbaciov este un personaj şi o 
personalitate demnă de luat în seamă. Este cu atât mai remarcabil faptul că aceste calităţi 
au ieşit la lumină în ciuda stereotipului sever promovat de sistemul Partidului Comunist. 

Impresia publicului occidental cu privire la soțiile liderilor sovietici e că sunt femei 
masive, anoste şi deloc implicate în cariera politică a soţilor lor. Soţia Dlui Gorbaciov, Raisa, 
s-a dovedit a fi la polul opus al acestui stereotip. Este educată, are un doctorat, e inteligentă 
şi atrăgătoare. Mai mult, după standardele sovietice, s-ar putea spune că e de-a dreptul 
cochetă. Mi s-a părut o femeie foarte inteligentă şi echilibrată. Şi dumneaei are un simţ al 
umorului deosebit. Când custodele departamentului egiptean de la British Museum s-a 
scuzat că vizita ne poartă înapoi în timp, Dna. Gorbaciov a răspuns că „într-un muzeu nu se 
poate călători decât în trecut”. Mi s-a părut foarte interesant şi remarcabil cum, în timpul 
întâlnirii Dlui Gorbaciov cu Comisia pentru Afaceri Externe, Dna. Gorbaciov părea foarte 
interesată şi conştientă de ce se petrecea. Cred că e deosebit de interesată de cariera 
soţului şi, am impresia, se ocupă în mod direct de ţinuta lui. Metaforic vorbind, stă alături de 
el, nu în planul secundar. Pe scurt, este o soţie profesionistă de lider politic şi împreună 
formează o echipă formidabilă şi impresionantă. 

E de asemenea interesant de remarcat că soţii Gorbaciov sunt interesaţi de cultură, 
mergând la spectacole de balet în calitate de simpli cetăţeni. Dl. Gorbaciov a spus despre 
reprezentaţia operei Cosi; fan Tutte că a fost un exemplu excelent de interpretare a muzicii 
lui Mozart. E posibil ca această aplecare pentru cultură şi artă să rezoneze cu intel/ighenția 
Uniunii Sovietice, o parte a societăţii care, începând din 1917, s-a opus aproape în totalitate 
conducerii sovietice. Este aşadar posibil ca Dl. şi Dna. Gorbaciov să creeze o punte de 
influenţă politică între conducerea sovietică şi intelectuali. Cu timpul, aceasta i-ar putea 
aduce Dlui Gorbaciov un aliat politic de nădejde, dacă situaţia va fi gestionată adecvat. 

După cum am spus şi mai devreme, DI. Gorbaciov nu este un liberal -este un comunist 


convins şi un produs al şcolii comuniste, faţă de care e sigur că are loialităţi profunde. Cu 
toate acestea, spre deosebire de predecesorii săi, cu excepţia lui Hruşciov şi a lui Stalin, Dl. 
Gorbaciov are, după părerea mea, charismă - o charismă de tip occidental, precum şi 
abilitatea şi dispoziţia de a se folosi demass-media din Vest, cu precădere de televiziune. 

Evaluând trăsăturile de caracter ale Dlui şi Dnei Gorbaciov, e greu de imaginat ce calităţi 
ar fi putut avea în plus cuplul prezidenţial Jack şi Jacqueline Kennedy. Cred că e absolut 
rezonabil să ne gândim că DI. şi Dna. Gorbaciov, dacă le va permite sistemul politic, ar 
putea deveni echivalentul sovietic al echipei Kennedy şi, în consecinţă, ar avea un impact 
major asupra întregii lumi. Apariţia unui lider charismatic la Moscova ar putea avea un efect 
foarte benefic pentru Uniunea Sovietică. In aceeaşi măsură, ar putea crea provocări mai 
mari pentru liderii occidentali. În pofida avantajelor pe care le-ar aduce, pare ciudat că 
nomenclatura Partidului Comunist, prin definiţie conservatoare, l-a numit pe DI. Gorbaciov în 
poziţia de secretar al partidului. 

Cum anume este ales liderul sovietic ştiu probabil foarte puţini oameni chiar şi în 
interiorul Uniunii Sovietice. Se pare că acesta e nominalizat de o mână de membri 
importanţi din Biroul Politic al partidului şi poate, uneori, chiar şi de liderul în funcţie, şi 
trebuie să fie acceptat atât de cercurile înalte ale Comitetului Central, cât şi de elita 
sovietică sau nomenclatură. 

Este binecunoscut faptul că nomenklatura a fost creată de Stalin pentru a conduce 
Uniunea Republicilor Sovietice în locul aristocrației ţariste şi a corpului funcţionarilor publici, 
lichidat în mare parte de Stalin. In schimbul loialității, acestei elite i se acordau numeroase 
privilegii, inclusiv magazine speciale etc. Pentru a-şi asigura în continuare devotamentul lor, 
Stalin i-a supus doar parţial Marii Terori. Nomenclaturiştii care-şi amintesc teroarea 
stalinistă manifestă o puternică lipsă de încredere şi frică faţă de orice lider prea 
charismatic şi deci puternic şi în afara maşinăriei de partid. E interesant să observăm, în 
trecere, 

că atunci când Hruşciov a început să-şi dezvolte propria formă de charismă, a fost imediat 
îndepărtat de la conducere, foarte probabil din cauza acestei frici instinctive a 
nomenclaturiştilor. Nomenclatura se bucură de foarte multe privilegii, aşadar este direct 
interesată să-şi păstreze poziţia în cadrul sistemului sovietic. Desigur, în nomenclatură se 
regăsesc mare parte din cadrele militare sovietice, iar păstrarea statutului ţine de 
menţinerea cheltuielilor militare masive şi, deci, de menţinerea unei permanente stări de 
alertă faţă de o eventuală invazie. Invazia tătară, care a subjugat Rusia timp de 250 de ani; 
invazia lui Napoleon din 1812; şi nu în ultimul rând invazia lui Hitler în timpul celui de-al 
Doilea Război Mondial sunt evenimente istorice care susţin acest argument. 

Mai mult, un alt argument al armatei sovietice este acela că Rusia e încercuită de 
puterile aliate occidentale, de la Canada şi Statele Unite peste Polul Nord la Organizaţia 
Tratatului Atlanticului de Nord (NATO); la Organizaţia Tratatului Central (CENTO), acum 
dizolvată; la Organizația Tratatului Asiei de Sud- Est (SEATO), acum dizolvată; până la 
bazele americane din Extremul Orient. Aşadar, elita sovietică e condiţionată atât de frică, 
cât şi de privilegii, să susţină menţinerea actualul status quo - o situaţie de care membrii 
acestei elite sunt direct interesaţi. E firesc să susţină alegerea unui „membru de comitet” în 
poziţia de lider şi ar privi cu suspiciune un lider individualist, mai ales dacă e şi charismatic. 
Mai mult, cei mai de seamă membri ai nomenclaturii, anume cei din Biroul Politic, tind să 
aleagă lideri fără nicio particularitate şi care, practic, nu se deosebesc cu nimic de ei înşişi. 

Cum se face, deci, că acei câţiva membri ai Comitetului Central, care au probabil puterea 
de decizie asupra conducerii, au ales drept secretar de partid un om atât de diferit de 
conceptul de lider care trebuie să primească acceptul nomenclaturii sovietice şi de care 
depinde întreaga Uniune Sovietică? Cred că se datorează faptului că, deşi precauţi, liderii 
sovietici sunt în esenţă pragmatici şi înţeleg că Uniunea Sovietică traversează o perioadă de 
criză economică, socială şi militară. Inţeleg că sunt 

puşi la zid şi schimbarea nu este doar necesară, ci şi de dorit dacă vor să-şi menţină 
viziunea asupra Uniunii Sovietice şi nivelul de trai al majorităţii nomenclaturiştilor. 

Impresia generală este că economia Uniunii Sovietice se află în stagnare. Atât 
conducerea fabricilor cât şi muncitorii sunt lipsiţi de motivaţie pentru a produce eficient, iar 


specula e la putere. Armata sovietică a dovedit o gravă incapacitate de a aplica în producţie 
şi utilizare efectivă cercetarea şi dezvoltarea de tehnologii avansate. Aceasta este una din 
cele mai mari griji ale sovieticilor cu privire la Iniţiativa Strategică de Apărare propusă de 
preşedintele Reagan. Mai mult, alocarea unei capacităţi enorme de producţie domeniului 
militar a dus la o insuficienţă cronică gravă în producţia de bunuri de consum. 

Liderii sovietici sunt cu siguranţă conştienţi de faptul că rămân foarte repede în urmă 
într-un domeniu esenţial al revoluţiei tehnologice - cursa pentru noua generaţie de 
calculatoare. Această cursă a tehnologiei computerelor nu doar că întrece orice imaginaţie a 
lumii a treia, ci şi măreşte distanţa în aşa-zisa lume dezvoltată dintre puterile tehnologice 
de primă mână şi cele de mâna a doua. Este evident că Statele Unite şi Japonia concurează 
cu succes în această cursă, iar Uniunea Sovietică s-ar putea alătura Europei în „lumea a 
doua”, nemaiputând fi considerată o superputere. Acest aspect al tehnologiei computerizate 
şi impactul oricărui grad de acceptare a computerelor personale au implicaţii majore într-un 
stat totalitar, în care controlul asupra informaţiei şi cenzura constituie ingrediente vitale ale 
puterii. Aşa cum puterea Bisericii Catolice în Europa a scăzut odată cu apariţia tiparului, 
puterea unui guvern totalitar, cum este cel al Uniunii Sovietice, poate fi considerabil erodată 
prin acceptarea computerelor personale, care ar permite unei bune părţi din populaţie să 
primească şi să transmită un volum atât de mare de informaţii încât devine foarte greu, 
dacă nu chiar imposibil, de cenzurat. 

Liderii sovietici nu sunt ameninţaţi doar de provocarea tehnologică venită dinspre 
America cea relativ „pasivă”, ci au de 
184 | Alexandru Purcăruş 
înfruntat şi o nouă provocare economică din partea vecinilor de la sud-est, China potenţial 
„agresivă”. 

În timpul vizitei mele la Hong Kong, în octombrie 1983, atmosfera era una de pesimism, 
majoritatea considerând că va fi imposibil pentru Marea Britanie, sub conducerea prim- 
minis- trului Margaret Thatcher, să semneze un tratat cu China comunistă care să fie 
acceptabil pentru chinezii din Hong Kong. În orice caz, s-a ajuns la o înţelegere. Acum, se 
pare că chinezii nu încearcă să extindă modelul comunist în Hong Kong ci, dimpotrivă, aduc 
modelul capitalist în China. Preşedintele Deng Xiaoping pare să conducă în China o revoluţie 
la fel de semnificativă ca aceea din Rusia din 1917. El încurajează dreptul de proprietate 
limitat, descentralizarea şi stimulente capitaliste pentru profit. O astfel de schimbare în 
dogma partidului trebuie să fie o mare provocare pentru orice lider comunist. Totuşi, 
preşedintele Deng Xiaoping are trei mari avantaje faţă de sovietici. In primul rând, revoluţia 
comunistă din China s-a petrecut relativ recent, iar ţara e mai susceptibilă să reaprindă 
scânteia capitalistă şi chiar să primească înapoi cetăţenii calificaţi care au emigrat şi sunt 
încă în putere de muncă. În al doilea rând, chinezii sunt mai muncitori decât ruşii. În al 
treilea rând, preşedintele Deng Xiaoping se poate aştepta la mai puţină rezistenţă din 
partea nomenclaturii clădite de Mao Zedong, căci majoritatea nomenclaturiştilor au fost 
lichidaţi sau neutralizaţi în timpul revoluţiei culturale. 

Efectele reformelor lui Deng se fac deja simţite. În zonele rurale s-a introdus un nou 
„Sistem al răspunderii” şi s-a introdus agricultura privată (pe parcele de maximum 60-70 de 
hectare). Veniturile din mediul rural au crescut cu peste 250% începând cu 1978 şi China a 
înregistrat cea mai mare creştere economică din lume în 1984. 

Noi sloganuri precum „caută să te-mbogăţeşti” le-au înlocuit pe cele vechi precum „mai 
bine buruieni socialiste decât răsaduri capitaliste”. 

Uniunea Sovietică are de înfruntat acum provocarea economică directă din partea Chinei 
comuniste, care deja discută 

despre propria navetă spaţială lansată cu rachete Ariane. Sovieticii mai trebuie să accepte 
faptul că noua economie chineză de tip capitalist s-ar putea dovedi foarte de succes din 
perspectiva lumii a treia. Un asemenea succes relativ ar putea ameninţa, în sens strategic, 
influenţa crucială a URSS. 

Liderii sovietici se mai confruntă şi cu o societate în care corupţia, trândăvia şi beţia 
ating proporţii covârşitoare. În acelaşi timp, există un curent de opinie care pretinde mai 
multe produse de consum disponibile în magazine. O economie reală în stagnare sau în 
scădere pune şi mai mare presiune pe Uniunea Sovietică şi pe speranţele acesteia de a 


menţine echilibrul militar şi de a-şi păstra statutul de superputere. 

Rapoartele venite din Afganistan menţionează numere mari de răniţi şi dezertori din 
rândurile armatei sovietice. Deşi e posibil ca aceste rapoarte să fie exagerate, fără îndoială 
că trebuie să provoace îngrijorări serioase pentru conducerea sovietică, în special din cauza 
populaţiei islamiste numeroase. Mai mult, odată cu amplasarea cu succes a rachetelor de 
croazieră şi Pershing de către NATO şi lansarea Iniţiativei Strategice de Apărare de către 
preşedintele Reagan, sovieticii se confruntă cu noi cereri pentru cheltuieli militare 
importante, pentru a menţine actualul echilibru militar. Nu numai că e improbabil ca 
economia sovietică să poată susţine o asemenea creştere de cheltuieli, dar sovieticii sigur 
sunt conştienţi de propriile limitări în tehnologia computerizată şi relativa incapacitate de a 
pune în practică cercetările în domeniul producţiei avansate de armament bazate pe 
computer. 

Acest domeniu al tehnologiei computerizate e esenţial pentru sistemele moderne de 
armament. Aici este interesant să notăm importanţa accesului larg la computere personale. 
Păstrarea puterii într-un stat totalitar depinde în mare măsură de cenzura la scară largă şi 
controlul informaţiei. Accesul publicului larg la computere personale într-un stat totalitar ar 
eroda dramatic puterea guvernului de a controla informaţia. Asta înseamnă că, dacă 
sovieticii avansează în domeniul tehnologiei până într- acolo încât să permită utilizarea 
computerelor personale la scară 

largă, ar produce vulnerabilităţi majore în cadrul sistemului actual de putere. 

Confruntaţi cu această situaţie de criză internă, consider că înalții oficiali sovietici au 
simţit că se impune o schimbare în Uniunea Sovietică pentru ca această să rămână o 
superputere. Au fost nevoiţi să aleagă ca lider un om care să nu fie doar de încredere, ci şi 
destul de inteligent cât să înţeleagă problemele fundamentale cu care se confruntă Uniunea 
Sovietică şi capabil să le rezolve. Şi mai important, şi totodată riscant, cred că a fost să 
aleagă un lider capabil să convingă elita sovietică nu doar de necesitatea, ci şi de 
oportunitatea schimbării. 

Născut pe 2 martie 1931, într-o familie de ţărani din satul Privolnoe din regiunea 
Stavropol din Caucazul de Nord, DI. Mihail Sergheevici Gorbaciov a fost evacuat între 1946 
şi 1950, lucrând la o uzină mecanizată de tractoare lângă Marea Caspică. Această slujbă 
trebuie să-i fi oferit o experienţă profundă asupra economiei sovietice, la nivelul cel mai de 
bază. 

Apoi a studiat dreptul la Universitatea de Stat din Moscova, înscriindu-se în Partidul 
Comunist în 1952. După terminarea facultăţii în 1955, a fost numit Prim-Secretar al 
organizaţiei orăşeneşti Komsomol din Stavropol (organizaţia de tineret a partidului). Este o 
perioadă interesantă, la doi ani de la moartea lui Stalin şi cu un an înainte ca Hruşciov să 
denunțe cultul personalităţii lui Stalin în 1956. Este aşadar dificil de stabilit dacă afinităţile 
politice timpurii ale Dlui Gorbaciov erau puternic staliniste sau ceva mai moderate. La 31 de 
ani urmează studii pentru o diplomă în agronomie. La 35 de ani îşi asumă responsabilitatea 
creşterii producţiei agricole în regiunea Stavropol, o zonă cu teren destul de fertil, care i-a 
adus recolte bogate într-o perioadă în care agricultura rusă n-o ducea prea bine. La 39 de 
ani este numit Prim-Secretar al comitetului regional Stavropol. În 1978 este trimis la 
Moscova, unde este numit responsabil pentru agricultura sovietică, ca secretar al 
Comitetului Central al Partidului Comunist. În această funcţie se dovedeşte a fi un adevărat 
„supravieţuitor politic” căci, deşi are parte de o serie de recolte dezastruoase în timpul 
mandatului, atât de slabe încât 

guvernul renunţă să mai publice statistici agricole, eşecul nu este pus pe seama sa, ci pe 
seama vremii nefavorabile. Deşi DI. Gorbaciov nu era în postura de a implementa schimbări 
fundamentale la acea vreme, era într-o poziţie bună pentru a observa şi evident era destul 
de inteligent să înţeleagă procesele care stăteau la baza „maşinăriei” agricole şi care nu 
funcționau. Cu siguranţă a remarcat problemele agriculturii colectivizate. A avut ocazia să 
observe îndeaproape ce trebuia făcut pentru a eficientiza agricultura sovietică. In 1979 e 
promovat ca membru supleant în Biroul Politic, iar în octombrie 1980, la nici 50 de ani, 
devine cel mai tânăr membru cu drepturi depline. 

Unele voci susţin că încercarea Dlui Gorbaciov de a înfăptui reforme agrare în timpul 


embargoului american asupra cerealelor face din el un „liberal” după standardele sovietice. 
Această afirmaţie este dificil de dovedit. 

In fond, Dl. Gorbaciov e un produs al Partidului Comunist. E evident că a stat la locul lui şi 
a rezistat tentaţiei de a-şi submina superiorii. Din experienţele trecute şi cum se întâmplă în 
cadrul majorităţii sistemelor politice, promovarea nu se face doar pe criterii de competenţă 
şi loialitate. Prieteniile şi norocul sunt de asemenea elemente esenţiale. Primii şi poate cei 
mai importanţi susţinători ai Dlui Gorbaciov au fost Fiodor Kulakov şi Mihail Suslov La fel ca 
DI. Gorbaciov, ambii deţinuseră postul de secretar de partid la Stavropol. Stavropolul e o 
staţiune. Aşadar, Dl. Gorbaciov trebuia să întreţină şi a avut ocazia să impresioneze 
numeroşi membri de seamă din Biroul Politic care-şi petreceau vacanţele în regiune. DI. 
Gorbaciov i-a succedat lui Kulakov la Stavropol şi apoi la Moscova. În 1978, DI. Kulakov 
moare subit. Acest eveniment norocos îl propulsează pe Dl. Gorbaciov. Se pare că Dl. 
Suslov, care a avut un rol important în promovarea lui Andropov în poziţia de lider sovietic, 
a fost un alt important susţinător al Dlui Gorbaciov. DI. Suslov fusese însărcinat să asigure 
continuitatea purității ideologice marxist-leniniste a Partidului Comunist. Printre sarcinile 
sale era şi aceea de a recruta tineri comunişti loiali pentru partid, pe care să-i formeze în 
propria sa manieră. Aflat la Moscova, Dl. Gorbaciov se 

împrieteneşte cu Mareşalul Ustinov. Sub conducerea lui luri Andropov (fost şef al KGB), e 
promovat de la agricultură într-o funcţie de răspundere pentru supravegherea întregii 
economii sovietice. (Cred că e posibil ca DI. Andropov să-l fi numit pe DI. Gorbaciov drept 
succesor, însă facțiunea pro-Gorbaciov din cadrul Biroului Politic nu avea destulă influenţă la 
momentul morţii lui Andropov pentru a-i face respectată dorinţa. Este posibil ca, în 
încercarea de a câştiga timp pentru a-şi consolida poziţia în cadrul Biroului Politic, facțiunea 
pro-Gorbaciov să fi susţinut numirea lui Cernenko, a cărui stare gravă de sănătate a fost 
iniţial făcută publică de către Dr. David Owen, membru al Parlamentului. Pentru orice 
eventualitate, DI. Cernenko, grav bolnav, îi deleagă tot mai multe responsabilităţi, iar 
înainte de decesul Dlui Cernenko, Dl. Gorbaciov este adesea văzut în compania Dlui 
Gromiko (de la care se presupune că primea informaţii şi sfaturi.) Părerea mea este că 
facțiunea pro- Gorbaciov din cadrul Biroului Politic a reuşit să-l nominalizeze şi chiar să-l 
aleagă în mod neoficial ca Secretar al Partidului încă dinainte de moartea Dlui Cernenko. 
Este posibil şi chiar probabil ca, la momentul vizitei la Londra din decembrie 1984, DI 
Gorbaciov să fi fost „directorul executiv” al Uniunii Sovietice sub „conducerea” Dlui 
Cernenko, aflat pe moarte. 

Fiind nevoită să aleagă un lider care să distragă atenţia de la o criză iminentă, crema 
elitei sovietice trebuia să aleagă un om care să fie nu doar capabil, ci şi devotat ideologiei şi 
doctrinei politice. In acelaşi timp, acest lider trebuia să reprezinte şi un „motor” al 
schimbării, căci, indiferent cât de neplăcută, schimbarea era văzută probabil drept ceva 
absolut necesar. Aşadar, noul lider trebuia să fie capabil să comunice şi să convingă restul 
nomenclaturii de necesitatea şi oportunitatea schimbării. 

Alegându-l pe DI. Gorbaciov, consider că liderii sovietici şi-au asumat un risc calculat. Dl. 
Gorbaciov era nu doar un politician abil, energic şi devotat, ci o adevărată forţă a schimbării 
şi potenţial charismatic ceea ce, în luptele interne din Partidul Comunist... [lizibil în original, 
n.n.], ceea ce însemna că orice pas greşit avea să-i urmărească multă vreme. De aceeea 
cred că au 

menţinut neocupate celelalte două funcţii importante, cea de şef de stat şi cea de şef al 
consiliului de apărare, format din cinci membri. 

In urma vizitei Dlui Gorbaciov la Londra, în decembrie 1984, şi a deteriorării stării de 
sănătate a Dlui Cernenko, s-au întețit speculaţiile conform cărora Dl. Gorbaciov ar putea fi 
luat în considerare pentru conducerea Uniunii Sovietice. Am afirmat în cadrul a numeroase 
prezentări, în America şi în Anglia, că eu cred că DI. Gorbaciov fusese deja ales şi era deja 
liderul defacto al Uniunii Sovietice sub „conducerea” lui Cernenko. M-am convins de acest 
lucru nu doar din observaţiile mele personale în legătură cu DI. Gorbaciov, pe care am 
încercat să le expun mai sus, şi necesitatea cronică a unei forme de schimbare în maşinăria 
politică a Uniunii Sovietice, ci şi dintr-o serie de manifestări pe care le-am remarcat în 
timpul vizitei soţilor Gorbaciov la Londra înainte de Crăciun. 


Mi s-a părut neobişnuit ca o întâlnire atât de importantă cu delegaţia rusă să aibă loc la 
nivel de Parlament, şi nu la nivel de Guvern. Sovieticii au dat dovadă de o precauţie 
neobişnuită, ca şi cum ar fi vrut să se asigure şi împotriva celui mai mic risc. În al doilea 
rând, spre deosebire de majoritatea delegaţiilor parlamentare din blocul comunist, unde 
adevăratul lider se află în poziţia a doua sau a treia, DI. Gorbaciov s-a remarcat ca fiind 
liderul delegaţiei de la bun început. Felul în care era tratat de ceilalţi membri ai delegaţiei şi 
reacţiile acestora la cererile sale mi-au lăsat impresia unei personalităţi aflate într-o poziţie 
importantă şi care reflectă o mare putere. Autoritatea cu care a vorbit şi încrederea cu care 
a răspuns la întrebări neaşteptate şi potenţial stânjenitoare din partea Comisiei pentru 
Afaceri Externe şi a altor oficiali mi-au lăsat impresia că nu se afla în postura de candidat 
pentru putere, ci deja deţinea frâiele puterii. În sfârşit, anunţul decesului Mareşalului 
Ustinov nu a fost făcut, ca de obicei, la Moscova, prin Pravda sau Tass, ci de însuşi 
Gorbaciov, aflat la Edinburgh. Acest fapt părea să arate că Dl. Gorbaciov se afla deja într-o 
poziţie de putere şi mi-a confirmat multe din observaţiile culese în timpul vizitei sale la 
Londra. 

190 | Alexandru Purcăruş 

După moartea Dlui Cernenko, am remarcat cu uimire cât de rapid şi fără incidente s-a 
realizat succesiunea, ceea ce din nou m-a făcut să cred că Dl. Gorbaciov fusese ales 
dinainte. Această convingere mi-a fost întărită şi mai mult când funeraliile lui Cernenko nu 
au determinat nici amânarea negocierilor de la Geneva privind armamentul şi nicio 
modificare a caracterului acestora. Deşi tonul general al negocierilor nu s-a schimbat prea 
mult faţă de discuţiile precedente, şi anume ambele mari puteri s-au învârtit în jurul cozii 
fără a aduce propuneri noi, majore şi serioase, consider că stilul de negociere al părţii 
sovietice a început să reflecte un stil marca Gorbaciov. Acest stil e foarte diferit de 
abordarea sovietică din trecut, când negociatorii sovietici treceau pe lângă ziarişti fără vreo 
urmă de expresie pe faţă şi fără să facă vreun comentariu. La Geneva, negociatorii sovietici 
nu numai că s-au lăsat fotografiaţi de presa occidentală, dar au şi stat de vorbă şi au glumit 
cu ziariştii - în mod clar o nouă abordare şi încă una care prinde în Occident. 

Discursul Dlui Gorbaciov la funeraliile Dlui Cernenko a fost mai mult decât un omagiu 
adus unui vechi tovarăş. A fost mai degrabă un discurs despre starea naţiunii, în care a 
îndemnat poporul sovietic să se ridice şi să muncească, avertizând că nu e timp de pierdut. 
Se pare că un muncitor comunist s-ar fi îngrijorat întrucâtva şi ar fi întrebat dacă muncitorii 
vor fi obligaţi să muncească mai mult acum că DI. Gorbaciov venise la putere. În ultimele 
câteva luni, în presa occidentală au apărut numeroase articole despre DI. Gorbaciov şi chiar 
despre familia acestuia, inclusiv despre fiica şi nepoata sa. 

Din ce am auzit că ar fi spus despre familia sa în timpul vizitei la Londra, era de aşteptat 
ca aceasta să nu rămână pentru multă vreme într-un con de umbră. Acest lucru a început să 
se întâmple şi e o schimbare radicală faţă de atitudinea discretă pe care o aveau foştii lideri 
sovietici în privinţa familiei. Cred că deschiderea Dlui Gorbaciov va aduce o notă de 
umanitate imaginii sale publice, ceea ce ar putea să-l ajute în bătălia tot mai aprigă pentru 
simpatia lumii a treia şi a celor din democraţiile industrializate. 

De când a preluat puterea, se pare că DI. Gorbaciov s-a grăbit să-şi numească protejaţii 
în poziţii de autoritate şi a început să-şi consolideze o bază de putere personală. Mai mult, 
nu s-a sfiit şi chiar a fost neobişnuit de cinstit vorbind despre corupţia, alcoolismul şi 
trândăveala din Uniunea Sovietică. Şi mai mult, numeroasele sale apariţii în presa 
occidentală de la preluarea funcţiei mă fac să cred că acea charismă pe care sunt convins 
că o are nu va trece neobservată pentru mult timp. 

Cred cu tărie că stilul de conducere charismatic al Dlui Gorbaciov va avea o influenţă 
majoră atât în interiorul, cât şi în exteriorul Uniunii Sovietice. 

In Uniunea Sovietică, el ar putea deveni primul lider care reuşeşte mai degrabă să-i 
convingă, decât să-i forţeze pe muncitori să lucreze. Astfel muncitorii ar lucra mai eficient. 
Acest lucru ar trebui să aibă un impact major asupra economiei sovietice şi asupra 
capacităţii URSS de a-şi meţine statutul de mare putere, impresionând şi păstrând alianțele 
cu mare parte din lumea a treia, precum şi de a menţine echilibrul militar cu Occidentul - 
sau poate ar trebui să spun superioritatea militară. În plus, DI. Gorbaciov va trebui să 
convingă majoritatea nomenclaturii sovietice, în care armata este foarte bine reprezentată, 


nu doar de necesitatea, ci şi de avantajele şi nevoia urgentă de a accepta măcar unele 
schimbări economice importante. De aici e posibil să asistăm la o mai mare flexibilitate nu 
numai în ceea ce priveşte comerţul, ci şi în domeniul negocierilor militare şi politice. E puţin 
probabil să fie o dovadă a unei slăbiciuni a poziţiei Uniunii Sovietice ori vreo schimbare în 
scopurile sale fundamentale, însă va deschide calea pentru numeroase oportunităţi de 
afaceri între comercianții şi politicienii occidentali şi blocul sovietic. De exemplu, cel mai 
probabil vor exista oportunităţi majore în domeniul comercial şi cel al finanţării de proiecte, 
inclusiv investiţii masive pe pieţele de capital occidentale. 

DI. Gorbaciov s-ar putea dovedi a fi primul lider sovietic capabil să se folosească de presa 
occidentală pentru a vorbi peste capetele negociatorilor sau politicienilor occidentali, adre- 
sându-se direct popoarelor occidentale. O astfel de abordare va fi 

însă cu sens unic, căci liderii occidentali nu vor avea acelaşi grad de acces la presa sovietică 
să se adreseze direct populațiilor din blocul comunist. Cu ajutorul televiziunii, mai ales, e 
posibil ca DI. Gorbaciov să fie văzut ca un model de lider şi o inspiraţie pentru mişcări 
precum Campania pentru Dezarmarea Nucleară, Mişcarea Anti-nucleară şi alte forţe 
clandestine şi antidemocratice de care democraţiile occidentale nu duc lipsă şi pe care 
trebuie să le combată pe plan intern. 

De asemenea, DI. Gorbaciov şi-ar putea folosi puterea personală de convingere în mod 
direct asupra liderilor occidentali. Se prea poate să folosească şi cele mai mici diferenţe de 
opinie care pot apărea între aliaţii occidentali cu privire la subiecte precum programul 
Iniţiativei Strategice de Apărare, transferul de tehnologie avansată în domeniul comercial şi 
ramificaţiile politice ale găzduirii sistemelor sau bazelor militare americane etc. 

E interesant, observând lupta pentru putere dintre Est şi Vest, să comparăm punctele 
forte şi punctele slabe fundamentale ale statelor totalitare, cum este Uniunea Sovietică, şi 
ale statelor democratice, cum sunt Statele Unite. Punctul forte al statului totalitar e 
capacitatea de a susţine conflicte armate în lipsa vreunei ameninţări directe asupra 
teritoriului său. Punctul slab este incapacitatea de a genera avuţie. Punctul forte al unei 
democraţii, ca de exemplu Statele Unite, este capacitatea de a genera creştere economică, 
iar punctul slab, mai ales de la momentul Vietnam, este incapacitatea de a menţine 
operaţiuni militare în apărarea libertăţii şi a altor democraţii când nu există ameninţări 
directe la adresa teritoriului Statelor Unite. Ar trebui să învăţam această lecţie şi să fim 
mereu conştienţi de ea. E preferabil pentru noi să ne folosim de puterea economică mai 
degrabă decât să riscăm să ne găsim într-o poziţie din start inferioară, unde trebuie să 
folosim puterea militară pe termen scurt. 

Sunt slabe şanse ca scopurile fundamentale ale sovieticilor să se schimbe sub 
conducerea Dlui Gorbaciov, însă abordarea s-a schimbat şi sunt convins că va continua să 
se schimbe. Duse sunt vremurile ursului sălbatic, lăsând loc unei noi imagini a Uniunii 
Sovietice - responsabilă, rezonabilă şi de încredere. (Cei de 

părere contrară amintesc de recentul incident în care maiorul american Nicholson a fost 
împuşcat de un soldat rus. Personal, consider că acel incident a fost o regretabilă eroare, la 
fel ca şi doborârea zborului KAL 007 din 1983, care a pricinuit multă jenă în rândurile 
ierahiei sovietice). Afacerile murdare ale sovieticilor vor fi preluate din ce în ce mai mult de 
state surogat precum Vietnamul de Nord, Cuba, Germania de Est etc. Metaforic vorbind, 
consider că, deşi ciocanul va fi păstrat la îndemână în caz de nevoie, va fi înlocuit de secera 
ascuţită. Cu toate acestea, fundalul va rămâne neschimbat - roşu, culoarea sângelui, roşu 
sovietic. Noi, cei din Occident, nu trebuie să uităm. 

Deşi imaginea sa publică poate părea atrăgătoare şi asemănătoare celei a regretatului 
preşedinte Kennedy, e imposibil ca ţinuta sa activă, politică, să treacă drept una liberală. 

N-am sugerat niciodată că politicile Dlui Gorbaciov ar fi liberale sau în orice fel 
asemănătoare celor ale regretatului preşedinte Kennedy. Cu toate acestea, observând 
trăsăturile fizice, psihice şi personale ale Dlui şi Dnei Gorbaciov, mă întreb ce aveau în plus 
preşedintele şi prima doamnă Kennedy. Uitându- mă la impactul pe care DI. Gorbaciov îl are 
deja în Occident şi abilitatea cu care continuă să se folosească de presa occidentală, sunt 
tot mai convins că prima mea impresie a fost cea corectă. De pildă, s-a mai văzut vreun 
lider sovietic care să organizeze plimbări prin Uniunea Sovietică? Cât de des au apărut până 


acum în presa occidentală fotografii ale soțiilor liderilor sovietici, ca să nici nu mai vorbim de 
fiice şi nepoate? Dacă şi când DI. Gorbaciov va vorbi în cadrul Adunării Naţiunilor Unite în 
toamna anului 1985, sunt convins că se va vedea tot mai bine efectul a ceea ce încerc să 
descriu. Multă lume, în special în Statele Unite, va vedea cu propriii ochi că DI. Gorbaciov 
are o charismă de sorginte occidentală. Cu timpul, se va vedea cum, pe lângă abilitate, 
şarm şi fermitate, are o forţă interioară care face din el un inamic cumplit. Ar putea fi bine 
pentru blocul comunist dar periculos pentru Occident. Căci DI. Gorbaciov are un mare 
potenţial de a fermeca şi linişti liderii occidentali şi opinia 

publică. E capabilsă-i facă pe aliaţi să-şi scadă bugetele de apărare cu miliarde de dolari 
doar cu vorba bună. 

Luna trecută am avut onoarea de a-l întâlni pe preşedintele Reagan. Este posibil ca în 
viitorul apropiat preşedintele Reagan şi DI. Gorbaciov să participe la un summit al marilor 
puteri. Cei mai mulţi dintre noi speră ca o asemenea întâlnire să ducă la realizări însemnate. 
In realitate, o realizare majoră e improbabilă, iar bătălia principală între lideri va fi una 
verbală pentru stabilirea credibilităţii personale în ochii şi inimile lumii. 

În aşteptarea unui posibil summit unde personalitatea ar putea juca un rol fundamental, 
e interesant să facem o comparaţie între cei doi lideri. După părerea mea, amândoi sunt im- 
punători din punct de vedere fizic. Despre Dl. Gorbaciov am vorbit deja. Preşedintele 
Reagan mi s-a părut şi mai impunător în persoană decât socotisem din apariţiile televizate 
şi văzându-l de la distanţă când a ţinut un discurs în Parlamentul Britanic. De asemenea, e 
într-o formă fizică deosebită pentru vârsta sa, mai ales dacă ne gândim că nu demult a fost 
victima unei tentative de asasinat. 

Amândoi par să emane o forţă interioară. După mine, forţa preşedintelui Reagan pare să 
vină, ca şi cea a lui Margaret Thatcher, din convingerea fermă că luptă pentru o cauză 
dreaptă. Forţa Dlui Gorbaciov îmi pare că vine dintr-o încredere deosebită în forţele proprii 
şi în experienţă. 

Amândoi sunt vorbitori excelenți. Dl. Gorbaciov însă e o figură nouă, ceea ce este o ştire 
în sine. 

Amândoi au şarm. Şarmul preşedintelui Reagan e remarcabil şi pare să fie perfect 
autentic şi din suflet. Al Dlui Gorbaciov, în schimb, e cerebral şi foate controlat şi calculat. 

Această ultimă observaţie poate părea neserioasă, însă e foarte probabil ca această 
trăsătură să facă parte din acea calitate nedefinită numită charismă şi cu siguranţă poate 
juca un rol foarte important în imaginile televizate în lupta pentru simpatie şi adepţi. Cred 
că preşedintele Reagan trebuie să fie conştient, în timpul transmisiei televizate a oricărei 
întâlniri de la summit, că există riscul ca DI. Gorbaciov să-l atragă într-o 

situaţie în care ambii lideri să pară că se înţeleg foarte bine în faţa camerelor de luat vederi. 
Intr-o astfel de situaţie, controlul şi agerimea Dlui Gorbaciov poate fi devastatoare, dacă 
preşedintele american este prins pe picior greşit, ştirbindu-i astfel din crediblitate. 

Consider de asemenea că e foarte important locul în care ar avea loc un summit. Presa 
americană e de obicei mai favorabilă preşedintelui când acesta se află în străinătate. Sfatul 
meu către Dl. Preşedinte e că - dacă va fi de acord cu organizarea unui summit - acesta ar 
trebui să aibă loc pe teritoriu neutru, în afara Statelor Unite. 

In încheiere, consider că Dl. Gorbaciov reprezintă într-adevăr un potenţial echivalent al 
lui Kennedy la Kremlin. Părerea mea este că, în ciuda constrângerilor sistemului partidului 
Comunist, ar putea avea un impact major asupra politicii sovietice. Mulţi nu vor fi de acord 
cu această afirmaţie, a cărei corectitudine rămâne să fie stabilită de istorie. Dar, dacă am 
dreptate, noi cei din Occident avem motive de îngrijorare. Dl. Gorbaciov ar putea rămâne la 
Kremlin vreme îndelungată, devenind din ce în ce mai puternic. E posibil ca lumea 
occidentală să se confrunte cu un nou set de provocări complexe, pe care trebuie să le 
înfruntăm cu tot mai multă creativitate, unitate şi curaj. De pildă, lupta pentru simpatia 
opiniei publice în ţările nealiniate şi în democraţiile occidentale s-ar putea intensifica în 
moduri noi şi subtile. Decizia de a organiza şi modul de desfăşurare al unui summit al 
superputerilor va fi de importanţă capitală. 

Oamenii politici din democraţiile occidentale se vor confrunta cu provocări din ce în ce 
mai sofisticate din partea Dlui Gorbaciov, atât în propriile ţări cât şi în afara graniţelor. 

POST SCRIPTUM - 2 iulie 1985 

Anunţul de astăzi privind alegerea Dlui Andrei Gromiko în funcţia de preşedinte al Uniunii 
Sovietice? e cel puţin interesant. În articolul principal (ataşat), am arătat că Dl. Gorbaciov 
nu a fost numit în funcţia de preşedinte ori de şef al comitetului de apărare, iar numirile în 
aceste două funcţii vor fi de importanţă capitală în analiza succesului iniţial al Dlui 
Gorbaciov. 

Consider că DI. Gromiko va fi acceptat ca om de stat pe plan internaţional cu o vastă 
experienţă şi cunoştinţe în domeniul relaţiilor internaţionale. Cred că această numire va 
conferi valoare preşedinţiei Uniunii Sovietice şi că DI. Gromiko va continua să se implice în 
politica externă. Ar trebui de asemenea amintit că DI. Gromiko este văzut ca un susţinător 
puternic al Dlui Gorbaciov, la fel şi succesorul său la Minsterul de Externe, Dl. Eduard 
Şevardnadze. Dacă privim aceste aceste numiri în contextul înlăturării, în cursul zilei de ieri, 
a rivalului Dlui Gorbaciov, DI. Grigori Romanov, cred că se poate vorbi despre întărirea 
puterii Dlui Gorbaciov în cercurile cele mai înalte ale Uniunii Sovietice. 

Personal, cred că există un element de subtilitate în consolidarea puterii Dlui Gorbaciov 
în aceea că nu a cerut să fie numit în cea mai înaltă funcţie, cea de preşedinte, iar astfel, 
deşi şi-a consolidat puterea, lasă impresia de modestie, reducând riscul unor posibile gelozii 
şi animozităţi. 

E clar că Dl. Eduard Şevardnadze, în vârstă de 57 de ani, e un politician pe modelul 
Gorbaciov: energic şi vorbăreţ, cu un tipar de carieră asemănător cu cel al Dlui Gorbaciov. 
Poziţia sa de lider al Partidului Comunist Georgian demonstrează loialitatea sa faţă de 
partid. 

3835 Gorbaciov a avut grijă ca Gromiko să fie numit preşedinte al Prezidiului Sovietului 
Suprem (preşedinte sovietic), o funcţie ceremonială care nu conferea putere reală 
deţinătorului, ci doar un soi de prestanţă. In 1988, Gromiko s-a retras, iar Gorbaciov a 
preluat el însuşi conducerea respectivei instituţii (n.n.). 

Cred că numirile Dlor Gromiko şi Şevardnadze nu doar măresc baza puterii personale a 
Dlui Gorbaciov, ci sunt şi dovada presiunii de a aduce un suflu nou politicii externe 
sovietice, o nouă abordare în care Uniunea Sovietică se va erija într-o putere responsabilă, 
rezonabilă şi de încredere, în timp ce scopurile sale fundamentale rămân neschimbate. E 
posibil ca politica externă sovietică să se concentreze mai mult pe afacerile blocului sovietic 
decât pe o strategie internaţională agresivă. Cred că Dl. Şevardnadze va reprezenta acest 
stil nou şi potenţial seducător al politicii sovietice, în timp ce DI. Gromiîko va menţine 
scopurile strategice fundamentale din poziţia de preşedinte. 

In încheiere, mă bucur să văd că summitul dintre Statele Unite şi Uniunea Sovietică 
propus pentru 19-21 noiembrie va avea loc, după cum speram, pe teritoriu neutru, în afara 
Statelor Unite, anume la Geneva. Cred că asta va fi în avantajul preşedintelui Statelor Unite. 

JOHN BROWNE 

(SURSA: John Browne, Mr. Gorbachev - A Kennedy în the Kremlin?, 20 mai 1985, The 
Reagan Files, la http://www.thereaganfiles.com) 

3. Agenţia Centrală de Informaţii, Gorbaciov, agentul schimbării, 27 iunie 1985 

Directorul Agenţiei Centrale de Informaţii 

Washington, DC, 20505 

27 iunie 1985 

Stimate Domnule Preşedinte, puteţi găsi aceasta drept o lectură potrivită în timpul 
zborului. Este un tablou bun al stilului, obiectivelor şi metodelor de acţiune ale lui 
Gorbaciov, aşa cum sau manifestat în primele 100 de zile de conducere. Veţi simpatiza 
luarea în colimator a masivului aparat birocratic. 

[CENZURAT] 

Cu stimă, 

William J. Casey 

Dlui Preşedinte 

Casa Albă 

Washington, DC, 20500 


TOATE DOCUMENTELE ATAŞATE 
Original - Preşedinte [CENZURAT] 
1- DCI 


1- D/SOVA 

1- Dosar ER 

Autorizat pentru difuzare de către CIA 
Data: ianuarie 2011 

SECRET [CENZURAT] 

SECRET [CENZURAT] 

Agenţia Centrală de Informaţii 
Direcţia Informaţii 


IUNIE 1985 

Gorbaciov, agentul schimbării 
Rezumat 


In primele 100 de zile la conducere, Gorbaciov s-a dovedit a fi cel mai agresiv şi mai activ 
lider sovietic de la Hruşciov încoace. E dispus să ia decizii controversate şi chiar nepopulare 
- precum campania anti-alcool - şi să rupă tradiţia de până acum, permi- ţându-şi să critice 
acţiunile colegilor săi din Biroul Politic. [CENZURAT] 

A lansat provocări pe subiecte controversate precum alocarea investiţiilor, marea 
reformă din administraţie şi eliminarea oficialilor incompetenţi şi corupți din sistem. 
Persistenţa declaraţiilor sale nu prea lasă loc de compromis sau retragere. [CENZURAT] 

Gorbaciov mizează pe faptul că un atac la adresa corupţiei şi lipsei de eficienţă, şi nu o 
reformă radicală, va schimba situaţia internă. Deşi un astfel de plan nu e lipsit de riscuri, nu 
trebuie săi fie subestimate şansele de reuşită. Deşi abordarea sa e una controversată, are 
perspective bune pe termen scurt. Spre deosebire de liderii dinaintea sa, a reuşit deja să-şi 
consolideze o bază de sprijin în cadrul Biroului Politic şi a Secretariatului. De asemenea, 
poate conta pe sprijin din partea oficialilor din eşalonul mediu al sistemului birocratic, care 
au fost nemulţumiţi de stagnarea din epoca Brejnev. Şi publicul larg a reacţionat favorabil 
faţă de stilul său, judecând după reacţia inţială, filtrată prin surse occidentale. Agresivitatea 
sa a pus opoziţia în defensivă. Adversarii săi, probabil, aşteaptă să-l prindă pe picior greşit. 
[CENZURAT] 

Acest document a fost redactat de [CENZURAT] de la Biroul de Analiză Sovietică. 

Pentru orice comentarii şi întrebări, adresaţi-vă Şefului [CENZURAT] 

Autorizat pentru difuzare 

Data: 18 nov 2008 
200 | Alexandru Purcăruş 

Stilul lui Gorbaciov 

Gorbaciov a adoptat un stil complet diferit de cel al predecesorilor săi, care s-au purtat 
cu mănuși cu birocraţii şi au avut mereu o atitudine precaută faţă de schimbare. Brejnev şi 
Cernenko şi-au exprimat îngrijorarea faţă de deteriorarea mediului economic şi a stării de 
spirit în ţară, însă nu erau pregătiţi să înfrunte birocraţia aflată în calea soluţiilor. Atitudinea 
plină de solicitudine a lui Brejnev faţă de birocraţie i-a şubrezit puterea pe măsură ce 
funcţionarii au început să se creadă angajaţi pe viaţă. Andropov a încercat să distrugă acest 
şablon, însă a fost împiedicat de starea sa precară de sănătate şi de prezenţa adepților lui 
Brejnev, printre care Cernenko şi premierul Tihonov. Învăţând din experienţa lui Andropov, 
Gorbaciov a creat în mod conştient o stare de urgenţă şi şi-a făcut clare intenţiile de a 
rezolva problemele. [CENZURAT] 

Stilul populist al lui Gorbaciov nu a mai fost văzut de pe vremea incursiunilor lui Hruşciov 
în rândul publicului şi ale săpunelilor administrate birocraţilor: 

-- A vizitat fabrici din Moscova şi Leningrad şi a găsit diverse ocazii să se apropie de 
muncitori, pentru a-şi şlefui imaginea de om al poporului. Televiziunea sovietică a ilustrat cu 
prisosinţă abordarea sa prietenească în relaţia cu cetăţenii simpli. 

-- İşi administrează cu mare atenţie relaţiile cu publicul. [CENZURAT] 

-- Gorbaciov şi-a adus şi soţia, Raisa, în lumina reflectoarelor, aceasta având apariţii în 


presa sovietică şi la televiziune, [CENZURAT] 

Deşi aceste trăsături fac din Gorbaciov un om politic sovietic neconvențional, stilul său 
de conducere e evidenţiat mai ales de maniera directă în care înfruntă problemele interne 
cronice. Gorbaciov consideră probabil că este nevoie de o abordare agresivă pentru a evita 
piedicile întâmpinate de Andropov. Mulţi oficiali sovietici s-au plâns de abateri şi corupţie 
sub conducerea lui Brejnev şi s-au simţit descurajaţi când iniţiativele lui 

Andropov au pierdut avântul iniţial din cauza sănătăţii sale precare. Aceştia sunt posibili 
susţinători ai reformelor lui Gorbaciov: 

-- A instituit măsuri severe pentru a combate problema alcoolismului, [CENZURAT] 

-- Şi-a criticat public colegii din Biroul Politic în timpul vizitei la Leningrad, calificând drept 
inadecvată recenta decizie a acestora privind alocarea de parcele de teren în proprietate 
privată şi respingând obiecțiile ridicate de aceştia. 

-- A criticat direct miniştri pentru lipsa de inovaţie, lene şi proastă administrare şi a 
sugerat că aceştia vor fi demişi. A criticat atitudinea de complacere a birocraţiei de partid 
faţă de corupţie, cerând promovarea unor oficiali tineri şi competenţi la toate nivelurile. Deşi 
această retorică nu e în sine una nouă, el şi- a exprimat clar intenţia de a-şi susţine 
afirmaţiile prin fapte, demiţând o serie de oficiali de nivel mediu. 

-- [CENZURAT] 

Gorbaciov a arătat clar faptul că el consideră că politicile sale sunt justificate de 
problemele externe şi interne în creştere cu care se confruntă URSS: 

-- Şi-a împânzit discursurile cu un limbaj care evocă imaginea unei crize, şi sugerează că 
URSS se găseşte acum într-un punct de cotitură. [CENZURAT] ...El a decis să facă apel la 
conştiinţa naţională rusească şi să impună un control strict asupra ordinii şi disciplinei. 

-- La Plenara Comitetului Central din aprilie, a fost foarte critic la adresa relaxării 
economice din timpul lui Brejnev şi a lipsei de respect faţă de deciziile luate de conducere. 

-- In discursul său de la conferinţa S&T [Ştiinţă şi Tehnologie, n.n.], la începutul lunii 
iunie, a avertizat că o creştere economică accelerată este un imperativ, ca urmare a 
necesităţii de a menţine nivelurile actuale de consum în paralel cu investiţiile în domeniul 
apărării, reclamate de prezentele tensiuni internaţionale. 

[CENZURAT] 

Consolidarea puterii 

Gorbaciov se foloseşte de metode tradiţionale pentru a-şi consolida puterea, 
promovându-şi aliaţii în funcţii importante de conducere, însă o face cu o repeziciune mai 
mare decât predecesorii săi. Se preconizează şi alte schimbări: 

-- Promovându-şi trei susţinători ca membri cu drepturi depline în Biroul Politic, în aprilie, 
a obţinut probabil o majoritate de lucru pe majoritatea temelor. 

-- Desemnându-l pe Egor Ligaciov -- unul dintre cei trei promovați -- pe postul neoficial de 
„al doilea secretar”, şi-a izolat principalul adversar, secretarul Grigori Romanov, care a 
devenit aproape invizibil din punct de vedere politic. [CENZURAT] 

-- Şeful KGB, Cebrikov, -- de asemenea promovat -- pare a fi un alt aliat de nădejde, 
oferindu-i Secretarului General un important avantaj în exercitarea presiunilor politice 
asupra potenţialilor săi oponenți din Biroul Politic, majoritatea atinşi de corupţie. 

-- Gorbaciov şi-a numit şi unul din protejaţii mai tineri la conducerea departamentului de 
supraveghere a numirilor de personal, consolidându-şi mai departe controlul asupra 
politicilor de personal şi pregătind terenul pentru eventuale schimbări majore de personal 
înaintea viitorului Congres al partidului, care va avea loc în februarie anul viitor. Înlocuirea 
adversarilor din eşaloanele birocratice se petrece într-un ritm alert. A demis deja un vice- 
premier şi trei miniştri, numind nouă şefi regionali de partid şi trei noi şefi de departamente 
în cadrul Comitetului Central. [CENZURAT] 

Strategia internă 

Folosindu-şi poziţia politică solidă, prioritatea numărul unu a lui Gorbaciov este de a-şi 
promova programul economic intern. În timp ce unii oficiali sovietici au arătat că înclină să 
apeleze la metode pragmatice, inclusiv aceea de a recurge la iniţiativa privată, declaraţiile 
şi acţiunile sale subliniază predilecţia pentru păstrarea sistemului economic actual şi 
hotărârea de a-i îmbunătăţi funcţionarea. Recunoscând gravitatea problemelor 

economice, Gorbaciov se arată optimist că, împreună cu echipa sa, va reuşi să stopeze 
risipa, să întărească disciplina, să îmbunătăţească producţia, cantitativ şi calitativ, şi să 
accelereze creşterea economică. Deşi se declară mândru de realizările istorice ale 
planificării centralizate, a criticat dur rezultatele recente ale acesteia şi a cerut schimbări 
„revoluţionare” în funcţionarea sistemului. [CENZURAT] 

Prima sa prioritate e limitarea risipei şi întărirea disciplinei, în special în rândul 
administratorilor: 

-- Gorbaciov a dat ca exemplu de risipă pierderea a 20% din recolte. Cifrele publicate în 
presa sovietică arată că pierderile cu timpul de lucru s-au redus cu 20% în urma campaniei 
de disciplină iniţiate de Andropov, iar preşedintele partidului ucrainean, Şcerbiţki, a anunţat 
recent că acea campanie a permis economii de câteva sute de milioane de ruble. Gorbaciov 
speră să economisească cel puţin la fel de mult. 

-- Oficiali sovietici susţin că Gorbaciov a reînsufleţit campania de disciplină a lui 
Andropov.ICENZURAT]Gorbaciov a reluat verificarea documentelor şi lupta împotriva 
alcoolismului şi trândăviei, amenințând să-i demită pe directorii care nu au rezolvat astfel 
de probleme în rândurile muncitorilor. 

-- Discursurile sale arată că va extinde eforturile anterioare de a corela nivelul salariilor 
cu productivitatea, atât pentru muncitori, cât şi pentru şefi, recompensând meritele 
deosebite şi penalizând sau chiar reţinând în totalitate salariile celor care nu au 
performanţe. [CENZURAT] 

Plecând de la o mai bună disciplină a muncii şi eficienţă administrativă, speranţele lui 
Gorbaciov de îmbunătăţire a perspectivelor de creştere economică pe termen lung implică 
modernizarea structurilor existente, investiţii mai mari în tehnologie şi reutilarea fabricilor 
existente. Deşi efectele unei astfel de abordări nu se vor face simţite imediat, a retras 
planul cincinal pentru 1986-1990 pentru a fi ajustat pe baza creşterii productivităţii şi nu a 
resurselor. Concret: 

-- A cerut creşterea investiţiilor în modernizarea fabricilor de la o treime la jumătate din 
totalul investiţiilor* şi dublarea 

investiţiilor şi producţiei în sectorul construcţiilor de maşini. A cerut chiar şi amânarea unor 
noi proiecte de construcţie, ca o recunoaştere neobişnuită a existenţei unei mari probleme 
în sectorul de construcţii al Uniunii Sovietice. Modul în care pune accent mai degrabă pe 
conservare decât pe creşterea producţiei de materii prime arată un interes crescând în 
acest domeniu.LlCENZURAT] 

* Birocraţii sovietici, atât cei din ministere cât şi cei din partid, au cerut în mod tradiţional 
proiecte noi de construcţie. Astfel de proiecte au fost acordate în stânga şi-n dreapta, 
pentru a servi clientela politică. În discursul său de la conferinţa de ştiinţă şi tehnică, 
Gorbaciov a criticat această abordare şi a insistat asupra concentrării investiţiilor către 
proiectele care au mai mare nevoie. 

Pe lângă asta, a fost mai puţin explicit cu privire la alte initiative economice, însă 
declaraţiile sale sugerează că ar putea intenţiona să promoveze politici şi mai controversate 
care să afecteze influenţa birocraţiei: 

-- Declaraţiile sale publice sugerează că intenţioneză să comaseze ministere, pe care să 
le degreveze, împreună cu Comitetul de Stat pentru Planificare al URSS (Gosplan), de 
povara deciziilor administrative de zi cu zi. 

-- Vrea să acorde mai multă autonomie directorilor de fabrici şi e posibil să insiste pentru 
reducerea indicatorilor dictaţi de la centru. 

-- l-a criticat pe membrii structurilor intermediare din administraţie care împiedică 
initiaţiva, sugerând că ar trebui simplificate ori eliminate. Scopul său este de a elimina o 
parte din uriaşul aparat birocratic care, după cum s-a plâns în discursul de la conferinţa de 
ştiinţă şi tehnică, implementează deciziile Comitetului Central în aşa fel încât până la urmă 
„nu mai rămâne nimic din principiile iniţiale”. 

--Ar putea susţine legalizarea anumitor părţi din „economia secundară” şi ar putea 
permite extinderea limitată a rolului agriculturii private, în ciuda eventualei opoziții 
ideologice. A 

făcut aluzii la asta în discursul de la Leningrad, din mai. Gorbaciov pare să considere că 
unele mici concesii - cum ar fi tolerarea mecanicilor privaţi sau acordarea accesului la 
grădini de vară pentru locuitorii din oraşe - ar putea îmbunătăţi calitatea vieţii fără a 
submina sistemul sau a declanşa o luptă ideologică cu ideologii puritani din elitele care se 
opun în mod tradiţional unor astfel de măsuri. 

Politica externă 

Impactul lui Gorbaciov asupra politicii externe a fost până acum mai mult de natură 
stilistică. Nu a dezvăluit vreo agendă la fel de urgentă ca aceea internă, de a accelera 
creşterea economică. O parte din iniţiativele sale - ca de exemplu moratoriul INF 
(Intermediate-Range Nuclear Forces - Forțe nucleare cu rază medie) - sunt moştenite de la 
predecesorii săi. Scopul său imediat pare să fi fost să arate atât aliaţilor cât şi rivalilor că la 
Kremlin se află un nou lider, puternic şi activ. În ciuda presiunii afacerilor interne, Gorbaciov 
a primit un flux constant de vizite ale unor lideri europeni şi din Lumea a Treia. S-a dovedit a 
fi mai activ decât predecesorii săi şi se pare că va începe în curând un program încărcat de 
diplomaţie personală şi vizite în străinătate. Are programată o vizită la Paris în octombrie, 
unde se va întâlni cu Mitterrand, şi e posibil să meargă în India anul acesta. [CENZURAT] 

Deşi nu a lansat nicio iniţiativă nouă în relaţia cu Statele Unite, şi-a pus deja amprenta pe 
politica sovietică. Se pare că a aprobat revenirea la masa negocierilor de la Geneva chiar 
dinainte de moartea lui Cernenko, în martie. A îmblânzit condiţiile puse de sovietici în 
vederea unui summit cu Preşedintele Reagan la scurt timp după preluarea funcţiei. De 
atunci, se pare că a aprobat recenta extindere a schimburilor bilaterale şi a avut întâlniri cu 
mai multe delegaţii americane.[CENZURAT] 

În declaraţiile publice şi discuţii private, însă, Gorbaciov e clar interesat să proiecteze 
[CENZURAT] o imagine dură şi instransi- gentă în străinătate şi să convingă autorităţile 
americane că relaţiile bilaterale se vor îmbunătăţi numai dacă politica americană 

se va schimba. E evident că nici el, nici colegii săi nu cred într-o îmbunătăţire rapidă a 
relaţiilor: 

-- Diverse surse susţin că Gorbaciov se va strădui să-şi creeze o imagine de om puternic, 
nu împăciuitor. 

-- [CENZURAT] 

-- [CENZURAT] 

-- În discuţiile cu oaspeţii americani s-a arătat deranjat de încercările acestora de a aduce 
în discuţie problematica drepturilor omului, insistând ca Statele Unite să nu încerce să-l 
„ducă cu zăhărelul”, adăugând că liderii sovietici vor fi deschişi la astfel de discuţii odată ce 
Statele Unite încep să trateze URSS ca pe un partener egal. 

-- Decizia mai recentă a Moscovei de a se lăsa cu greu convinsă să accepte un summit 
corespunde acestei strategii. [CENZURAT] -- ...susţin că Gorbaciov va intensifica eforturile 
sovietice de a interveni în relaţiile dintre Statele Unite şi aliaţii lor. Deja s-a exprimat public 
cu privire la „comunitatea de interese” dintre URSS şi Europa Occidentală, s-a întâlnit cu o 
serie de lideri europeni şi a dat de înţeles că Moscova ar fi pregătită să stabilească legături 
politice cu Comunitatea Europeană: 

-- [CENZURAT] 

Gorbaciov a adoptat o poziţie dură şi în cadrul Pactului de la Varşovia, ceea ce se pare că 
a produs îngrijorare în rândul regimurilor mai apropiate de stilul Brejnev, cum e 
Cehoslovacia. În declaraţiile sale publice, a insistat asupra nevoii de unitate şi asupra unei 
integrări economice mai bune în cadrul blocului comunist. [CENZURAT] ...a[u] susţinut că 
atitudinea dură a lui Gorbaciov n-ar fi doar un semnal către Occident, ci şi un avertisment 
către aliaţi că nu e de glumit cu el. [CENZURAT] 

Primele acţiuni ale lui Gorbaciov indică de asemenea un puternic sprijin faţă de aliaţii din 
Afganistan şi America Centrală: 

-- Forţele sovietice din Afganistan continuă campania militară mai agresivă începută anul 
trecut. 

-- S-a întâlnit cu liderul din Nicaragua, Ortega, la doar câteva zile după ce Congresul 
Statelor Unite a respins cererea iniţială a Preşedintelui de susţinere a forţelor separatiste 
Contras, şi a 

regimului. [CENZURAT] 

Opoziţie faţă de forţa teribilă a lui Gorbaciov? 

Opoziția faţă de Gorbaciov este deocamdată dezorganizată. Vechea gardă din Biroul 
Politic - cum sunt premierul Tihonov, liderul de la Moscova al partidului, Grişin, sau 
preşedinţii de republici Şcerbiţki şi Kunaev -- se află probabil în defensivă în urma acuzațiilor 
de conducere defectuoasă şi corupţie în cadrul organizaţiilor lor. Secretarul Romanov, un 
posibil reprezentant al opoziţiei, a fost izolat odată cu schimbările de personal ordonate de 
Gorbaciov şi probabil nu mai reprezintă vreun pericol. [CENZURAT] 

În consecinţă, celor ameninţaţi de Gorbaciov la nivelul Comitetului Central le lipseşte un 
purtător de cuvânt. Deşi şi-ar putea manifesta opoziţia amânând punerea în aplicare a 
noilor politici, e posibil să-i poată îndepărta dacă nu se conformează. Mulţi reprezentanţi 
rămaşi din timpul regimului lui Brejnev ar prefera probabil să se retragă decât să lupte. 
[CENZURAT] 

În ciuda poziţiei sale puternice, Gorbaciov nu are încă mână liberă în totalitate. 
Iniţiativele sale pot fi încă tergiversate de către alţi membri din Biroul Politic. Unii 
independenţi sau chiar aliaţi s-ar putea împotrivi unor aspecte ale stilului liber al lui 
Gorbaciov Mai mult, există semnale că iniţiativele lui Gorbaciov au fost deja atenuate sau au 
întâmpinat rezistenţă: 

-- Din declaraţiile de la Leningrad, reiese că Biroul Politic i-a respins propunerile mai 
ample privind extinderea parcelelor pentru grădini, evident pe motiv că o asemenea 
iniţiativă ar însemna chiar încurajarea întreprinzătorilor privaţi. 

-- Există semnale că programarea summitului SUA - Uniunea Sovietică s-ar fi împotmolit 
în politicile de conducere. 

-- [CENZURAT] 

-- [CENZURAT] 

Relatările din presa sovietică cu privire la discursurile lui Gorbaciov sugerează că 
politicile sale întâmpină o oarecare rezistenţă la nivel înalt: 

-Varianta discursului lui Gorbaciov de la Leningrad apărută în presă diminuează criticile 
la adresa deciziei Biroului Politic privind extinderea parcelelor în proprietate privată. 

-- Versiunile tipărite nu conţin nici aluziile la sprijinul personal al lui Gorbaciov pentru 
iniţiative de reformă economică. 

-- În unele ocazii, presa a publicat discursurile sale complete abia după câteva zile. 
[CENZURAT] 

Cu toate acestea, puterea poziţiei lui Gorbaciov sugerează că detractorii săi vor avea de 
aşteptat până să facă un pas greşit sau să meargă prea departe cu vreun subiect 
controversat pentru a le da ocazia să se unească împotriva lui. Adevăratul test ar putea fi 
momentul în care vor începe să se vadă rezultatele succesului ori eşecului programului său. 
[CENZURAT] 

Poate reuşi Gorbaciov ce n-a reuşit Hruşciov? 

Eforturile lui Gorbaciov de a eficientiza sistemul reprezintă în continuare un pariu riscant, 
în ciuda dezorganizării opoziţiei. Hruşciov, de exemplu, a reuşit să ţină opoziţia în defensivă 
timp de aproape zece ani, prin restructurări şi campanii nesfârşite, însă în cele din urmă şi-a 
îndepărat propriii susţinători. Abordarea lui Hruşciov a fost atât de haotică, încât deseori 
birocraţii nu înțelegeau ce anume aştepta de la ei. [CENZURAT] 

Conştient de greşelile lui Hruşciov, semnalele lui Gorbaciov vor fi cu siguranţă mult mai 
clare şi mai consecvente. Cu toate acestea, o parte din aceste semnale clare au şanse să 
întâmpine rezistenţă. Strategia de investiţii a lui Gorbaciov i-ar putea crea cele mai multe 
probleme cu birocraţia. Alocarea investiţiilor este strâns legată de puterea funcţionărimii, 
care poate împărţi proiectele pe criterii politice, ca recompensă pentru loialitate. 

Reducând drastic fondurile pentru investiţii în anumite sectoare şi cerând o nouă 
abordare a administrării, abordarea lui Gorbaciov ar putea îndepărta o parte din birocraţi, 
de a căror suţinere depinde implementarea politicilor. Deşi se poate folosi de demiteri şi 
numiri pentru a impune disciplină, o astfel de 

abordare -- după cum a văzut şi Hruşciov -- poate avea costuri în termeni de producţie şi 
sprijin politic. [CENZURAT] 


Şi încercarea lui Gorbaciov de a accelera creşterea economică se poate întoarce 
împotriva sa. Eforturile de a restructura fabricile existente pot duce la o scădere a 
producţiei, în condiţiile în care el speră într-o revenire a economiei la randamente mai mari. 
Deşi prognoza de creştere de patru la sută pentru următorul plan cincinal nu e tocmai de 
neatins, îi pune pe directori în postura de a alege între producţie mai mare şi reînnoirea 
echipamentelor din fabrici. Schimbările majore de priorităţi ar putea, de asemenea, crea 
blocaje şi probleme în economie. De exemplu, mutarea resurselor de la industria extractivă 
-- într-un moment în care producţia de cărbune şi ţiţei e în scădere -- către producţia de 
echipamente mai eficiente din punct de vedere energetic ar putea accentua un dezechilibru 
pe termen scurt în sectorul energetic. [CENZURAT] 

Gorbaciov va trebui să-şi calibreze politicile cu atenţie pentru a evita capcanele unui 
sistem în care accentuarea priorităţilor într-un anumit domeniu înseamnă adesea delăsare 
în alte domenii. Nici perspectivele reorientării radicale a directorilor către calitate în loc de 
cantitate nu sunt încurajatoare, fiind o abordare contrară celei din ultimii 55 de ani. Însă 
experienţa lui Andropov a demonstrat că eforturile concertate asupra disciplinei 
administrative -- susţinută de ameninţarea pierderii locului de muncă -- poate avea efecte 
benefice. [CENZURAT] 

Perspective viitoare 

Date fiind retorica urgenţei şi agenda ambițioasă adoptate până acum, Gorbaciov va fi 
presat să arate progrese continue, altfel riscând o coalizare a adversarilor împotriva sa. 
[CENZURAT] 

Consolidarea puterii. E foarte probabil ca Gorbaciov să fie ales Preşedinte la şedinţa de 
săptămâna viitoare a Sovietului Suprem. E de asemenea posibil să-şi promoveze alţi aliaţi în 
funcţii de conducere la plenara dinaintea şedinţei Sovietului Suprem. E aproape sigur că 
Gorbaciov va folosi prilejul 

campaniei electorale dinaintea congresului partidului de anul viitor pentru a înlocui mulţi 
lideri regionali şi guvernamentali rămaşi în funcţii din era Brejnev. Funcţia secretarului de 
partid Romanov, cândva adversarul principal al lui Gorbaciov, se clatină deja, iar o recentă 
campanie împotriva sa, menită să dezvăluie legăturile cu adversarii lui Gorbaciov, pare să-i 
pregătească îndepărtarea din funcţie. [CENZURAT] 

Gorbaciov va continua să îndepărteze din birocraţia economică membri marcanţi din 
vechea gardă a lui Brejnev. Miniştrii pe care i-a criticat la conferinţa de ştiinţă şi tehnică vor 
fi cu siguranţă demişi. Atacurile lui Gorbaciov la adresa miniştrilor au slăbit poziţia 
premierului Tihonov, iar acesta ar putea fi uşor îndepărtat chiar şi înainte de congres. 
Retragerea de la şefia Gosplan a lui Baibakov, un simbol al rezistenţei la schimbare din 
epoca lui Brejnev, ar reprezenta un mesaj puternic către birocraţie. [CENZURAT] 

Agenda internă. Pentru a transmite o nouă atitudine, Gorbaciov ar putea amâna 
tradiționala vacanţă de vară, ocupân- du-se de redactarea planului cincinal şi a programului 
partidului înaintea congresului. Proiectul de program ar putea fi prezentat în următorul plen 
şi cu siguranţă se va axa pe temele propuse de el cu privire la întărirea disciplinei şi 
progresul tehnologic. Când proiectul de program economic va fi făcut public, va reflecta, cu 
siguranţă, cerinţele sale de creştere economică mai mare şi o nouă strategie pentru 
investiţii. [CENZURAT] 

Ar putea face, de asemenea, noi incursiuni în afara Moscovei pentru a-şi demonstra 
autoritatea şi activismul. Momentan se află în vizită la Kiev, capitala Ucrainei, şi ar putea 
face o vizită undeva în Siberia pentru o mai mare expunere. S-ar putea folosi de aceste 
vizite pentru a-şi menţine presiunea retorică la adresa birocraţiei. [CENZURAT] 

Politica externă. Vom vedea probabil un impact tot mai mare al lui Gorbaciov asupra 
politicii externe. Influenţa lui Gromiîko va scădea şi mai mult faţă de vârful atins în timpul 
regimului Cernenko. O întâlnire cu preşedintele Reagan i-ar şlefui şi mai 

mult imaginea de lider de stat şi nu putem exclude varianta ca Moscova să organizeze un 
summit cât de curând. [CENZURAT] 

Activismul său ar putea fi reflectat şi în încercări mai îndrăzneţe de a exercita presiune 
asupra actualei politici a Statelor Unite. Am putea asista, de exemplu, la încercări mai abile 
de a atrage sprijinul Japoniei prin exploatarea fricţiunilor pe plan comercial dintre 


Washington şi Tokyo sau la un gest simbolic faţă de Beijing, menit să pună bete în roate 
relaţiilor sino-americane. Sunt posibile, de asemenea, şi noi iniţiative menite să submineze 
cooperarea dintre membrii NATO cu privire la Iniţiativa Strategică de Apărare şi la restricţiile 
impuse de comitetul de coordonare al controlului multilateral al exporturilor [COCOM]. 
[CENZURAT] 

CASETĂ 

Posibile piedici în calea lui Gorbaciov 

Adversarii vor căuta permanent ocazii să-i taie avântul lui Gorbaciov Un semnal timpuriu 
al dificultăţilor politice ar fi eşecul de a obţine preşedinţia. Deşi pot exista numeroase 
motive pentru care un secretar general ar amâna asumarea preşedinţiei -- Andropov ar fi un 
exemplu -- Gorbaciov va trebui să ia în considerare consecinţele pierderii avântului politic, 
mai ales după ce a creat o legătură clară între funcţia de secretar general şi cea de 
preşedinte, prin nominalizarea lui Cernenko în funcţia de şef al statului anul trecut. 
[CENZURAT] 

-- [CENZURAT] Una peste alta, însă, Gorbaciov ar fi probabil mai avantajat dacă ar deţine 
ambele funcţii, ceea ce i-ar facilita implicarea în întâlnirile la nivel înalt cu alţi şefi de stat. 
[CENZURAT] 

Un alt indicator al opoziţiei faţă de Gorbaciov ar fi publicarea cu întârziere a planului 
cincinal sau a programului partidului sau lipsa din documente a unor noi abordări de politici 
economice sau sociale. În cazul în care Gorbaciov nu reuşeşte să-şi susţină declaraţiile 
ambiţioase demiţând miniştrii pe care i-a criticat, acest lucru va fi interpretat în URSS ca un 
eşec. A făcut un subiect important din schimbările de personal, iar eşecul de a face 

schimbări în primele eşaloane ale partidului şi ministerelor ar însemna o lipsă de sprijin din 
partea colegilor săi din Biroul Politic.[ CENZURAT] 

SFÂRŞITUL CASETEI 

(SURSA: Central Intelligence Agency, Directorate of Intelligence, Gorbachev, the New 
Broom, iunie 1985, la http://www.foia.cia.gov) 

4. Agenţia Centrală de Informaţii, Estimarea Naţională de Securitate - Politica 
sovietică faţă de Europa Răsăriteană în timpul lui Gorbaciov, mai 1988 

Estimarea Naţională de Securitate - NIE 11/ 12-9-88 

Politica sovietică fată de Europa Răsăriteană în timpul lui Gorbaciov 

(informații disponibile până la data de 26 mai 1988 au fost utilizate 

pentru pregătirea acestui document, ce a fost aprobat la acea dată de către Consiliul 
Director Naţional) 

CUPRINS 

Implicații pentru Statele Unite 
ANEXĂ: OFICIALI SOVIETICI RESPONSABILI PENTRU EUROPA DE EST 
Argumente cheie 

Politicile Secretarului General Gorbaciov au sporit potenţialul de instabilitate în Europa de 
Est, dar au determinat şi extinderea zonei de experimentare şi diversificare, permiţând noi 
posibilităţi pentru o reformă evolutivă în regiune. 

Gorbaciov a stabilit o agendă ambițioasă pentru Europa de Est. Scopurile sale vizează 
asigurarea ajutorului est-european pentru planul sovietic de modernizare, promovarea unor 
obiective sovietice de politică externă mai largi, printr-o coordonare mai strânsă a Pactului 
de la Varşovia, şi stimularea unui proces mai intens de regenerare economică şi politică în 
regiune. Conştient de diversitatea regiunii, el a stabilit planuri de reformă mai degrabă 
generale decât detaliate. Dar se confruntă totodată şi cu realităţile est-europene - probleme 
economice severe, conduceri îmbătrânite şi nemulțumiri sociale crescânde - care intră în 
conflict cu obiectivele sovietice. 

Politica sovietică din timpul lui Gorbaciov a încercat să echilibreze obiectivele concurente 
de încurajare a schimbării şi promovare a stabilităţii. DeşiGorbaciov a evitat strategia foarte 
riscantă de forţare a schimbării în aceste sisteme politice fragile, continua presiune 
sovietică precum şi exemplul programului sovietic de reformă au introdus noi tensiuni în 
regiune. 

Creşterea diversităţii, acutizarea conflictului 

Pentru următorii trei până la cinci ani, Europa de Est va fi marcată de o creştere a 
diversităţii, ca răspuns la presiunile reformei, închegarea unei abordări privitoare la Vest şi 
gestionarea relaţiilor cu Moscova: 

Din punct de vedere economic, Europa de Est nu poate furniza ceea ce îşi doreşte 
Gorbaciov. Pe măsură ce creşte 

decalajul dintre obiective şi rezultate, este posibil ca Gorbaciov să exercite o presiune mai 
puternică asupra aliaţilor săi, astfel încât să creeze legături economice mai puternice, să 
îmbunătăţească performanţa şi să implementeze reforme economice la nivel naţional. 

In timp ce recenta schimbare de conducere din Ungaria este probabil mai aproape de 
preferinţele lui Gorbaciov pentru Europa de Est, este posibil ca eventualele succesiuni în 
alte părţi să nu conducă la apariţia acelor lideri dinamici şi inovatori de care Gorbaciov are 
nevoie pentru a-şi atinge ţelurile mai ambiţioase în regiune. În consecinţă, presiunile pentru 
schimbare vor continua să se axeze pe regimurile mai puţin dotate şi, în câteva cazuri, 
nedispuse să acţioneze. 

In acest mod, abordarea lui Gorbaciov poate atinge numai un progres evolutiv spre o 
reîntinerire politică şi spre o performanţă economică îmbunătăţită în Europa de Est. 
Continuată şi probabil intensificată, presiunea sovietică va conduce la conflicte mai acute 
atât în interiorul societăţilor est-europene, cât şi între Moscova şi aliaţii săi. 

Posibile provocări la adresa controlului sovietic 

Presiunile contradictorii provenind de la Moscova, împreună cu gravele dileme 
economice şi politice din Europa de Est, pot genera numeroase provocări pentru interesele 
sovietice. Trei scenarii extreme sunt posibile: 

Revoltă populară în Polonia, România sau Ungaria, implicând o împotrivire largă faţă de 
supremaţia partidului şi, în cele din urmă, faţă de controlul sovietic. 

Reformă rapidă în Ungaria sau Polonia, mergând mult înaintea agendei lui Gorbaciov şi, 
în final, amenințând să erodeze controlul partidului. 

Reacţii negative conservatoare, implicând repudierea deschisă a politicilor sovietice de 
către liderii ortodocşi din Germania de Est, România sau din altă parte. 

Dintre acestea, revolta populară este cea mai probabilă eventualitate. Gorbaciov se va 
aştepta ca aliaţii săi să acţioneze 

decisiv pentru a încheia orice violenţă politică ori tulburare majoră. Într-adevăr, liderii est- 
europeni sunt cel puţin la fel de conştienţi de nevoia de precauţie ca şi Gorbaciov şi au la 
dispoziţia lor forţe puternice de securitate, care şi-au demonstrat eficienţa în oprirea 
agitaţiilor. Dacă evenimentele scapă de sub controlul lor şi trec dincolo de limitele toleranţei 
sovietice, factorul extrem de control alschimbărilor din Europa de Est va fi forţa Uniunii 


Sovietice: 

Gorbaciov întâmpină constrângeri mai mari decât predecesorii săi referitoare la o 
intervenţie militară în Europa de Est; politica sa externă şi agenda pentru controlul 
armamentelor, ca şi mare parte din programul său intern, vor fi amenințate. 

Un regim de tipul Dubcek va avea acum o libertate mai mare de a implementa reformele 
decât în 1968 şi intervenţia sovietică pentru oprirea lui va fi problematică. 

În extremis, totuşi, nu există niciun motiv de îndoială privind dorinţa lui de a interveni 
pentru a menţine dominaţia partidului şi influenţa sovietică decisivă în regiune. 

Implicații pentru Statele Unite 

Atitudinea lui Gorbaciov vizavi de diversificare şi experimentare a extins limitele 
imaginabile în Europa de Est, prezentând noi oportunităţi pentru politicile Statelor Unite şi 
ale Occidentului: 

Dilemele economice şi nevoia de tehnologie de vârf vor conferi forţă apelurilor Statelor 
Unite pentru reforme interne de tipul celor deja legitimate de Moscova. 

Politica europeană activă a lui Gorbaciov şi, în general, perioada de relaţii mai dinamice 
între Est şi Vest vor oferi noi oportunităţi pentru Occident să implice chiar şi regimurile mai 
conservatoare din Europa de Est. 

În acelaşi timp, politicile lui Gorbaciov vor face dificil decoordonat politicile occidentale în 
vederea asigurării securităţii europene. Diferitele abordări din Vest vor face mai complicată 
atingerea consensului politic de către guvernele occidentale în tratarea cu Moscova şi aliaţii 
săi şi, totodată, va fi 

securitatea. 

Politicile lui Gorbaciov pot pune totodată în discuţie câteva dintre prezumţiile pe care se 
bazează politica de diferenţiere a Statelor Unite, în ceea ce priveşte obiectivele 
complementare americane privind diversitatea şi liberalizarea, care sunt tot mai divergente. 
Acele regimuri care au abordări opuse faţă de cea a lui Gorbaciov au totodată tendinţa de a 
fi cele mai ortodoxe şi mai represive, iar ungurii şi polonezii reformatori sunt acum foarte 
familiarizați cu linia sovietică. În practică, totuşi, abilitatea noastră de a influenţa 
alternativele majore - reformă sau reducerea cheltuielilor, criză sau stabilitate - vor rămâne 
limitate; noi putem cel mult să încurajăm mişcările evolutive către liberalizare internă şi 
către o mai mare independenţă faţă de tutela sovietică. 

Discuţie 

1. De la începutul epocii Hruşciov nu s-a mai înregistrat un impact atât de profund 
asupra Europei de Est, precum cel al noilor reforme din URSS promovate de către Secretarul 
General Mihail Gorbaciov. Aceste noi viziuni provenite dinspre Moscova, precum şi dilemele 
politice şi economice interne, au apărut într- o eră a incertitudinii - şi, foarte probabil, a 
schimbărilor importante - în Europa de Est. Odată cu iminenta înlocuire a unei generaţii 
întregi de lideri din regiune, politica sovietică din următorii 3-5 ani are potenţialul de a fi 
decisivă în determinarea sferei de aplicare şi a direcţiei schimbării şi, eventual, a stabilităţii 
Imperiului Sovietic.386 

2. Pentru Gorbaciov, ca şi pentru predecesorii săi, Europa de Est este de o importanţă 
deosebită: reprezintă „un tampon”, atât 
336 Acest document examinează relaţiile dintre Uniunea Sovietică şi cei şase aliaţi ai săi din 
cadrul Pactului de la Varşovia - Germania de Est, Polonia, Cehoslovacia, Ungaria, România şi 
Bulgaria - în următorii 3-5 ani. Se concentrează mai degrabă pe impactul şi consecinţele 
politicilor sovietice asupra întregii regiuni, decât asupra unor analize detaliate ale fiecărei 
ţări în parte (în original, n.n.j. 

militar, cât şi ideologic, între URSS şi Occident, o bază de proiectare a puterii şi influenţei 
sovietice în Europa, o cale comercială şi de transfer tehnologic dinspre Vest, dar şi un pilon 
extern cheie pentru însuşi sistemul sovietic. URSS continuă să exercite o influenţă decisivă 
asupra regiunii prin intermediul unei reţele complexe de legăturipolitice, economice, 
militare şi de securitate, şi, fără îndoială, nu va ezita să folosească în ultimă instanţă forţa 
armată în vederea menţinerii partidului unic la conducere, precum şi a poziţiei sale în 
regiune. 

3. Cu toate acestea, Europa de Est este, în acelaşi timp, o zonă caracterizată de 


instabilitate cronică, criză recurentă şi diversitate crescândă; sarcinile conducerii alianţei 
sovietice au devenit din ce în ce mai importante. Lideri sovietici succesivi au urmărit atât 
coeziunea, cât şi viabilitatea Europei de Est, însă au eşuat în a le atinge simultan. 
Gorbaciov, deşi conştient de nevoia de stabilitate, a înclinat către o agendă a schimbării şi a 
reformei în interesul viabilităţii regimului. Câţiva demnitari veterani est- europeni aseamănă 
situaţia din prezent cu campania de destalinizare a lui Hruşciov şi revoltele din Ungaria şi 
Polonia anului 1956, exprimându-şi temerea că reforma sovietică va dezlănţui în Europa de 
Est presiuni potenţial incontrolabile în favoarea schimbării. 

Europa de Est la mijlocul anilor '80 

4. Noua conducere sovietică a lui Gorbaciov a moştenit o Europă de Esta cărei tăcere 
aparentă era provocată de existenţa unor serioase probleme care au ieşit treptat la 
suprafaţă. Provocarea venită din partea Solidarităţii în Polonia a fost depăşită cu succes prin 
impunerea Legii Marţiale în decembrie 1981, iar regimul Jaruzelski a făcut un progres în 
sensul reinstaurării controlului Partidului şi neutralizării opoziţiei interne. Cu toate acestea, 
pe teritoriul Europei de Est exista un climat instabil, generat de probleme economice 
severe, nemulţumire socială crescândă şi stagnare politică la nivelul gerontocraţiei. 

5. Economii în declin. La momentul preluării puterii de către Gorbaciov, în 1985, Europa 
de Est înregistrase aproape un 

deceniu de declin economic şi stagnare. Criza financiară de la nivel regional a începutului 
anilor '80 a contribuit la sfârşitul unei ere de relaxare economică între Est şi Vest: comerţul 
cu Vestul a scăzut considerabil, noi împrumuturi erau acordate cu dificultate, iar mai multe 
regimuri est-europene se vedeau nevoite să desfăşoare negocieri extinse privind 
refinanţarea cu creditorii vestici. Nici relaţiile comerciale cu URSS nu erau cu mult mai bune, 
având în vedere că preţul petrolului în Uniunea Sovietică atinsese un nou maxim între 1982 
şi 1983, reflectând tardiv povara creşterilor pe piaţa mondială dintre 1978 şi 1979 (pe 
măsură ce mecanismul de calcul al mediei pe 5 ani pentru exporturile de petrol sovietic s-a 
aliniat la nivelul ratelor mondiale). 

6. Aceste răsturnări de situaţie s-au reflectat puternic în standardele de viaţă ale est- 
europenilor, aceştia confruntându-se cu imense datorii externe şi performanţe economice 
tot mai scăzute. In România şi Polonia, lipsa energiei şi a produselor alimentare de bază a 
ridicat problema instabilității politice create pe fond economic; în alte părţi, situaţia nu a 
fost la fel de dezastruoasă, însă a rămas acută. Eşecul respectării promisiunilor de 
îmbunătăţire a standardelor de viaţă - elementul central al strategiilor regimurilor anilor '70 
- a discreditat şi mai mult legitimitatea politică şi a adâncit alienarea societăţii. Investiţiile 
reduse şi încetinirea revoluţiei ştiinţifice şi tehnologice au slăbit, de asemenea, 
competitivitatea Europei de Est pe pieţele mondiale, contribuind la sporirea „ipotecării” 
viitorului economic al regiunii. 

7. Conduceri îmbătrânite. La declinul Europei de Est se adaugă stagnarea şi imobilitatea 
conducerilor de partid îmbătrânite. Până în 1987, media de vârstă a celor mai importanţi 6 
lideri de partid era de peste 70 de ani, cu o activitate de peste 2 decenii. Numai generalul 
polonez Jaruzelski, relativ tânăr la 64 de ani, şi liderul de partid al Republicii Democrate 
Germane, Erich Honecker, încă în putere la 75 de ani, păreau capabili de o conducere 
energică; majoritatea celorlalţi aveau sănătatea şubredă, activând în sisteme de leadership 
private complet de 

idei inovatoare. Aceştia nu puteau reprezenta oameni capabili să facă faţă problemelor 
politice dificile ale anilor '80. 

8. Stagnarea politică a Europei de Est s-a accentuat pe parcursul mai multor ani de 
slăbiciune a Moscovei, întinzându-se de la ultimii ani ai erei Brejnev până la perioada luri 
Andropov şi Konstantin Cernenko. Succesiunea a 3 conducători sovietici pe parcursul a tot 
atâtor ani - cuplată cu semnale politice mixte - a acutizat incertitudinile şi a complicat 
dilemele succesiunii în Europa de Est. Absența unei conduceri sovietice clare şi decisive a 
contribuit, de asemenea, la o perioadă de ezitare în Europa de Est, pe măsură ce fiecare 
regim a început să improvizeze abordări proprii, chiar şi pe marginea unor chestiuni 
sensibile de politică externă. 

9. Provocări la adresa Conducerii Sovietice. Eroziunea ideologică în Europa de Est - 


accelerată de reprimarea Solidarităţii în Polonia - a făcut loc apariţiei unor noi grupuri 
sociale independente şi, în special, a unei renaşteri a conştiinţei naţionale în regiune. În 
unele cazuri, regimurile au răspuns prin încercarea de a trezi sentimente pur naţionaliste, ca 
în cazul însuşirii de către regimul Honecker a lui Martin Luther, Frederic cel Mare, precum şi 
a altora, ca precursori ai statului est-german. În alte cazuri, politica oficială s-a axat pe un 
naționalism exclusivist, şovinist: regimul bulgar a condus o campanie de asimilare brutală a 
minorităţii turce, iar preşedintele român, Ceauşescu, a înăsprit represiunea împotriva 
minorităţii maghiare din Transilvania. 

10. Şi mai îngrijorătoare, din perspectiva Moscovei, au fost noile semnale de 
autoafirmare naţională în rândul aliaţilor, mai cu seamă în perioada ce a urmat amplasării 
Armelor Nucleare cu Rază Medie de Acţiune în Vestul Europei, la sfârşitul lui 1983 şi 
începutul lui 1984.Ingrijorarea Europei Răsăritene cu privire la abandonarea de către 
sovietici a discuţiilor referitoare la dezarmare de la Geneva, în 1983, a trădat temeri mai 
profunde privind răcirea relaţiilor cu Vestul. În toamna anului 1984, s-a manifestat o 
oarecare divizare a opiniilor în cadrul Pactului de la Varşovia - regimurile sovietic şi 
cehoslovac militau pentru o 

atitudine mai fermă şi pentru închiderea căilor de comunicare, în timp ce est-germanii, 
ungurii şi românii susțineau îmbunătăţirea relaţiilor cu Vestul şi subliniau importanţa 
statelor mici în promovarea detensionării acestor relaţii. 

11. Pentru cele mai multe regimuri est-europene, cultivarea acestei destinderi în 
Europa încetase să fie doar un deziderat; devenise un element esenţial al strategiilor lor 
economice şi politice. Aceasta se plia, de asemenea, pe presiunile în creştere provenite de 
la populaţie, pentru exprimare şi conştientizare naţională, dar şi pentru afirmarea 
„europenităţii” statelor din regiune. Spre deosebire de revoluțiile anilor 1956, 1968 şi 1980- 
1981, aceste tendinţe nu amenințau direct supremaţia sovietică în regiune, dar ţinteau 
către o extindere a orizonturilor diversităţii în planul stabilităţii economice şi sociale. 
Acestea, împreună cu intensificarea problemelor interne, s-au adăugat la ampla dezordine 
manifestată în imperiul est-european al Moscovei. 

Politicile lui Gorbaciov privitoare la Europa de Est 

12. Ca şi în alte părţi, abordarea iniţială a lui Gorbaciov privind Europa de Esta 
reprezentat o extensie a unei ample agende interne şi de control a înarmărilor: 

In plan intern, Gorbaciov a căutat să revitalizeze puterea şi prestigiul sovietic prin 
„restructurare” economică (perestroika) şi o campanie de „deschidere” (g/asnost) atent 
coordonată, gândită pentru a întări o economie înapoiată, pentru a combate rezistenţa 
birocratică şi pentru a aduce un nou suflu societăţii în ansamblu. 

In plan extern, Gorbaciov avea nevoie de un răgaz în confruntarea dintre Est şi Vest şi 
epuizanta competiţie a înarmărilor cu Statele Unite. A urmărit, de asemenea, să înlocuiască 
rigida percepţie ideologică a lumii moştenită de la predecesorii săi cu o urmărire mai 
sofisticată a intereselor sovietice regionale, îndeosebi în Europa de Vest şi Asia de Est. 

13. In ceea ce priveşte Europa de Est, Gorbaciov nu avea, probabil, o concepţie 
complet definită asupra problemelor cu care aceasta se confrunta, iar în plan intern nu 
dispunea de un plan 

de acţiune clar şi detaliat. Îmbunătăţirea performanţelor economice reprezenta o prioritate - 
în scopul transformării Europei de Est dintr-un factor de secătuire a resurselor sovietice într- 
un avantaj în vederea modernizării URSS şi pentru promovarea viabilităţii politice şi 
economice. Gorbaciov privea cu vădit dispreţ conducerile inflexibile de la Praga, Sofia şi 
Bucureşti, care reflectau corupţia, ineficienţa şi dogmatismul ultimilor ani ai erei Brejnev. 
Dat fiind programul său ambițios de politică externă, solicita, de asemenea, o disciplină 
reînnoită şi o mai bună coordonare între est-europeni: 

In urmărirea acestor obiective, Gorbaciov trebuia să impună schimbarea asupra est- 
europenilor, mai ales în cazul politicii economice, dar avea nevoie, de asemenea, şi de 
stabilitate în regiune, pentru a nu periclita priorităţile în plan intern. 

Deşi Gorbaciov nu era înclinat să se aventureze într-o strategie cu risc maxim, considera 
periculoasă o stagnare continuă, şi, ca atare, era mai pregătit decât orice alt lider sovietic 
de la Hruşciov încoace să încurajeze diversitatea şi experimentarea, ca soluţii pentru 


viabilitatea pe termen lung în regiune. 

Şi, desigur, abordările sovietice faţă de Europa Răsăriteană nu îi aparţineau în totalitate 
lui Gorbaciov. Ca şi în cazul politicii interne, acesta trebuia să ţină cont şi de punctele de 
vedere ale altor demnitari sovietici cheie. (Vezi anexa.) 

14. Coordonarea politicii externe şi de securitate. Prima sarcină a lui Gorbaciov a 
fost să reafirme o conducere fermă a politicii externe a Pactului de la Varşovia şi să aducă 
îmbunătăţiri sistemului de coordonare, în vederea sprijinirii vastei sale agende de control a 
armamentelor. A reuşit acest lucru printr-o serie de summituri ale Pactului de la Varşovia - 
şase în primii doi ani de conducere - şi printr-o practică asemănătoare funcţionării unui 
consiliu, în care est-europenii erau informaţi înainte şi după iniţiativele majore de politică 
externă sovietice. Mai important, repoziţionarea accentului de pe confruntare pe dialog în 
privinţa controlului înarmării a ajutat la reducerea temerilor est-europenilor că ar putea fi 
prinşi în mijlocul unor tensiuni crescânde, facilitând o convergenţă naturală între abordările 

Prin ochii inamicului... | 223 URSS şi cele ale Europei Răsăritene în materia problemelor 
Est- Vest. 

15. Ambiţioasa agendă de politică externă a lui Gorbaciov prevedea un rol mult mai 
important şi pentru est-europeni. Jaruzelski şi Honecker au efectuat vizite timpurii în China, 
în vederea reinstaurării legăturilor normale interstatale şi între partide, în timp ce alte 
guverne est-europene au început să analizeze perspectivele normalizării relaţiilor cu 
Israelul. Unii - mai ales polonezii şiest-germanii -au lansat noi propuneri pentru controlul 
armamentelor şi pentru alte chestiuni legate de securitate, iar vizita lui Honecker la Bonn a 
reprezentat un exemplu de politică mai activă a RDG faţă de Occident. 

16. În lumina intensificării activităţii diplomatice est- europene, nu e de mirare 
faptul că Gorbaciov a pus foarte mare accent pe coordonare şi disciplină în cadrul consiliilor 
Pactului de la Varşovia. Reînnoirea Pactului însuşi a fost instructivă. Cu termenul iniţial de 
expirare în mai 1985, românii şi, nu numai, au exprimat dorinţa unor modificări aduse 
textului - o diluare a obligaţiilor reciproce de apărare şi prevederi mai precise pentru 
eventuala dizolvare a Pactului - şi faptul că doreau o prelungire de numai 10 ani. In cadrul 
evenimentului, Pactul a fost reînnoit fără a i se aduce nicio schimbare; iar Gorbaciov, aflat 
de numai două luni la conducere, a reuşit o manifestare impresionantă a unităţii (din câte se 
pare, Gorbaciov a iniţiat acest acord în momentul funeraliilor lui Cernenko - practic prima lui 
zi de muncă - însă cu preţul unor noi livrări de energie în schimbul acordului lui Ceauşescu). 
Gorbaciov şi-a îndreptat atenţia, de asemenea, către extinderea infrastructurii Pactului de la 
Varşovia. În mai 1987, au fost create două noi organisme ale Pactului, în vederea 
coordonării poziţiilor URSS şi ale Europei de Est pe tema controlului dezarmării şi 
supravegherii vizitelor şi contactelor externe ale Europei de Est.*% 

3837 Acestea sunt Grupul multilateral pentru schimb de informaţii curente şi Comisia specială 
pentru probleme de dezarmare. 

Întâlniri multilaterale, la nivel înalt, ale liderilor politici sovietici şi est-europeni 1985 - 

1987 


Data Locaţia |Evenimentul Agenda 

Martie  |Moscov |Funeraliile lui 

1985 a Cernenko 

Mai Varşovi Aniversarea alReînnoirea 

1985 a 30 de ani de Pactului de la 
existenţă a Varşovia 
Pactului de la 
Varşovia 

Octombr Sofia Întâlnirea Propuneri 

ie Comitetului  |asupra 

1985 Politic controlului 
Consultativ allarmamentelor 
Pactului de la Înaintea 
Varşovia summitului de 
(CPC) la Geneva 

NoiembriPraga Ad-hoc De-briefing 


informal pe 
tema 
summitului 
SUA-URSS de 
la Geneva 


Budape 
sta 


CPC 


„Apelul 
Budapestei” 
pentru 
reducerea 
armamentului 
nuclear tactic 


Noiembri 
e 
1986 


Moscov 
a 


Întâlnire ad- 
hoc a liderilor 
de partid 
CAER 
(Consiliul de 


Programul 
„CAER 2000” 
pentru 
cooperare 
ştiinţifică şi 


Ajutor tehnologică 
Economic 
Reciproc) 


CPC 


Reducerea 
forţelor 
convenţionale; 
doctrină 
militară; „noua 
ordine 
economică 
internaţională” 
De-briefing pe 
tema 
Summitului 
SUA- URSS din 
Washington 


Mai 
1987 


Berlinul 
de Est 


Berlinul Ad-hoc 


de Est 


Decemb 
rie 
1987 

17. În acelaşi timp, totuşi, Gorbaciov s-a folosit de organismele consultative ale 
Blocului mai mult pentru discuţii substanţiale privind politicile, decât pentru aprobarea 
ritualică a unor rezoluţii deja pregătite. Influenţa sovietică rămâne dominantă, dar accentul 
pe care Gorbaciov îl pune în ultimul timp pe consultare şi pe construirea consensului 
reflectă faptul că a înţeles că est-europenii au propriile legături externe, extinse şi utile, şi 
că o abordare sovietică eficientă faţă de Occident trebuie să ţină cont de aceste realităţi. 
Odată ce se adoptă o poziţie comună, Gorbaciov insistă asupra unei discipline a alianţei, şi 
chiar şi loialilor bulgari le-a fost atrasă atenţia că nu au aprobat cu suficient entuziasm 
iniţiativele privind controlul sovietic al armamentelor. Gorbaciov i-a instruit pe polonezi să 
reformuleze „Planul Jaruzelski” pentru reducerea armamentelor în Europa Centrală, jucând 
totodată un rol important în controlul ritmului şi planificării dezvoltării relaţiilor inter- 
germane. 

18. Presiunea economică. A doua mare temă de pe agenda lui Gorbaciov a fost 
reprezentată de conectarea economiilor est- europene la mecanismul sovietic de 
modernizare. Atât prin relaţiile bilaterale, cât şi prin intermediul CAER (Consiliul de Ajutor 
Economic Reciproc), Gorbaciov a acţionat pentru a redresa deficitele comerciale ale Europei 
de Est ce datau încă din anii 1970, menţinând livrările de petrol sovietic la acelaşi nivel ca la 
începutul anilor 1980 şi solicitând creşterea importurilor de bunuri de calitate superioară din 
Europa de Est, în particular bunuri de consum şi maşini şi echipamente de înaltă tehnologie. 
Polonezilor, românilor şi ungurilor (ce înregistrau un grad foarte mare de îndatorare) le-a 
fost impusă reducerea dependenţei economice faţă de Occident; regimurile bulgar şi 
cehoslovac au fost sfătuite să îşi revitalizeze economiile stagnante şi să îşi îmbunătăţească 
performanţele. Totodată, toate ţările au fost forţate să se alăture „Programului Cuprinzător” 
condus de sovietici pentru cooperare tehnico-ştiinţifică până în 2000 - „CAER 2000”, pe 


scurt - prin întreprinderi mixte şi coordonarea producţiei în domeniul tehnologiei de vârf: 

Pentru a întări aceste critici dure, Gorbaciov a creat noi inspecții de control a calităţii şi a 
oferit mesaje directe şi ferme către liderii est-europeni. 

Gorbaciov a făcut personal lobby pentru o rapidă implementare a programului CAER 
2000 la finalul lui 1985 şi, astfel, a forţat înaintarea CAER către o nouă agendă. 

Totodată, el a făcut presiuni pentru noi înţelegeri bilaterale de cooperare tehnico- 
ştiinţifică şi a asigurat o nouă legislaţie în ţările est-europene pentru a facilita co-producţia 
în întreprinderile mixte. 

19. Actuala conduită a relaţiilor economice dintre sovietici şi est-europeni, din 
timpul primilor doi ani ai conducerii lui Gorbaciov, a dezvăluit un nivel mai redus al 
schimbării decât cel promis de retorica iniţială. Într-adevăr, deficitul comercial al statelor 
est-europene în relaţia cu Moscova a crescut brusc în 1986 la 2,6 miliarde de ruble - cel mai 
mare deficit comercial anual înregistrat din 1981 încoace. Deşi comerţul pentru 1987 a fost 
aproape echilibrat, tendinţele favorabile s-au datorat mai ales unui declin în valoarea 
petrolului sovietic, decât unor exporturi est-europene mai mari. Liderii est-europeni veterani 
au tergiversat performanţa exporturilor, ca şiprocesul de „restructurare” internă. 

20. Est-europenii au fost extrem de precauţi cu privire la atragerea lor în 
întreprinderile mixte din domeniul tehnologiilor de vârf finanţate (şi dominate) de către 
sovietici, iar rezistenţa lor a fost evidentă în elaborarea programului CAER 2000. Datorându- 
şi puterea industrială şi accesul unic la tehnologia occidentală prin comerţul „intra-german”, 
Republica Democrată Germană a fost participantul cheie est-european; însă germanii de 
est, la fel ca şi ungurii şi românii, au fost destul de reticenţi în a-şi primejdui propriile relaţii 
comerciale atent cultivate cu Occidentul, pentru a susţine agenda internă a lui Gorbaciov. 
Diferenţele dintre sovietici şi europenii de est au fost vizibile la summitul convocat în grabă, 
în noiembrie 1986, la Moscova, privitor la integrarea CAER, care a produs doar un consens 
minimal asupra următorului nivel de cooperare tehnico- 

obiectivele CAER 2000 erau prea optimiste. 

21. Dileme legate de succesiune. Aceste frustrări au evidențiat o dilemă de bază a 
lui Gorbaciov, şi anume: cum să împărtăşească propriul său dinamism ţărilor din Europa de 
Est fără o masivă schimbare a conducerii osificate din Praga, Sofia şi din alte părţi. 
Gorbaciov a recunoscut sincer, totuşi, că orice încercare directă de a provoca o succesiune 
în Europa Răsăriteană ar implica riscuri majore. În consecinţă, eforturile sovietice au fost 
mai ales indirecte, axate pe stimularea elitelor conducătoare, prin lansarea unor idei 
reformiste şi prin exemplul inovaţiilor interne ale Moscovei. Aceste eforturi urmăreau 
orientarea dezbaterilor interne de partid către agenda preferată de Gorbaciov şi, astfel, 
schimbarea contextului şi accelerarea ritmului manevrelor care preced succesiunea. 

22. O asemenea presiune a fost vizibilă în mai 1987, când ministrul de Externe 
sovietic Şevardnadze a vizitat Budapesta, pentru a exprima nemulţumirea lui Gorbaciov faţă 
de amânarea reformelor economice de către conducerea ungară. O lună mai târziu, Karoly 
Grósz, cunoscut ca fiind un administrator capabil şi energic, a fost numit prim-ministru al 
Ungariei, iar în iulie, după o scurtă vizită a lui Grósz la Moscova, conducerea ungară a 
dezvăluit un set de reforme economice şi măsuri de austeritate îndelung discutate şi 
amânate. Un an mai târziu, evoluţia procesului a cunoscut o turnură decisivă: 

La o conferinţă specială a partidului, din mai 1988, Grósz a fost numit Secretar General al 
partidului, în locul lui János Kádár, cel care se aflase la conducerea partidului încă din 1956. 
Cei mai mulţi dintre protejaţii lui Kádár au fost şi ei eliminaţi de la conducerea la vârf, 

fiind înlocuiţi de un grup de tineri oficiali, puternic reformişti. 

Deşi iniţiativa pentru aceste decizii a aparţinut, probabil, Ungariei, presiunea sovietică a 
forţat cu siguranţă viteza şi direcţia schimbării. 

23. Chiar şi fără apelurile sovietice pentru schimbare în Europa de Est, efectul 
demonstrativ al abordărilor interne ale lui 

Gorbaciov a cauzat schimbarea. Însăşi existenţa unui lider sovietic cu o minte reformatoare, 
alături de critica sa faţă de gestionarea defectuoasă a sistemului din timpul lui Brejnev, a 
condus la discreditarea autorităţii şi a coeziunii regimurilor est- europene „mai ortodoxe”. 


lar noua legitimitate acordată „restructurării” economice şi „deschiderii” politice ameninţă 
cu răspândirea unor aşteptări sporite pentru o schimbare rapidă. Aceste atitudini nu au fost 
nicăieri mai vizibile ca în Cehoslovacia, unde aparenta apărare a ideilor reformatoare şi 
chiar disidente a transmis unde de şoc conducerii divizate. Aceste presiuni, dar şi starea 
precară de sănătate a liderului partidului Gustăv Husăk, au condus la demisia sa bruscă în 
decembrie 1987. 

24. Evoluţia cehoslovacă a menţinut determinarea lui Gorbaciov de a promova 
schimbarea, fără a ameninţa stabilitatea. Printr-o puternică, mai mult indirectă, presiune 
asupra conducerii divizate de la Praga, Gorbaciov s-a asigurat de eliminarea lui Husăk - 
personificarea conservatorismului de tip Brejnev - acceptând un succesor mai sigur, de tipul 
lui Cernenko, în persoana lui Milos Jakes. Într-adevăr, presiunea sovietică pentru schimbare 
nu ar fi reuşit dacă Gorbaciov ar fi încercat să susţină un succesor reformist într-o 
conducere încă de tip conservator. In consecinţă, Jakes a fost o alegere de compromis 
pentru Moscova, ca şi pentru Praga; succesiunea cehoslovacă a subliniat limitele politicii 
sovietice în atitudinea faţă de regimurile conservatoare din Europa de Est. 

Succesiunea ungară 

Karoly Grosz 

Vârsta 57 de ani; 

Secretar General al Partidului Muncitoresc Socialist Ungar din 22 mai 1988; 

Premier din iunie 1987; 

Membru al Biroului Politic din 1985; 

Congresul partidului i-a dat un mandat pentru implementareaschimbărilor politice şi 
economice; 

Angajament pentru reformă economică nedemonstrat, rezultate limitate în calitate de 
premier; 

Respectat de liderii comunităţii de afaceri ca o persoană dinamică şi viguroasă, capabilă 
să ia decizii dificile; 

Secretarul partidului din Budapesta, 1984-1987. 

János Kádár 

Vârsta 76 de ani; 

Secretar General al Partidului Muncitoresc Socialist Ungar până în 1988; 

Inlocuit ca lider al partidului, membru al Biroului Politic la acea dată; 

După revoluţia din 1956, a creat un consens social bazat pe consum şi relaţii relaxate 
între oameni şi partid; 

Abilitatea de a-i convinge pe sovietici de loialitatea şi stabilitatea Ungariei a contribuit la 
o conducere îndelungată; 

În ultimul timp, văzut ca un impediment pentru progresul economic şi politic, din cauza 
refuzului de a extinde reformele din anii 1970; 

Nivel de energie în scădere, probleme medicale crescânde. 

Succesiunea cehoslovaca 

Demisia, din decembrie 1987, a lui Gustâv Husâk din calitate de lider al partidului 
cehoslovac (menţinând totuşi preşedinţia onorifică a statului), a venit în întâmpinarea unei 
campanii sovietice îndelungate de a grăbi aplicarea agendei lui Gorbaciov în Praga; 
presiunile rezultate au încurajat, fără îndoială, conducerea cehoslovacă să ia măsuri 
împotriva lui Gustâv Husâk. Succesorul său, Milos Jakes, a făcut o serie de recomandări 
conducerii partidului: 

Jakes purta moştenirea „normalizării” post-1968, fiind printre conspiratorii anti-Dubcek şi 
conducătorul epurării din 1969-1970 a membrilor de partid asociaţi cu Primăvara de la 
Praga. 

A fost secretar de partid pentru probleme economice din 1981 şi a părut că s-a alăturat 
elementelor pragmatice din partid 

ce favorizau reformele economice, accentuând totuşi faptul că schimbarea economică 
trebuie să aibă loc sub controlul strict al partidului. 

Promovarea lui Jakes - cu greu o undă verde pentru reformă - va ajuta regimul să 
meargă spre întârziata schimbare economică şi reîntinerire politică, deja sugerată de 


schimbările din aprilie 1988 din secretariatul Comitetului Central. Jakes, ferm şi loial 
Moscovei, va fi mai receptiv faţă de apelurile sovietice pentru o performanţă economică 
sporită, o cooperare mai apropiată în companiile mixte sponsorizate de sovietici în 
domeniile înaltei tehnologii şi pentru „restructurarea” internă. Este posibil ca el să 
supravegheze şi schimbări ulterioare în conducerea partidului, încă dominat de relicvele 
perioadei de „normalizare” din 1969-1970, şi marcat de dezechilibrul etnic prin supra- 
reprezentarea cehilor în poziţiile de conducere ale regimului. 

Aceste schimbări nu vor reprezenta probabil scânteia unei mişcări populare şi nici nu vor 
conduce la reforme de liberalizare semnificative în Cehoslovacia. Dar ele pot vesti o mult- 
aşteptată schimbare în politica economică şi pot încuraja grupurile de opoziţie să devină 
mai active, numai pentru a testa limitele toleranţei sub regimul lui Milos Jakes. 

Milos Jakes 

Vârsta 66 de ani; 

Lider al partidului din 17 decembrie 1987; 

Secretar al Comitetului Central al Partidului, 1977-1987, responsabil pentru agricultură 
până în 1981, pentru economie până în aprilie 1988; 

Membru al Prezidiului din 1981; 

A participat la Inalta Şcoală de Partid din Moscova (19551958), probabil vorbitor fluent de 
rusă; 

Ceh. 

Gustav Husâk 

Vârsta 75 de ani; 

Preşedinte din 1975; 

Lider al partidului 1969-1987; 

Demisionează din poziţia de şef al partidului, dar rămâne membru al Prezidiului; 

A suferit o operaţie de cataractă, suferă în continuare de probleme de vedere, stare de 
sănătate în degradare; 

Cunoscut ca fiind un băutor împătimit; 

Slovac. 

Schimbarea la vârf din Cehoslovacia indică limitele a ceea ce poate realiza politica 
sovietică privitoare la regimurile mai conservatoare din Europa Răsăriteană. 

25. Decalajul dintre obiectivele finale ale lui Gorbaciov - aşa cum au fost ele 
prezentate în numeroasele discursuri şi documente - şi politicile reale pe care le-a promovat 
reflectă contradicţia fundamentală dintre dorinţa lui pentru schimbare şi imperativele 
menţinerii controlului partidului în Europa de Est: 

Gorbaciov şi-a propus o agendă ambițioasă pentru Europa de Est, agendă care are în 
vedere multe dintre problemele regionale, dar nu este nici suficient de amplă şi nici destul 
de profundă pentru a remedia slăbiciunile fundamentale ale sistemului; 

A extins domeniul experimentărilor permise pentru regimurile reformiste, cum ar fi cel 
din Ungaria, şi a reuşit să orienteze regimurile mai conservatoare pe calea îndelung 
amânatelor reforme, încă timide; 

Pe parcursul acestui proces, el a accentuat divizarea dintre conducerile est-europene şi a 
trezit un amestec de speranţe şi temeri populare în legătură cu iminenta schimbare. Aceste 
direcţii, împreună cu severele probleme economice, au crescut nesiguranța în regiune şi 
potenţialul de criză. 

Privire de ansamblu: Creşterea diversităţii, acutizarea conflictului 

26. Politica sovietică pentru Europa de Est va continua, probabil, în direcţia liniilor 
deja stabilite sub conducerea lui Gorbaciov. Elementele sale cheie vor fi: 

In cadrul controlului strict al partidului, aprobarea diversității și a experimentării ca 
măsuri cheie pentru viabilitatea politică şi economică; 

Continua presiune pentru reformă, fără dictarea unor măsuri specifice sau solicitarea 
unei imitări a practicilor sovietice; 

Insistenţa asupra coordonării politicii externe, prin care est- europenilor le este permis un 
spaţiu mai mare de manevră, cu condiţia să rămână, totuşi, aproape de orientările generale 
stabilite de Moscova; 


Presiunea accentuată pentru o performanță economică est- europeană crescută şi o 
extindere a cooperării în domeniul înaltei tehnologii; 

Eforturi pe termen mai lung pentru întărirea legăturilor instituţionale, alături de tehnici 
combinate de management care facilitează controlul şi influenţa sovietice printr-un sistem 
participativ de tipul „oferi-şi-primeşti”. 

27. Aceste ample orientări ale politicii sovietice vor rămâne în vigoare atâta timp cât 
poziţia lui Gorbaciov la nivel intern este asigurată, iar Europa de Est rămâne pasivă. O 
schimbare majoră în Moscova va modifica în mod vizibil ecuaţia: 

Inlăturarea lui Gorbaciov ar scurta drumul reformelor sovietice şi ar ridica incertitudini în 
Europa de Est, în măsura în care ar apărea un nou regim. Eliminarea sa din politică ar 
transmite un nou semnal către regimurile divizate din Europa deEst - de data aceasta unul 
anti-reformist - şi ar submina autoritatea sovietică, cel puţin temporar. 

Austeritatea la nivelul Moscovei (cu Gorbaciov încă în funcţie) ar întări liderii ortodocşi 
existenţi în Europa de Est, fără a opri în totalitate presiunea pentru schimbare. Vizibila lipsă 
de unitate în Kremlin ar polariza mai departe Europa de Est, conservatorii 
Prin ochii inamicului... | 233 
căutând să restaureze status quo-ul anterior, iar reformiştii continuând să pluseze pentru 
schimbare. 

Reforme sovietice mai îndrăzneţe - un rezultat, probabil, al nevoii lui Gorbaciov de a 
dobori rezistenţa birocratică prin politici radicale şi schimbări de personal - ar destabiliza şi 
mai mult Europa de Est şi ar tensiona relaţiile cu Moscova. Creşterea presiunii în regimurile 
est-europene le-ar determina pe unele dintre acestea să implementeze reforme 
covârşitoare sau să ducă la îndepărtarea liderilor existenţi. 

28. Gorbaciov a jucat până acum un joc politic abil, retră- gându-se atunci când era 
necesar şi adunând sprijin pentru următorul pas înainte. Deşi şansele unei contestări interne 
au crescut, Gorbaciov pare să deţină controlul şi e înclinat să-şi ducă ferm mai departe 
agenda de reforme. 

29. Creşterea diversităţii. Pentru următorii trei până la cinci ani, perspectiva în 
Europa de Est este una de creştere a diversităţii - ca răspuns la presiunea reformelor, 
crearea legăturilor cu Vestul şi gestionarea relaţiilor cu Moscova. Diverse propuneri est- 
europene de control al armamentelor şi abordările economice de tip occidental vor contribui 
la atingerea anumitor obiective sovietice, dar ele vor complica totodată responsabilităţile 
managementului aliat şi vor contraveni acţiunilor comune de care este nevoie pentru 
cooperarea ştiinţifico-tehnologică. Mai mult decât atât, în viziunea generală a lui Gorbaciov, 
diversitatea nu este un scop în sine, ci mai degrabă un instrument pentru regenerare 
politică şi economică. Aceste obiective nu sunt vizibile în Europa de Est şi, cu excepţia 
Ungariei, ele probabil nici nu vor fi urmărite în mod serios. 

30. Glasnost şi Perestroika vor continua să producă rezultate mixte. Cu excepţia 
schimbărilor de conducere, România şi Germania de Est vor continua să reziste presiunilor 
reformiste; Bulgaria va continua să experimenteze marginal, dar va păşi şovăielnic spre o 
adevărată „restructurare”. Noua conducere cehoslovacă a lui Jakes va accelera schimbarea 
economică, dar adevărata mişcare către reforma economică şi politică rămâne 

un proiect de viitor. Ungaria şi Polonia ar putea fi mai interesante: 

Numirea lui Grosz - un conducător dur, încrezător, capabil să îşi asume riscuri, în genul 
lui Gorbaciov - ca Secretar General al Partidului din Ungaria şi promovarea la conducere a 
susținătorilor unei reforme reale marchează un punct de cotitură important. Noua 
conducere va fi probabil mai agresivă în urgentarea reformelor politice şi economice, dar va 
întâmpina probleme serioase - inclusiv muncitori nemulţumiţi de austeritate, intelectuali 
care cer mai multă libertate şi o economie stagnantă şi împovărată de o datorie externă 
considerabilă. Eşecul de a dezvolta un program de reformă mai radical şi mai eficient va 
contribui pe viitor la creşterea tensiunilor. 

Bineînţeles, cu aprobarea sovietică, Generalul Jarulezski a consolidat deja o orientare mai 
degrabă neortodoxă şi cazonă a conducerii partidului, înclinată spre acordarea unui nou 
statut legal Bisericii Catolice şi propunând reforme economice care, cel puţin pe hârtie, 
merg chiar mai departe decât cele ale Moscovei. Situaţia economică dezastruoasă şi 
nemulţumirea socială - aşa cum s-a demonstrat prin recentele valuri de greve - pun la 


îndoială realizarea cu succes a reformelor, dar urgenţa problemelor interne poate conduce 
regimul spre dialogul social pe care l-a refuzat până acum. 

31. În politica externă, regimurile din Europa de Est au motive să fie mulţumite de 
angajamentul abil al lui Gorbaciov faţă de Occident şi de creşterea propriului spaţiu de 
manevră. Atât timp cât Moscova menţine o abordare conciliantă faţă de Vest, politicile 
sovieticilor şi est-europenilor vor rămâne în general asemănătoare. In acelaşi timp, 
încurajarea lui Gorbaciov pentru un rol mai activ pentru est-europeni va creşte şansele unui 
conflict de interese deschis în cadrul discuţiilor din CSCE (Conferinţa pentru Securitate şi 
Cooperare în Europa) şi în alte forumuri pan-europene. Va creşte totodată riscul apariţiei 
unor probleme pentru Moscova, rezultate din polemicile româno- maghiare sau din 
încălcarea drepturilor omului în regiunea Europei de Est. Prin urmare, coordonarea politicii 
externe va 

necesita un sistem de management mai abil, iar Gorbaciov va avea nevoie să conducă 
regimurile cehoslovac şi bulgar spre o diplomaţie mai activă, totodată restrângând aspiraţia 
spre independenţă a românilor, ungurilor, polonezilor şi est- germanilor. 

32. În acelaşi timp, realitățile est-europene vor limita parametrii unor posibile 
inițiative sovietice. Gorbaciov nu va trebui doar să evalueze consecințele politicilor sovietice 
asupra stabilității politice în Europa de Est, dar şi să ia în considerare perceptiile şi reacțiile 
posibile ale liderilor est-europeni. Este puţin probabil ca viziunile acestora să îl oprească să 
promoveze politicile pe care el le consideră esenţiale pentru interesele sovietice, dar, în 
probleme posibil destabilizatoare, cum ar fi relaţiile dintre germani, opţiunile sale vor fi 
limitate. Într-adevăr, campania lui Gorbaciov pentru o „casă europeană comună, prin 
creşterea cooperării inter-europene, implică un grad de autonomie naţională în Europa de 
Est, mai mare decât ar putea încuviinţa el însuşi sau orice alt lider sovietic. Moscova va 
considera din ce în ce mai dificil să îşi promoveze aceste idei în Occident, fără a crea noi 
divizări în Europa de Est. (Zidul Berlinului va rămâne în picioare, indiferent ce avantaje 
tactice ar vedea Gorbaciov prin înlăturarea sa). 

Tabel 1 

Europa de Est: Cifre Estimative ale Datoriei, 1987-1990588 

Milioane dolari 
1987 |1988 |1989 [1990 


Bulgaria 
Datoria brută 4954 (5121 [5375 |5730 
Datoria netă*%|3531 |3598 |3745 [3986 
Rata datoriei (36,7 [36,4 [37,1 [38,4 
de stat??? 
(procent) 


Cehoslovacia 
Datoria brută 4714 14940 [5150 |5335 
Datoria netă (3497 [3723 (3933 14118 
Rata datoriei (15,3 [15,8 [16,4 [16,7 
de stat 
(procent) 


Germania de 
Est 

Datoria brută (16775 |16573 [16447 [16423 
Datoria netă (8862 [8660 [8534 [8510 
Rata datoriei 41,0 [38,7 [36,1 [33,8 

de stat 

(procent) 


Ungaria 


Datoria brută [15314 |16684 [18084 [19502 
Datoria netă (13414/14784 16184 |17602 
Rata datoriei (54,1 53,4 54,9 |57,1 
de stat 

(procent) 


388 
389 


Ultima actualizare: 14 ianuarie 1988. 
Cifrele folosite în calcularea datoriei nete nu includ rezervele de aur. 

3% Rata datoriei de stat este calculată folosind următoarea formulă: dobânzi + rambursări 
pe termen mediu şi lung/ exporturi totale + comerţ invizibil. Rata datoriei de stat pentru 
Polonia este calculată folosind valoarea dobânzii datorate, nu valoarea plătită. 

Polonia 
Datoria brută [34570 35937 [37417 [38908 
Datoria netă (32850 34117 [35497 336888 
Rata datoriei |73,9 174,0 [64,2 [74,5 
de stat 
(procent) 
România 
Datoria brută 4214 [3324 |2679 |2053 
Datoria netă [3632 |2490 [11593 |967 
Rata datoriei |34,5 121,5 [116,3 [14,5 
de stat 
(procent) 

Tabel 2 


Privire de ansamblu asupra Europei de Est: Creşterea Anuală 


Medie pe perioada unui cincina|391 392 


(%) procente 


1971 |1976 [1981 1986- 
75 80 85 9Q392 
Bulgaria 
PNB Total 14,7 1,0 0,8 1,0 
Investiţii ` GA -9,1  Hl 2,5 
fixe brute 
Consum 3,9 1,6 2,1 1,0 
personal 
Cehoslovac 
ia 
PNB Total [3,4 2,2 1,1 1,0 
Investiții [6,5 -0,3 4 1,0 
fixe brute 
Consum 2,7 1,5 1,1 1,0 
personal 


391 
392 


238 | Alexandru Purcăruş 


Ultima actualizare: 12 ianuarie 1988. 
Estimările pentru perioada 1986-1990 s-au bazat pe analiza tendinţelor actuale, 
rezultatele modelelor econometrice şi consultările cu experţii naţionali. 


Germania 

de 

Est 

PNB Total [3,5 2,3 1,7 2,0 
Investiţii |1,5 1,7 -10,0 12,0 


fixe brute 
Consum 3,8 2,0 1,2 1,5 
personal 


Ungaria 
PNB Total 3, 
Investiţii ` 
fixe brute 
Consum 3,2 2,2 0,4 0,5 
personal 


„0 0,7 1, 
3 -5,2 Jl 


Polonia 
PNB Total ob 0,7 0,6 2,0 
Investiţii  |14,4 |2,9 [14,9 [1,5 
fixe brute 
Consum 5,6 2,4 -0,2 11,5 
personal 


România 
PNB Total Gi 3,9 1,8 2,0 
Investiţii 10,4 [6,9 -2,2 12,0 


fixe brute 
Consum 5,1 4,7 0,2 1,0 
personal 
33. Relatii economice încordate. Europa de Est nu poate furniza ceea ce îşi doreşte 


Gorbaciov: îmbunătăţiri semnificative în performanţa comercială, în special în domeniul 
înaltei tehnologii. Polonia şi Ungaria vor rămâne fără fonduri, cu datorii uriaşe pentru viitor, 
iar Germania de Est şi Bulgaria se vor confrunta, la rândul lor, cu probleme privind datoriile. 
Economia românească, secătuită de plăţile către creditorii occidentali,va rămâne devastată 
câţiva ani de acum înainte, iar baza industrială şi tehnologică a Cehoslovaciei se va învechi 
după ani de neglijare. Pretutindeni în regiune, ratele de creştere preconizate şi fondurile 
alocate pentru investiţii vor fi suspendate, lăsând 

economiile est-europene numai cu o capacitate limitată de sprijinire a motorului sovietic de 
modernizare. Cel mai probabil, nici est-europenii nu îşi vor periclita relaţiile economice cu 
Vestul şi nici nu se vor hazarda la reducerea continuă a standardelor de viaţă interne de 
dragul agendei economice a lui Gorbaciov 

34. Deocamdată, presiunile economice ale lui Gorbaciov - similare cu cele ale 
liderilor sovietici precedenţi - au produs puţine rezultate tangibile în afara anumitor 
domenii, cum ar fi maşinile unelte. Planurile comerciale externe pentru 1986-1990 sunt în 
contradicţie cu obiectivele principale ale lui Gorbaciov, reclamând o creştere anuală medie 
de numai 5 procente în comerţul dintre URSS şi Europa de Est - cea mai scăzută creştere în 
comerţul planificat din ultimii 15 ani. În mod similar, cele mai multe dintre obiectivele 
tehnice ale CAER 2000 sunt de neatins - numai o mână de întreprinderi mixte au fost create 
şi accentul pe „legături directe” între companii a rămas afectat de impedimentele 
economice şi birocratice, care au creat frustrări asupra celor ocupați cu planificarea în URSS 
încă de la început. Mai mult decât atât, condiţiile de schimb dintre URSS şi est-europeni au 
început să se întoarcă împotriva Moscovei, ca urmare a faptului că mecanismul pe cinci ani 
pentru preţul petrolului sovietic a ajuns din urmă preţurile aflate oricum în declin de pe 
piaţa mondială. Dacă preţul petrolului în lume va rămâne aproape stabil pentru următorii 
câţiva ani - sau chiar dacă va creşte întrucâtva - datoria în ruble a est-europenilor va începe 
să dispară, slăbind în continuare puterea de negociere a Moscovei. 

35; Gorbaciov se va confrunta cu un decalaj sporit între obiectivele sale economice 
şi rezultate în următorii trei până la cinci ani, chiar în momentul în care planurile sale de 
modernizare internă ar necesita o creştere semnificativă în consumul din Europa de Est şi 
un progres vizibil în programul CAER 2000. Urmând traiectoria politicilor sale interne, 
Gorbaciov şi-a dat seama că obiectivele sale în relaţiile economice dintre URSS şi est- 


europeni nu pot fi atinse fără reforme sistemice economice şi instituţionale. La întâlnirea din 
octombrie 1987 a prim- 

miniştrilor din CAER, sovieticii au readus în discuţie unele dintre problemele fundamentale 
menţionate anterior chiar şi de est- europeni: lipsa unei monede convertibile, nepotrivirea 
dintre legăturile directe între firme şi absenţa unui sistem raţional de stabilire a preţurilor. 
lar Gorbaciov îşi va da seama, dacă nu a realizat deja, că reforma procedurilor comerciale 
interne ale CAER este zadarnică fără reforme structurale profunde în sistemele economice 
interne. 

36. Astfel, dilema promovării schimbării fără a provoca instabilitate în Europa Estică 
va deveni din ce în ce mai acută. Înfruntând o nevoie aproape sigură de creştere a ritmului 
reformei interne, Gorbaciov va spori probabil presiunea faţă de est-europeni pentru 
introducerea perestroikăi şi a reformelor economice, chiar şi cu un impact sau intensitate 
mai mici decât în URSS. 

37. Scenarii de succesiune. Schimbările de conducere în Europa de Est prezintă atât 
riscuri cât şi oportunităţi pentru Gorbaciov Pe de o parte, este din ce în ce mai clar că 
schimbarea pe care Gorbaciov o doreşte nu va avea loc în timpul actualei generaţii de lideri. 
Perspectiva plecării câtorva lideri veterani îi oferă lui Gorbaciov o oportunitate nesperată de 
a influenţa selectarea unor conduceri de partid mai energice şi mai inovatoare. Pe de altă 
parte, câţiva dintre succesorii est-europeni - unii dintre ei pe cale a fi numiţi - implică riscuri 
pentru stabilitatea politică şi, deci, pentru agenda generală a lui Gorbaciov 

38. Succesiunea din Ungaria din mai 1988 a modificat dramatic conducerea la vârf 
şi a sporit aşteptările populare pentru reformă, însă prezentele măsuri de austeritate vor 
amplifica probabil tensiunile interne. Nici procesul de succesiune nu este complet: schimbări 
de conducere viitoare, incluzând numirea unui nou prim-ministru, sunt încă în plan. Şi în 
Cehoslovacia, înlocuirea lui Husâk cu Jakes este doar începutul unei schimbări în întreaga 
conducere post-1968, la aceasta adăugându-se nevoie de echilibrare a proporţiei dintre cehi 
şi 

de tensionate: 

Jivkov s-a aflat la conducere mai mult de trei decenii; plecarea sa va avea reverberaţii 
asupra întregului aparat bulgar; 

Cu şapte membri ai Biroului Politic cu vârste peste 70 de ani, partidul din Germania de 
Est va întâmpina o schimbare majoră a liderilor încă rămaşi din generaţia din timpul 
războiului. 

Succesiunea post-Ceauşescu în România va aduce cu sine incertitudini considerabile în 
conducerea extrem de personalizată şi ar putea aduce rivalitate între Est şi Vest, ca urmare 
a încercărilor Moscovei de a-şi creşte influenţa asupra următorului regim. 

39. Responsabilitatea lui Gorbaciov va fi să gestioneze câteva dintre tranziţiile la 
nivel de conducere, probabil simultan, să se asigure că succesori preferaţi, sau cel puţin 
acceptabili, sunt numiţi şi că autoritatea regimului se păstrează în timpul acestui proces. 
Abilitatea sa de a face acest lucru va depinde de succesul cu care se va apăra de forţele 
conservatoare din propria sa conducere. Opțiunile şi constrângerile cu care se va confrunta 
în Europa de Est sunt clare: 

Va avea nevoie să lucreze cu conducerile la vârf existente; preferinţele sovietice vor fi 
importante, dar nu decisive; 

Va exista o listă scurtă de trei până la cinci nume în fiecare partid, cu o vechime ce le 
conferă un drept pentru această sarcină; 

Excluzând clanul Ceauşescu, aproape toate aceste nume posedă un minimum de 
aptitudini (experienţă şi încredere). 

Exceptând Ungaria, nimeni nu a demonstrat dinamismul pe care Gorbaciov l-ar fi dorit, 
deşi câţiva au avut idei reformatoare. 

In timp ce succesiunea din Ungaria se va situa mai aproape de preferinţele lui Gorbaciov 
pentru Europa de Est, viitoarele schimbări de conducere din alte zone nu vor produce liderii 
dinamici şi inovatori de care are nevoie Gorbaciov pentru a-şi atinge ţelurile mai ambiţioase 
din regiune, ca întreg. El va trebui, probabil, să-şi impună o serie de lideri de tranziţie şi apoi 
să 

lucreze pentru a asigura pregătirea unei noi generaţii de conducători cu vederi 
reformatoare. 

40. Această abordare precaută şi graduală are avantajul minimizării 
discontinuităţilor inerente în rândul succesiunilor est-europene. Dacă este gestionată cu 
prudenţă, ar putea, de asemenea, să faciliteze eventualul transfer de putere către o nouă şi 
modernă generaţie de lideri. Însă va mai trece timp până când va genera liderii dinamici şi 
inovatori de care Gorbaciov are nevoie pentru a-şi atinge ţelurile economice şi politice mai 
ambiţioase din Europa de Est. Înseamnă, totodată, şi că acesta îşi va direcţiona presiunile 
reformiste către conduceri slab pregătite şi, în unele cazuri, reticente să acţioneze. 

41. Acutizarea conflictului. Aşadar, Gorbaciov poate, în cel mai bun caz, să obțină un 
progres de tip evolutiv în cadrul „reîmpros- pătarn politice şi îmbunătăţirii performanţei 
economice în Europa de Est. Dar reformele avute în vedere pentru moment nu vor rezolva 
problemele politice şi economice adânc înrădăcinate în acea zonă. Pe măsură ce decalajul 
dintre obiective şi rezultate se adânceşte, Gorbaciov va fi nevoit să militeze mai agresiv 
pentru schimbări profunde, ca precondiţie necesară pentru revitalizare economică şi 
politică. În acest scop, va fi necesară o atentă calibrare a politicii sovietice: el va trebui să 
insiste suficient de mult pentru a obţine rezultate tangibile, dar nu într- atât încât să 
provoace o instabilitate care ar putea pune în pericol întregul sistem. Riscul unor calcule 
eronate va creşte. 

42. Gorbaciov a generat deja o serie de tendinţe destabilizatoare în Europa de Est 
prin critica deschisă faţă de eşecurile din trecut ale socialismului, presiunea economică 
sporită asupra aliaţilor şi, mai ales, efectul demonstrativ al programului său de reformă 
internă. Acutizarea conflictului este probabilă, chiar şi în cazul în care Gorbaciov nu va spori 
presiunea asupra aliaţilor săi. Pe măsură ce dinamica reformei sovietice continuă, presiunile 
pentru schimbare asupra regimurilor din Europa de Est vor fi din ce în ce mai puternice. 

43. Aceste presiuni divergente, împreună cu problemele economice severe şi 
incertitudinile legate de conducere, vor acutiza 

măsuri de austeritate au condus deja la numeroase greve, proteste şi demonstraţii; Ungaria 
şi România se confruntă, de asemenea, cu o stare de nemulţumire în permanentă creştere. 
Se va manifesta o intensificare a activismului împotriva regimului, cauzat de climatul de 
„deschidere” şi o mai mare dispoziţie de a testa limitele toleranţei acestuia. Organizațiile 
pentru protecţia drepturilor omului, religioase, pacifiste, de mediu şi altele - deja active în 
cea mai mare parte a Europei de Est - vor deveni din ce în ce mai agresive. Modelul de 
cooperare între disidenţii Ungariei, Cehiei şi Poloniei este probabil ca, de asemenea, să se 
extindă. 

44. Aceste evoluţii luate individual nu vor periclita conducerea Partidului, însă 
împreună vor conduce la: 

Slăbirea autorităţii regimului; 

Subminarea perspectivelor de refacere economică; Constituirea unei baze pentru provocări 
mai serioase. 
Posibile provocări la adresa controlului sovietic 


45. Există cel puţin trei scenarii extreme posibile care ar putea reprezenta serioase 
provocări la adresa controlului sovietic asupra Europei de Est. 
46. Revoluţia ungară din 1956, Primăvara de la Praga din 1968 şi revoluţia socială 


poloneză din 1980-1981 (împreună cu multe alte revolte mai mici) sunt dovada 
incontestabilă a instabilității inerente zonei de influenţă a Moscovei în Europa Răsăriteană. 
Deşi au avut dinamici diferite, toate au dus la ameninţarea generalizată a supremaţiei 
partidului şi controlului sovietic în regiune. lar fiecare dintre ele a condus la criză - prin 
aceasta înțelegând, în contextul est-european, o realitate sau o iminentă probabilitate a 
intervenţiei militare. 

47. Cu toate acestea, sprijinul lui Gorbaciov faţă de reformă şi experimentare 
implică o definiţie sovietică mai liberală pentru conceptul de „criză”. Reforma în vederea 
liberalizării (precum cea îmbrăţişată de conducerea cehoslovacă în 1968) poate să nu 

mai conducă atât de repede şi de automat la o „criză” în ochii Moscovei. 


48. Revolte populare. Câţiva dintre indicatorii uzuali ai instabilității - nemulţumire cu 
privire la standardele de viaţă, conducere slabă şi divizată, nelinişte socială - sunt evident 
în unele state, iar toate se confruntă cu presiuni venind dinspre Moscova. Noi şocuri - 
măsuri severe de austeritate, decesul sau înlăturarea vreunui lider de partid sau apariţia 
unei opoziții organizate şi curajoase - pot cauza instabilitate serioasă aproape oriunde, 
îndeosebi în state precum Polonia, România şi Ungaria: 

Probabilitatea unor revoluţii multiple şi simultane este cea mai mare din ultimii 30 de ani. 
La sfârşitul anilor '80 şi începutul anilor '90, toate ţările Europei de Est se confruntă cu 
probleme asemănătoare: economii stagnante, succesiuni la conducere şi presiuni reformiste 
din partea Moscovei. 

La fel ca în trecut, scenariile posibile diferă, totuşi, de la o ţară la alta. Numai în România 
există ameninţarea reală a violenţei generalizate; în celelalte părţi, probabilitatea cea mai 
mare ar fi cea a unei contestări organizate a autorităţii regimului. (In Polonia, însă, acest 
ultim scenariu ar putea conduce, de asemenea, la un ciclu al represiunii şi violenţei). 

România: Criză iminentă? 

Potenţialul pentru o criză amenințătoare la adresa regimului este în creştere în România, 
ţara cea mai puţin afectată de politicile lui Gorbaciov şi cea mai sfidătoare la adresa 
criticilor. Problemele României sunt domestice, din cauza măsurilor severe de austeritate 
ale regimului Ceauşescu şi politicilor interne draconice. 

O revoltă majoră în Braşov, implicând un număr estimat între 5000 şi 10 000 de 
protestatari, în noiembrie 1987, a fost cea mai vizibilă manifestare a nemulțumirii publice 
ascendente, care a generat greve generalizate, demonstraţii şi acte de sabotaj. Până acum, 
nemulţumirile au rămas izolate şi localizate: nu există opoziţie organizată, iar forţele de 
Securitate sunt bine echipate 

cu bastoane. 

Evidentă este, de asemenea, creşterea agitaţiei în cadrul ierarhiei de partid în sine. 
Dezamăgirea cadrelor - alimentată de protestele populare şi de transformarea partidului în 
„ţapul ispăşitor” pentru eşecurile economice ale lui Ceauşescu - l-a izolat. Critica publică a 
lui Gorbaciov faţă de stilul de guvernare al lui Ceauşescu şi larga cunoaşterea a problemelor 
medicale ale lui Ceauşescu accelerează această tendinţă, pe măsură ce funcţionarii din 
întregul sistem încearcă să se distanţeze de el, pentru a evita să devină victime ale 
curăţeniei post-Ceauşescu. Nemulțumirea în cadrul partidului a fost difuză până în prezent, 
iar îndepărtarea de către Ceauşescu a unor personaje-cheie a oprit apariţia unui factor de 
opoziţie. 

Aceste presiuni economice şi politice se adaugă situaţiei interne tot mai volatile, oricum, 
mai multe scenarii posibile ar putea conduce la o revoltă pe scară largă: 

- Decesul lui Ceauşescu sau incapacitatea. Ceauşescu suferă de cancer de prostată şi a 
slăbit vizibil în ultimul an (deşi îşi menţine un program aglomerat). Dacă el va deceda în 
timpul mandatului, va fi, probabil, înlocuit de un colectiv care ar include-o pe soţia sa Elena, 
şi pe alţi loiali; un astfel de regim ar fi, probabil, implicat rapid într-o luptă extinsă pentru 
succesiune. 

- O lovitură de palat. Cel mai probabil scenariu al crizei ar consta în creşterea 
nemulțumirii populare, stimulând şi mai mult insatisfacţia în cadrul partidului şi creând 
premisele pentru înlăturarea lui Ceauşescu. El va fi, probabil, urmat de un colectiv de figuri 
aflate în prezent în cadrul conducerii partidului; Elena şi restul clanului ar fi măturaţi 
împreună cu Ceauşescu. 

- O explozie a nemulțumirii populare. lzbucniri simultane de protest ar putea declanşa o 
revoltă mai extinsă, copleşind resursele Securităţii şi ducând la destrămarea ordinii publice. 
Cvasianarhia care ar rezulta ar putea duce la confiscarea puterii de către militari. 

Pozițiile sovietice 
246 | Alexandru Purcăruş 

Atât timp cât România nu va cădea într-o dezordine completă, Moscova ar avea, 
probabil, mai mult de câştigat decât de pierdut într-un scenariu de criză. O conducere post- 
Ceauşescu ar oferi oportunităţi pentru restabilirea influenţei pierdute; iar realităţile 
geopolitice şi economice ale României vor reprezenta constrângeri severe pentru orice 
regim succesor în Bucureşti. 


Intervenţia militară nu ar fi nici măcar o eventualitate plauzibilă, cu excepţia cazului în 
care ar exista semne de anarhie incipientă în România sau semne ale apariţiei unei 
conduceri care să amenințe cu retragerea României din Pactul de la Varşovia. Niciuna nu 
este probabilă. 

Impactul în Europa de Est 

Cu excepţia invaziei sovietice, evenimentele din România nu ar avea repercusiuni majore 
în altă parte. Şi nici nu ar afecta agenda mai largă a lui Gorbaciov, în care o criză 
românească nu ar fi legată de politicile sovietice sau de tactici de presiune; într- adevăr, o 
criză provocată de proastă guvernare a lui Ceauşescu ar întări argumentul lui Gorbaciov că 
stabilitatea reclamă o revigorare economică şi politică. Cu toate acestea: 

- relaţiile româno-maghiare ar fi grav tensionate în cazul în care violenţa internă în 
România s-ar transforma în violenţă etnică îndreptată împotriva minorităţii maghiare din 
Transilvania. 

-şi lugoslavia ar fi implicată, în cazul vărsării de sânge sau de haos din România, care ar 
genera un exod al românilor în căutarea unui refugiu în străinătate prin lugoslavia. 

49. Pentru Gorbaciov, o posibilă revoluţie în Europa de Est constituie cea mai mare 
ameninţare externă la adresa programului de reformă sovietic şi a continuității sale în 
funcţie. In ciuda toleranţei sporite manifestate faţă de experimentare, se va aştepta ca 
aliaţii lui să ia atitudine rapid şi decisiv pentru a pune capăt oricărei violenţe politice sau 
tuburări majore. Intr- adevăr, liderii est-europeni sunt la fel de conştienţi precum Gorbaciov 
de nevoia de vigilenţă, având la dispoziţie forţe de securitate eficiente pentru a înăbuşi 
revoltele. În eventualitatea 

în care evenimentele ar depăşi capacităţile liderilor locali, nu există niciun motiv de îndoială 
că el nu va lua măsurile necesare, incluzând aici şi intervenţia militară, în scopul menţinerii 
supremaţiei Partidului şi a autorităţii sovietice în regiune. Ca şi predecesorii săi, Gorbaciov 
ar epuiza toate celelalte opţiuni înaintea recurgerii la forţa armată. Intr-adevăr, se confruntă 
cu provocări mai mari: 

O invazie sovietică într-una din ţările blocului ar produce pagube ireparabile imaginii sale 
în Occident şi ar submina întregul edificiu al politicii sale externe. 

O revoltă în Europa de Est, mai ales una cauzată de presiunea reformelor lui Gorbaciov, 
ar ameninţa poziţia sa internă. Aceasta s-ar adăuga presiunii politice interne pentru 
înlăturarea sa de la putere şi pentru reducerea programului său de reformă. ` 

50. Reforme rapide. Gorbaciov a extins limitele acceptabile ale reformei. indeosebi 
în Ungaria şi în Polonia, planurile de reformă vehiculate merg mult înaintea agendei de la 
Moscova, iar acum Ungaria are o nouă echipă de conducere care cuprinde reformişti 
radicali, cum ar fi Imre Pozsgay, liderul Frontului Popular Patriotic din Ungaria. Deşi Grosz 
are înclinații mai conservatoare decât nou-veniţii, el este orientat către acţiune şi doreşte să 
profite de unele oportunităţi pentru a aduce partidul pe calea procesului de reformă. In 
lumina declinului economic, a alianţei dintre disidenţi şi a presiunilor în jurul pachetului de 
reforme, el ar putea fi atras de Biroul său Politic către soluţii mai radicale pentru problemele 
Ungariei. Având în vedere soarta mişcărilor de reformă anterioare, ar putea exista critici 
puternice, atât ale elitelor cât şi ale populaţiei, faţă de atacurile directe la adresa 
supremaţiei partidului şi a sistemului de alianţe sovietic. Dacă trecutul Europei de Est poate 
fi pilduitor, totuşi, o mişcare de reformă autentică în Ungaria sau altundeva ar înclina 
inevitabil către autodeterminare şi autonomie naţională. 

5I; Un astfel de scenariu ar fi deosebit de promiţător pentru Europa de Est, dar şi 
problematic pentru Moscova, mai ales dacă s-ar menţine disciplina publică. Nu ar exista o 
anarhie incipientă pentru a facilita reprimarea sovietică, un număr mic de colabo 

ratori pro-sovietici la care să se poată apela şi niciun eveniment important care să stimuleze 
Moscova să ia măsuri imediate şi decisive. Până când Gorbaciov va decide că evenimentele 
au mers prea departe, el ar putea întâmpina o conducere reformistă relativ unită şi o 
populaţie disciplinată şi determinată; costurile unei intervenţii ar fi mult mai mari decât în 
cazul unei instabilităţi interne serioase. Gorbaciov ar avea de ales între a suprima o mişcare 
autentică de reformă - inspirată de propriile apeluri pentru g/asnost şi perestroika - şi 
încurajarea cel puţin parţială a erodării sistemului de control sovietic. Alegerea lui - fără 


îndoială neprevăzută - va avea de oscilat între ideea de schimbare şi provocările percepute 
la adresa influenţei URSS în zonă. 

52. Reactii negative conservatoare. Presiunea lui Gorbaciov pentru reformă ar putea 
duce la o şi mai puternică şi mai deschisă sfidare din partea liderilor ortodocşi din Berlinul 
de Est, Bucureşti sau din alte zone. Principalul ideolog din Praga, Vasil Bilak, a respins public 
aplicabilitatea reformelor lui Gorbaciov în Cehoslovacia, iar presa oficială din Germania de 
Est a respins, la rândul său, în mod regulat, cel puțin indirect, programul de reformă 
sovietic. Dacă viitoarele presiuni ale URSS vor crea noi clivaje care să influențeze direct 
siguranţa poziţiei elitei conservatoare est-europene şi dacăviitoarele luări de atitudine ale 
lui Elțîn vor întări în Europa de Est credința că poziția lui Gorbaciov nu mai prezintă 
stabilitate, radicalii ar putea deveni în mod deschis mai agresivi. 

3. Dacă, de exemplu, diviziunile percepute la nivelul Kremlinului ar încuraja anumiți lideri 
est-europeni să adopte platforme puternic antireformiste, efectele negative asupra 
autorității lui Gorbaciov s-ar amplifica. El ar trebui probabil să-i reducă la tăcere pe Jivkov şi 
pe Jakes, dar capacitatea lui de a îndepărta efectele unui val de opoziție condus de 
Honecker sau Ceauşescu ar fi limitată, mai ales dacă aceştia sau alţi opozanți şi-ar uni 
forţele (într-adevăr, Gorbaciov l-a criticat deja pe Ceauşescu pentru încercarea lui de a crea 
o „alianţă antireformă” cu Honecker): 

Un astfel de scenariu ar fi interactiv - ar necesita aprobarea tacită a opozanților interni ai 
lui Gorbaciov, care, la rândul lor, sar simţi mai confortabil cu o reacţie negativă est- 
europeană. 

Dacă ar avea loc un eveniment neprevăzut, mai puţin ameninţător şi mai puţin probabil, 
ar reprezenta fără îndoială o provocare majoră pentru autoritatea lui Gorbaciov şi pentru 
politicile din Blocul sovietic. Pentru a înlătura pagube irecuperabile pentru ambele părţi, el 
ar trebui să forţeze o aplanare în Europa de Est - probabil prin apelul la demisiile unora 
dintre cei mai fervenţi critici ai săi. 

54. Perspective de viitor şi scenarii. Chiar dacă niciunul dintre aceste scenarii 
extreme nu e foarte probabil în viitorul apropiat, probabilitatea lor va spori în următorii trei 
până la cinci ani. Mai mult decât atât, aceste evoluţii nu trebuie să se manifeste ca atare, 
însă nici nu se exclud reciproc. Pe scurt, dintre aceste scenarii extreme, există posibilitatea 
ca, undeva în Europa de Est, să apară o nouă mişcare pro-reformistă mai îndrăzneață, o 
nouă relaţie tensionată la nivelul publicului sau o rezistenţă mai deschisă pentru agenda de 
reforme promovată de Moscova. Am putea constata existenţa celor trei la un loc. 

Implicații pentru Statele Unite 

55, În mod cert, Europa de Est intră într-o perioadă de schimbare. Aceasta devine 
mai vizibilă într-un număr tot mai mare de ţări - şi pe mai multe paliere - acum mai mult 
decât oricând în perioada post-stalinistă. Parcursul următorilor trei până la cinci ani va 
determina probabil configurarea vieţii politice în regiune pentru generaţia următoare: 

În orizontul de timp avut în vedere de prezenta Estimare, acest parcurs nu va conduce la 
destrămarea imperiului moscovit din Europa de Est şi nici nu va diminua ameninţarea 
militară a Pactului de la Varşovia. 

O criză în Europa de Est ar submina coeziunea Pactului, cel puţin temporar, dar ar 
conduce aproape sigur la represiuni (cu sau fără intervenţie sovietică), anulând orice 
concesii făcute anterior. 

În afara evoluţiilor extreme, aria schimbărilor avute în vedere în regiune s-a extins 
considerabil, iar probabilitatea unei creşteri a diversităţii şi a unui conflict mai acut va crea 
noi oportunităţi pentru legăturile dintre Occident şi Europa de Est. 

56. Agenda promovată de Gorbaciov, o agendă de reforme, deschidere şi 
experiment este congruentă cu ţelurile Statelor Unite de a promova pluralismul în Europa de 
Est şi o independenţă sporită faţă de Moscova. Această ultimă parte a procesului nu este 
ceea ce îşi doreşte Gorbaciov, bineînţeles, dar, pentru a încuraja schimbarea drept cheie a 
dinamismului şi unei viabilităţi sporite, el a consfințit diversitatea şi limitele acceptabile la 
nivelul Europei de Est. 

57. Politicile lui Gorbaciov pun totodată problema unora dintre premisele pe care se 
bazează politica de diferenţiere a Statelor Unite, prin aceea că ţelurile pereche ale 


liberalizării şi independenţei faţă de Moscova intră în conflict din ce în ce mai mult în Europa 
de Est. Aceste regimuri care vin în contradicţie cel mai mult cu viziunea lui Gorbaciov au 
tendinţa să fie şi cele mai conservatoare şi mai represive. In schimb, ţările relativ deschise, 
precum Polonia şi Ungaria, care au beneficiat de tratament favorabil din partea Statelor 
Unite, sunt acum puse în acord cu Moscova. 

58. Aceste contradicții în politica SUA vor deveni cu atât mai acute cu cât Gorbaciov 
rămâne la putere, iar dinamica reformelor sovietice continuă. Totuşi, abilitatea noastră de a 
influenţa alternativele majore - reforma sau austeritatea, criza sau stabilitatea - va rămâne 
într-adevăr limitată; noi putem cel mult să promovăm o schimbare marginală favorabilă: 

Politicile lui Gorbaciov au creat noi oportunităţi de încurajare din partea Occidentului 
pentru implementarea unor reforme liberale de către regimurile dispuse către acestea, 
precum cele din Ungaria sau din Polonia. Pentru alţii, Statele Unite ar putea avea alte 
pârghii de promovare a diversităţii, chiar dacă perspectivele de reformă sunt îndepărtate. 

Politica SUA se confruntă cu dilema referitoare la faptul că segmente mari din societăţile 
est-europene nu sunt dispuse să 

accepte austeritatea pe care o implică implementarea reformelor economice. lar regimurile 
nu sunt dispuse să rişte reformele politice pentru a obţine acceptarea măsurilor economice 
dure. 

Politica Statelor Unite faţă de Europa de Est 

Extrase din NSDD (Naţional Security Decision Directive) 54, 2 septembrie 1982 

„Scopul principal pe termen lung al Statelor Unite privind Europa de Est este să 
[CENZURAT]; să faciliteze eventuala sa reintegrare în comunitatea europeană a naţiunilor. 
Statele Unite. pot avea un impact important în regiune, cu condiţia ca acestea să continue 
să îşi diferenţieze politicile faţă de Uniunea Sovietică şi faţă de ţările Pactului de la Varşovia 
din Europa de Est, astfel încât să încurajeze diversitatea prin măsuri economice şi politice 
adaptate ţărilor în mod individual ..." 

„Diferenţierea va viza: 

Încurajarea unor orientări mai liberale în regiune. 

Promovarea drepturilor omului şi a celor civile în ţările est- europene. 

Consolidarea orientării pro-occidentale a popoarelor acestora. 

Diminuarea dependenţei economice şi politice a acestora faţă de URSS şi facilitarea 
asocierii lor cu naţiunile libere din Europa de Vest. 

[CENZURAT] 

Încurajarea dezvoltării unei economii private orientate către piaţă, a unei activităţi 
sindicale libere etc.” 

„În implementarea politicilor sale, SUA îşi vor calibra măsurileastfel încât să discrimineze 
pozitiv guvernele care: 

Arată o independenţă relativă faţă de URSS în edificarea politicii externe, măsurată prin 
gradul în care rezistă asocierii cu obiectivele politicii externe sovietice şi sprijinirea sau 
abţinerea de la blocarea obiectivelor Occidentului; sau 

Arată o liberalizare internă relativ sporită, manifestată prin dorinţa de a respecta 
drepturile omului recunoscute 

international şi de a urma un grad sporit de pluralism şi de descentralizare, inclusiv o 
economie de piaţă...” 

59. Politicile lui Gorbaciov vor pune în dificultate abordările occidentale faţă de 
securitatea europeană. Pentru regimul de la Bonn, ideea unor relaţii mai strânse cu vecinii 
din Est a readus în atenţie vechi ambiţii pentru un rol sporit în Europa Centrală. Fiind 
îngrijoraţi de tendinţa apropierii de Est manifestată de regimul de la Bonn, dar şi suspicioşi 
în privinţa scopurilor lui Gorbaciov, francezii au luat iniţiativa de a rezista în faţa unui nou 
val de destindere politică europeană: 

din cauza acestor diferenţe, guvernele vest-europene vor întâmpina dificultăţi în 
ajungerea la un consens politic în ceea ce priveşte Moscova şi aliaţii săi. Mai mult decât 
atât, aceste diferenţe vor îngreuna încercările NATO de a păstra un consens legat de 
securitate. 

Cu toate acestea, politicile divergente ale Occidentului faţă de Europa de Est creează 


presiuni care promovează diversitatea, împiedică integrarea în CAER şi lezează disciplina 
politicii externe a Pactului de la Varşovia. 

60. Influențarea Europei de Est. Statele Unite au urmat întotdeauna o dublă politică 
în Europa de Est, comunicând direct atât cu populaţia est-europeană, cât şi cu guvernele 
respective. Aceste căi directe de comunicare vor avea o importanţă majoră, deoarece se 
creează noi oportunităţi şi apar noi curente de idei: 

Transmisiile internaţionale - în principal prin Radio Europa Liberă, dar şi prin alte radiouri 
din Occident - vor fi un important mijloc de informare pentru publicul din Europa de Est în 
ce priveşte reformele sovietice, dar şi pentru a exercita presiune în mod indirect asupra 
regimurilor est-europene. 

Va exista o mai mare oportunitate pentru dezvoltarea contactelor între Est şi Vest: acele 
regimuri care au implementat deja politici cu o oarecare deschidere vor avea mai mult 
spaţiu de manevră pentru a le extinde, iar celelalte vor fi determinate de către Moscova şi 
proprii lor cetăţeni să urmeze aceeaşi direcţie. Astfel de contacte (ce variază de la 
schimburi ştiinţifice la dialoguri la nivel academic şi programe interpersonale) vor 

ajuta la promovarea diversităţii, consolidarea presiunii din partea publicului şi a elitelor 
pentru reforma pe plan intern şi vor veni în ajutorul funcţionarilor care pot avea roluri-cheie 
în regimurile succesoare. 

61. Vor exista întotdeauna noi oportunităţi pentru implicarea Europei de Vest în 
regimurile est-europene. Acestea se vor datora în principal: 

Dilemelor de tip economic ce constrâng mai multe guverne din Europa de Est să accepte 
condiţii considerate de neagreat în trecut, în schimbul obţinerii unor credite din Vest. 

Cerinţelor de înaltă tehnologie care pun presiune asupra est- europenilor pentru a facilita 
crearea de contacte directe cu firme şi organizaţii economice internaţionale. 

Campaniei lui Gorbaciov pentru „Casa Comună Europeană”, care îi forţează pe cei din 
Europa de Est să ia parte la o diplomaţie mai activă şi care reflectă sensibilitatea faţă de 
acuzaţiile referitoare la nerespectarea drepturilor omului. 

Climatului general de reformă şi „deschidere” care oferă oportunităţi pentru a face 
cunoscute în Europa de Est subiecte tabu şi care duc la adoptarea unor reforme pe plan 
intern de tipul celor deja adoptate de Moscova. 

62. Regimurile est-europene vor continua să fie prudente în ce priveşte propunerile 
venite din Vest, care s-ar putea confrunta cu controlul exercitat de regim sau cu 
prerogativele sovietice asupra politicii externe şi de securitate. Totuşi, sunt şanse ca ele să 
fie mai receptive decât în trecut la propunerile Statelor Unite pentru cooperare antiteroristă 
şi împotriva narcoticelor, extinderea contactelor dintre Est şi Vest şi chiar în privinţa 
îmbunătăţirilor în sfera drepturilor omului. 

Procesul CSCE oferă un nou forum pentru activitate diplomatică est-europeană separată, 
dacă nu chiar independentă (la fel ca în cazul propunerii privind minoritățile naţionale 
susţinute de Ungaria şi Canada). Astfel de progrese arată că este într-adevăr o nevoie mai 
mare pentru implicarea Vestului în Europa de Est în ce priveşte problemele cheie între Est şi 
Vest. Se 

vor promova astfel o mai mare diversitate, cât şi un nivel sporit de independenţă în regiune. 

Un posibil acord între CAER şi Comunitatea Europeană, împreună cu o viitoare conferinţă 
CSCE pe relaţii economice între Est şi Vest, ar complica eforturile Statelor Unite de a 
controla transferul de tehnologie, dar ar aduce şi oportunităţi pentru a încuraja implicarea 
Europei de Est în politici comerciale externe şi de reformă pe plan intern. 

S-ar dezvolta noi oportunităţi pentru crearea unui adevărat dialog de securitate, în 
special dacă s-ar organiza o nouă serie de dezbateri având ca subiect reducerea forţelor 
convenţionale, în scopul avansării pe calea diplomaţiei est-europene. 

În ceea ce priveşte liberalizarea pe plan intern, convergenţa, oarecum ironică, a 
apelurilor SUA şi URSS pentru reformă politică şi economică, ar încuraja extinderea 
cooperării economice. 

63.Influențarea comportamentului sovietic. Dacă tendinţa prevăzută de Gorbaciov ar 
duce la o revoltă spontană sau la o reformă cuprinzătoare în Europa de Est, atunci ultimul 
factor de control va fi reprezentat de limitele toleranţei sovietice. Gorbaciov va întâmpina 


serioase piedici în calea intervenţiei în Europa de Est, în special cu scopul de a reprima o 
mişcare reformistă. Gorbaciov şi membrii Biroului Politic nu par a ezita să treacă la acţiuni 
vitale pentru interesele sovietice, dar Statele Unite şi aliaţii lor sunt capabili să schimbe 
riscul anticipat prin augmentarea preţului pe care Moscova va trebui sa îl plătească. 
Dimensiuneaunei intervenţii dure sovietice ar putea fi influenţată de capacitatea Statelor 
Unite de a transmite cu claritate efectele pe care acest comportament sovietic l-ar avea 
asupra agendei vaste a relaţiilor SUA - URSS. 

ANEXA 

OFICIALI SOVIETICI RESPONSABILI PENTRU EUROPA DE EST 

Relaţii în cadrul Partidului 

Mihail Gorbaciov 

Secretar General al Partidului Comunist al Uniunii Sovietice (din martie 1985) 

Până în momentul în care a devenit Secretar General în martie 1985, Gorbaciov întâlnise 
deja toţi liderii de partid est- europeni şi discutase şi cu unii dintre principalii lor locţiitori. In 
noiembrie 1969 a făcut parte dintr-o delegaţie în Cehoslovacia. După ce a devenit secretar 
pentru agricultură al Partidului Comunist în 1978, s-a întors în Cehoslovacia (aprilie 1979). 
Gorbaciov a vizitat Ungaria în octombrie 1983 şi Bulgaria în septembrie 1984 şi aproape 
sigur s-a întâlnit cu liderii acestora şi cu alţii în Moscova în timpul reuniunii anuale a CAER 
din luna iunie a fiecărui an, precum şi la alte reuniuni. A fost implicat în găzduirea fiecărui 
lider de partid politic din Europa de Est la începutul anilor 1980. 

La funeraliile lui Cernenko, din martie 1985, liderii de partid ai statelor membre ale 
Pactului de la Varşovia au fost primii demnitari străini cu care s-a întâlnit Gorbaciov. 
Incepând din acel moment, el a vizitat fiecare ţară est-europeană cel puţin o dată, cu 
excepţia Albaniei, şi s-a întâlnit la Moscova cu oficiali din Europa de Est de 39 de ori. 

Egor Ligaciov 

Membru al Biroului Politic şi secretar al Comitetul Central (din 1985) 

Ca „secretar lI” neoficial, Ligaciov, în vârstă de 67 de ani, este responsabil cu 
supravegherea politicii externe; în prezent [1988] prezidează Comisia Supremă Sovietică 
pentru Afaceri Externe. Nu a vizitat frecvent ţările est-europene, dar, în 1987, a călătorit de 
două ori în Ungaria şi a vizitat şi Polonia în 1984. În ciuda 

reputației sale de principal conservator în Biroul Politic sovietic, Ligaciov a lăudat reformele 
economice din Ungaria, sugerând în mod ferm faptul că Budapesta nu trebuie să imite 
politicile economice şi structurile sovietice. Abordarea sa prudentă faţă de reformele interne 
din Uniunea Sovietică sugerează totuşi că el ar fi precaut şi faţă de o schimbare majoră în 
Europa de Est. 

Aleksandr lakovlev 

Membru al Biroului Politic (din iunie 1987) şi secretar, Comitetul Central (din martie 
1986) 

lakovlev, în vârstă de 64 de ani, este unul dintre cei mai apropiaţi consilieri ai lui 
Gorbaciov pe teme de politică externă şi o figură influentă a mecanismului sovietic de 
elaborare a politicilor faţă de Europa de Est. El a condus delegaţia sovietică în ianuarie 1987 
la întâlnirea din Varşovia a Secretariatelor Internaţionale din Blocul Socialist, unde a susţinut 
noi tehnici media pentru a promova agresiv un concept socialist ce viza democratizarea şi 
drepturile omului. Un susţinător principal al reformei, lakovlev a îndemnat la o politică 
europeană mai sofisticată şi a accentuat nevoia pentru mai multă flexibilitate în dezvoltarea 
socialistă, ceea ce sugerează că este relativ deschis diversităţii interne în ţările Blocului. El 
s-a întâlnit frecvent cu delegaţii est-europene, iar în 1987 a călătorit în Polonia şi Germania 
de Est. 

Vadim Medvedev 

Șef, Departamentul de Legătură cu Partidele Comuniste şi ale Muncitorilor din Ţările 
Socialiste („Relații în cadrul Blocului”); şi secretar, Comitetul Central (din martie 1986) 

Deşi Medvedev, un susţinător al reformei economice, nu a lucrat pe problemele Europei 
de Est, scrierile sale au subliniat faptul că teoria economică socialistă trebuie să apeleze 
atât la modelul sovietic, cât şi la experienţele altor ţări din Bloc. Medvedev, în vârstă de 59 
de ani, a condus câteva delegaţii în ţările din Blocul sovietic şi l-a însoţit pe Gorbaciov într-o 


călătorie în Ungaria, în iunie 1986. El susţine diversitatea în 

privinţa măsurilor economice şi politice din regimurile din Europa de Est, cu rezerva că 
toleranța sovietică va depinde de abilitatea acestora de a contribui la modernizarea 
economiei sovietice. 

Relaţii Diplomatice 

Eduard Şevardnadze 

Ministru de Externe 

Din momentul în care a devenit ministru de externe în iunie 1985, Şevardnadze, în vârstă 
de 60 de ani, a călătorit frecvent în Europa de Est, vizitând toţi miniştrii de externe est- 
europeni în capitalele lor şi participând în mod regulat la întâlnirile miniştrilor de externe din 
Pactul de la Varşovia. Ultimul an a fost cu siguranţă cel mai activ al lui Şevardnadze, în care 
aproape jumătate din cele 20 de vizite ale sale în străinătate au fost efectuate în ţări din 
Europa de Est. În timpul vizitei din iunie 1987 de la Budapesta, se spune că a forţat 
înaintarea Ungariei pe calea reformei economice,exprimându-şi nemulţumirea faţă de 
relaţiile bilaterale în domeniul economic, ştiinţific şi tehnic. În octombrie 1986, Şevardnadze 
a vizitat România, iar în luna martie a aceluiaşi an a făcut o vizită în Polonia. El a devenit din 
ce în ce mai mult un susţinător făţiş al reformei şi al „noii gândiri” din politica externă 
sovietică. 

Relaţii Economice 

Nikolai Rijkov 

Preşedinte, Consiliul de Miniştri al URSS; membru al Biroului Politic (din 1985) 

Premierul Rijkov, în vârstă de 58 de ani, coordonează legăturile economice dintre 
guvernele Uniunii Sovietice şi cele ale Europei de Est. Un susţinător puternic al reformelor 
economice interne, el a încurajat prim-miniştrii din CAER să sprijine schimbările din cadrul 
operaţiunilor comerciale din CAER. În timpul unei întâlniri din 1987 cu omologii săi est- 
europeni, Rijkov a recomandat reforme valutare intra-CAER, 

contacte directe între întreprinderi, companii mixte şi o nouă schemă de organizare a CAER. 
Ca răspuns faţă de opoziţia câtorva lideri est-europeni faţă de descentralizarea limitată a 
managementului planificat, Rijkov a atenţionat că acele ţări care nu doresc să participe la 
aceste schimbări n-ar trebui să stea în calea celorlalte. 

Relaţii Militare 

Viktor Kulikov 

Șeful Marelui Stat Major (din 1971), Comandantul Suprem al Forțelor Armate Unite ale 
Pactului de la Varşovia (din ianuarie 1977) 

Un comandant abil, mareşalul Kulikov, în vârstă de 67 de ani, este al treilea om în 
ierarhia militară sovietică. El exercită o influenţă politică puternică în Europa de Est şi, prin 
tactici de convingere şi intimidare, a impus respectarea politicilor Moscovei, în special în 
probleme operaţionale şi în planificarea impunerii legii marţiale în Polonia în 1981. Deşi 
oficialii Statelor Unite au fost impresionați în repetate rânduri de Kulikov, [CENZURAT] se 
crede că se va retrage în curând. Liderii de la Kremlin par să-l considere pe Kulikov, care 
susţine cu destul de multă precauţie programul lui Gorbaciov de revizuire doctrinară, drept 
o piedică în faţa schimbărilor majore din domeniul apărării. 

[SURSA: Central Intelligence Agency, National Intelligence Estimate - NIE 11/12-9-88, 
Soviet Policy Toward Eastern Europe under Gorbachev, mai 1988, în Benjamin B. Fischer 
[ed.], „At Cold War's End: US Intelligence on the Soviet Union and Eastern Europe, 1989- 
1991”, Washington, DC, Central Intelligence Agency, 1999, pp. 151-177] 

